
Tu įveikei klaidų labirintą 
ir vis dėlto atėjai. Pasikliovusi gautu iš jo planu, 
tu pagaliau atėjai į šią slėptuvę. Nedrąsiai ženg- 
dama, užlipai girgždančiais kaip vargonų peda- 
lai laiptais; ir štai tas kambarys. Užgniaužusi 
kvapą, pasibeldei,— kažkodėl jokio atsako. Vie- 
toj atsako pastriuokomis kaip kačiukas pribėgo 
mergaitė ir atidarė tau duris. Tu ją pašaukei, 
norėdama sužinoti, ar tau ko nors nepaliko, bet 
mergaitė, nieko neatsakiusi, tik nusišypsojo ir 
nubėgo. 

Tau reikia jo, ir tu įėjai pro duris. Bet jo 
nepamatei, nepamatei nieko, kas jį primintų, — 
nebegyvenamas, apleistas kambarys. Pamačiusi 
dulsvą sieną, tu virptelėjai. Jau norėjai išeiti, 
nors ir jauteisi kalta, bet staiga tau krito į akis 
tiys sąsiuviniai ant stalo ir greta — laiškas. 

Ūmai tu susizgribai pakliuvusi į spąstus. Nors ir 
kokios liūdnos mintys tave apniko tą akimirką, 
vis tiek pagundai neatsispyrei. Drebančiomis 
rankomis tu atplėšei voką ir dabar pradedi skai- 
tyti laišką... 

Tu tikriausiai pajutai pyktį, tikriausiai paju- 
tai nuoskaudą. Bet aš atlaikysiu tavo žvilgsnį, 
stangrų kaip įtempta spyruoklė, aš trokšte 
trokštu, kad tu skaitytum toliau. Neturiu jokios 
vilties, kad ištversi šią valandėlę ir žengsi žings- 
nį Mano pusėn. Jis mane sunaikino ar aš jį 
sunaikinau?— šiaip ar taip, kaukių tragedija pa- 
sibaigė, uždanga nusileido. Aš jį nužudžiau, pa- 
vadinau save nusikaltėliu ir noriu prisipažinti 
viską iki galo. Iš kilnumo, o gal atvirkščiai, 
bet aš noriu, kad tu skaitytum toliau. Tas, kas 
turi teisę bausti mirtimi, privalo išklausyti kal- 
tinamojo parodymus. O jei nusigręši nuo Manęs, 
klūpančio prieš tave, — ar neįtars tavęs per 
klaidą, kad esi nusikaltimo bendrininkė? Na 
gerai, sėskis, jauskis kaip namie. Jei oras kam- 
baryje tvankus, atidaryk langą. Arbatinis ir 
puodukai, jei prireiks, virtuvėje. Kai tik tu ra- 
miai atsisėsi, ši vieta labirinto gale iš slėptu- 
vės pavirs teismu. Ir kol tu skaitysi parodymus, 
aš, kad kaukių tragedijos galas būtų dar įtiki- 
mesnis, kantriai lauksiu ir lopysiu uždangą. O 
ir prisiminimai blaškys man nuobodulį. 


Taigi grįžkime prie to, kas atsitiko man visai 
neseniai, prieš tris dienas iki to meto, kuris tau 


yra „dabar“. Tą naktį vėjas su lietumi, rodės, 

prisigėrusiu medaus, gailiai daužėsi į langą. Vi- 
są dieną mane pylė prakaitas, o kai nusileido 
saulė, aš panorau pasišildyti prie ugnies. Laik- 
raščiai rašė, kad vėl ims šalti, bet dienos pail- 
gėjo, nuo to niekur nepabėgsi, ir vos tik baigsis 
lietūs, tuoj pajusi — vasara. Kai tik apie tai 
pagalvoju, širdis ima neramiai plakti. Dabarti- 
nėje būklėje aš panašus į vaško dirbinį, tirps- 
tantį nuo karščio. Vien mintis apie akinamą 
saulę mane visą nukrečia šiurpu, 

Tada aš nusprendžiau žūt būt viską baigti 
iki vasaros. Pagal ilgalaikę prognozę per 
tris keturias dienas iš žemyno ateis aukštas at- 
mostferinis slėgimas ir atsiras meteorologinių 
reiškinių, pranašaujančių vasarą. Ir jei per tris 
dienas man pavyks galutinai pasiruošti tave su- 
tikti ir padaryti taip, kad tu imtum skaityti šį 
laišką, — man nebėra ko daugiau norėti. Bet ne- 
galima sakyti, kad trys dienos — pakankamas 
laiko tarpas. Juk tu pati gali įsitikinti, kad pa- 
rodymai, apie kuriuos aš buvau užsiminęs,— 
tai užrašai, apimą vienerius metus ir glaustai 
sutalpinti trijuose sąsiuviniuose. Per dieną aš 
turiu sutvarkyti po sąsiuvinį: papildyti, išbrau- 
kyti, pataisyti ir palikti tau juos tokius, kad 
pats būčiau patenkintas,— darbas iš tiesų di- 
džiulis. Pasišovęs dirbti, aš nusipirkau vakarie- 
nei pyragėlių su mėsa, stipriai pagardintų čes- 
naku, ir parėjau dviem trimis valandomis anks- 
čiau, negu paprastai. 

Na ir koks rezultatas? .. Biaurus... Aš vėl 
pajutau, kas atsitiko per baisų laiko neturėjimą. 

Peržvelgiau, ką parašęs, ir pasidygėjau savi- 
mi — atrodo, lyg mėginčiau teisintis. Bet tai 
neišvengiama šią lietingą, sakytum pražūčiai 
skirtąją naktį, kai Žvarbi drėgmė neramina šir- 
dį. Prisipažinsiu — finalas man atrodo gana ap- 
gailėtinas, bet aš guodžiuosi viltimi, kad visada 
gerai susivokdavau padėtyje. Be šio tikrumo 
vargu ar būčiau galėjęs rašyti su tokiu nenu- 
malšinamu goduliu, negalvodamas, ar mano už- 
rašai patvirtins alibi, ar, atvirkščiai, — bus daik- 
tinis mano kaltės įrodymas. Ligi šiol aš tvirtai 
įsitikinęs vienu dalyku, ir ne todėl, kad sunku 
prisipažinti pralaimėjus: labirintas, į kurį pats 
save įvijau,— tai logiškai neišvengiamas, bai- 
sus mano teismas. Bet, nepateisindami lūkesčių, 
mano užrašai šaukia gailiu balsu tarsi prikly- 
dusi, uždaryta kambaryje katė. Nežinau, ar aš 
pajėgsiu, užmiršęs, kad teturiu tik tris dienas, 
sutvarkyti užrašus taip, kaip noriu. 

Na, pakaks. Pagaliau aš tvirtai pasiryžau vis- 
ką atvirai papasakoti — būsena, sakytum gerk- 
lėje įstrigo nesukramtytas gyslotos mėsos kąs- 
nis, pasidarė nebepakenčiama. Jei tos klykte 
klykiančios vietos pasirodys tau niekai ir tu jas 
tik perversi,— na ką gi. Tu, sakysim, nepakenti 
elektrinio grąžto, tarakonų krebždesio, nepa- 
kenti, kada kas brūžina per stiklą. Bet vargu 
ar tai gyvenime svarbiausia. Kodėl nepakenti 
elektrinio grąžto, suprasti galima: jis, matyt, 
asocijuojasi su bormašina. O nuo kitų dviejų 
garsų atsiranda — nepavadinsi kitaip — kažkoks 

nervinis išbėrimas. Bet man dar neteko girdėti, 
kad nuo išbėrimo kas būtų miręs. 

Tačiau viskam yra saikas, metas, tur būt, 
baigti. Kad ir kiek teisinčiau savo pasiteisini- 
mus — visa tai niekų darbas. Kur kas svarbiau, 
kad tą laišką tu skaitytum toliau — mano pra- 
eitis tuoj virs tavo dabartimi, — o paskui imtu- 
meisi užrašų... Aš visą laiką seksiu, kiek tu 
gali užtrukti, skaityk nepaliaudama, iki pasku- 
tinės eilutės... 

Dabar tu jau tikriausiai nusiraminai? Arbata 
žemame žaliame stiklainyje. Virintas vanduo — 
termose. 


Juodasis sąsiuvinis 


Visų pirma — sąsiuviniai eina iš eilės pagal 
viršelių spalvą: juodas, baltas, pilkas. Tarp 
spalvos ir turinio, žinoma, nėra jokio ryšio. Aš 
parinkau juos šiaip sau, tik kad lengviau būtų 
skirti. 


Pradėsiu, tur būt, nuo slėptuvės. Tikrai 
sakant, kad ir nuo ko pradėčiau — menkas 
skirtumas. Bet lengviausia pradėti nuo tos pa- 
čios dienos. Tai buvo prieš kokią pusę mėnesio, 
kai aš turėjau savaitei išvažiuoti į komandiruo- 
tę. Mano pirmoji didelė kelionė, kai išėjau iš 
ligoninės. Man rodos, tau irgi tai buvo atmin- 
tina diena. Aš .. prasimaniau - komandiruotei 

dingstį: patikrinti, kaip statoma poligrafinių da- 
žų gamykla Osakoje. Tiesiog tai pirmiausia man 
šovė į galvą. O iš tikrųjų nuo tos dienos aš 
pasislėpiau name S ir ėmiau svarstyti, kaip įgy- 
vendinti savo planą. 

Ta dieną savo dienoraštyje aš rašiau: 

„Gegužės 26 d. Lietus. Pagal laikraščio skel- 
bimą nuėjau į namą S. Kieme žaidė mergaitė. 
Pamačiusi mano veidą, ji pravirko. Nuspren- 
džiau apsistoti šiame name — vieta puiki, kam- 
barys irgi beveik idealus. Kvepia nauju medžiu 
ir dažais. Gretimame kambaryje taip pat, rodos, 
dar niekas negyvena. Gerai būtų išsinuomoti ir 
ji, bet..." 

Bet aš neketinau slėptis name S svetima pa- 
varde, neketinau dėtis kitu. Tai, gal būt, pasi- 
rodys kvaila, bet aš turėjau savo sumetimų. 
Mano veidas dabar jau nebetiko menkoms ap- 
gavystėms. Iš tikrųjų, žaidžianti prie durų mer- 
gaitė, iš pažiūros jau moksleivė, vos tik pama- 
čiusi mane, ėmė kūkčioti, lyg sapnuotų baisų 
sapną. Užtat valdytojas, gal būt, tiesiog steng- 
damasis kuo mandagiau kalbėtis su klientu, bu- 
vo nepaprastai malonus... 

Ne, malonus buvo ne tik valdytojas. Nors 
liūdna, tačiau beveik visi žmonės, susitike su 
manim, buvo malonūs. Jie nebuvo linke per 
daug domėtis mano reikalais, ir kiekvienas nu- 
taisydavo geraširdišką miną. Ir ne be pagrin- 
do. Jeigu jie nenorėjo pažvelgti man tiesiai į 
veidą, jiems nieko daugiau neliko, kaip būti 
maloniems. Todėl niekas manęs ir nekamanti- 

nėjo be reikalo. Apsuptas maloningumo siena, 
aš visada buvau be galo vienišas, 

Gal būt, todėl, kad namas S buvo neseniai 
pastatytas, kokia pusė iš ašiuoniolikos kambarių 
dar buvo negyvenama. Vaidyiojas supratingu 
veidu, visai mano neprašomas, parinko paiį to- 
liausią kambarį antrame aukšte greta užpakali- 
nių laiptų. Žodžiu sakant, viskas buvo kaip tik 
taip. Kambarys man buvo puikus jau vien dėl 
to, kad buvo išrinktas specialiai man. Vonia, 
tiesa, ne per geriausia, bet kambaryje stovi sta- 
las ir dvi kėdės, ir, be to, jis, skirtingai nuo kitų, 
turi erkerį, panašų į terasą. Užpakaliniais laip- 
tais galima išeiti į aikštelę, kur sustoja penkios 
ar šešios Mašinos, ir iš ten patekti į kitą gatvę. 
Toks patogumas man darė kambarį ypač bran- 
gų. Visko galėjau tikėtis nuo pat pradžių ir to- 
del tuoj pat užmokėjau už tris mėnesius iš anks- 
to. Paskui paprašiau nupirkti man artimiausioje 
parduotuvėje patalynės. O valdytojas, dėdama- 
sis nesitveriąs džiaugsmu, vis kalbėjo ir kalbė- 
jo, kaip gerai įrengta ventiliacija, koks saulė- 
tas kambarys. Baigęs apie tai kalbėti, jis jau 
kone ketino pasakoti apie savo gyvenimą. Bet, 
laimė, kambario raktas, kurį jis man davė, išsly- 
do jam iš rankų ir skambtelėjęs nukrito ant 
grindų. Valdytojas sumišęs išėjo. Aš atsidusau 
palengvėjusia širdimi... O, jei žmones visada 
taip lengvai būtų galima sugauti veidmainiau- 
jant| 

Sutemo, neįmanoma buvo suskaičiuoti ran- 
kos pirštų, net prisikišus prie pat akių. Kamba- 
rys, dar niekada neturėjęs žmogaus šilumos, bu- 
vo nejaukiai šaltas, nemalonus. Bet jis man bu- 
vo geriau už malonius žmones. Be to, nuo to lai- 
ko, Kai atsitiko -šita nelaimė, aš labiau už viską 
mėgau tamsą. Iš tiesų, kaip gera būtų, jei visi 
žmonės žemėje staiga apaktų arba užmirštų 
šviesą. Bent pavyktų pasiekti sutarimo dėl for- 
mos. Visi sutiktų, kad duona yra duona, nors 
ji būtų trikampė ar apskrita... Kaip gerai būtų 
buvę, jei ta maža mergaitė, prieš man pasiro- 
dant, būtų užsimerkusi ir išgirdusi tik mano 
balsą. Tada, gal būt, mudu būtume pripratę prie 
kits kito, susidraugavę — kartu ėję į parką, val- 
gę ledus... Ir tik dėl to, kad visur lindo į akiš 
ta įkyri šviesa, mergaitė apsiriko: trikampę 
duoną palaikė ne duona, o trikampiu. Ir nors 
tai, kas vadinama šviesa, savaime yra permato- 
ma, visus daiktus ji daro nepermatomus. 

Bet, kadangi iš tikrųjų šviesa egzistuoja, 
tamsa —- tai tik nuosprendžio vykdymo atidėji- 
mas griežtai ribotam laikui. Kai aš atidariau 
langą, į kambarį tarsi juodų garų kamuolys įsi- 
veržė drėgnas vėjas. Įtraukęs jo, aš užsikosėjau, 
nusiėmiau juodus akinius ir nusišluosčiau aša- 
ras. Plačioje gatvėje, kiek atokiau, elektros lai- 
dai, stulpų viršūnės, išsirikiavusių į vieną eilę 
namų atbrailos bliksėjo nuo lekiančių pro šalį 
automobilių žibintų šviesos, sakytum kreidos 


brūkšniai juodoje lentoje. 

Koridoriuje pasigirdo žingsniai. Aš vėl, kaip 
paprastai, užsidėjau akinius. Iš parduotuvės at- 
nešė patalynę, kurią buvau užsisakęs per valdy- 
toją. Pakišau pinigus po durimis ir paprašiau 
palikti patalynę koridoriuje. 

Taigi startui lyg ir pasiruošta. Aš nusiren- 

giau ir atidariau drabužinę spintą. Vienoje durų 
pusėje iš vidaus buvo įtaisytas veidrodis. Vėl 
nusiėmiau akinius, nusimečiau raištį ir, įdėmiai 
žiūrėdamas į veidrodį, ėmiau vynioti nuo veido 
tvarsčius. Apsukti trimis eilėmis tvarsčiai buvo 
kiaurai prisigėrę prakaito ir dvigubai sunkesni, 
negu rytą, kai aš jais vyniojausi. 
Kai tik aš nusitvarsčiau veidą, ant jo iš- 
šliaužė dėlių knibždynas — tamsiai raudoni, su- 
sikryžiavę keloidai... Koks šlykštus reginys! .. 
Ir tai kartojasi kasdien, tarsi pamoka, — metas 
būtų priprasti. 

Aš dar labiau įsiutau: kam, rodės, nei iš šio, 
nei iš to įsibaiminau. Kai gerai pagalvoji — tai 
vis neprotingas, be jokio pagrindo žmogaus 
jautrumas. Ar verta kelti tiek triukšmo dėl 
kažkokio žmogaus apvalkalo, ir dar dėl mažos 
jo dalies — veido odos. Atvirai sakant, tokiu 
prietaru, nusistojusia pažiūra anaiptol nėra ko 
stebėtis. Sakysim, tikėjimas burtais... rasiniai 
prietarai. .. instinktyvi gyvačių baimė (arba kad 
ir liguista tarakonų baimė, apie kurią rašiau)... 
Štai kodėl, nekalbant jau apie spuoguotus gel- 
tonsnapius, gyvenančius svajonėmis, net aš, so- 
lidaus instituto svarbios laboratorijos vedėjas 
ir tvirtai, kone laivo lynu pririštas prie visuo- 

menės, sirgau dvasine alergija. Puikiai supras- 
damas, kad neapkęsti paties dėlių knibždyno 
neturiu jokio pagrindo, aš niekaip negalėjau 
saves pergalėti ir juo neišpasakytai biaurėjausi. 

Aš, žinoma, nesilioviau bandęs tai padaryti. 
Užuot praėjus pro šalį nusuktom akim, daug ge- 
riau tiesiai pažvelgti į savo padėtį ir apsiprasti 
su ja visam laikui. Jei pats nustosi kreipes dė- 
mesį, kiti pasielgs taip pat. Tai tikras dalykas. 
Štai kodėl ir institute aš ėmiau dažnai kalbėti 
apie savo veidą. Dėdamasis linksmas, lyginau 
save, pavyzdžiui, su kaukėta pabaisa, rodoma 
multiplikaciniuose telefilmuose. Įrodinėijau, kaip 
oera Matyti ir būti nematomam, kai gali stebėti 
kitus, o nuo jų tavo veido išraiška paslėpta. 
Greičiausias būdas apsiprasti pačiam — pratin- 
ti kitus. 

Ir rezultatai tikriausiai buvo pasiekti. Labai 
greitai laboratorijoje aš jau nebejaučiau bu- 
vusios įtampos. Galiausiai kaukėta pabaisa irgi 
nustojo buvusi tiesiog baidykle, ir mano drau- 
gai, nuolat ją matydami televizorių ekranuose 
ir komiksuose, net ėmė ižvelgti protingą pagrin- 
dą. Iš tiesų kaukė, jei, žinoma, po ja nėra dėlių, 
turi, be abejo, tam tikrų patogumų. Jei kūno 
dengimas drabužiais yra civilizacijos progresas, 
tai vargu ar galima guldyti galva, kad ateityje 
kaukė netaps pačiu kasdieniškiausiu daiktu. 
Netgi dabar kaukės dažnai vartojamos reikš- 
mingose apeigose, šventėse, ir aš nesiryžtu šio 
fakto išsamiai aiškinti, bet man rodos, kad kau- 
kė, matyt, daro žmonių santykius universales- 

nius, ne tokius asmeniškus, negu atviras vei- 
das... 

Kartais aš imdavau tikėti, kad vis dėlto 
pradėjau taisytis, nors ir lėtai. Bet dar gerai 
neįsivaizdavau, koks baisus mano veidas. O vi- 
są tą laiką po tvarsčiais puolė ir puolė dėlės. 
Nušalimas skystu oru nesužaloja audinio taip 
giliai, kaip nudegimas, ir, vadinas, gyti turi 
palyginti greitai. Paneigdamos tokius gydytojų 
tvirtinimus, dėlių ordos įveikė visas galimas gy- 
nybos linijas — teraziną, kortizono injekcijas, 
Iadioaktyvų švitinimą — ir, mesdamos į mūšį 
vis naujas ir naujas pajėgas, plėtė ir šiaipjau 
didelį okupuotą rajoną mano veide. 

Vieną kartą, pavyzdžiui... Tai atsitiko per 
pietų pertrauką, tą dieną, kai aš grįžau iš pasi- 
tarimo dėl mūsų ir kitų laboratorijų darbų de- 
rinimo. .. Jauna laborantė, tik tais metais baigu- 
si institutą, priėjo prie manęs, sklaidydama kny- 
gą ir visu kuo rodydama, kad nori man kažką 
pasakyti. „Pažiūrėkite, sensėjau !, koks įdomus 
paveikslas.“ Knygoje, kurią man juokdamasi at- 
kišo, po jos plonu piršteliu buvo Kle paveikslas 
„Apgaulingas veidas“. Veidas buvo subrauky- 
tas paralelinėmis horizontaliomis linijomis, ir, 
žiūrint į jį iš tam tikro taško, rodėsi, kad jis vi- 
sas aptvarstytas. Likę tik siauri akių plyšeliai ir 
burna sakyte sakė, kad veidas neturi jokios iš- 
raiškos. Umai aš pasijutau skaudžiai įžeistas. 


I! Sensėjus— mandagus kreipinys, kalbant su vyros- 
niu, gerbiamu žmogum. 

Mergina, žinoma, neturėjo piktų ketinimų. Juk 
aš pats savo kalbomis sužadinau jai tokias min- 
tis. Niekai, nusiramink!.. Jei nervinsiuos dėl 
tokių niekų, visos mano pastangos sproginės 
kaip burbulai vandenyje... Taip įtikinėjau sa- 
ve, tačiau visa tai pasidarė nepakenčiama: pa- 
veikslas ėmė rodytis kaip mano paties veidas, 
atsispindintis merginos akyse... Matomas ki- 
tiems „Apgaulingas veidas“ be jokios išraiš- 
kos... Mane kankino mintis, kad merginai aš 
atrodau kaip tik toks. 

Umai aš ištraukiau merginai iš rankų knygą 
ir perplėšiau pusiau. Kartu su ja plyšo ir mano 
širdis. Iš atsivėrusios ertmės, lyg iš pašvinkusio 
kiaušinio, išsivertė mano viduriai. Sugniužęs 
surinkau sudraskytus lapus ir atsiprašęs atida- 
viau juos merginai. Bet jau buvo vėlu. Pasigir- 
do garsas, kurio įprastomis sąlygomis, net iš- 
tempus ausis, neįmanoma išgirsti — sakytum 
termostate sučežėjo susirietusi cinko plokštelė. 
Tikriausiai mergina stipriai suspaudė po sijonu 
kelius, lyg stengdamasi juos sulieti į vieną. 


Aš dar, matyt, nesuvokiau visko, ką slėpė 
tada mano širdgėla. Kęsdamas iš gėdos tiesiog 
fizines kančias, aš vis dėlto negalėjau aiškiai su- 
prasti, ko gi, tikrai sakant, taip gėdinuosi. Žino- 
ma, jei būčiau panorėjęs, ko gero, būčiau supra- 
tęs, bet aš instinktyviai vengiau žiūrėti į gelmę ir 
gelbėjausi nuo jos nuvalkiota, banalia fraze: 
taip elgtis suaugusiam nedera. Aš įsitikinęs, 
kad žmogaus gyvenime veidui neturi būti ski- 

riama tiek daug reikšmės. Žmogaus svarbą pa- 
galiau turi lemti jo atliekamo darbo turinys, 
ir, nors tai susiję su galvos smegenų savybėmis, 
veidas čia niekuo nedėtas. Ir jei dėl to, kad 
žmogus neteko veido, jo visuomeninis svoris 
sumažėja, priežastis tegali būti viena -— skur- 
dus to Žmogaus turinys. 

Bet netrukus. .. Taip, po kelių dienų nuo to 
atsitikimo su paveikslu... Norom nenorom aš 
ėmiau vis aiškiau suvokti, kad lyginamasis vei- 
do svoris kur kas pranoksta mano optimistinius 
lūkesčius. Tas įspėjimas sėlinte prisėlino, kaž- 
kur iš vidaus. Aš buvau tik susirūpinęs, kaip 
apsiginti nuo puolimo iš išorės, tad buvau už- 
kluptas iš netikėtųjų ir akimirksniu parblokštas. 
Be to, ataka buvo tokia smarki ir staigi, kad 
parblokštas ne iš karto tai suvokiau. 

Kai aš parėjau vakare namo, mane pagavo 
neišpasakytas noras pasiklausyti Bacho. Ir ne 
todėl, kad būčiau negalėjęs gyventi be Bacho,— 
tiesiog man rodėsi, kad mano nelygią, sakytum 
dantytą nuotaiką su labai maža svyravimų am- 
plitude labiausiai atitinka Bachas, o ne džiazas 
ar Mocartas. Aš anaiptol nesu uolus muzikos 
vertintojas, — veikiau uolus jos vartotojas. Kai 
man nesiseka darbas, pasirenku muziką, labiau- 
siai atitinkančią nedarbingą nuotaiką. Jei man 
reikia kurį laiką paliauti Mąsčius— ugningas džia- 
zas; jei aš noriu visas įsitempti — mMąslusis Bar- 
tokas; jei trokštu patirti vidinę laisvę — Betho- 
veno styginis kvartetas; jei turiu dėl ko nors 
susikaupu — skriejantis spirale Mocartas; na, o 

Bachas — pirmiausia, kai reikalinga dvasios ra- 
mybė. 

Bet staiga mane pagavo abejonės, — gal aš 
supainiojau plokštelę ar aparatas sugedęs? To- 
kia darkyta buvo melodija. Šitokio Bacho aš 
dar niekada nebuvau girdėjęs. Jei Bachas -— 
balzamas, užpiltas ant širdies, tai tas, ką išgir- 
dau, nebuvo nei balzamas, nei nuodai, o tie- 
siog molio gurvuolys. Tai buvo kažkas bepras- 
miška, kvaila, viskas iki paskutinės frazės man 
rodėsi išvoliota dulkėse, šleikštus ledinukas. 

Tai atsitiko kaip tik tuo metu, kai tu su 
dviem puodeliais arbatos įėjai į kambarį. Aš 
nieko nepasakiau, ir tu, matyt, pamanei, kad 
atsidėjęs klausausi muzikos. Tu tuojau pat ty- 
lutėliai išėjai. Vadinas, išsikrausčiau iš proto! 
Ir vis dėlto aš negalėjau tuo patikėti... Nejau- 
gi sužalotas veidas gali kliudyti jausti muzi- 
ką? .. Kad ir kiek klausiausi, raminančio Bacho 
neišgirdau, ir man nebeliko kas daryti, kaip tik 
šitaip galvoti. Kišdamas cigaretę į plyšelį tarp 
tvarsčių, aš nervingai klausiau pats save, ar 
mnepraradau dar ko nors sykiu su veidu. Mano 
veido filosofiją, rodos, reikėjo iš pagrindų per- 
svarstyti. 

Paskui, lyg iš po kojų, ūmai išslydo laiko 
pamatas, aš pasinėriau į prisiminimus, kas buvo 
prieš trisdešimt metų. Atsitikimas, kurio nuo 
to laiko nė karto nebuvau prisiminęs, netikėtai 
atgijo, ryškus lyg spalvota graviūra. Viskas 
atsitiko dėl vyresniosios sesers šiniono. Sunku 
paaiškinti kodėl, bet tie plaukai man rodėsi 

kažkas neišpasakytai nepadoraus, amoralaus. 
Vieną kartą aš juos nudžioviau ir įmečiau į ug- 
nį. Bet motina kažkaip tai suprato. Toks mano 
elgesys jai įstrigo į širdį, ir ji mane iškvotė. 
Ir, nors man rodėsi, kad aš pasielgiau teisingai, 
kai mane ėmė klausinėti, nežinojau, kaip ge- 
Tiau atsakyti, ir stovėjau sutrikęs, visas raudo- 
nas. Aišku, jei aš būčiau pamėginęs, būčiau, 
žinoma, galėjęs atsakyti. Bet man rodėsi, kad 
net kalbėti apie tai — biauru, šleikštulys kaustė 
man liežuvį... Na, o jei dabar žodį „šinionas“ 
pakeisčiau žodžiu „veidas“, tai pasidarytų aiš- 
ku, kodėl nepakenčiama vidinė įtampa taip su- 
tapo su tuščiu man žuvusio Bacho skambesiu. 

Kai aš sustabdžiau plokštelę ir išbėgau iš 
kabineto, lyg mane kas vytųsi, tu šluostei ant 
pietų stalo stiklines. Tai, kas atsitiko paskui, 
buvo toks ūmus protrūkis, kad dabar aš negaliu 
atsiminti, kaip visa tai atsitiko. Susidūręs su ta- 
vo pasipriešinimu, pagaliau visiškai suvokiau 
savo padėtį. Dešine ranka aš apglėbiau tave 
per pečius, kairę bandžiau pakišti po sijonu. 
Tu sušukai ir staiga, įsitempusi it spyruoklė, 
pašokai. Kėdė nulėkė į šalį, stiklinė nukrito ant 
grindų ir sudužo. 

Nusitvėrę už pargriuvusios kėdės, mes ne- 
kvėpuodami sustingome vienas prieš kitą. Mano 
elgesys iš tikrųjų galėjo pasirodyti perdaug 
grubus. Bet aš turėjau šiokį tokį pateisinimą. 
Tai buvo pašėlęs mėginimas viena pastanga su- 
sigrąžinti, ką ėmiau prarasti per sužalotą veidą. 
Juk nuo to laiko, kada tai atsitiko, fizinio ar- 

tumo tarp mūsų nebebuvo. Nors teoriškai pri- 
pažinau, kad ne veidas svarbiausia, vis dėlto 
aš bijojau pasižiūrėti sau tiesiai į veidą, to 
vengiau. Buvau įvytas į Kampą, ir vienintelė 
išeitis man buvo pulti tiesiai į ataką. Matyt, 
savo poelgiu aš norėjau įrodyti, kad barjeras, 
Kurį pastatė tarp mūsų mano veidas, yra ta- 
riamas, kad jo iš tiesų nėra, 

Bet ir šis mėginimas nuėjo niekais. Nuo tavo 
lyg alebastro dulkėmis nusėto kūno palietimo 
man iki šiol tebedilgsi pirštų galai. Gerklėje 
man, tarsi kokių dyglių tumulas, įstrigęs kimus 
klyksmas. Aš norėjau kažką pasakyti. Aš no- 
rėjau daug pasakyti... Bet negalėjau ištarti 
nė žodžio. Pasiteisinimai? .. Apgailestavimas? .. 
O, gal būt, kaltinimas? Reikėjo ką nors iš to 
pasirinkti, bet pasirinkti aš, rodos, nebespėjau. 
Užuot teisinusis ar apgailestavus, jau geriau iš- 
nykti kaip dūmui. Jei būčiau pasirinkęs kaltini- 
mą, būčiau sudraskęs tau veidą, ir tu būtum 
pasidariusi panaši į mane arba dar baisesnė. 
Staiga tu ėmei kūkčioti. Tai buvo gailus, nenu- 
maldomas verksmas, panašus į oro gurgėjimą 
krane, iš kurio paliovė tekėti vanduo. 

Staiga mano veide atsivėrė gili skylė. Ji 
buvo tokia gili, kad jos nebūtų užpildęs net 
visas mano kūnas. Iš kažkur pradėjo sunktis 
skystis, panašus į danties pūlius, ir ėmė lašnoti. 
Su tuo garsu atsiradęs kambaryje dvokas skli- 
do iš visur: nuo kėdžių apmušalų, iš sieninės 
spintos kampų, iš kriauklės, nuo išblukusio, ap- 
musijusio gaubto. Reikėjo ką nors daryti — ma- 

nė apėmė noras tą parodiją pakeisti slėpynių 
žaidimu, kur nebūtų nuo ko slėptis. 

Nuo čia tebuvo tik vienas žingsnis iki ma- 
no plano pasigaminti kaukę. Nieko stebėtina, 
kad man kilo tokia idėja. Juk piktžolėms visiš- 
kai pakanka lopinėlio žemės ir lašo vandens. 
Nesidėdamas giliai į širdį, neteikdamas tam 
didesnės reikšmės, nuo kitos dienos, kaip ir pla- 
navau, aš ėmiau skaitinėti senų mokslinių. žur- 
nalų turinius. Reikalingas man straipsnis apie 
dirbtinius plastinius organus turėjo būti maž- 
daug užpraėjusių metų vasaros numeriuose. 
Taip, mano tikslas buvo pasidaryti plastinę kau- 
kę ir uždengti ja veido skyles. Kaip teigia viena 
teorija, kaukė nėra paprastas pakaitas, 0 iš- 
reiškia grynai metafizinį žmogaus norą pakeisti 
savo pavidalą į kažkokį kitą, pranokstantį sa- 
vąjį. Aš irgi nemąsčiau marškinių ir kelnių ka- 
tegorijomis — juk juos galima keisti, kada nori. 
Nežinau, kaip būtų pasielgę senovės žmonės, 
garbinę stabus, arba jaunuoliai, lytiškai bręstan- 
tys, bet aš vis dėlto neketinau uždėti kaukės 
ant savo antrojo gyvenimo altoriaus. Nors ir 
kiek būtų veidų, žūt būt turėjau likti pačiu 
savimi. Trumpute „kaukių komedija“ aš tik mė- 
ginau paįvairinti užtrukusį mano gyvenime ant- 
raktą. 

Reikiamą žurnalą aš lengvai suradau. Pagal 
literatūrą, galima sukurti kūno dalis, išoriškai 
beveik nesiskiriančias nuo tikrųjų. Tiesa, kal- 
bama tik apie formos atkūrimą, o judamumo 
problema lieka dar beveik neišspręsta. Būtų 9ge- 

rai, kad kaukė, jei man pavyks ją pasigaminti, 
turėtų mimiką. Norėčiau, kad kaukė, man ver- 
kiant ir juokiantis, galėtų laisvai temptis ir 
trauktis, kartodama veido mimikos raumenų ju- 
desius. Ir nors dabartinis stambiamolekulinės 
chemijos lygis visiškai leidžia tai pasiekti, mūsų 
technologijos žinios kiek atsilieka. Bet pati vil- 
tis pasidaryti kaukę tuo metu man buvo puikūs, 
karštį mažinantys vaistai. Kai dantų negalima 
gydyti, nebelieka nieko kito, kaip gerti vais- 
tus, mMalšinančius skausmą. 

Pirmiausia aš nusprendžiau susitikti su K., 
straipsnio apie dirbtinius organus autoriumi, 
ir su juo pasikalbėti. K., pats priėjęs prie tele- 
fono, buvo labai rūstus ir kalbėjosi su manimi 
be jokio susidomėjimo. Gal būt, jis buvo nusi- 
statęs prieš mane — žmogų, besidomintį, kaip ir 
jis, stambiamolekuliniais junginiais. Bet vis dėlto 
pažadėjo man skirti valandą po ketvirtos. 

Pavedęs atsakingajam už viršnorminį darbą 
pasekti, kad visi aparatai būtų išjungti, ir per- 
žiūrėjęs kelis dokumentus, aš greitai išėjau. 
Gatvė žvilgėjo lyg nupoliruota, vėjas nešė aly- 
vų kvapą. Ta žvilganti gatvė, tas kvapas man 
žadino nežmonišką pavydą. Kol aš laukiau taksi, 
man pasirodė, kad iš visų pusių į mane spokso, 
sakytum į kokį įsibrovėlį. Bet aš kenčiau tą per- 
nelyg ryškią saulės šviesą — juk visa tai buvo 
tik negatyvas, kuriame juoda — balta, o bal- 
ta — juoda, ir jei tik pavyks pasidaryti kaukę, 
aš tuojau pat galėsiu gauti pozityvą. 

Reikalingas man namas buvo ankštoje gat- 
vėje, pristatytoje gyvenamųjų namų, netoli žie- 
dinio kelio stoties. Tai buvo paprastas, niekuo 
nekrintantis į akis namas, ant kurio kabojo ma- 
žai pastebima lentelė „K. stambiamolekulinės 
chemijos mokslinio tyrimo institutas“. Kieme 
prie vartų kaip pakliuvus stovėjo trys narvai 
su triušiais. 

Ankštame priimamajame buvo tik apzulintas 
medinis suolas, peleninė su kojelėmis bei kele- 
tas senų žurnalų. Kažkodėl! pasigailėjau čia atė- 
jęs. Institutas — tai skamba įspūdingai, bet var- 
gu ar čia ta vieta, kur reikėjo ieškoti gydytojo. 
Gal būt, K.— paprastas šarlatanas, piktnaudžiau- 
jantis savo pacientų patiklumu. Apsigręžęs aš 
pamačiau ant sienos dvi fotografijas apsitry- 
nusiais rėmais. Vienoje — moters be smakro 
profilis, panašus į laukinės pelės snukutį. Kito- 
je — tas pats veidas, vos šypsantis, kiek Žaves- 
nis, Matyt, po plastinės operacijos. 

Atsiliepė ilga nemiga — kažkoks sunkumas 
sukaustė man tarpuakį, sėdėti ant kieto suolo 
pasidarė nepakenčiama.-Pagaliau įėjo sesuo ir 
palydėjo mane į gretimą kambarį. Matinė švie- 
sa čia sklido pro žaliuzi. Ant stalo prie lango 
nesimatė švirkštų, užtat grėsmingai išsirikiavę 
buvo kažkokie nepažįstami instrumentai. Prie 
stalo stovėjo spinta su ligų istorijomis ir besisu- 
kantis krėslas su alkūnramsčiais, prieš jį — toks 
pat krėslas pacientams. Kiek atokiau — neaukš- 
ta vienvėrė širma metaliniais rėmais ir greta 

kabina su ratukais persivilkimui. Standartinis 
gydytojo kabinetas. Mane apėmė liūdesys. 

Aš užsirūkiau. Atsistojau, norėdamas susi- 
ieškoti peleninę, ir staiga nustėrau iš netikėtu- 
mo, pamatęs, kas yra emaliuotame dubenyje. 
Ausis, trys pirštai, riešas, skruostas nuo smil- 
kinio iki lūpos... Jie buvo kaip pakliuvus su- 
mesti į dubenį, dar alsavo gyvybe, tarsi ką tik 
nupiauti. Man pasidarė nejauku. Jie rodės tik- 
1esni, negu tikrieji. Atvirai sakant, nė į galvą 
nebuvo atėję, kad labai tiksli kopija gali daryti 
tokį slogų įspūdį. Nors, vos užmetus akį į at- 
piovas, galima buvo įsitikinti, kad tai plastiniai 
muliažai, man vis vien rodėsi, kad jaučiu dū- 
lėsių kvapą. 

Iš kitapus širmos staiga išėjo K. Mane nu- 
stebino jo nepaprastai švelni išorė. Garbanoti 
plaukai, akiniai be apsodų storais stiklais, pa- 
našiais į stiklinės dugną, mėsingas smakras... 
Ir, be to, dar nuo K. dvelkė mielas, įprastas 
man chemikalų kvapas. 

Dabar jau sunerimo jis. Valandėlę tylėjo, 
sumišęs žiūrėdamas čia į mano vizitinę kortelę, 
čia į veidą. 

— Taigi jūs... — K. nutilo, vėl pažvelgė į 
mano vizitinę kortelę ir jau visai kitokiu balsu, 
negu telefonu kalbėdamas, santūriai paklausė: — 
Jūs atėjot pas mane kaip pacientas? 

Žinoma, kaip pacientas. Bet kad ir koks pui- 
kus buvo K. menas, aš nedrįsau turėti nė ma- 
žiausios vilties, kad jam pavyks išpildyti mano 
norą. Galėjau tikėtis vienui vieno dalyko — 

patarimo. Antra vertus, pasakyti visa tai tiesiai, 
į akis, ir įžeisti pašnekovą — taip pat būtų ne- 
kilniaširdiška. K., matyt, mano tylėjimą palaikė 
drovumu ir su užuojauta kalbėjo toliau: 

— Prašom sėstis... Kas atsitiko? 

— Eksperimento metu sprogo skystas de- 
guonis. Paprastai mes vartodavom skystą azotą, 
ir iš įpročio aš nebuvau labai atsargus. .. 

— Keloidiniai randai? 

— Kaip matote, visas veidas. Tikriausiai tu- 
Tiu tikėtis keloidų. Mano gydytojas nusprendė 
daugiau nebegydyti, nes menkiausias neatsar- 
gumas gali sukelti recidyvą. 

— Apie lūpas veidas lyg nesužalotas? 

Aš nusiėmiau tamsius akinius ir jam paro- 
džiau. 

— Per juos akys irgi nenukentėjo. Mano 
laimė, kad aš trumparegis ir nešioju akinius. 

— Taip, jums pasisekė!— Ir karštai, saky- 
tum apie save patį:— Svarbiausia akys ir lū- 
pos... Jeigu jos netenka judrumo — visai blo- 
gai... Vien forma, kad ir kokią joms duok, ap- 
gauti nieko nepavyks. 

Lyg ir atsidavęs mokslui žmogus. Įdėmiai 
žiūrėdamas man į veidą, jis, rodės, galvoje jau 
svarstė planą. Nenorėdamas jo nuvilti, aš pa- 
skubėjau nukreipti kalbą: 

— Man rodė jūsų rašytą darbą. Man regis, 
pernai vasarą. 

— Taip, praėjusiais metais. 

— Aš buvau apstulbintas. Tiesiog negalėjau 
įsivaizduoti, kad toks menas pasiekiamas. 

K. su malonumu paėmė sulenktą pirštą ir, 
atsargiai ridendamas jį ant delno, pasakė: 

— O, kad žinotumėte, koks tai kruopštus 
darbas! Argi skiriasi kuo nors to piršto daktilo- 
grama nuo tikrosios? Todėl aš ir gavau keistą 
iš pažiūros policijos nurodymą — registruoti vi- 
sas daktilogramas. .. 

— Formai vartojat gipsą? 

— Ne, aš vartoju tąsųjį silicį. Gipse.nega- 
lima perteikti smulkiausių detalių... O čia, žiū- 
rėkite, net šerpetos prie panagių, ir tos ryškios. 

Aš baikščiai paliečiau pirštą — pasijutau, lyg 
palietęs ką gyva. Nors supratau, kad tasai pirš- 
tas dirbtinis, mane vis tiek pagavo prietaringa 
baimė, tarsi būčiau palietęs giltinę. 

— Vis dėlto man tai atrodo šventvagystė. .. 

— Bet, šiaip ar taip, čia — žmogaus kūno 
dalys. 

K. su pasididžiavimu paėmė kitą pirštą ir 
pastatė jį vertikaliai ant stalo. Rodės, numirė- 
lis, pradūręs stalo lentą, iškišo pirštą. 

— Nagi pamėginkite padaryti, kad jis būtų 
va toks, apsimurzinęs, tai ne taip lengva. Įdedi 
savo visą meistriškumą, stengdamasis be galo 
tiksliai atkurti tą ar kitą paciento organą, per- 
teikti beveik nesuvokiamą, tik jam būdingą 
savitumą... Čia, pavyzdžiui, didysis pirštas, ir 
todėl vidinėje pirmosios falangos pusėje matyti 
šitoks atšešėlis. Argi tai neprimena nikotino 
žymių? 

— Šepetuku ar kuo kitu tikriausiai uUž- 
tepta? 

— Anaiptol... — K. pirmąkart garsiai nusi- 
juokė.— Dažai juk bemat nusitrins. Iš vidaus, 
sluoksnis po sluoksnio, dedamos įvairių spalvų 
medžiagos. Pavyzdžiui, ten, kur nagai, — vinilo 
acetatas... Jei reikia — purvo dėmelė po na- 
gais. .. sąnariai ir raukšlių šešėliai... venos — 
visam tam vartojamas švelnus mėlis... Taigi. 

— Kuo gi jie skiriasi nuo paprastų amati- 
ninkiškų imitacijų? Juos gali padaryti bet kas, 
argi ne?., 

— Tas tiesa— lr, kasydamasis kelį:— Bet, 
palyginus su veidu, šitie daikčiukai — tik pir- 
mieji netvirti žingsniai. Veidas yra veidas... 
Pirma, yra toks dalykas, kaip išraiška. Ar ne? 
Raukšlelė ar kokios dešimtosios milimetro gum- 
burėlis, atsiradęs veide, turi didelę reikšmę. 

— Bet judrumo jūs jam negalite suteikti? 

— Jūs per daug norite.— K., praskėtęs ke- 
lius, pasisuko į mane.— Aš atidaviau visas jė- 
gas, kurdamas išorinį pavidalą, o va judru- 
mas — prie to dar nepriėjau. Iš dalies tai kom- 
pensuojama mažiau judrių veido dalių pasirin- 
kimu. Ir dar vienas dalykas — ventiliacijos 
problema. Sakysim, jūsų atvejis. Detaliai neap- 
žiūrėjus, galutinę išvadą padaryti sunku, bet, 
sprendžiant iš to, ką matau, net pro tvarsčius 
jums sunkiasi daug prakaito... Matyt, prakaito 
liaukos nepažeistos ir tebefunkcionuoja. Ir, ka- 
dangi jos funkcionuoja, uždengti veidą kažkuo, 
apsunkinančiu ventiliaciją, negalima. Tai ne tik 
sukels fiziologinių sutrikimų, bet galiausiai žmo- 
gus ims dusti ir daugiau kaip pusdienį vargu 

ar išlaikys. Reikia didelio atsargumo. Komiška, 
kai senio dantys balti kaip vaiko. Tas pats ir 
čia. Kur kas didesnį efektą galima pasiekti ne- 
pastebimais svetimai akiai pakeitimais... Ar 
tvarsčius jūs pats galite nusivynioti? 

— Galiu... bet, matote...— Ir, svarstyda- 
mas, kaip čia geriau jam paaiškinus, kad aš ne 
pacientas, kaip jis mano:— Tikrai sakant, aš 
dar galutinai neapsisprendžiau, ir mane tai la- 
bai kankina... Bet kol aš nepasiryžau, vargu 
ar verta daryti ką nors veido žaizdoms, 

— Verta, žinoma.— K., lyg skatindamas ma- 
ne, pasidarė dar atkaklesnis.— Kūno žaizdų, 
ypač veido, nereikia laikyti vien kosmetinė 
problema. Reikia pripažinti, kad ši problema 
susijusi su psichinių ligų profilaktika. Kitaip 
vertus, ar savo noru kas eikvotų jėgas tokiems 
niekams? Aš juk gerbiu save kaip gydytojas. 
Ir niekada nesitenkinčiau amatininko vaid- 
meniu. 

— Taip, taip, suprantu. 

— Tad kaipgi? — Jis ironiškai perkreipė lū- 
pas.— Ne kas kitas, o jūs mano darbus pava- 
dinote amatininkiškomis imitacijomis. 

— Ne, aš kalbėjau ne ta prasme. 

— Niekis,— ir pamokomai, kaip viską su- 
prantantis pedagogas:— Jūs ne vienintelis, kas 
paskutinę akimirką ima dvejoti. Vidinis pro- 
testas prieš dirbtinį veidą — įprastas reiškinys. 
Tur būt, pradedant vėlyvaisiais viduramžiais. .. 
bet dar ir dabar žmonės, nepakilę iš žemesnės 
vystymosi pakopos, ramiai sau kuria veidus. ,. 

Kur tokio požiūrio šaknys, aš, deja, nežinau, ne- 
su specialistas. .. Bet iš statistikos jos gana aiš- 
kios... Jeigu imsime, pavyzdžiui, išorines žaiz- 
das, tai veido sužalojimų, palyginus su galūnių, 
yra maždaug pusantro karto daugiau. O tuo 
tarpu aštuoniasdešimt procentų visų tokių su- 
žeistųjų kreipiasi į mediciną dėl galūnių, dau- 
giausia pirštų sužalojimo. Aišku, veidui yra 
tam tikras tabu. Beveik tą pat pastebi ir mano 
kolegos. Ir baisiausia, kad mano darbas laiko- 
mas aukštos kvalifikacijos kosmetologo, kuriam 
tik pelnas rūpi, darbu... | 

— Bet juk nieko nuostabaus, kad turinys 
labiau vertinamas, negu išorinė forma... 

— Tai gal labiau vertinamas turinys, nete- 
kęs savo indo? Netikiu. Aš tvirtai įsitikinęs, 
kad žmogaus siela yra odoje. 

— Galimas daiktas, kalbant perkeltine pras- 
me... 
— Kodėl perkeltine? ..— Ir ramiu, bet ryž- 
tingu balsu:— Tiesiogine. Žmogaus siela — odo- 
je. Esu tikras. Įsitikinau per savo karo metų 
patyrimą, — tada tarnavau armijoje karo gydy- 
toju. Kare nutraukdavo rankas ir kojas, suža- 
lodavo veidą — tai darėsi kasdien. Bet kas, jūs 
manote, labiausiai rūpėjo sužeistiesiems? Ne gy- 
vybė, ne organizmo funkcijų atstatymas, ne, 
Pirmiausia jiems rūpėjo, ar atgaus pirmykštį 
pavidalą, ar ne. Pradžioje aš irgi juokiausi iš 
jų. Juk viskas, apie ką kalbu, buvo kare, kur 
niekas neturėjo vertės, be žvaigždučių antsiu- 
vuose ir sveikatos. Bet kartą buvo toks atsiti- 

kimas: vienas kareivis, kuriam buvo smarkiai 
sužalotas tik veidas, prieš pat išrašymą iš ligo- 
ninės netikėtai nusižudė. Iki tol jis buvo šoko 
būsenoje... Ir štai nuo to laiko aš ėmiau 
kruopščiai tirti sužeistų kareivių išorę... Ir pa- 
galiau priėjau visiškai aiškią išvadą. Tą liūdną 
išvadą, kad rimtas išorinis sužeidimas, ypač 
veido, lyg atspaudžiamasis paveiksliukas, atsi- 
spaudžia dvasine trauma... 

— Taip, tokių atvejų, matyt, pasitaiko... 
Bet, turint omenyje, kad panašių pavyzdžių gali 
būti kiek nori, negalima, man rodos, šio reiš- 
kinio laikyti bendru dėsniu, kol jis nebus tiks- 
liai moksliškai pagrįstas.— Staiga mane apėmė 
nesutramdomas pyktis. Negi atėjau aš čia 
kalbėtis apie tai, kas manęs laukia.— Beje, aš 
dar nepermaniau visko kaip reikiant... Atleis- 
kite, prikalbėjau, tur būt, visokių nesąmonių. 
Sugaišinau jums tiek daug brangaus laiko, at- 
leiskite. .. 

— Palaukite, palaukite.— Ir su pasitikėji- 
mu, šypsodamasis:— Gal būt, jūs tai suprasite 
kaip prievartą, bet aš noriu jums pasakyti, ir 
esu tikras, kad mano tiesa... Jeigu jūs viską 
paliksite taip, kaip yra, teks visą amžių pra- 
gyventi su tvarsčiais. Jūs gi su jais ir dabar. 
Šitai kaip tik įrodo: jūs pats manote — geriau 
tegu bus tvarsčiai, negu tai, kas po jais. Dabar 
jūsų pažįstamų atmintyje jūsų veidas likęs toks, 
koks buvo iki sužalojimo. Bet laikas bėga. O 
ir atminimas pamažu blanksta. Be to, atsiranda 
vis naujų ir naujų žmonių, kurie jūsų veido 

nematė. Ir galiausiai jūs būsite apskelbtas ne- 
išsigalinčiu skolininku už tai, kad nemokate 
pagal tvarsčių vekselį. .. Ir nors jūs tebebūsite 
gyvųjų tarpe, visuomenė jus palaidos. 

— Na, to jau per daug! Ką iš tiesų jūs nori- 
te pasakyti? 

— Vienodų luošių, berankių ir bekojų, gali- 
ma sutikti kiek nori. Nieko nenustebins ne:e- 
gys arba nebylys... Bet ar jūs kada matėte 
žmogų be veido? Tikriausiai ne. Gal manote, jie 
išgaravo? 

— Nežinau. Kitais aš nesidomiu! 

Mano balsas nejučiom nuskambėjo piktai. 
Tai tas pat, ką nueiti į policijos nuovadą pra- 
nešti apie apiplėšimą, o ten išgirsti pasiūlymą 
nusipirkti geresnę spyną. Bet mano pašnekovas 
nepasidavė. 

— Deja, jūs mane, rodos, ne visai supra- 
tote. Veidas — tai galų gale jo išraiška. O iš- 
raiška... kaip čia geriau pasakius... Apskritai 
lai savotiška lygtis, reiškianti santykius su ki- 
tais žmonėmis. Tai takas, jungiantis jus su žmo- 
nėmis. Ir jei taką kas užvertė, tai netgi Žmonės, 
šiaip taip juo prasibrovę, veikiausiai praeis pro 
jūsų Namą, kaip pro negyvenamus griuvėsius. 

— Na ir puiku. Aš ir netrokštu, kad be rei- 
kalo užeidinėtų. 

— Vadinas, jūs norite pasakyti, kad eisite 
savo paties keliu? 

— O ką, ar negalima? 

— Net. vaiko psichologija negali ignoruoti 
to fakto, kad žmogus geba sužinoti, koks jis 


81 


yta iš tikrųjų, tik pažvelgęs į save kito akimis. 
Ar jums teko kada matyti idioto ar šizofreniko 
veido išraišką? Jei laiku nenuvalysi tako, tai 
galiausiai visi jį pamirš. 

Nenorėdamas būti visiškai priremtas prie 
sienos, aš mėginau ant nuomonės pulti į kontr- 
ataką. 

— Na ką gi, tai tiesa. Sakysim, veido išraiš- 
ka yra kaip tik tai, apie ką jūs kalbate. Betgi 
jūs pats sau prieštaraujate. Kodėl, neturėdami 
nieko geresnio ir pridengdami kažkurią veido 
dalį, jūs, velniai rautų, manote, kad atstatote 
jo išraišką? 

— Nesirūpinkite. Tikėkite manimi, susimil- 
damas. Tai jau mano specialybė. Šiaip ar taip, 
aš esu tikras, kad galėsiu jums duoti šį tą geres- 
nio už tvarsčius... Na ką gi, gal nuvyniokite 
juos? Norėčiau padaryti keletą nuotraukų. Pa- 
gal jas išskirties metodu nuosekliai atrinksime 
svarbiausius elementus, būtinus veido išraiškai 
atkurti. O iš jų — judresnius, lengvai fiksuo- 
jamus... 

— Atleiskite, bet...— Dabar man galvoje 
dingsėjo viena mintis — bėgti iš čia. Pamiršęs 
orumą, aš ėmiau prašyti:— Perleiskite man ver- 
čiau šitą pirštą. Ar negalėtumėte? 

K. nustebęs pasitrynė delnu kelį. 

— Pirštą, va šitą pirštą? 

— Jei negalima piršto, man pakaks ausies 
ar dar ko nors... 

— Bet jūs gi atėjote pas mane dėl veido 
keloidų, ar ne? 

-— Na ką gi, atleiskite. Jei negalima, iai 
negalima... 

— Jūs manęs nesupratote, dovanokite. .. 
Dalykas tas, kad aš negaliu parduoti... Vien 
jau dėl to, kad labai daug kainuoja. Matote, 
kiekvienam reikia daryti atskirą formą iš stibio. 
Ir tik išlaidos medžiagai siekia penkis šešis 
tūkstančius jenų. Tai pagal pačius kukliausius 
apskaičiavimus. 

— Puiku. 

— Nesuprantu, ką gi jūs turite galvoje? 

Jis ir neturi suprasti... Mūsų pokalbis buvo 
panašus į du bėgius, nutiestus nežinia kam ir 
einančius į skirtingas puses. Aš išsiėmiau pini- 
ginę ir, skaičiuodamas pinigus, be paliovos nuo- 
širdžiausiai atsiprašinėjau. 

Kai, tvirtai lyg ginklą spausdamas kišenėje 
dirbtinį pirštą, aš išėjau į gatvę, ryški riba 
tarp šviesos ir šešėlio man pasirodė nenatūrali, 
nubrėžta žmogaus rankos. Vaikai žaidė skers- 
patvyje sviediniu; pamatę mane, jie išblyško ir 
prisispaudė prie tvoros. Jų buvo tokie veidai, 
lyg juos kas už ausų būtų pakabinę skalbinių 
gnybtukais. Jei nusivyniočiau aš tvarsčius — 
kinkos jiems imtų drebėti. Man tiesiog magėjo 
įsibrauti į šį landšaftą, tarsi persikėlusį čia nuo 
reklaminio atviruko. Bet man, beveidžiui, ne- 
įmanoma buvo pasitraukti nė per žingsnį nuo 
savo tvarsčių. Įsivaizdavęs, Kaip aš sudaiky- 
čiau šį peizažą, mojuodamas dirbtiniu pirštu, 
kuris dabar guli mano kišenėje, aš vos-ne-vos 
gromuliavau šlykščius K. žodžius: „palaidoti 


3. K. Abė 33 


save gyvą“. Niekai, pažiūrėsime. Jeigu man da- 
bar pavyks uždengti kuo nors veidą taip, kad 
jis nesiskirtų nuo tikrojo, tai nors ir koks dirb- 
tinis būtų landšaftas, jame aš jau nebebūsiu 
atstumtasis. ., 


Tą naktį... Pastatęs dirbtinį pirštą ant sta- 
lo lyg žvakę, aš, nesudėdamas akių, galvojau 
apie tą „imitaciją“, panašesnę į tikrą pirštą, negu 
tikrasis. 

Galimas daiktas, vaizduotėje aš kūriau kau- 
kių balių iš kokios nuostabios pasakos, kur pats 
netikėtai pasirodysiu. Bet nė vaizduotėje nega- 
lėjau nepasakyti trumputės pastabėlės: ,,„pasa- 
ka“, Ar tai ne simboliška? Jau rašiau, kad šį 
planą pasirinkau lengva širdimi, lyg plaukčiau 
per siaurą upeliuką. Ir, žinoma, nieko galutinai 
dar nebuvau nusprendęs. Gal būt, dėl to, kad 
nejučiomis stengiausi į kaukę žiūrėti lengva- 
pėdiškai, ramindamasis tuo, kad prarasti veidą 
dar nereiškia prarasti kažką iš tiesų esminio. 
Todėl tam tikru aspektu problemą sudaro ne 
pati kaukė — savaiminės reikšmės įgauna iššū- 
kis, kurį ji meta veidui, veido autoritetui. Jei- 
gu, klausydamasis man žuvusio Bacho ir tavo 
atstumtas, aš nebūčiau prisivaręs iki tokios pa- 
siutiškos būsenos, tai gal būčiau į viską pasi- 
žiūrėjęs ramiau ir net suradęs jėgų šaipytis iš 
savo veido. 

O tuo tarpu juoda tamsa, sakytum tušas 
vandens stiklinėje, vis plito ir plito mano šir- 
dyje. Veidas — takas tarp žmonių, toks K. po- 


34 


žiūris. Kaip dabar atrodo, jei K. ir padarė blo- 
gą įspūdį, tai ne dėl to, kad jis toks patenkintas 
savimi. ar kad įkyriai piršo savo gydymą, o kaip 
tik dėl tos idėjos. Sutikti su juo — tai pripažinti, 
kad, netekęs veido, aš amžiams uždarytas vie- 
nutėje, ir, vadinasi, kaukė turi jau gana gilią 
prasmę. Mano planas pavirto mėginimu bėgti iš 
kalėjimo, tokiu mėginimu, kai ant kortos pasta- 
lyta Žmogaus būtis. Vadinasi, dabartinė situa- 
cija darosi beviltiška, kaip tiktai tinkama to- 
kiam planui. Tikrai grėsminga padėtis — tai to- 
kia padėtis, kuri suvokiama kaip grėsminga. 
Labai sunku sutikti su tokiu požiūriu. 

Aš pats suprantu, kad ne kam kitam, o man 
reikia tako, kuris jungtų mane su žmonėmis. 
Tr kaip tik todėl aš tau rašau šias eilutes. Bet 
argi veidas — vienintelis takas? Nenoriu tikėti. 
Mano disertacija iš reologijos buvo suprasta, 
cituojama žmonių, kurie nė karto nebuvo matę 
mano veido. Žinoma, užmegzti ryšius su Žmo- 
nėmis galima ne tik per mokslinius darbus. Iš 
tavęs, pavyzdžiui, aš noriu visai ko kito. Tai, 
ką mes vadiname siela, širdimi, neturi aiškių 
kontūrų, bet yra daug akivaizdesnis žmonių 
santykių simbolis. Tie santykiai daug sudėtin- 
gesni, negu santykiai tarp gyvulių, kuriems pa- 
kanka kvapo, norint išreikšti save, ir todėl pri- 
1mtiniausias ir labiausiai paplitęs jų nustaty- 
mo būdas — veido išraiška. Matyt, lygiai taip 
pat, kaip piniginė mainų sistema yra žingsnis 
į priekį, palyginus su natūraliąja. Bet galiausiai 
ir pinigai tėra tik priemonė, ir vargu ar galima 

tvirtinti, kad jie visagaliai bet kokiomis aplin- 
kybėmis. Vienais atvejais mažutis pašto ženkliu- 
kas ir telegrafo perlaida, kitais — brangakme- 
niai ir taurieji metalai kur kas vertesni už pi- 
nigus. 

Bet ar tai yra išankstinė nuomonė, paaiški- 
nama įpročiu manyti, kad siela ir širdis kaž- 
kas identiška, ir ryšys su jomis gali būti užmez- 
gamas tik per veidą? Juk anaiptol nereti atve- 
jai, kai kelias į glaudžią širdžių vienybę — ne 
begalinis žiūrėjimas vieno į kitą, o ketureilis, 
knyga, patefono plokštelė. Jei manysime, kad 
veidas neabejotinai būtinas, tai visų pirma ne- 
regiai negali žmogaus charakterizuoti. Argi ne 
taip? Mane jaudina veikiau kas kita — ar po- 
linkis pernelyg lengvai remtis įprastu veido su- 
pratimu neduos priešingų rezultatų: ryšių tarp 
žmonių susiaurinimo, formalizacijos? Puikus pa- 
vyzdys gali būti žinomas visiems idiotiškas nu- 
sistatymas prieš odos spalvą. Duoti netobulam 
veidui, kurio funkcijos tėra tik skirtis nuo juo- 
dos, baltos ir geltonos spalvos, duoti jam didžią 
misiją būti taku į širdį — tai ir reiškia niekinti 
širdį. 


Post scriptum. Perskaičiau, ką 
parašęs, ir pamačiau, kad, atmesdamas 
bet kokį priklausomumą nuo veido, aš 
gana negudriai ėmiausi kraipyti faktus. 
Na, pavyzdžiui, tas nepaneigiamas fak- 
tas, kad, pirmąkart pamatęs tave, aš 
atkreipiau dėmesį į veidą. Ir dabar taip 

pat, kai galvoju apie skiriantį mus at- 
stumą, matas yra ne kas kita, kaip di- 
delis nuotolis iki tavo veido išraiškos. 
Taip, matyt, iš pat pradžios man reikė- 
jo mėginti pasikeisti su tavim vietomis 
ir atvirai įsivaizduoti, kas būtų atsitikę, 
jei veido būtum netekusi tu. Nepakan- 
kamas veido vertinimas, kaip ir jo per- 
vertinimas, visada turi dirbtinumo. Im- 
kime kad ir tą istoriją su mano sesers 
šinionu. Aš prisiminiau ją, tur būt, no- 
rėdamas paaiškinti, kodėl neteikiu vei- 
dui per daug reikšmės. Bet, kai gerai pa- 
galvoji, vargu ar ji šiam atvejui tinka. 
Gal tai buvo tik susidomėjimas ir kartu 
pasišlykštėjimas viskuo, kas dirbtina,— 
tai dažnai būna paaugliams, ir ši isto- 
rija veikiau rodo tai, kad aš teikiau 
veidui per daug reikšmės. O gal tiesiog 
pavyduliauji seseriai, ketinančiai atver- 
ti savo veido dureles kažkam svetimam. 

Ir dar vienas dalykas. Kartą man te- 
ko laikraštyje ar žurnale skaityti 
straipsnį, kuriame, nors keista, buvo 
įrodinėjama, kad korėjiečiai su japonų 
kraujo priemaiša darosi plastines ope- 
racijas, kad būtų panašesni į korėjie- 
čius. Tai jau aiškus siekimas reabilituoti 
veidą, betgi jų, kad ir kaip norėtum, 
prietaringais nepavadinsi. Apskritai aš 
taip ir neįstengiau susigaudyti pačiuose 
paprasčiausiuose dalykuose. Aš tikrai 

norėčiau, pasitaikius progai, paprašyti 
korėjietį patarimo, ką daryti man, nete- 
kusiam veido. 


Netrukus aš. .. aš pavargau, kalbėdamasis su 
pačiu savimi apie veidą, ir tas pokalbis nė tru- 
pučio nepadėjo man spręsti problemos. Bet kar- 
tu nebuvo ir didesnės priežasties atsisakyti pla- 
no... Ir aš atsidėjęs ėmiau svarstyti techninę 
problemos pusę. 

Techniniu požiūriu dirbtinis pirštas taip pat 
buvo vertas didelio susidomėjimo. Juo daugiau 
aš į jį žiūrėjau, tuo labiau stebėjausi jo auto- 
riaus meistriškumu. Jis bylojo apie labai daug 
ką, kaip paprastas gyvas pirštas. Sprendžiant iš 
to, kaip įtempta oda, jis galėtų tikriausiai būti 
irisdešimtmečio. Tiesus nagas... įdubėlės iš šo- 
nų... gilios raukšlės per sąnarius... Keturi ma- 
žyčiai įrėžimai iš eilės, tarsi ryklio žiaunų ply- 
šeliai... Žmogus, be abejo, dirbęs lengvą fizinį 
darbą. 

Kodėl gi tad jis biaurus? .. Biaurus!.. Kaž- 
koks nepaprastas tas jo biaurumas — jis nei 
gyvas, nei miręs! Ne, matyt, ne todėl, kad jis 
kažkuo skiriasi nuo tikrojo. O gal atkūrimas 
pernelyg skrupulingas (vadinas, ir mano kau- 
kė)?.. Vadinas, kaip tik per didelis prisiriši- 
mas prie formos duoda priešingus rezultatus — 
skirtumą nuo realiojo. Galima teikti veidui di- 
delę reikšmę, bet tiktai tada, kai pamatai jo 
biaurumą! 

Taip, teiginys, kad pernelyg tiksli kopija 
nepatikima, visiškai teisingas. Bet ar įmanoma 
atkurti savo atmintyje pirštą be formos? Gy- 
vatė be ilgio, katiliukas be talpos, trikampis 
be kampų... Ne, to nepamatysi, kol nenuskriesi 
į tolimas Žvaigždes, kur tokių dalykų esama. 
Kitaip veidas be išraiškos nebūtų kažkas keista. 
Ir tai, ką mes kadaise vadinome veidu, jau 
nebebūtų veidas. Ta prasme ir kaukė turi teisę 
egzistuoti. 

Tada, gal būt, problema yra judrumas? Juk 
„formą“, negalinčią judėti, keista vadinti forma. 
Štai kad ir tas pirštas — jis atrodytų kur kas 
geriau, jeigu būtų judrus. Norėdamas sau įro- 
dyti, aš paėmiau pirštą ir jį pajudinau. Iš tik- 
rųjų, jis rodėsi daug natūralesnis, negu kai 
stovėjo ant stalo. Dėl to, vadinas, nerimauti nė- 
ra ko. Taigi nuo pat pradžios aš tvirtai nuspren- 
džiau, kad kaukė turi būti judri. 

Bet dar kažkas vis man nepatiko. Pirštas 
buvo kažkuo šlykštus. Ėmiau jį lyginti su savo 
pirštu, sutelkęs visą dėmesį, atidžiai įsižiūrėda- 
mas. Taip, skiriasi... Jeigu tas skirtumas ne 
dėl piūvio ir problema ne judrumas, tai... Ga- 
limas daiktas, odos pojūtis? Tai, kas esminga 
tik gyvai odai ir negali būti imituojama vien 
spalva ir formaž.. 


Pastabos paraštėje I. Apie 
epidermio pojūtį. 

Žmogaus epidermį, kaip aš įsivaiz- 
duoju, saugo skaidrus sluoksnis be pig- 

mento. Vadinas, odos pojūtis — tai, gali- 
mas daiktas, tariamas efektas, kurį su- 
kelia spinduliai, atspindimi epidermio 
paviršiaus, ir spinduliai, iš dalies prasi- 
smelkiantys vidun ir antrąkart atspindi- 
mi odos sluoksnio su pigmentu. O šis 
piršto modelis tokio efekto neduoda, 
kadangi sluoksnis, imituojantis pigmen- 
to spalvą, išeina tiesiai į paviršių. 

Apie skaidrųjį epidermio sluoksnį ir 
jo optines savybes reikės paklausinėti 
specialistus. 

Pastabos paraštėje II. Pir- 
miausia reikia ištirti šias problemas: 

— Susidėvimumas. 

— Stangrumas ir elastingumas. 

— Pritvirtinimo priemonės. 

— Kaukės krašto sujungimas su 
veidu. 

— Ventiliacija. 

— Prototipo pasirinkimas ir modelio 
sukūrimas. 


Man rodos, kuo sąžiningesni ir išsamesni 
mano užrašai, tuo didesnį nuobodulį tau varo, 
ir tu, Matyt, jau paliovei sekusi pasakojimą. 
Bet aš vis dėlto noriu, kad tu, nesigilindama į 
mano dvasinę būseną, pajustum bent tą atmo- 
sferą, kurioje atsirado kaukė, sukurta mano vi- 
siškoje vienatvėje. 

Skaidrusis epidermio sluoksnis visų pirma 
yra vadinamasis keratinas — plokštelinio albų- 

mino, turinčio nedidelį kiekį fluorescuojančių 
elementų, atmaina. Dabar apie sujungimą. Jeigu 
pavyks pasiekti, kad kaukės kraštai būtų plo- 
nesni už smulkiausių raukšlelių gilumą, ir pas- 
kui sujungimo vietas uždengti dirbtine barzda, 
tai iš padėties puikiausiai išsigelbėsiu. Toliau 
elastingumo problema, kuri man rodėsi mažiau- 
siai sudėtinga, — ji taip pat visiškai išsprendžia- 
ma, jei mimikos mechanizmą traktuosime bio- 
logiškai. 

Veido išraiškos pagrindas yra, be abejo, 
mimikos raumenys. Jie užfiksuoti tam tikra 
linkme, ir ta linkme jie tempiasi ir traukiasi. 
Be to, yra dar odos audinys, kurio skaidulos 
taip pat turi tam tikrą kryptį, ir jų abie- 
jų ląstelinės skaidulos susikryžiuoja beveik 
statmenai. Iš medicinos knygos, gautos biblio- 
tekoje, aš sužinojau, kad toks odos skaidulų iš- 
sidėstymas vadinamas „,,Langerio linijomis“. 
Toms dviem kryptims jungiantis, susidaro bū- 
dingos raukšlės, būdingi kontūrai. Vadinas, jei 
nori suteikti kaukei gyvo judrumo, reikia skai- 
dulų pluoštus sujungti pagal „Langerio linijas". 
Laimė, kai kurių rūšių plastmasės, jeigu jas 
tempsime tam tikra kryptimi, yra labai elastin- 
gos. Tereikia tik nepagailėti laiko ir įdėti dar- 
bo, ir ši problema bus išspręsta. 

Aš tuoj pat nusprendžiau savo laboratorijo- 
je pradėti epitelinių ląstelių tąsumo bandymus. 
Ir šiuo atveju mano kolegos parodė subtilų 
mandagumą. Aš galėjau kiek tinkamas naudo- 

tis visais reikiamais įrenginiais, ir beveik nie- 
kas nekreipė į tai dėmesio. 

Tačiau „rinktis prototipą ir kurti modelį" aš 
nenorėjau vien techninėmis priemonėmis. Juk 
tam, kad atkurčiau smulkiausias odos detales, 
aš turiu norom nenorom paimti kieno nors vei- 
dą. Tik toks gali būti mano prototipas, tai yra 
pradinis pavidalas. Paimti iš kito, žinoma, ne- 
reiškia tiesiog prisikabinti sau svetimą veidą, 
nes kalbama tik apie odos paviršių su riebalinė- 
mis ir prakaito liaukomis ir apie jo pakeitimą 
pagal mano veido sandarą. Iš pat pradžios netu- 
ri būti nė mažiausių būkštavimų, kad aš ketinu 
pažeisti svetimo veido autorinę teisę. 

Tačiau tuo atveju kyla itin rimtas klausimas: 
ar netaps kaukė mano buvusiuoju veidu, ir vi- 
sai nepakitusiu? Kiekvienas patyręs amatinin- 
kas gali nulipdyti veidą pagal kiaušą ir atkur- 
ti išorinį pavidalą lygiai tokį, koks buvo. Ir 
jeigu tai atitinka tikrovę, vadinasi, išorinis pa- 
vidalas galiausiai tik apvelka esančius po oda 
kaulus, ir, vadinasi, reikia arba išpiauti kaulus, 
arba ignoruoti anatominius veido išraiškos pa- 
grindus (bet tuokart negalima to vadinti veido 
išraiška), — kitų būdų atsikratyti veidų, su ku- 
riuo gimei, nėra. 

Taip besvarstydamas, aš visai sutrikau. Va- 
dinas, kad ir kaip meniškai būtų padaryta kau- 
kė, aš užsidedu ne kaukę, o tikslią savo veido 
kopiją, ir apie jokią kaukę tikrąja prasme ne- 
gali būti nė kalbos. 


42 


Laimė, prisiminiau savo mokyklos draugą 
paleontologą. Paleontologo darbas tikriausiai 
yra atkurti pirmykštį pavidalą pagal suakmenė- 
jusias dalis, rastas kasiniuose. Pasklaidęs ad- 
resų knygą, sužinojau, kad jis tebedirba univer- 
sitete. Norėjau tik pasikalbėti telefonu, bet, gal 
būt, todėl, kad po mokyklos baigimo buvo pra- 
ėję tiek daug laiko, 0 gal todėl, kad paleonto- 
logai paprastai užsidega žmonių meile, jis, kaip 
kažką savaime suprantama, pasiūlė kur nors 
susitikti ir nenorėjo kalbėtis telefonu. Galiausiai 
aš sutikau. Neatsisakiau, nes niekinau save už 
gėdijimąsi aptvarstyto veido. Bet tučtuojau ma- 
ne nusmelkė baisus gailesys. Na, kas per šlykš- 
ti didybė! Vien mano tvarsčiai sužadins jam 
smalsumą, o dar tas aptvarstytas Žmogus ima 
smulkiausiai klausinėti apie veido anatomiją, 
apie pirmykščio pavidalo atkūrimo techniką — 
ir tai nėra jo specialybė. Jis, tur būt, pamanys, 
ar aš ne sukčius, norįs su kauke ramiai sau 
vaikščioti po miestą vidury dienos. Jeigu jam 
iš tikrųjų kils tokių įtarimų, tai geriau buvo iš 
pat pradžių atsisakyti susitikimo. Be to, aš ne- 
kenčiau gatvės. Kiekviename užuojautos pilna- 
me ar abejingame žvilgsnyje — jeigu tai ne- 
liestų manęs, aš ir nepajusčiau — slypėjo surū- 
dijusios, apnuodytos adatos. Gatvė mane ka- 
muoja. Tačiau momentas, kai galėjau atšaukti 
savo žodžius, buvo praleistas. Nesitverdamas 
gėda, aš nudūlinau į sutartą vietą. Nieko kito 
man nebeliko. 

Kavinė, kur buvome susitarę susitikti, buvo 
gerai man pažįstamos universiteto gatvės kam- 
pe, ir aš neapsirikdamas sustabdžiau taksi prie 
pat jos durų, taigi nusigavau ten be pašalinių 
akių. Užtat mano draugas taip sumišo, kad da- 
bar jau man norėjosi jį užjausti. Ir, gal būt, 
dėl to aš atgavau piktą šaltakraujiškumą. Ne, 
šaltakraujiškumas ne tas žodis. Aš noriu, kad 
tu įsivaizduotum — tai labai lengva, — koks aš 
buvau apgailėtinas, lyg benamis šuo, kaip jau- 
čiau, jog vien tuo, kad gyvenu, keliu visiems 
aplinkiniams pasišlykštėjimą. Beviltiška vienat- 
vė, atsispindinti seno, dvesiančio šuns akyse. 
Neviltis, girdima bėgių skambesyje, kai glūdžią 
naktį remontuojamas kelias. Aš visas buvau su- 
kaustytas, nes supratau, kad, nors ir kokią 1š- 
raišką stengčiausi suteikti savo veidui po tvars- 
Čiais ir juodais akiniais, mano pašnekovas jos 
nepamatys. 

— Ar išsigandai?— Ir, supratęs jo savijau- 
lą, jau kitokiu, raminančiu kaip nakties vėjelis 
balsu: — Užsiverčiau ant savęs skystą 014. Ma- 
tyt, turiu polinkį į keloidinius randus... Taip, 
apskritai šlykštu... Visas veidas išakėtas, lyg 
dėlės jame būtų išsiraususios urvelius. Tvarsčiai 
taip pat ne išeitis, bet jau geriau būti su jais, 
negu rodyti visiems. ,. 

Mano pašnekovas kažką sumurmėjo sumišu- 
siu veidu, bet aš neišgirdau. Jo pasiūlymas už- 
sukti kur išgerti vyno, kelis sykius pakartotas 
žvaliu balsu prieš kokį pusvalandį, dabar rodės 
lyg žuvies kaulas, įstrigęs jam gerklėje. Bet 

jo nervinti aš neketinau, tad greitai pakreipiau 
kalbą apie reikalą. Mano draugas, žinoma, tuč- 
tuojau šoko į tą gelbėjimo valtį. Jo paaiškini- 
mai buvo daugmaž tokie. Nesąmonė manyti, 
kad prityręs meistras gali iki menkiausių deta- 
lių atkurti senąjį pavidalą. Bendras raumenų 
išsidėstymas — štai ką jis gali gana tiksliai 
vaizduotis, remdamasis anatomine skeleto san- 
dara. Todėl, jei pamėginsime, pavyzdžiui, pa- 
gal skeletą rekonstruoti kad ir sandarą tokio 
gyvūno, kaip banginis, turinčio ypač išsivys- 
čiusius poodinius raumenis ir riebalų sluoksnį, 
išeis neįsivaizduojamas, į nieką nepanašus pa- 
daras, kažkoks šuns ir ruonio hibridas. 

— Vadinas, galima daryti išvadą, kad ir at- 
kuriant veidą neišvengiamos esminės klaidos? 

— Jei galima būtų atkurti senąjį pavidalą, 
nebūtų jokių nežinomos kilmės skeletų. Žmo- 
gaus veidas — tai, aišku, ne banginis, bet at- 
kurti jį taip pat gana sudėtingas dalykas. Čia 
neįmanoma imitacija, kaip, sakysim, fotomonta- 
že. Betgi jei negalima būtų nė kiek nutolti nuo 
skeleto, tai visų pirma nebūtų atsiradusios plas- 
tinės operacijos kosmetiniais sumetimais. .. 

Umai jis nužvelgė mano tvarsčius, sutrikęs 
užsikirto ir prikando liežuvį. Galima buvo ne- 
klausti, kas kliudo jam dėstyti savo mintis to- 
liau. Tegu mano, ką nori. Nedomino tai manęs 
dėl to, kad jis, neslėpdamas sumišimo ir nė ne- 
mėgindamas kaip nors teisintis, sėdėjo niūrus, 
israudęs. 

Post scriptum. Kur tikroji gė- 
dos esmė? Tur būt, verta dar sykį pri- 
siminti atsitikimą su sesers šinionu. Da- 
bar viskas buvo kaip tik atvirkščiai: 
aš pats su šinionu. ir verčiu raudonuoti 
savo pašnekovą. Bet ar verta dėl to 
šitaip jaudintis? O jei kaip tik čia pa- 
slėptas nuostabus veido mįslės raktas? 


Koks jisai vis dėlto nesumatus. Aš tyčiom 
parinkau visiškai nekaltą, neutralią temą ir nie- 
kuo jau nebegalėjau padėti, kai jis pats nuva- 
žiavo kur nereikia ir nuraudo. Iš esmės aš iš- 
gavau viską, kas būtiniausia mano planui, o 
kokių nuosėdų liks jo širdyje po mūsų susiti- 
kimo — ne mano dalykas. Tačiau tai, kas kelia 
gėdą, dažnai būna gandų šaltinis. O aš negaliu 
pakęsti, kai žmogus pasakoja apie ką nors to- 
kiu veidu, lyg būtų pamatęs tai pro rakto sky- 
lutę. Be to, savo pašnekovo varžymusi pama- 
7u užsikrėčiau ir aš. Ir galiausiai su pasišlykš- 
tėjimu nei iš šio, nei iš to ėmiau teisintis, o šito 
jau anaiptol nereikėjo daryti. 

— Apskritai aš įsivaizduoju, apie ką tu da- 
bar galvoji. Pamėginus susieti šiuos tvarsčius 
ir mano klausimus, galima puikiai viską supras- 
ti. Bet, įspėju, tu labai klysti. Aš jau ne tokio 
amžiaus, kad kentėčiau dėl sužaloto veido... 

— Tu pats klysti. Nėra ko primesti man min- 
čių, kurių aš neturiu. 

— Jei klystu — puiku. Bet, matyt, tu neju- 
čiom sprendi apie žmones iš veido, Ar ne? Vi- 

siškai suprantama, kad tu mano rūpesčius pa- 
ėmei taip į širdį. Bet, kai gerai pagalvoji, as- 
mens liudijimo toli gražu nepakanka, kad ga- 
lėtum paliudyti apie žmogų. Po to, kas man 
atsitiko, aš daug ką permąsčiau. Ar ne per daug 
mes pasikliaujame tais asmens liudijimais? Ir 
ar ne todėl visą laiką atsiranda luošių, kurie 
stengiasi falsifikuoti ir klastoti? 

— Sutinku, visiškai... Falsifikavimas nie- 
kuo nedėtas, niekuo... Tarp smarkiai išsidažiu- 
sių moterų, sakoma, daug isterikių. .. 

— Bet, antra vertus, ar galima įsivaizduoti 
žmogaus veidą, jeigu tai lygus kiaušinis — be 
akių, be nosies, be burnos? .. 

— Taip, tuomet negalima bus atskirti vie- 
no nuo kito. 

— Vagies nuo policininko... Nusikaltėlio 
nuo nukentėjusiojo. .. 

— Taip, ir savo Žmonos nuo savo artimo 
zmonos. ..— Lyg stverdamasis už gelbėjimo ra- 
to, jis užsirūkė ir tyliai nusijuokė.— Tai būtų 
puiku. Puiku, bet kyla tam tikrų klausimų. Štai, 
beje, ar gyvenimas nuo to pagerės, ar, atvirkš- 
čiai, pablogės? .. 

Aš nusijuokiau kartu su juo ir nusprendžiau, 
kad tuo mūsų pašnekesį reikia baigti. Bet ma- 
ne staiga pagavo verpetas, kurio pats vidurys 
buvo veidas, ir dabar stabdžiai jau nebeveikė. 
Ir kol išcentrinė jėga išplėšė man iš rankų vir- 
vę, aš vis sukausi, aiškiai suvokdamas pavojų. 
Ir nieko negalėjau padaryti. 

— Nei viena, nei kita. Į tokį klausimą vie- 

nas atsakymas neįmanomas grynai logiškai. Jei 
tik prieštaravimai išnyks, nebebus galimas ir 
palyginimas. 

— Bet prieštaravimų išnykimas reiškia cde- 
gradaciją. 

— O jie tau labai reikalingi, ką? Ar galima 
tvirtinti, kad, pavyzdžiui, odos spalvos skirtu- 
mai davė istorijai kokios naudos? Aš absoliu- 
čiai neteikiu reikšmės tokiems prieštaravimams. 

— O-o0, tu, kaip matau, ėmei svarstyti na- 
cionalinį klausimą. Bet supranti jį perdaug pla- 
čiai. 

— Jeigu būtų galima, aš dar labiau jį išplės- 
čiau, kad jis apimtų kiekvieną atskirą veidą 
šiame pasaulyje... Bet kai tavo toks snukis, tai 
juo daugiau kalbi, juo tavo kalba darosi pana- 
šesnė į nusikaltėlio, įrodinėjančio savo nekal- 
tumą, monotonišką pasaką. 

— Jeigu mes liečiam tik nacionalinį klausi- 
mą... Gal būt, nėra reikalo visą atsakomybe 
krauti veidui... 

— O aš noriu štai ko paklausti. Kodėl, pra- 
dėję fantazuoti apie kitų pasaulių gyventojus, 
pirmiausia bandome įsivaizduoti, kaip jie at- 
Iodo? 

— Ta kalba mus toli nuves. ..— Ir, maigy- 
damas peleninėje cigaretę, kurią buvo užsitrau- 
kes tik kokius tris kartus: — Ją baigdami, pa- 
aiškinkim tai kad ir smalsumu. 

Aš skaudžiai pajutau, kaip netikėtai pasi- 
keitė pašnekovo tonas, ir mano netikras veidas 
atitrūko iš savo vietos ir kažkur nuriedėjo — 

taip krinta lėkštė, kurią žonglierius paliauja šu- 
kęs. 

— Luktelėk, pasižiūrėk į šį paveikslą.— Aš 
vėl nieko nepasimokiau. Ir, rodydamas pirštu 
į gana malonią Renesanso epochos portreto re- 
produkciją: — Ką tu apie jį pasakytum? 

— Tu, matau, pasišovęs man įgelti, jei aš 
atsakysiu neapgalvotai. Apskritai gana kvailas 
veidas. 

— Taip, tikrai, tur būt. O nimbas virš galvos? 
Jame irgi įkūnyta tam tikra idėja. Melo ir ap- 
gaulės idėja. Ta idėja nugramzdino veidą ap- 
gaulėje.., 

Mano pašnekovo veide pasirodė švelni šyp- 
sena. Subtili, viską suprantanti šypsena, dabar 
jau be menkiausio sutrikimo. 

— Na ir niekingas aš žmogus! Nors ir kokie 
prakilnūs būtų tavo žodžiai, aš nesuprasiu, kol 
pats visko neišsiaiškinsiu. Gal būt, mes neran- 
dame bendros kalbos? Aš domiuosi iškaseno- 
mis, bet kai kalbama apie meną — aš moder- 
nistas. 


Skųstis neverta. Geriau kuo greičiau pri- 
prasti prie to, ką išgirdau iš draugo. Tikėtis 
aiškesnių rezultatų — tik apgaudinėti save. Juk, 
be viso ko, aš gavau reikiamą informaciją, o 
įveikti pažeminimą, tikrai sakant, irgi buvo ma- 
no tikslas, įėjo į mano planą. 

Bet iš visos širdies aš ėmiau nekęsti paleon- 
tologijos, tik kai supratau: tai, ką palaikiau lai- 
mikiu ir parsitempiau namo, — iš tikrųjų neval- 

zomas masalas. Ne, ne nevalgomas — tiesiog 
niekas nežino, kaip jį pataisyti: sužadino apeti- 
tą, o valgyti negalima, 

Pripažinimas, kad, atkuriant išorinį pavidalą 
pagal tą patį skeletą, daugybė nukrypimų — vi- 
sai dėsningas dalykas, buvo dar vienas žingsnis 
artyn prie kaukės. Vadinas, nepriklausomai nuo 
pagrindo galima pasirinkti bet kokį veidą savo 
nuožiūra? Pasirinkti pagal savo skonį labai ma- 
lonu, bet juk pasirinkti vis viena reikia. Reikia 
išsijoti pro sietą begales galimybių ir nuspręsti, 
koks, tas vienintelis, bus tavo veidas. Kokio lai- 
kytis mato, sveriant ant svarstyklių veidus? 

Aš neteikiau veidui ypatingos, nepaprastos 
reikšmės, ir todėl man nors ir koks veidas — vis 
viena... Bet kai veidas daromas specialiai, nie- 
kas nenorėtų, kad jis būtų pabrinkęs kaip šir- 
dininko. Ir jau, žinoma, nereikalingas kino ak- 
toriaus modelis. 

Idealus veidas — neverta to nė norėti. Paga- 
liau tokio apskritai ir nėra. Bet, kadangi aš tu- 
rėjau pasirinkti, reikalingas buvo kažkoks eta- 
lonas, Jei turėčiau aš patį netinkamiausią eta- 
loną, kuris, gal būt, pastatytų mane į keblią pa- 
dėtį, vis vien tai būtų jau šis tas... Nei subjek- 
tyviai, nei objektyviai įsivaizduoti tokio etalo- 
no neįmanoma. Bet galiausiai po kokio pusme- 
čio klaidžiojimų aš suradau sprendimą. 


Pastabos paraštėje. Būtų 
neteisinga viską suvesti į tai, kad nėra 
aiškaus etalono. Veikiau reikia turėti 


omeny mano pastangas atsižadėti bet 
kokio etalono apskritai. Pasirinkti eta- 
loną — tai pasidaryti panašiam į kitą. 
Bet žmogus kartu nori ir priešingo da- 
lyko — skirtis nuo kitų. Tos dvi proble- 
mos turi santykiauti taip: 


kur A— svetimos valios rodiklis, B — 
pasipriešinimo svetimai valiai rodiklis, 
n— amžius, :— prisitaikomumo laips- 
nis. (Pastarojo sumažėjimas, pavyzdžiui, 
reiškia, kad žmogus tvirtina savo asme- 
nybę ir drauge stiprėja jo polinkis 
į konservatyvumą. Prisitaikomumas daž- 
niausiai atvirkščiai proporcingas amžiui, 
bet pasitaiko didelių individualių nu- 
krypimų, kurių kreivė priklauso nuo ly- 
ties, būdo, profesijos ir t. t.) 

Jau vien tik dėl amžiaus mano pri- 
sitaikomumo laipsnis gerokai sumažė- 
jęs, ir aš jau pajutau stiprų protestą 
prieš pačią veido pakeitimo idėją. Rei- 
kia pasakyti, kad šiuo atveju visiškai 
tinka to paties paleontologo požiūris: 
stipriai išsidažiusios moterys — isteri- 
kės. Pagal psichoanalizę isterija yra vie- 
na iš suvaikėjimo rūšių. 


Visą tą laiką aš, žinoma, nesėdėjau dykas. .. 
Dariau bandymus, kokia medžiaga tiktų lygiam 

epiteliui. Vos tik aš atsidėjau eksperimentams, 
ir jie pasidarė puiki dingstis nudelsti pačios 
problemos sprendimą. Apskritai techninio dar- 
bo buvo per akis. 

Lygus epitelis pareikalavo kur kas daugiau 
laiko, negu aš buvau manęs. Jis ir kiekybiškai 
užima daug vietos odoje, ir, be to, nuo jo pri- 
klausys, pasiseks ar nepasiseks sukurti judrios 
odos pojūtį. Laboratorijos bendradarbiai buvo 
delikatūs žmonės, ir aš, nieko nepaisydamas, 
ėmiau naudotis įrenginiais ir medžiagomis. Vis 
dėlto eksperimentai užtruko gerus tris Mėne- 
sius. Tuo metu, šiaip ar taip, man maža terū- 
pėjo truputį komiškas prieštaravimas: aš mėgi- 
nau įgyvendinti kaukės planą, nenusprendęs, 
koks bus veidas. Bet negalima visą laiką slėptis 
nuo lietaus po svetima pastoge. Kai šis laiko- 
tarpis pasibaigs ir darbas eis palyginti sėkmin- 
gai, aš atsidursiu keblioje padėtyje. 

Epidermio keratininiam sluoksniui puikiau- 
siai tiks akrilo dervos — tai aš suradau tuoj pat. 
O vidiniams odos sluoksniams, matyt, visiškai 
galima bus pavartoti tą pačią medžiagą, kaip 
ir epiteliui, tik suplakus į putas. Riebalų sluoks- 
nis, be abejo, išeis geras, jeigu į tą pačią me- 
džiagą pridėsi silicio tirpalo ir aptrauksi ją ne- 
pralaidžiu orui apvalkalu. Pagaliau apie antrą 
naujųjų metų savaitę visos būtiniausios medžia- 
gos buvo paruoštos. 

Delsti jau nebebuvo galima. Nenusprendus, 
koks turi būti veidas, neįmanoma nė žingsnio 
žengti į priekį. Bet nors ir kiek aš svarsčiau, 

nuspręsti negalėjau — galvoje man kaip mu- 
ziejaus saugykloje buvo galybė įvairiausių 
veidų. Tačiau, nukrypus nuo problemos, iš- 
spręsti jos neįmanoma. Kito kelio, kaip ryžtin- 
gai persvarstyti veidą po veido, nebuvo, ir aš 
gavau muziejaus fondų katalogą. Pačiame pir- 
mame puslapyje buvo išspausdintas netikėtai 
malonus nurodymas: „Sistematizacijos taisyk- 
lės“, ir aš, stengdamasis nesijaudinti, perskai- 
čiau: 

1. Veido vertinimo kriterijai nepaprastai 
objektyvūs. Jokiu būdu nereikia daryti tokios 
klaidos: pasidavus subjektyviam įspūdžiui, įsi- 
gyti ne originalą. 

2. Veido vertinimo kriterijų nėra. Jis gali 
daryti tik malonų ar nemalonų įspūdį. Atran- 
kos kriterijai turi būti ugdomi tobulinant skonį. 

Taip aš ir maniau. Tvirtinama, kad juoda 
kartu yra balta. Geriau jokio patarimo, negu 
toks. Be to, kai aš tas dvi taisykles lyginau, 
rodės, kad kiekviena jų vienodai teisinga, ir 
todėl padėtis susikomplikavo dar labiau. Ga- 
liausiai man pasidarė negera nuo minties, kiek 
įvairiausių veidų esama pasaulyje. Ir po šiai 
dienai aš tebesuku galvą, kodėl tada galutinai 
neatsižadėjau savo plano? 


Vėl apie portretinę tapybą. Paleontologas, 
gal būt, iš manęs kandžiai nusišaipytų, bet aš 
negaliu to nepasvarstyti. Portreto idėjoje, man 

rodos, nekalbant apie jo meninę pusę, glūdi fi- 
losofija, verta apmąstymo. 

Pavyzdžiui, norint portretu atkurti univer- 
salų paveikslą, reikia remtis žmonių veidų iš- 
raiškos universalumu. Vadinasi, dauguma žmo- 
nių turi būti įsitikinę, kad vienoda išraiška su- 
ponuoja ir vienodą paveikslą. Toks įsitikinimas, 
be abejo, grindžiamas patirtimi, supratimu, kad 
veidas ir dvasia tarpusavyje susiję aiškiais ry- 
šiais. Na, žinoma, negalima būti tikram, kad 
patirtis visada teisinga. Bet kartu negalima ir 
tvirtinti, kad patirtis — tai paprastai sukauptas 
melas. Ar ne labiau derėtų manyti, kad juo 
stipriau patirtis nučiupinėta nešvariomis ranko- 
mis, juo didesnį procentą tiesos paprastai turi. 
Ta prasme apskritai neginčijamas teiginys, kad 
esama objektyvaus vertės kriterijaus. 

Antra vertus, negalima taip pat ignoruoti 
to fakto, kad portretinė tapyba per šimtmečius 
keitė charakterį: nuo klasikinės veido ir dva- 
sios harmonijos krypo į individualią išraišką, 
veikiau nebetekusią tos harmonijos, ir priėjo 
iki visiškos nedarnos aštuonkampiuose Pikaso 
veiduose ar Kle „„Apgaulingame veide“. 

Bet kuo gi tada tikėti? Jeigu mane kas pa- 
klaustų, koks gi mano paties noras, aš, žinoma, 
pritarčiau pastarajam požiūriui. Manau, kad 
būtų perdaug naivu ieškoti veidui kokių objek- 
tyvių kriterijų — tai juk ne šunų paroda. Net 
vaikystėje aš idealią asmenybę, kokia norėjau 
tapti, siejau su konkrečiu žmogumi. 

Pastaba paraštėje. Didelis 
atsparumas dėl aukšto prisitaikomumo 
laipsnio. 


Žinoma, romantinis, nepaprastas veidas ma- 
no vaizduotėje buvo fokusuojamas pro dulsvą 
iinzę. Bet aš negalėjau visą laiką gyventi palai- 
mingu sapnu. Grynieji pinigai brangesni už bet 
kokį vekselį. Nebeliko nieko kito, kaip mokėti 
vien už tai, kad galiu apmokėti tuo veidu, kurį 
turiu iš tikrųjų. Gal būt, vyrai vengia kosmeti- 
kos, priešindamiesi siekimui panaikinti atsako- 
mybę už savo veidą. (Žinoma, moterys... Mo- 
terų kosmetika... Gerai pagalvojus, ar ne to- 
dėl jos griebiasi kosmetikos, kad grynieji pini- 
gai joms baigiasi? ..) 


Taigi aš nieko nenusprendžiau. Jaučiau kaž- 
kokį neatsparumą, lyg prieš persišaldydamas. .. 
Bet visi mano sunkumai buvo tik išorinis pavi- 
dalas, ir todėl aš plūkiausi toliau vienas, spręs- 
damas technines kitų kaukės dalių problemas. 

Reikėjo pagalvoti ir apie kaukės vidaus for- 
mavimą. Nors ir sakiau, kad man buvo suteik- 
tos visos galimybės, laboratorijoje aš nenorėjau 
per daug įsitraukti į savo darbą ir nusprendžiau 
persigabenti visus reikalingus įrenginius namo, 
savo kabinetan. (O tu, rodos, pamanei, kad ma- 
no uolus darbas — tai kompensacija už veido 
žaizdas, ir apsiašarojusi bandei man padėti. Ži- 
noma, tai buvo kompensacija, bet uolus darbas 
ne tas, apie kurį tu galvojai. Aš užsidariau ka- 

bineto duris, netgi užsirakinau, paniekinęs tavo 
gerumą, kai tu norėjai atnešti man vakarienę.) 

Darbas, į kurį aš kibau, užsirakinęs kabinete, 
buvo štai koks. | 

Pirmiausia aš pasirūpinau dubenį tokio di- 
dumo, kad jame tilptų visas veidas, supyliau 
į jį kalio alginato, gipso, natrio fosfato ir silicio 
tirpalą ir, atpalaidavęs mimikos raumenis, iš 
lėto panėriau veidą. Tirpalas sustingsta per tris 
penkias minutes. Tiek laiko nekvėpuoti aš ne- 
galėjau ir paėmiau į burną ploną guminį vamz- 
delį, o jo galą iškišau per dubens kraštą. Isi- 
vaizduok, kad tau reikia kelias minutes neju- 
dant, sustingusiu veidu išsėdėti prieš fotoapa- 
ratą. Tai neapsakomai sunku. Po daugybės 
nesėkmingų bandymų — čia nosį niežėjo, čia 
trūkčiojo akis — ketvirtą dieną aš pagaliau ga- 
vau patenkinamą rezultatą. 

Toliau reikėjo gautą formą aptraukti nike- 
liu vakuume. Padaryti tai namie buvo neįma- 
noma; aš slapta nusinešiau ją į laboratoriją ir, 
slėpdamasis nuo pašalinių akių, padariau visa, 
kas reikalinga. 

„Pagaliau teliko paskutinės smulkmenos. Tą 
naktį, įsitikinęs, kad tu nuėjai miegoti, aš pa- 
dėjau ant kilnojamosios dujinės viryklos meta- 
linį puodą su švino ir stibio lydiniu. Išlydytas 
stibis nusidažė stipriai balintos kakavos spal- 
va. Kai aš ėmiau atsargiai pilti tirpalą į kalcio 
alginato formą, aptrauktą nikelio sluoksniu, 
į viršų ėmė lėtai kilti balto garo burbuliukai, 

Iš angos, likusios nuo guminio vamzdelio, pro 
kurį aš kvėpavau, o paskui ir iš visur, palei 
tormos kraštus, pradėjo smarkiai sklisti melsvi, 
skaidrūs dūmeliai. Matyt, degė algino rūgštis. 
Kvapas buvo šlykštus, ir aš atidariau langą. Šal- 
tas sausio vėjas lyg nagais ėmė gnaibyti šner- 
ves. Apvertęs formą, aš išėmiau sukietėjusį sti- 
bio lipdinį ir atšaldžiau dar rūkstantį algino 
rūgšties pagrindą, panėręs jį į dubenį su van- 
deniu. Nuo stalo į mano kruvinai raudoną dė- 
lyną žiūrėjo kitas dėlių knibždynas, blausiai 
švitintis sidabru. 

Vis dėlto aš niekaip negalėjau patikėti, kad 
tai mano veidas. Kitas... Visai kitas... Ne- 
galėjau įsivaizduoti, kad tai tos pačios dėlės, 
kurios iki šleikštulio man pažįstamos iš veidro- 
džio... Žinoma, veido lipdinio ir mano atspin- 
džio veidrodyje kairioji ir dešinioji pusės ap- 
sikeitė vietomis, ir, galimas daiktas, todėl tarp 
jų buvo justi šioks toks skirtumas. Tačiau tokį 
pat skirtumą galima kiek nori matyti fotogra- 
fijoje, ir tai ne taip jau svarbu. 

Paskui tikriausiai buvo spalvos problema? 
Prancūzų gydytojo Anri Blano knygoje „Vei- 
das“, kurią radau bibliotekoje, teigiama, kad 
tarp veido spalvos ir jo išraiškos yra daug 
glaudesnis ryšys, nei galima spėti. Pavyzdžiui, 
gipsinę pomirtinę kaukę, vien suteikus jai tą 
ar kitą spalvą, galima paversti ir vyro kauke, 
ir moters kauke. Tai rodo ir toks pavyzdys: 
užtenka padaryti juodą—baltą persirengusio 
moterimi vyro fotografiją, ir maskaradas iškart 


07 


paaiškės. Vadinasi, iš tikro svarbiausia spalva. 
Vos pastebimi stibio lipdinio nelygumai nema- 
tomi, jei nekrinta šviesa... Dėl menkučių nely- 
gumų, tur būt, neverta jaudintis... Akimirką aš 
net pagalvojau, ar nesprunku nuo šmėklos, ar 
nesikaunu su priešu, sukurtu mano paties fan- 
tazijos. Bet, gal būt, jei tuos metalinių dėlių 
rezginius nudažytume kruvinai raudona kaip 
mėsos spalva, bemat pasirodytų jų šlykštumas. 
Galimas daiktas. Kaip gaila, kad Žmogus pada- 
rytas ne iš metalo. 

Bet jeigu spalva taip svarbu, galutinai for- 
muojant kaukę reikės itin pasirūpinti spalvini- 
mu. Tarsi neregys, besidžiaugiąs kiekvienu po- 
jūčiu, aš, švelniai glostydamas dar šiltoką lip- 
dinį, jaučiau, koks erškėčiuotas kaukės kūrimo 
kelias, kai, užbaigus vieną darbą, iškart užgriū- 
na nauji sunkumai. Iš tikrųjų, aš sumaniau drą- 
sų iššūkį. Net jei kalbėtume apie nuveikto dar- 
bo apimtį ir sugaištą laiką, aš turėčiau siekti la- 
bai toli, bet vertėjo pagalvoti ir apie tai, kad 
iki šiol aš dar nesiėmiau paties svarbiausio — 
nepasirinkau prototipo. Prie visko prisidėjo 
naujas sunkumas — spalva. Ar ateis kada aki- 
mirka, kai aš galėsiu įgyvendinti savo svajo- 
nę — pradėti naują gyvenimą kito žmogaus pa- 
vidalu? .. 

Buvo, žinoma, ne tik blogų ženklų. Mintyse 
klaidžiodamas tarp metalinių dėlių raukšlių, aš 
galvojau, koks kvailas veido vaidmuo: dėl ke- 
leto milimetrų randų žmogus turi kęsti perse- 
kiojimus lyg benamis nususęs šuo, ir staiga, taI- 

si nuo akių valkčiui nukritus, aš suradau savo 
didžiausio priešo silpnąją vietą. 

Tos metalinės dėlės savaime gali būti tik 
kaip negatyvas vidinei kaukės sienelei padary- 
ti. Kitais žodžiais tariant — negatyvi būtis, ku- 
rią turi uždengti ir panaikinti kaukė. Bet ar 
vien tai? Taip, negatyvi būtis, be abejo. Bet 
nepadarius jos pagrindu, negali būti nė kaukės, 
kuri turi ją panaikinti. Taigi metalinis pagrin- 
das — tai tikslas, kurį kaukė turi panaikinti, ir 
kartu — išeities taškas kaukei sukurti. 

Įsivaizduokime problemą konkrečiau. Pavyz- 
džiui, jei kalbėsime apie akis — jas teks pa- 
likti, nekeičiant 'nei padėties, nei formos, nei 
dydžio. Bet, sakykim, aš įsidrąsinęs pridėjau 
prie jų rankas; tada, numatęs kaip ribas akių 
vietą, aš turiu padaryti iškilią tik kaktą viršum 
jų, ar, atvirkščiai, padaryti išsikišusią tik esan- 
čią po jomis veido dalį, o jeigu nei viena, nei 
kita — gal būt, padaryti išverstas akis ir smar- 
kiai atsikišusį veidą? Galimi tik šie variantai. 
Tą pat galima pasakyti apie nosį ir burną. Tuo- 
met nebus tiek neaiškumų, kokį veido tipą pa- 
sirinkti. Apribojimas? Gal būt, ir apribojimas, 
Bet, man regis, tai kur kas geriau, negu men- 
ka, efemerinė laisvė. Šiaip ar taip, tai tikslas, 
kurį turiu pasiekti. Ir net jeigu aš eisiu aplin- 
kiniu klaidų ir apsirikimų keliu, pradžioje visų 
geriausia pamėginti sukurti gerą veido modelį 
ir, taikant jį prie originalo, ištirti, koks tipas 
yra galimas. Šis kelias buvo man tinkamiausias. 
(Ne mokslininkas, o tik technikas, — taip at- 

siliepia apie mane kolegos, ir, gal būt, iš dalies 
jų tiesa.) 

Dėdamas pirštą prie įvairių metalinio pa- 
grindo dalių, uždengdamas jį abiem rankomis, 
jį užtamsindamas, aš nejučiom įsileidau sva- 
joti. Koks vis dėlto subtilus dalykas... Vos lik 
palieti pirštu — ir štai jau kitas Žmogus, ir ne 
brolis ar pusbrolis... Pridėsi delną — visai ne- 
pažįstamas. .. Nuo to laiko, kai aš ėmiausi kau- 
kės, tur būt, pirmąkart pasijutau toks žvalus, 
energingas. 


„„„Taip, galima drąsiai pasakyti: tai, ką aš 
patyriau tą naktį, buvo labai svarbi viso mano 
darbo viršūnė. Ji nebuvo tokia jau stati, nebu- 
vo ir didingai aukšta, užtat, rodos, buvo svarbus 
reljefo taškas, nukreipęs tam tikra linkme van- 
denis, tekančius iš šaltinio, pakankamai galin- 
gas pasukti srovę. Ir tai buvo todėl, kad nuo 
to momento tarp veido pasirinkimo kriteri- 
jaus problemos ir plano techninio įgyvendinimo 
problemos, kurios iki šiol ėjo kaip dvi paraleli- 
nės linijos, iš tikrųjų nusitęsė lyg ir neaiškus 
kanalas. Veido lipdinys iš stibio, nors ir ne- 
davė jokių perspektyvų, kokiu metodu gamin- 
ti kaukę, mane padrąsino, suteikė vilties, kad 
konkrečiame kasdieniniame darbe mano gali- 
mybės vis plėsis ir plėsis. 

Aš nusprendžiau kitą rytą nusipirkti molio 
ir mėginti veidą modeliuoti. Aiškaus tikslo ne- 
turėjau ir siekiau jo apčiuopomis. Pasitikrinda- 
mas mimikos muskulatūros anatominiame atla- 

se, aš dėjau vieną ant kito plonus molio sluoks- 
nius. Darbas neišpasakytai įtemptas, sakytum 
dalyvauji žmogaus embriono vystymosi proce- 
se, sakytum pasirinkimo kriterijus, kurio apskri- 
tai ir nepastversi, ima stingti lyg vėstanti žela- 
tina,— su tokiais jausmais aš pamažu teikiau 
formą minkštai medžiagai. Yra genialių sek- 
lių, Kurie suranda nusikaltėlį, sėdėdami krėsle, 
bet yra eilinių seklių, kurie nusivaro nuo kojų, 
beieškodami įkalčių. Aš irgi labiau mėgstu 
veikti, dirbti rankomis. 

Kaip tik tuo metu aš vėl susidomėjau Anri 
Blano knyga „Veidas“, apie kurią jau buvau 
užsiminęs. Kai ji pirmąkart pateko man į ran- 
kas, aprašytą joje analizę aš palaikiau skrupu- 
linga klasifikacija, kurią taip mėgsta mokslinin- 
kai, ir net pagalvojau suirzęs: na, ką gali duoti 
visi tie išvedžiojimai man, žmogui, dirbančiam 
konkretų darbą. Bet kai aš tiesiogiai susidūriau 
su veido sukūrimo problema, pagaliau supratau, 
kad Blano formų teorijoje esama kažko dau- 
giau, negu tai, ką galima surasti paprastame ži- 
nyne. Lygiai tokie pat skirtingi atrodo pažįsta- 
mos vietovės ir svetimos šalies žemėlapiai. 

Bendrais bruožais Blano klasifikacija yra 
tokia. 

Pradžioje brėžiamas didelis apskritimas, 
kurio centras nosis, 0 spindulys — atstumas 
nuo nosies galo iki smakro apačios. Paskui 
brėžiamas mažas apskritimas, kurio spindulys — 
atstumas tarp nosies ir lūpų. Pagal tų apskritimų 
santykį veidai skirstomi į du tipus: su centru, 

pasidavusiu į apačią, ir su centru, pasidavusiu 
į viršų. O jie savo ruožtu skaidosi į liesąjį ir 
pilnąjį. Taigi iš viso yra keturi veido tipai: 

1. Centras pasidavęs į apačią, liesasis — ant 
kaktos, skruostų, smakro tvirti raumenų gum- 
burėliai. 

2. Centras pasidavęs į apačią, pilnasis — ant 
kaktos, skruostų, smakro minkšti riebalų sluoks- 
niai. 

3. Centras pasidavęs į viršų, liesasis — nu- 
smailėjęs nosies link. 

4. Centras pasidavęs į viršų, pilnasis — 
švelniai išsišovęs prie nosies. 

Visų veido tipų tai, suprantama, neaprėpia. 
Šie keturi kamienai be galo šakojasi priklauso- 
mai nuo daugelio vienas kitą šalinančių svar- 
bių elementų sintezės, tam tikrų dalių ryškųu- 
mo, detalių užtušavimo. Bet man nebuvo reika- 
lo leistis į smulkmenas. Ir kadangi aš dėjau 
sluoksnį po sluoksnio, pradėdamas nuo apati- 
nio, galima buvo viso to nepaisyti. Svarbiau- 
sia — nepamiršti pagrindinio dalyko, toliau te- 
gu viskas eina kaip ėję. 

Jei pateiktus aukščiau keturis pagrindinius 
tipus traktuosime psichomortologijos požiūriu, 
gausime štai ką. Pirmieji du — tai tipas intra- 
versinių žmonių, sutelkusių mintis į savo vidinį 
pasaulį, o du paskutinieji — ekstraversinių, su- 
telkusių mintis į aplinkinį pasaulį. Nelyginių 
numerių tipai niekina išorinį pasaulį arba, šiaip 
ar taip, jam priešinasi. O porinių numerių tipai, 
atvirkščiai, turi tendenciją taikstytis su juo ar 

net būti santarvėje. Derinant šias dvi klasifika- 
cijos rūšis, galima nustatyti specifinius kiek- 
vieno tipo ypatumus. 

O jei prie klasifikacijos metodo pridėsime to 
paties Blano idėją apie mimikos koeficientą, tai 
problema įgaus dar didesnio lankstumo. Mimi- 
kos koeficientas — tai kiekybinis nustatymas, 
kokį poveikį daro veido išraiškai kiekvienas iš 
devyniolikos taškų, išdėstytų pagal judrumo 
laipsnį, atrinktų iš trisdešimties su viršum mi- 
mikos raumenų. Labai įdomus ir apskaičiavi- 
mo metodas. Paeiliui nufotografavęs apie dvy- 
lika tūkstančių džiaugsmo ir liūdesio išraiškos 
atvejų ir projekcijų sudarymo metodu išskirs- 
tęs juos į horizontales, kaip topografinį žemė- 
lapį, Blanas nustatė kiekvieno taško judrumo 
vidutinį dydį. Jo išvados bendrais bruožais to- 
kios. Mimikos tankio koeficientas ypač aukš- 
tas trikampyje tarp nosies galo ir lūpų kam- 
pučių. Paskui jis palaipsniui mažėja tokia 
tvarka: tarpas tarp burnos ir skruostikaulių, pa- 
akiai ir pagaliau tarpuakis. Mažiausią koefi- 
cientą turi kakta. Taigi mimikos funkcija kon- 
centruojasi veido apačioje, pirmiausia apie lū- 
pas. 

Visa tai — koeficiento pasiskirstymas pagal 
vietą. Bet jį veikia, savo korektyvas daro ir po- 
odinis audinys. Koeficiento tankis mažėja pro- 
porcingai jo storiui. Kartu negalima, matyt, ta- 
patinti mažo koeficiento su mimikos nebuvimu. 
Net ir tada, kai koeficiento tankis aukštas, gali 
būti kiek nori atvejų, kai nėra mimikos, o kai 

koeficientas mažas, pasitaiko išraiškios mimi- 
kos. Vadinas, mimikos gali nebūti ir tada, kai 
koeficiento tankis aukštas, ir tada, kai jis žemas. 

Post scriptum. Gal pamėginki- 
me Blano klasifikacijos metodą taikyti 
mūsų veidams? Pradžioje — tavo vei- 
dui. Jį reikėtų, tur būt, priskirti prie 
veidų su centru, pasidavusiu į viršų. 
Poodinis audinys turi riebalų sluoksnių. 
Vadinasi, jis artimas ketvirtajam tipui: 
prie nosies veidas truputį išsišovęs. Psi- 
chomortologijos požiūriu tu esi iš ekst- 
raversinių žmonių, sutelkusių mintis 
į aplinkinį pasaulį, ir sutari su aplinka. 
Mimikos koeficientas palyginti žemas, ir 
tavo veido išraiška stabili, mažai kin- 
tanti. 

Na kaip? Tikiuosi, pataikiau, ar ne? 
Tu, rodos, pati pasakojai, kad mokyklo- 
je buvai praminta Bodisatva. Pirmąkart 
išgirdęs apie tai, aš nusijuokiau. Kas gi 
vis dėlto man pasirodė juokinga? Kai 
gerai pagalvoji, aš, matyt, visiškai ne- 
teisingai įsivaizdavau ir Bodisatvą, ir 
tave. Iš pažiūros tu, žinoma, nė kiek ne- 
buvai panaši į Budos statulą. O jei ir 
panorėtum, negalėtum pasidaryti tokia 
pat šalta ir nepasiekiama. Aš pasaky- 
čiau, kad tavo veidas veikiau tempera- 
mentingas, goslus. Jei pažvelgsime į ta- 
ve iš vidaus, pagal Blano klasifikaciją 


tikrai turi Bodisatvos bruožų. Minčių 
sutelkimas į aplinkinį pasaulį, santarvė 
su išorine aplinka — tai gyva guminė 
metro storumo siena. Begaliniai švel- 
ni — ji niekada nesuteiks skausmo. Vos 
šypsantis, primerktomis akimis veidas 
kaip Budos statulos, — žmogus tokiu vei- 
du nugali plikomis rankomis. Iš tolo 
šypsena tokia žavi, maloni. Bet artinan- 
tis ji ima nykti migloje, velkančioje 
akis. Iš visos širdies aš gėriuosi žmogu- 
mi, kuris praminė tave Bodisatva. 

„.„.Tau tai atrodo pikta ironija? Gal 
būt, jeigu ir pasitaikė kandžių žodžių, 
kaltas tik aš, tu čia niekuo nedėta. Tik- 
riausiai aš esu iš žmonių, liguistai suvo- 
kiančių kitų gerumą. 

Dabar mano veidas... Na, gerai... 
Ar verta kalbėti apie veidą, kurio nėra. 
Jeigu man pasitaikytų proga, aš mielai 
paklausyčiau, kaip pagal Blano teoriją 
vertinti sarakabo genties žmones, kurie 
taip pakeičia savo veidus, kad jų ne- 
įmanoma priskirti nė vienam klasifika- 
cijos punktui. 


Kaip ir tikėjausi, pirštai mane atvedė piie 
pirmųjų pergalės kibirkštėlių — to niekaip ne- 
galėjo pasiekti mano galva. Po dešimties dienų 
bandymų su kiekvienu iš keturių veido tipų aš 
priėjau išvadą, kad du iš jų netinkami. 

Pradžioje atkrito ketvirtasis tipas: „Veidas, 

švelniai išsišovęs prie nosies." Šis veidas turi 
riebalų sluoksnius apie vietas su aukštu mi- 
mikos tankio koeficientu ir todėl pasižymi di- 
deliu stabilumu: jis sunkiai prisitaikantis — kar- 
tą padarytas, reikalaus, kad būtų tiksliai laiko- 
masi formos. Ir aš būčiau susidūręs su gana rim- 
tais sunkumais, jei man būtų reikėję nuo pat 
pradžios visiškai tiksliai susiplanuoti visą dar- 
bą iki galo. Dėl to aš, nors ir kiek apgailestau- 
damas, vis dėlto nusprendžiau šio tipo atsisa- 
kyti. 


Post scriptum prie post 
scriptum. Tau galėjo pasirodyti, kad 
ankstesniame post scriptum aš norėjau 
dar kažką pasakyti. Bet, prisiekiu, jokių 
slaptų minčių neturėjau. Juk tarp mano 
pagrindinių užrašų ir post scriptum yra 
beveik trijų mėnesių tarpas... 


Dabar pirmasis veido tipas su centru, pasi- 
davusiu į apačią, su „tvirtais raumenų gumbu- 
rėliais ant kaktos, skruostų ir smakro“. Psicho- 
morfologijos požiūriu toks veidas intraversinis, 
susitelkęs į vidinį pasaulį, prieštaringas, jam 
stinga stabilumo. Net šališkai žiūrint, negalima 
buvo nepripažinti, kad tai nepatyrusio jokių 
nuostolių palūkininko veidas. Bet jau nieku 
gyvu ne suvedžiotojo kaukė. Remdamasis vien 
paviršutinišku įspūdžių, aš be apgailestavimo 
ir Šį tipą atmečiau. 

Liko dar du... 

„Ant kaktos, skruostų ir smakro minkšti rie- 
balų sluoksniai...“ Psichomorfologijos požiūriu 
tai intraversinių, sutelkusių mintis į savo vidaus 
pasaulį, harmoningų ar introspektyvių, susi- 
tvardančių žmonių veidai. 

„Nusmailėjęs nosies link“ veidas... Psicho- 
morfologijos požiūriu — tai ekstraversinių, sutel- 
kusių mintis į aplinkinį pasaulį, neharmoningų 
ar valingų, linkusių veikti Žmonių veidai. 


Man rodės, kad prieš mane atsiskleidė visai 
aiškus paveikslas. Pasirinkti iš keturių ar iš 
dviejų — didelis skirtumas. Keturi — ne šiaip 
sau du ir du, tai šešios kombinacijos lyginimui. 
Taigi aš galėjau suvesti savo darbą į vieną šeš- 
tąją. Be to, dar du likę tipai buvo tiesioginė 
priešingybė: per klaidą vieną palaikyti kitu 
buvo visiškai neįmanoma. Tiktai, praktiškai 
modeliuodamas, aš galėsiu sužinoti, kokio vei- 
do Man reikia. 

Kurį laiką aš atsidėjęs tyrinėjau, lyginda- 
mas tuos du veido tipus. Bet teturėjau vieną 
lipdinį, kuriuo naudojausi kaip pagrindiniu, ir 
man buvo baisiai nepatogų kaskart laužyti 
vieną ir daryti kitą. Pagalvojęs nusipirkau 
poliaroidinę kamerą. Paspaudi nuleistuką, ir 
tavo rankose jau išryškinta fotografija. Pato- 
gumas tas, kad tuoj pat, negaištant laiko, gali- 
ma ne tik lyginti fotografijas, bet ir fiksuoti 
žingsnis po žingsnio visą kaukės kūrimo pro- 
cesą. 

Taip, tomis dienomis mano širdis svirpė kaip 
cikada, kuriai išaugo sparnai. 

Ir man nė į galvą neatėjo, kad bet kurią aki- 
mirką mano darbas gali atsidurti aklavietė- 
je... 


Vieną kartą pietys dangum ginė debesų ka- 
muolius, neišjungti centrinio šildymo radiato- 
riai tvoskė nepakenčiamu karščiu. Žvilgtelėjau 
į kalendorių — praėjo jau didesnė pusė vasario. 
Aš sutrikau. Juk norėjau viską užbaigti, kol 
šalta. Dėl medžiagos struktūros ir kaukės judru- 
mo aš jau galėjau būti beveik tikras, o štai ką 
daryti su ventiliacija, dar nežinojau. Apskritai 
metų laikas, kai pila prakaitas, nieko gero ne- 
žadėjo. Ir pritvirtinti kaukę tokiomis sąlygonis 
bus sunku, atsiras, kaip numaniau, ir nemaža 
fiziologinių kliūčių. Bet aš dar turėjau apsukti 
ratą per tris Mėnesius, prieš prieidamas prie 
to, nuo ko pradėjau šiuos užrašus,— prieš su- 
sirasdamas slėptuvę name S. 

Kodėl gi aš vis dėlto turėjau eiti tokiu ap- 
linkiniu keliu? Iš pažiūros darbas sekėsi visai 
neblogai. Aš taip išsimiklinau, kad galėjau 
mintyse piešti kiekvieną iš dviejų veido tipų, 
net galėjau, pamatęs vieno ar kito tipo veidą, 
tučtuojau išskaidyti jį savo vaizduotėje į pa- 
grindinius elementus ir imti juos koreguoti. Ką 
gi, medžiaga buvo mano rankose, ir aš galėjau 
pasirinkti kiekvieną patinkamą. Bet nepasirink- 
si juk vieno iš dviejų, jei neturi aiškaus krite- 
rijaus. Nėra ko nė mėginti išsirinkti raudoną ar 

baltą, jei nežinai, apie ką kalbama — apie bi- 
lieto spalvą ar apie vėliavos spalvą. Ak, tie ma- 
no kriterijai, dingstą migloje! Nejaugi yra mįs- 
lė, kurios neįminsi, vaikščiodamas sau po kam- 
barį? Dabar kriterijus įgavo, žinoma, visai kitą 
prasmę, negu anksčiau. Bet juo aiškiau supra- 
tau objektą, juo labiau aš nervinausi. Harmo- 
ningas tipas turi harmonijos grožį, neharmonin- 
gas tipas irgi turi savo grožį. Išspręsti vieno ar 
kito tipo vertės klausimą neįmanoma. Ir juo 
daugiau aš žinojau, tuo labiau domėjausi abiem 
šiais tipais. Atsidūręs padėtyje be išeities, nusi- 
vylęs, aš daug kartų galvojau: ar nemetus man 
burtų? Bet, kadangi veidas turi šiokią tokią me- 
tafizinę prasmę, išspręsti klausimo taip neatsa- 
kingai aš negalėjau. Remiantis mano ligtolinių 
tyrimų rezultatais, negalima, nors ir liūdna, ne- 
pripažinti, kad išorė vienaip ar kitaip susijusi 
su psichologija ir individualiais bruožais. 

„.„ „Bet vos tik prisimindavau dėlių išėstą, iš- 
akijusį savo veidą ir atmesdavau bet kokią vei- 
do reikšmę, ir viskas baigdavosi tuo, kad mane 
imdavo krėsti drebulys kaip kiaurai peršlapusį 
šunį. Bet kas gi tai yra — psichologija, indivi- 
dualūs bruožai? Argi, kai aš dirbau institute, 
tokie dalykai turėjo kokios reikšmės? Kad ir 
kokie būtų žmogaus individualūs bruožai, vie- 
nas plius vienas visada yra du. Pasitaiko ypa- 
tingų atvejų, kai Žmogaus matas yra veidas, — 
pavyzdžiui, aktorius, diplomatas, viešbučio ar 
restorano tarnautojas, asmeninis sekretorius, 
sukčius. Bet jeigu jis nepriklauso nė vienai iš 

tų profesijų, ar gali turėti individualūs bruožai 
daugiau reikšmės, negu medžio lapų raštas? 

Tada aš spioviau į viską ir nusprendžiau 
mesti monetą. Bet kad ir kiek mečiau, herbas ir 
skaitmuo vertėsi lygiomis. 


Laimė ar nelaimė, bet man dar liko padaryti 
vieną darbą, nepasirinkus veido tipo. Darbas 
toks: surasti veido paviršių, kurį galima bus 
panaudoti baigiant kaukę. Man nebebuvo kitos 
išeities, kaip pirkti veidą iš pašalinio Žmogaus, 
su kuriuo niekada daugiau nepasimatysiu. Bet 
psichologiniu požiūriu šis uždavinys buvo la- 
bai sunkus, ir jei aš nebūčiau priėjęs liepto ga- 
lo, jokiu būdu nebūčiau prisivertęs savęs to 
imtis. Momentas buvo ko tinkamiausias. 

Aš, be abejo, gerai žinojau, kad vos lik 
užbaigsiu darbą, man tikrai bus įteiktas ultima- 
tumas, bet, kaip sakoma, nuodai veikiami nuo- 
dais — vieni nuodai naikina kitus, — ir tada ku- 
riam laikui aš gausiu ramybę. Atėjo kovas, ir 
pirmąjį pat sekmadienį aš susidėjau į lagaminą 
nepaprastus instrumentus ir nusprendžiau iš pat 
ryto važiuoti pagaliau į miestą elektriniu trau- 
kiniu. 

Elektriniai traukiniai, einantys už miesto, 
buvo pilnutėliai, o tie, kur važiavo į centrą, — 
dar palyginti tušti, Ir vis dėlto buvo tikra kan- 
čia po tiek mėnesių vėl atsidurti minioje. Turė- 
jau būti pasiryžęs viskam, bet vis viena sto- 
vėjau prie durų ir žvelgiau į lauką, nepajėgda- 
mas prisiverst atsigręžti ir pasižiūrėti, kas da- 

rosi vagone, nors ir supratau, kaip komiškai 
atrodau, iki ausų įsigaužęs į stačią palto apy- 
kaklę — oO taip šildė, kad nebuvo kuo kvėpuo- 
ti — neįstengdamas krustelėti. kaip vabzdys, ap- 
simetęs negyvu. Kaipgi tad aš galėsiu kreiptis 
į nepažįstamą žmogų? Kiekvieną kartą, kai va- 
gonas sustodavo, aš, įsitvėręs į durų rankeną, 
turėjau tiesiog gniaužti savo silpnadvasišką 
norą grįžti namo. 

Galų gale ko man bijoti? Niekas niekuo ma- 
nęs nekaltina. Bet vis tiek aš visas gūžiausi iš 
gėdos, lyg padaręs nusikaltimą. Jeigu be veido 
išraiškos neįmanoma nustatyti asmenybės, tai 
ar galima tvirtinti kad neįmanoma nustatyti 
asmenybės iš balso telefonu? Ar galima sakyti, 
kad tamsoje visi žmonės bijo, įtaria kits kitą, 
nekenčia kits kito? Niekai. Pagaliau toks da- 
lykas, kaip veidas, turi akis, burną, nosį, au- 
sis, ir jeigu jie funkcionuoja normaliai — tai 
daugiau, negu reikia! Veidas yra ne tam, kad 
demonstruotume jį kitiems, o tik sau pačiam! 
(Nėra ko dėtis to giliai į širdį... Taip, nors tai 
ir nemalonu, bet tuo pateisinamas mano antra- 
sis „aš“... Aš tik drovėjausi be reikalo varyti 
žmonėms siaubą savo veidu, nebetekusiu išraiš- 
kos...) Bet, tikrai sakant, argi tik dėl to? Tam- 
sūs akiniai, padaryti pagal specialų užsakymą, 
buvo tamsesni už įprastus, ir galima buvo visai 
nesirūpinti, jog kas nors pajus įsmeigtą mano 
žvilgsnį. Ir vis dėlto... 

Traukinys pasuko, ir ta vagono pusė, kur aš 
stovėjau, atsigręžė į vakarus, durų stikle dabar 

atsispindėjo šeima su vaiku už manęs. Kokių 
penkerių metų berniukas, sėdįs tarp jaunų tėvų, 
kurie kažką karštai svarstė ir rodė pirštais į ka- 
bančią vagone reklamą (paskui aš pamačiau, 
kad reklamuojamos vonios išsimokėtinai), iš- 
plėstomis akimis be paliovos žiūrėjo į mane iš 
po tamsiai mėlynos jūreiviškos kepuraitės. 
Nuostaba, nerimas, baimė, panieka, nepasitikė- 
jimas, dvejonės, susižavėjimas ir begalinis 
smalsumas atsispindi berniuko akyse. Jis lyg 
transo būsenoje. Aš ėmiau nebesitvardyti. Tė- 
vai irgi geri — užuot jį išbarę, žodžio nepasa- 
kys. Ūmai aš atsigręžiau į vaiką veidu, ir jis, 
kaip tikėjausi, baimės apimtas, prisiglaudė 
prie motinos, o toji, atstūmusi jį alkūne, ėmė 
barti. 

„„.O jeigu aš tylėdamas atsistočiau prieš 
tuos tėvus ir vaiką, su panieka žiūrėdamas į jų 
sumišusius veidus, nusiimčiau akinius, nusimes- 
čiau raištį ir imčiau vyniotis tvarsčius? Iš pra- 
džių jie sumištų, paskui apstulbtų, paskui imtų 
maldauti. Bet aš, nekreipdamas dėmesio, vynio- 
čiau toliau. Norėdamas sustiprinti efektą, pasku- 
tines vijas plėšte nuplėščiau iš sykio. Paimčiau 
už viršutinio tvarsčio krašto ir patraukčiau že- 
myn. Bet veidas, kurį jie pamatys, bus visai ki- 
tas, negu mano buvęs veidas. Ne, jis skirsis ne 
tik nuo mano veido — jis skirsis apskritai nuo 
žmogaus veido. Mirtinai išblyškęs kaip vaškas, 
pro kurį žybsi bronza arba auksas. Bet jie nė 
netyrinės jo toliau. Nespės jie sumesti, kas 
prieš juos, dievas ar velnias, ir visi trys pavirs 

į akmenis, į švino krūvas, o, gal būt, tiesiog 
į vabzdžius. O paskui juos ir kiti keleiviai, tai 
pamatę... 

Išgirdęs netikėtą triukšmą vagone, aš atsi- 
peikėjau. Traukinys privažiavo mano stotį. Iš- 
bėgau į peroną, lyg mane kas vytųsi. Pasijutau 
be galo nuvargęs. Perono gale stovėjo suoliu- 
kas. Kai tik aš ant jo atsisėdau, tuoj palikau 
vienas: gal būt, manęs vengė, o gal kiekvienas 
labiau norėjo sėdėti vienumoje. Susimąstęs žiū- 
rėjau į pakriką keleivių srautą ir jaučiau, kad 
tuoj tuoj pravirksiu iš begalinės nevilties. 

Matyt, perdaug optimistiškai vaizdavausi 
padėtį. Ar atsiras toje beširdėje ir aikštingoje 
minioje geras žmogus, kuris sutiks parduoti 
man savo veidą? Vargu. Net jeigu aš ir išsirink- 
siu kokį žmogų ir jį pašauksiu, visa toji minia 
perone piktai įsistebeilys į mane. Didžiulis laik- 
rodis po perono stogu... Laikas visiems žmo- 
nėms tas pat... Kas gi vis dėlto tai yra — abe- 
jingumas tų, kurie turi veidą? Ar gali veidas 
tiek nulemti? Ar galima sakyti, kad būti regi- 
mu — tai kaina, kurią moki už teisę Matyti2.. 
Ne, blogiausia tai, kad mano likimas perdaug 
nepaprastas, perdaug individualus. Priešingai 
negu badas, atstumta meilė, nedarbas, liga, 
bankrotas, stichinė nelaimė, išaiškintas nusika!- 
timas, — mano neganda neturėjo to, kuo būčiau 
galėjęs pasidalyti su kitais. Mano nelaimė visa- 
da bus tik mano, ir aš su niekuo negalėsiu ja 
pasidalyti. Todėl kas tik nori gali be jokio 

sąžinės graužimo mane ignoruoti. Man gi ne- 
leistina nė protestuoti. 

„. „Ar ne tada aš ėmiau virsti pabaisa? Ar 
ne pabaisos širdis, kabindamasi aštriais nagais, 
varstydama kūną šiurpuliais, lyg piautų elekt- 
rinis piūklas, ropštėsi aukštyn mano stuburu? 
Be abejo. Kaip tik tada aš ėmiau virsti pabaisa. 
Karleilis, rodos, yra pasakęs: sutana daro žmo- 
gų kunigu, munduras kareiviu. Gal būt, pabai- 
sos veidas sukuria pabaisos širdį. Pabaisos vei- 
das pasmerkia vienatvei, o toji vienatvė suku- 
ria pabaisos širdį. Ir vos tik mano ledinės vie- 
natvės temperatūra truputį kris, ir visi saitai, 
rišą mane su visuomene, traškėdami nutrūks, 
ir aš pavirsiu pabaisa, abejinga savo išvaizdai. 
Jeigu man lemta pavirsti pabaisa, tai kokia pa- 
baisa aš tapsiu, ko pridarysiu? Nesužinosi, kol 
ja nebūsi. Bet mintis apie tai buvo tokia siau- 
binga, kad norėjosi kaukti. 


Pastabos paraštėje. Įdomus 
romanas, kuriame aprašyta Franken- 
šteino pabaisa. Kai pabaisa daužo lėkš- 
tes, tai paprastai priskiriama griovimo 
instinktui, kuriuo jis apdovanotas. O 
čia atvirkščiai — aiškinama lėkščių du- 
žumu. Suvokdamas esąs pabaisa, jis no- 
rėjo tik vieno — palaidoti save vienat- 
vėje, ir tik aukų gležnumas visą laiką jį 
vertė žudyti, štai kokia esmė. Vadinas, 
kol pasaulyje egzistuoja tai, prieš ką 
galima smurtauti — ką galima laužyti, 

plėšyti, deginti, kam galima nuleisti 
kraują, ką uždusinti, — pabaisai nieko 
kito nebelieka, kaip smurtauti ir smur- 
tauti. Pabaisos elgesys apskritai netu- 
rėjo nieko naujo. Pati pabaisa — ne 
kas kita, kaip savo aukų išradimas. 


Ne, iš burnos man neišsprūdo nė garso, bet, 
manau, tą akimirką aš jau ėmiau staugti. Padė- 
kite! Nežiūrėkite į mane taip! Jeigu jūs ir to- 
liau taip į mane žiūrėsite, tai aš tikrai pavir- 
siu pabaisa!l.. Galiausiai neištvėriau ir kaip 
žvėris, ieškąs išsigelbėjimo urve, braudamasis 
pro Žmonių spūstį, iš nevilties pasukau į arti- 
miausią kino teatrą — vietą, kur parduodama 
tamsa, vienintelę vietą, kur gali pasislėpti pa- 
baisa. 

Neprisimenu, koks buvo demonstruojamas 
filmas. Aš įsispraudžiau į patį balkono kampą 
ir tvirtai apsisiaučiau, nelyginant šaliku, dirb- 
tine tamsa. Pamažu ėmiau rimti tarsi kurmis, 
suradęs pagaliau savo urvą. Kino teatras buvo 
panašus į ilgą begalinį tunelį. Kėdė rodės man 
pasiutiškai dumiantis ekipažas. Skrosdamas tam- 
są, aš nesulaikomai lekiu į priekį. Jei nersiu to- 
kių greičiu, jokie žmonės negalės manęs pavyti. 
Aš juos lenkiu, ir jie virsta marionetėmis. Aš 
pirmasis būsiu Amžinosios Nakties pasaulyje. 
Aš skelbiuosi imperatoriumi šalies, kur nėra 
nieko, be žvaigždžių šviesos, jonvabalių ir ra- 
sos. .. Sakytum slapčiomis ragaudamas saldaus 
vaisiaus, aš gėrėjausi svajonėmis, panašiomis 

į vaikų keverzones. Ir nereikia iš manęs juok- 
tis dėl to, kad tos tamsos buvo tik mažytis skly- 
pelis. Jeigu mąstysime kosminiais maštabais, 
tamsa — itin svarbi substancija, užimanti didelę 
visatos dalį... 

Umai kėdėse priešais mane kilo kažkoks 
nenatūralus bruzdesys. Tamsoje pasigirdo ki- 
mus, duslus moters juokas. „Š-š“,— nutildė ją 
vyras, ir šurmulys nutilo, Žiūrovai sėdėjo retai, 
atsitiko tai tuo metu, kai muzika visu garsuimnu 
drebino salę, ir todėl niekas, be manęs, tikriau- 
siai neatkreipė į juos dėmesio. Nors tai man 
nerūpėjo, aš atsidusau su palengvėjimu. Ir vis 
dėlto įdėmiai tebežiūrėjau į tą pusę, neįsteng- 
damas atitraukti akių. Ekranas pašviesėjo, ir 
išryškėjo dviejų Žmonių kontūrai. Moteris iš- 
traukė iš už balto gauruoto palto apykaklės pa- 
kištus kaip mergaitės plaukus; prie jos peties 
glaudėsi vyro galva. Be to, dar abudu buvo įsi- 
supę iki pusės į jo juodą paltą. Kas dėjosi po 
juo? 

Ypač krito į akis baltas moters pakaušis. 
Šis baltas lopinėlis, rodės, čia skendo, čia vėl 
kilo tokio pat balto palto apykaklėje. Iš tik- 
rųjų moteris, gal būt, judėjo aukštyn žemyn, 
o gal atvirkščiai, mano akys niekaip negalėjo 
surasti fokuso, ir jose viskas šmėkščiojo. Bet 
štai dėl vyro aš visai nebuvau tikras. Jo galvos 
padėtis buvo tokia, lyg jis į kažką žiūrėtų ant 
moters krūtinės... Kaire ranka, kuria jis lietė 
moterį, galėjo ir paglostyti jai šoną, ir prasi- 
brauti nugara ir žemiau... Laisva dešinė ran- 

ka įsigavo kažkur vidun, ir ji galėjo daryti, ką 
tį -— nuo įtampos net ašaros pasruvo. Bet prie- 
šais mane buvo paveikslas, nupieštas juodu tu- 
šu juodoje lentoje. Ir jeigu man rodės, jog pe- 
tys virpčioja, tai todėl, jog man norėjosi, kad 
taip būtų, ir jeigu man rodės, jog petys juda 
ritmingai, tai tik todėl, kad aš to norėjau. Pa- 
galiau aš pats susižavėjau savo fantazija. 

Netikėtai moteris garsiai nusijuokė. Aš 
krūptelėjau, lyg man kas būtų sudavę,— kažko- 
dėl pasirodė, kad aš sukėliau tą netikėtą juoką. 
Iš tiesų juokėsi ne ji, o dinaminis garsintuvas 
už ekrano. Ir tarsi jai pritardamas, ekrane irgi 
įsiliepsnojo geismas. 

Visą ekraną stambiu planu užpildė baltas 
moters kaklas. Jis ryžtingai sukiojosi, lyg ken- 
tėdamas ir skųsdamasis, o paskui pamažu ėmė 
slinkti žemyn, ir vietoj jo ekrane pasirodė lū- 
pos, panašios į ką tik išvirtas dešreles, ir tos lū- 
pos išsitempė į kažkokią nesuvokiamą šypseną, 
gerokai pranokstančią visus jai skirtus dydžius. 
Paskui šnervės — kaip guminės žarnos anga... 
Po jų vokai, taip stipriai sumerkti, kad matėsi 
vienos raukšlės... Ir pagaliau juokas, sakytum 
pabaidytų laukinių paukščių sparnų vasnojimas. 

Man pasidarė nesmagu. Ar reikalinga veidą 
demonstruoti tokiu pavidalu? Kinas nuo pat 
pradžių buvo tik tamsoje įmanomas reginys. Ir 
aš Manau: kadangi tie, kurie žiūri, neturi vei- 
do, tai ir tam, į kurį žiūrima, veido nereikia. .. 

Bet gyvenime nė vienas aktorius nesutiktų 
nusimesti veido, nors drabužius jis pasiryžęs 
nusimesti kiek nori. Be to, jis absoliučiai įsiti- 
kinęs, kad visa jo vaidyba koncentruojasi apie 
veidą. Argi tai ne ta pati apgaulė: privilioti žiū- 
rovą tamsa ir paspęsti jam tokias pinkles?.. 
Arba štai, slapta žiūrėti gėda, bet ar galima 
sakyti, kad, jeigu dėsies, jog slapta žiūri, tada 
viskas gerai? Mažiau nereikalingo išpūstumo 
ir šventeiviškumo! (Juokinga, kad taip savo 
asmenybę įtvirtinti stengiasi beveidis luošys? 
Bet juk užvis geriau supranta, kas yra šviesa, 
ne elektrikas, ne dailininkas, ne fotografas, o 
neregys, apakęs jau metuose. Kaip perteklius 
turi savo išmintį, taip ir skurdas turi savo iš- 
mintį.) 

Lyg ieškodamas pagalbos, aš vėl pasižiūrė- 
jau į tą porą. Dabar abudu sėdėjo visai tyliai. 
Kas gi yra? Gal būt, ir tas degantis geismas — 
tik mano fantazijos vaisius? Pro tvarsčių tarpe- 
lius lyg kirmėlės ėmė srūti lipnus prakaitas. Ir, 
matyt, ne tik dėl to, kad radiatoriai buvo per- 
daug karšti. Lyg kokios garstyčios prasismelkė 
į kiekvieną porą, degindamos visą kūną. (Ap- 
gaulė buvo ne tamsa, o, nors keista, mano pa- 
ties veidas.) Jeigu tą akimirką salėje ūmai būtų 
užsidegusi šviesa, tai, be abejonės, ne kas kitas, 
o aš, nekviestas čia įsibrovęs, būčiau buvęs pa- 
žemintas ir išjuoktas žiūrovų... 

Sukaupęs visą narsą, aš pagaliau ryžausi iš- 
eiti į gatvę. Bet vis dėlto negaliu pasakyti, kad 
slėptuvės būčiau ieškojęs tuščiai, Pajutau, kad 

mano iššūkis kur kas stipresnis, negu anks- 
čiau — kitaip tariant, bent tuo aš atnaujinau 
savo ryšį su žmonėmis. 


Buvo arti vidudienis. Stoties gatve vis plūdo 
ir plūdo žmonių srautas, kaip paprastai būna 
judrioje vietoje poilsio dieną. Aš įsimaišiau į tą 
srautą ir, varstomas žvilgsnių, landžių kaip įky- 
rios musės, vis dėlto tuščiai klaidžiojau kokią 
valandą. Manoma, kad vaikščiojimas pėsčiomis 
daro tam tikrą psichinį efektą. Sakysim, karinė 
dalis žygyje. Kolona gali žygiuoti dviem arba 
keturiomis gretomis, ir kareiviui, kad galėtų iš- 
laikyti rikiuotę, tereikia tik dviejų kojų. Ma- 
nau, jog kartu su niauraus sugniužimo, veido ir 
širdies praradimo jausmu tas begalinio žygia- 
vimo ritmas teikia ir buko nusiraminimo. Be 
to, neretai pasitaiko, kad ilgo žygiavimo metu 
žmonės patiria lytinį jaudulį. 

Tačiau negalima gi be galo vaikyti muses. 
Veikiau aš turiu pavirsti visareginčia musės 
akimi ir godžiai skraidyti žmonių minioje. Aš 
turiu rasti joje žmogų, kuris panorės parduoti 
man savo išorę. Lytis — vyras... Veido oda ly- 
gi, be charakteringų požymių. .. Kadangi paskui 
ji tempsis ir trauksis, veido bruožai ir dydis 
nesvarbu... Amžius — nuo trisdešimties iki ke- 
turiasdešimties... Tiesa, keturiasdešimtmečio 
vyro, kuris sutiks su mano pasiūlymu dėl pini- 
gų, oda gali būti su daugybe randų ir bus man 
netinkama, todėl iš tiesų reikia trisdešimtme- 
čio... 

Aš bandžiau susitvardyti, bet ir ši pastanga, 
blykstelėjusi kaip perdegusi elektros lemputė, 
užgeso — buvo labai sunku palaikyti vidinę 
įtampą. Be to, ir žmonės, einą gatve, nors ir 
svetimi kits kitam, sudarė tvirtą grandinę, sa- 
kytum organinį junginį, be jokio tarpelio, kur 
galima būtų įsisprausti. Ir ar galės vien mano 
pasirinktas turimas veidas būti toks tvirtas ry- 
šys? Juk netgi drabužiai, kuriais jie vilki, yra 
sutartiniai lyg slaptažodis. Išleistas dideliu 
kiekiu šiandieninis slaptažodis, vadinamas ma- 
da. Bet ar nėra tai formos neigimas ir kartu 
nauja formos rūšis? Ta prasme, kad kitimai 
vyksta nuolatos, tai, matyt, formos neigimas, 
tačiau ta prasme, kad tas neigimas įgyvendi- 
namas masine tvarka, — jis vis dėlto turi formą. 
Gal būt, tokia nūdienos dvasia. Ir per 
tą dvasią aš pavirtau eretiku. Ir, nors mados 
supratimą, suformuotą dirbtinio pluošto, iš tik- 
rųjų patvirtino mano tyrimai, vis dėlto žmonės, 
manydami tikriausiai, kad žmogus, neturįs vei- 
do, neturi ir sielos, jokiu būdu neleis, kad aš 
su jais sutapčiau. Dabar aš iš paskutiniųjų sten- 
giausi tik eiti. 

Jeigu aš lengvapėdiškai būčiau ką nors pa- 
šaukęs iš minios, mano ryšys su aplinka aki- 
mirksiu būtų išskidęs kaip sudrėkęs siodzių ! 
popierius. Žmonės tikriausiai mane būtų apsupę 
lyg statinių tvora ir be jokios pagailos ėmę 
klausinėti apie mano kaukę, tokią absurdišką. 


I! Siodzės— praskiriamos, popieriumi apmuštos per- 
tvaros japonų namuose. 

Kokius šešis kartus aš perėjau stoties gatvė 
iš vieno galo į kitą, ir visą šį laiką tasai įspė- 
jimas be paliovos skambėjo man ausyse. Ne, ne 
todėl, kad aš per daug apie tai būčiau galvojęs. 
Nors gatvėje buvo neapsakoma spūstis, bet 
apie mane, lyg tai būtų maru apkrėstas rajo- 
nas, visada likdavo tuščia vieta, ir nė karto 
niekas neužkliudė manęs petimi. 

Man rodės, kad aš kalėjime. Ir sunkiai sle- 
giančios tave kalėjimo sienos, ir plieno gro- 
tos — viskas pavirto spindinčiu veidrodžiu, ir 
tu visur Matai savo atspindį. Tu negali bet ku- 
Iią akimirką pabėgti nuo paties savęs, — štai 
kas kalėjimo siaubas. Aš irgi įgrūstas į savo pa- 
ties maišą — kiek nori daužykis, iš jo neištrūksi. 
Nekantrumas virto susierzinimu, o susierzini- 
mas — niauriu pykčiu. Bet ūmai man į galvą 
šovė mintis: o jeigu aš nueičiau į universali- 
nės parduotuvės restoraną? Gal būt, todėl, kad 
turėjau laiko, o gal kad buvau praalkęs? Bet 
priremto žmogaus intuicija aš galiausiai paju- 
tau, kur prakiuro maišas, į kurį buvau įkištas. 

Žmonės juk darosi vieniši, darosi atsiskyrė- 
liai, bejėgiai, suranda savo silpnybes, darosi 
verksmingi maldautojai daugiausia tomis va- 
landėlėmis, kai miega, atlieka gamtinius reika- 
lus, na, ir kai valgo. Beje, „individualus“ meniu 
yra didelis restoranų universalinėse parduotu- 
vėse pasididžiavimas. 

Patalpa, kur aš nusileidau eskalatoriumi, bu- 
vo panaši į priėmimų salę. Restoranas, rodos, 

tuoj už jos. Aš buvau ten beeinąs, bet staiga 
tiesiai priešais mane iškilo didžiulis skelbimas: 
„No kaukių paroda“. Akimirką aš pastėrau ir 
sumišęs pasukau atgal. „Žinoma, to tik ir trū- 
ko,— pagalvojau.— Bet jei pabėgsiu, iš manęs 
juoksis dar labiau.“ Ir nors į restoraną patekti 
galima buvo aplenkiant parodą, aš vis tiek pa- 
traukiau tiesiai į tą salę. 

Pasielgiau taip, tur būt, todėl, kad sumany- 
mas eiti į restoraną jau buvo įkvėpęs drąsos. 
O gal tai buvo tik jėgų išbandymas prieš me- 
tant iššūkį. Žmogus su kauke apžiūri No kau- 
kes — šiaip ar taip, neįprastas žodžių junginys. 
Reikia be galo tvirtai pasiryžti, kad galėtum 
išlįsti pro ugnies žiedą. 

Bet, laimė, lankytojų buvo taip maža, kad 
visa mano įtampa atlėgo. Nejučiom aš apsira- 
minau ir tokioje būsenoje nusprendžiau apžiū- 
rėti parodą. Jokių didesnių vilčių į tai nedėjau. 
No kaukės ir toji, kuri man reikalinga, nors jos 
vadinamos vienodai —,, kaukė“, — per daug ski- 
riasi. Man reikėjo tokios, kuri panaikintų kliū- 
tį, atseit, dėles ir atnaujintų taką, jungiantį 
mane su kitais žmonėmis, o No kaukė, atvirkš- 
čiai, iš paskutiniųjų stengiasi sutraukyti visus 
saitus su gyvenimu. Puikus to įrodymas, tarp 
kitko, gali būti juntama salėje dūlėsių atmo- 
sfera. 

Negaliu, žinoma, nepripažinti, kad No kau- 
kė turi kažkokio tobulo grožio. Tai, ką mes va- 
diname grožiu, gal būt, ir yra protesto prieš 
griovimą jėga. Atkūrimo sunkumas gali būti 

meno tobulumo matas. Vadinas, remiantis tuo, 
kad masinė gamyba negalima, reikės, be abejo, 
"pripažinti, kad plonas lakštinis stiklas — gra- 
žiausias daiktas mūsų pasaulyje. Bet vis vien 
labiausiai nepasiekiama tai, kas glūdi už visuo- 
tinio siekimo surasti tokią retą tobulybę. Kau- 
kės poreikis, kaip sako sveika nuovoka, atspin- 
di žmonių, jau nebepatenkintų gyvu aktoriumi, 
troškimą pamatyti kažką, jį pranokstantį. Tad 
kam gi reikėjo tyčiomis suteikti joms paka- 
ruoklio veido išraišką? 

Netikėtai aš sustojau prie moters kaukės. Ji 
kabojo ant žemos pusapvalės pertvaros, jun- 
giančios dvi sienas, — tokia vieta jai buvo pa- 
rinkta neatsitiktinai. Juodos drobės fone ši kau- 
kė, lyg atsakydama į mano žvilgsnį, rodės, pa- 
sigręžė į mano pusę. Ir plačiai, visu veidu 
šypsojosi, tarsi laukė manęs. 

Ne, tai buvo, be abejonės, haliucinacija. Ju- 
dėjo ne kaukė, o krintanti ant jos šviesa. Už jos 
buvo paslėptos miniatiūrinės lemputės, jos tam 
tikra tvarka žiebėsi ir geso, darydamos neap- 
sakomą efektą. Taip, sumaniai jie tai padarė. 
Nors aš ir supratau, kad tai išorinis efektas, vis 
dar buvau apimtas baimės. Ir be jokių dvejonių 
visam laikui atsikračiau įprasto ir naivaus po- 
žiūrio, kad No kaukės neturi išraiškos. .. 

Kaukė ne tik buvo kruopščiai apgalvota. Ji 
skyrėsi nuo kitų ir puikiu darbu, 

Bet savo nepaprastumu kaukė buvo nemalo- 
ni, nejučiom erzino. Tačiau, kai dar kartą ap- 
ėjau salę ir sugrįžau prie moters kaukės, ji stai- 

ga iškilo prieš mane lyg nematomos linzės fo- 
kuse, ir aš įminiau mįslę. Tai, ką mačiau prieš 
save, nebuvo veidas. Tai tik atrodė kaip veidas, 
o iš tikrųjų buvo paprasta kaukolė, aptraukta 
plonute plėvele. Kitų kaukių, senių kaukių, kur 
kas ryškesni buvo skeleto kontūrai, bet ši mo- 
ters kaukė, iš pirmo žvilgsnio tokia apvali, ge- 
riau įsižiūrėjus, labiau už visas kitas buvo pa- 
naši kaip tik į kiaušą. Reljefiškieji tarpuakio, 
kaktos, skruostų, smakro kaulai buvo atkurti 
taip tiksliai, kad prisiminiau anatominį atlasą, 
ir šešėlių žaismas, kaitantis šviesai, darė mimi- 
kos įspūdį. Klijų blandis, primenantis seną por- 
celianą. .. Plonai suskilinėjęs visas paviršius. ., 
Gulinčių ant kranto per vėją ir lietų rąstų bal- 
tumas ir šiluma. .. O gal No kaukės ima pradžią 
iš kaukolių? 

Tačiau ne visos moterų kaukės buvo tokios. 
Per šimtmečius jos virto paprastais be išraiškos 
veidais, panašiais į nuvalytą agurotį. Gal būt, 
todėl, kad neteisingai buvo suprastas pirmųjų 
kaukių kūrėjų sumanymas ir visas dėmesys ski- 
riamas pačiam kaukės kūrimo procesui, buvo 
išleisti iš akių pagrindiniai kaulai ir pabrėžtas 
tik išraiškos nebuvimas. 

Netikėtai man šovė į galvą baisi hipotezė. 
Kodėl pirmųjų No kaukių kūrėjai bandė įveikti 
išraiškos ribas ir galiausiai priėjo iki kaukolės? 
Suprantama, jie nenorėjo panaikinti išraiškos. 
Įprastinės išraiškos nematyti ir kitose kaukėse. 
Geriau įsigilinus, aiškėja, kad principinis skir- 
tumas, tur būt, yra toks: priešingai, negu pa- 

prastose kaukėse, kur išraiška nuneigiama po- 
zityviai, No kaukėse tas sprendimas negatyvus. 
Jeigu nori suteikti išraišką — galima suteikti 
kokią nori, bet vis vien tai bus tuščias indas. .. 
Atspindys veidrodyje, galintis keistis kaip nori 
priklausomai nuo to, kas į jį žiūri. 

Tai, žinoma, nereiškia, kad mano veidą, ap- 
kibusį dėlėmis, reikia suniveliuoti su kaukole. 
O ar No kaukių kūrimo universalus metodas, 
kai veidas paverčiamas tuščiu indu, neturėjo 
pagrindinio principo, išreiškiamo bet kokiu vei- 
du, bet kokia išraiška, bet kokia kauke? Ne 
veidas, kurį sukuri pats, o veidas, sukuriamas 
kito... Ne išraiška, kurią pasirenki pats, 0 iš- 
raiška, parenkama kito... Taip, tai, tur būt, 
tiesa... Pabaisa — tai kažkas sukurta, vadinas, 
ir žmogų galima pavadinti kūriniu. .. O kūrėjas, 
kadangi kalbama apie laišką, vadinamą išraiška, 
yra ne siuntėjas, o veikiau gavėjas. 

Ar tai nepaaiškina, kaip man sunku pasi- 
rinkti veido tipą, kodėl aš be galo svarstau? .. 
Kiek nori ženklų priklijuok ant laiško be adre- 
so, vis tiek jis grįš atgal... Pala, rodos, suradau 
išeitį. O jei kam nors parodytum vartojamą in- 
formacijai veido tipų albumą ir paprašytum 
išrinkti... Bet kam gi, kam? Na, argi neaišku? 
Žinoma, tau!.. Be tavęs, niekas negali gauti 
mano laiškų! 


Pradžioje aš kukliai nusprendžiau, kad mano 
atradimas visai nereikšmingas, bet pamažu švie- 


sos bangos aplink mane ėmė keisti ilgį, mano 

širdy įsižiebė šypsena, ir, kad ji neužgęstų, aš 
pridengiau ją delnais ir atsargiai, tarsi lipdamas 
nuo kalnelio, išėjau iš salės. 

Taip, tai anaiptol nemenkas atradimas, jeigu 
pavyks jį realizuoti... Tikriausiai iškils dau- 
gybė procedūros problemų. .. Žinoma, iškils. .. 
Vis dėlto tokiu būdu gal pasiseks viską pada- 
ryti. Aš ryžtingai pasukau į restoraną. Be ma- 
žiausios dvejonės įsibroviau į visai kitokią, ne- 
gu „No kaukių parodos“ salėje, įkaitusią dide- 
lio restorano atmosferą; šio restorano dviejų 
puslapių meniu apima visas be išimties apetito 
rūšis. Ir ne iš didelės drąsos. Sušvitusi vil- 
tis veikiau padarė iš manęs bailį. Stengda- 
masis kuo greičiau nustatyti ryšį tarp laiško ir 
adreso, aš pavirtau vaiku, kuris perbėga tamsą, 
užsikimšęs ausis. 

Staiga prieš mane, užtverdamas kelią, iškilo 
vyriškis. Nesudrumsčiama ramybė, su kuria jis 
iš lėto — rodės, niekada neatsitrauks — žiūrinė- 
jo išdėliotus vitrinoje valgius, kaip tik ir reika- 
linga žmogui, mano taip atkakliai ieškotam. 
Įsitikines, kad vyriškio amžius tinkamas ir vei- 
das be randų, aš tučtuojau nusprendžiau — tegu 
bus jis. 

Vyriškis, pagaliau išsirinkęs, nusipirko kaso- 
je taloną sultiniui su makaronais, o įkandin jo 
ir aš nusipirkau talonus kavai ir sumuštiniams. 
Nekaltu veidu, beje, aš gi veido neturėjau, ty- 
iėdamas atsisėdau prie to paties stalo, priešais 
jį. Kadangi buvo ir daugiau laisvų vietų, jis 
aiškiai pasipiktino, bet nieko nepasakė. Jau- 

nutė padavėja komposteravo mūsų talonus, at- 
nešė vandens ir išėjo. Aš nusiėmiau tvarstį, su- 
kandau cigaretę ir, jausdamas, kad žmogus su- 
trikęs, pradėjau iš tolo. 

— Atleiskit, aš jums, tur būt, sutrukdžiau... 

— Ne, ne, nė kiek. 

— O ana vaikas taip įsispoksojo į mane, kad 
visai pamiršo savo trokštamus ledus. Ko gero, 
jis pamanys, kad jūs mano bičiulis. 

— Na, tai kur nors persėskite! 

— Taip, galima, aišku. Bet pirma aš norė- 
čiau paklausti štai ko, tiesiai, be užuolankų. .. 
Ar jūs nenorėtumėte gauti dešimt tūkstančių 
jenų? Jeigu pinigai jums nereikalingi, aš tuč- 
tuojau persėsiu į kitą vietą. 

Mano pašnekovo veide pasirodė toks susido- 
mėjimas, kad man jo net pagailo; nedelsdamas 
aš ėmiau traukti tinklą. 

— Prašymas nelabai sunkus. Jokios rizikos, 
daug laiko nesugaišite — ir dešimt tūkstančių 
jenų jūsų. Na, kaip? Klausysitės ar man per- 
sėsti? .. 

Vyriškis apsilaižė liežuvio galu geltonus 
dantis, vienas jo vokas nervingai trūkčiojo. 
Pagal Blano klasifikaciją jis buvo pilnoko veido 
su centru, pasidavusiu į apačią. Apskritai tai 
buvo užsisklendusio savo vidiniame pasaulyje 
ir priešiško išoriniam Žmogaus veido tipas, kurį 
jau buvau atmetęs. Bet man rūpėjo tik odos 
sandara, ir veido tipas neturėjo esminės reikš- 
mės. Prašydami ko nors tokio tipo žmones, tu- 

rime atidžiai žiūrėti, kad neįžeistume jiems sa- 
vimeilės. 


Post scriptum. Visomis jėgomis 
neigdamas veidą kaip matą sau, kitų 
atžvilgiu aš lengvai juo naudojuosi. Ar 
toks požiūris ne perdaug savavališkas? 
Taip, savavališkas, bet žiūrėti taip į sa- 
ve būtų per didelė prabanga. Pikčiausi 
kritikai dažnai būna nuskriaustieji. 


— Bet juk. ..— Tarsi leisdamas suprasti, kad 
mes galime susitarti, jeigu jis net ir nežiūrės 
man į veidą, jis sėdėjo, atmetęs rankas už kėdės 
atkaltės, nerangiai tvarsydamasis ir neva įdė- 
miai žiūrėdamas durų link į liftą, keliantį ant 
stogo, kur vaikai gauna dovanų balionėlių.— 
Na ką gi, aptarkime... 

— Jūs mane nuraminote. Gerai būtų mums 
kur nors išėjus. Labai jau nemalonios čia pa- 
davėjos. Bet pradžioje aš noriu susitarti dėl 
vieno dalyko. Aš neklausiu jūsų, kuo jūs ver- 
čiatės — neklauskite ir jūs. 

— Pagaliau ar yra toks verslas, apie kurį 
vertėtų klausinėti? Be to, jeigu aš nieko nežino- 
siu, paskiau nereikės teisintis kitiems. 

— Kai mes viską baigsime, aš noriu, kad vis- 
ką užmirštumėte, lyg niekada nebūtume susi- 
tikę. 

— (Gerai. Sprendžiant iš pradžios, mūsų po- 
kalbis ne toks, kad jį paskui norėčiau prisi- 
minti... 

— Na, kaip čia pasakius? Jūs ir dabar ne- 
siryžtate pasižiūrėti man tiesiai į veidą. Argi 
vien tai neįrodo, kad jūs suintriguotas? Jūs ne- 
kantraujate sužinoti, kas yra po mano tvars- 
čiais. 

— Niekai. 

— Tai dėl ko gi? Iš baimės? 

— Aš visai nebijau. 

— O kodėl gi jūs vengiate į mane žiūrėti? 

— Kodėl?.. Ar man reikia iš eilės atsakyti 
į visus jūsų klausimus? Tai irgi įeina į dešimt 
tūkstančių jenų? 

— Nenorite — neatsakinėkite. Aš žinau, ką 
jūs atsakytumėte, nė neišgirdęs. Aš tik norėjau 
nors truputį jums palengvinti... 

— Nagi, sakykite pagaliau, ką aš turiu da- 
ryti? 

Vyriškis paniuręs išsiėmė iš švarko kišenės 
sumaigytą pakelį cigarečių ir, atviepęs apatinę 
lūpą, ėmė jį lyginti. Bet tučtuojau liesas skruos- 
tas su ryškiais lūpų raumenimis ėmė mėšlun- 
giškai virpčioti kaip vabzdžio pilvelis. Jis atro- 
dė lyg užpiudyta auka. Bet kodėl? Iš patyrimo 
žinojau, kad tik vaikui neįtikimiausia fantazija 
gali įvaryti paniką, bet juk mano pašnekovas — 
visiškai suaugęs žmogus. Kolegos nusuka nuo 
manęs akis, liguistai jusdami savo pranašumą. 
Kaip tik tai žinodamas, aš su dešimties tūkstan- 
čių jenų masalu norėjau sužvejoti pseudolygy- 
be. Tik tiek... 

— Taigi pradėsim apie reikalą.— Aš atsar- 
giai, bet kartu tyčiom parinkdamas šiurkščias 

frazes, pradėjau zondavimą.— Taigi aš pagal- 
vojau, ar negalėtumėte perleisti man savo vei- 
do? ., 

Užuot atsakęs, jis niūriai pažvelgė į mane 
ir smarkiai brūkštelėjo degtuką. Degtuko galas 
nulūžo, ir deganti galvutė nulėkė ant stalo. Jis 
skubiai ją užgesino, nuspriegė ant grindų ir, 
apmaudžiai numykęs, užsidegė kitą. To aš ir 
tikėjausi. Visa tai truko kelias sekundes, bet 
per tą trumpą valandėlę jis visas susikaupė, 
įsitempė, stengdamasis suvokti, ką reiškia ,„per- 
leisti veidą '. 

Paaiškinimų galėjo būti kiek nori. Pradedant 
nuo tokių plačiai žinomų, kaip žmogžudystė, 
šantažas, afera, kai norima pakeisti savo išvaiz- 
dą, ir baigiant jau visai fantastiškais atsitiki- 
mais, kai iš tikrųjų verčiamasi veidų pirkimų 
ir pardavimu... Taip, suprasti toli gražu neleng- 
va. Jeigu jis dar gali ramiai galvoti, turėtų 
iš karto prisiminti dešimt tūkstančių jenų — tai 
visiškai aiški sąlyga. Kiek galima nupirkti už 
dešimt tūkstančių jenų — žinoma. Ar ne išmin- 
tingiausia būtų, nesikankinant spėlionėmis, tie- 
siai paklausti, ką aš turiu omenyje? Be abejo- 
nės, jį prislėgė mano tvarsčiai, ir jis atsidūrė 
nesmagioje padėtyje, — sakytum žmogus, kurį 
per sapną kankina kažkokia neįtikėtina sofisti- 
ka. Apskritai aš, rodos, nesuklydau, nusprendęs 
eiti į restoraną. Ir labiausiai man patiko, kad 
jis, lyg atsitrenkęs į vielų užtvarą, susidomėjo 
ne tiek tuo, kas yra po tvarsčiais, kiek pačiais 
tvarsčiais. 

Akimirksniu — tarsi didelis fokusininkas 
mostelėjo skarele — aš visas nepaprastai pasi- 
keičiau. Kaip iš nematomos oro duobės netikė- 
tai išlekia šikšnosparnis, taip ir aš ūmai pa- 
virtau smurtininku, pasišovusiu smeigti pašne- 
kovui į gerklę nusmailintas iltis. 

— Na, ką ten. Nors aš ir kalbu apie veidą, 
bet iš tiesų man tereikia odos. Tvarsčius noriu 
pakeisti. .. 

Vyriškio veidas vis labiau niaukėsi, rodės, 
jis įniko rūkyti — taip uoliai dėjo lūpas, — apie 
mūsų reikalą jis lyg ir visai pamiršo. Pradžioje, 
norėdamas užbėgti už akių jo prieštaravimams, 
aš ketinau trumpai papasakoti viską, kaip yra 
iš tikrųjų, bet dabar jau to nebereikėjo. Po 
tvarsčiais aš nejučiom gailiai nusišypsojau, bet 
mano šypsenos niekas negalėjo pamatyti. Išlieti 
pyktį — tai geriausias būdas tausoti sveikatą. 

— Ne, ne, nesijaudinkite. Aš neketinu plėšti 
jums odos. Vienintelis man reikalingas daly- 
kas, — tai jos paviršiaus piešinys. Raukšlės, po- 
ros, odos linijos... Apskritai man reikia, kad 
leistumėte perkelti į formą viską, iš ko galima 
odą pajusti. 

— Ak, forma... 

Vyriškis su palengvėjimu atsiduso, įtampa 
atlėgo, jam ėmė slankioti Adomo obuolys, ir jis 
tankiai palinkčiojo galvą, tačiau būkštavimai 
jam vis dar neišsisklaidė. Buvo matyti, kad jis 
sunerimęs. Vyriškiui negalėjo nerūpėti, ką aš 
ketinu daryti su tokiu pat, kaip jo veidu. Užuot 

tučtuojau išblaškęs jam abejones, aš visą laiką, 
kol kirtau atneštą valgį, dariau jam mažas niek- 
šybes ir tik didinau abejones. Jokios neapykan- 
tos aš jam nejaučiau. Tik norėjau, tur būt, at- 
keršyti už tai, kad turiu su juo tartis dėl veido. 

Žinoma, jei manęs nekankintų tos dėlės, 
tvarsčiai irgi būtų savaip malonūs, ir išmesti 
juos būtų ne taip lengva. Mano supratimu, pa- 
vyzdžiui, tikroji prasmė labiausiai išryškėja ta- 
da, kai jis aptvarstytas,— kaukės efektas. Kau- 
kė — tai piktas žaidimas, kuriame tai, ko tikiesi 
is veido, ir tai, ką matai, pasikeičia vietomis. 
Apskritai tai galima laikyti vienu iš būdų pasi- 
slėpti nuo žmonių, — kai užmaskuojamas veidas, 
užmaskuojama siela. Tikriausiai kaip tik todėl 
kadaise budeliai, vienuoliai atskalūnai, inkvizi- 
toriai, Žyniai, slaptųjų ordinų dvasininkai, na 
ir pagaliau plėšikai negalėjo apsieiti be kaukės, 
ji buvo jiems būtina. Kaukė turėjo ne tik nei- 
giamą paskirtį — paslėpti veidą, tačiau, be abe- 
jo, ir kur kas pozityvesnį tikslą — paslėpus žmo- 
gaus išorę, sutraukyti ryšį tarp veido ir širdies, 
išvaduoti nuo dvasinių saitų, jungiančių jį su 
žmonėmis. Imkime paprastesnį pavyzdį — čia 
visai tinka pižono psichologija: pižonas mėgsta 
nešioti juodus akinius, net kai jie nereikalingi. 
Betgi, išsivadavus nuo visų dvasinių ryšių ir 
gavus beribę laisvę, galima greitai pasidaryti 
begaliniai žiauriam. 

Tikrai sakant, aš jau ne sykį Mąsčiau apie 
tvarsčius kaip kaukę. Taip... Pirmą kartą tai 
į galvą atėjo dar prieš tą atsitikimą su Kle pa- 

veikslu. Didžiuodamasis lyginau save su nere- 
gimu žmogumi, kuris visus mato, bet pats pasi- 
slėpęs nuo kitų. Paskui — kai buvau pas poną 
K., gaminantį dirbtinius organus. K. visaip pa- 
brėžė narkotinį kaukės pobūdį ir rimtai mane 
perspėjo, kad galiausiai aš pavirsiąs narkomanu, 
neįsivaizduojančiu gyvenimo be tvarsčių. Gali- 
ma, vadinas, sakyti, kad dabar tai atsitiko tre- 
čią kartą... Juk praėjo daugiau kaip pusme- 
tis — ar gali būti, kad aš sukčiausi vis toje pa- 
čioje vietoje? Ne, vis dėlto skirtumas yra. Iš 
pradžių tai buvo tiesiog pagyros, paskui aš bu- 
vau perspėtas pašalinio žmogaus ir galiausiai 
dabar pirmąkart iš tikro pajutau slaptą žavesį 
būti žmogumi su kauke. Mano mintis sakytum 
judėjo spirale. Tiesa, giliai širdyje aš truputį 
abejojau: kokia linkme vyksta tas judėjimas — 
spirale aukštyn ar atvirkščiai — Žemyn? .. 

Taigi, tebesijausdamas esąs smurtininkas, aš 
išviliojau vyriškį iš universalinės parduotuvės, 
užmokėjau už numerį artimiausiame viešbutyje 
ir po dviejų valandų tokiu pat būdu, kokiu 
padariau savo dėlyno lipdinį, gavau to Žžmo- 
gaus veido odos atspaudą. Žiūrėdamas, kaip vy- 
riškis, baigęs darbą, įsikišo į kišenę dešimties 
tūkstančių jenų banknotą ir išėjo, kone išbėgo 
pro duris, aš pajutau šlykščią vienatvę, lyg vi- 
sos jėgos būtų palikusios mano kūną. Jei san- 
dėris su tikru veidu tuščias, toks pat tuščias, 
ko gero, bus ir sandėris su kaukėtu veidu. 

Post scriptum. Ne, šitas sam- 
protavimas neteisingas. Tokį jausmą tik- 
riausiai sukėlė tai, kad spėjamos mano 
širdies permainos, kada užbaigsiu kau- 
kę, labai panašios į visus tuos atvejus, 
kada užsidedamas šiaip koks antveidis, 
norint pasislėpti nuo žmonių... Ir ne- 
nuostabu, kad aš jaučiau nerimą: to- 
lau nuo savo brangaus tikslo — vėl at- 
naujinti taką, jungiantį mane su žmonė- 
mis. Tiesa, ta analogija kiek nenuosekli. 
Kaukę, kuri nėra mano paties veidas, 
laikyti paprastu antveidžiu,— vadinas, 
baltą vadinti juodu. Jeigu kaukė atnau- 
jina taką, tai antveidis jį užtveria — jie 
greičiausiai antipodai. Priešingu atveju 
aš pats, besistengdamas pabėgti nuo 
kaukės-antveidžio ir surasti kaukę-vei- 
dą, atsidursiu idiotiškoje padėtyje. 

Ir dar vienas dalykas. Ką tik aš pa- 
galvojau: kaukė reikalinga aukai, o ant- 
veidis, atvirkščiai, — smurtininkui. Arne 
tiesa? 


Baltasis sąsiuvinis 


Na, štai aš ir pakeičiau sąsiuvinį nauju, bet 
mano reikalai beveik nepasistūmėjo. Iš tiesų, 
kol aš galėjau pradėti naują puslapį, praėjo ke- 

lios savaitės be jokių įvykių, lyg būčiau susto- 
jęs rimties taške. Kelios neišraiškios savaitės, 
be akių, be nosies, be burnos, panašios į mano 
kaukę iš tvarsčių. Bet kai kas vis dėlto įvyko: 
aš praleidau progą užpatentuoti vieną savo dar- 
bą, o tai būtų padidinę mano kapitalą, ir, be to, 
jauni laboratorijos bendradarbiai netikėtai ma- 
ne rimtai iškritikavo už šių metų biudžetą. Na, 
patentas, žinoma, buvo dar labai toli nuo prakti- 
nio taikymo ir perdaug specialus, tad krimstis 
dėl jo neverta. O štai biudžetas... Nors 
jis ir nėra tiesiogiai susijęs su mano kau- 
kės planais... Bet darbas yra darbas, ir 
aš turėjau viską gerai apgalvoti. Kai ko- 
legos ėmė kalbėti apie biudžetą, aš supratau, 
kad jis priklauso, pasak jų, nuo tam tikros ma- 
no taktikos. Iš tikrųjų, aktyviai remdamas gru- 
pę jaunų bendradarbių, pradžioje aš pritariau 
specialaus sektoriaus organizavimui, bet, kai 
prireikė sudaryti biudžetą, pasirodė, kad aš sa- 
vo žodžių atsižadėjau. Tai, žinoma, nebuvo nei 
intriga, nei pavydas, nei piktas kėslas, nei ko- 
kie kiti, iš anksto apgalvoti manevrai, nors jie 
taip mano poelgį ir vadino. Girtis neturiu kuo — 
tiesiog tai užmiršau. Jeigu mane apkaltins ne- 
pakankamai rimtu požiūriu į darbą, man regis, 
turėsiu nuolankiai sutikti. Pirmiau aš beveik 
to nesuvokiau, bet po jų kalbų labai aiškiai pa- 
jutau, kad nuo kažkurio laiko nustojau domėtis 
darbu. Nors ir nelabai malonu tai prisipažinti, 

bet ar ne dėlės čia bus kaltos? Bendradarbių 
pasipiktinimas pabudino mano sąžinę, bet ir, 
alvirai sakant, suteikė drąsos. Juk su manimi 
elgėsi kaip su lygiu — be dirbtinių šypsenų, su 
kuriomis anksčiau pasitikdavo luošį... 

Bet kokį vis dėlto atradimą aš padariau ,„No 
kaukių parodoje“, kur, kaip jau rašiau ano 5ą- 
siuvinio pabaigoje, man, rodos, pavyko visiškai 
išspręsti patį svarbųjį klausimą — kokį veidą 
pasirinkti? 

Rašyti apie tai labai liūdna. Veido išraiš- 
ka — ne slaptos durelės, slepiamos nuo paša- 
linių akių, o paradinės durys, ir todėl sąmoningai 
statomos ir puošiamos taip, kad džiugintų 
svečiui akis. Išraiška — tai laiškas, o anaiptol 
ne reklaminis lapelis, kuris siunčiamas negalvo- 
jant, kas jį gaus, ir todėl negali būti be adre- 
sato. Įsitikinęs, kad mano išvedžiojimai teisingi, 
aš tučtuojau nusprendžiau duoti tau teisę pa- 
rinkti ir šitaip su palengvėjimu nusimečiau nuo 
pečių naštą. Mano žaidimą iškart ėmėm žaisti 
dviese. 

Tą vakarą — molinio dubens spalvos vaka- 
'ą,— kai blandus rūkas, tarsi drumzlinas vanduo, 
kamuoliais pakilo į viršų, valanda anks- 
čiau, negu paprastai, apsitraukė dangus, ir mur- 
zinų žibintų šviesa demonstratyviai ginė nepa- 
valdų jai laiką... Slinkdamas žmonių minioje, 
juo tirštesnėje, juo arčiau stoties, aš vėl mėgi- 
nau imtis smurtininko vaidmens, norėdamas 

kaip nors atsikratyti nepakenčiamu vienatvės 
jausmu, apnikusiu mane nuo tos akimirkos, kai 
issiskyriau su tuo žmogum. Bet jei nesusitiksiu 
su kuo nors vienu du, kaip buvo restorane, nie- 
ko, tur būt, neišeis. Toje šlykščioje sekmadie- 
nio vakaro spūstyje žmonių veidai nelyginant 
amebos, tiesdamos kita kitai tariamąsias kojy- 
tes, sudarė ištisą grandinę, ir niekur nebuvo nė 
spragelės, kur aš galėčiau įsisprausti. Bet aš vis 
tiek jau nebebuvau toks suirzęs, kaip anksčiau, 
kada ėjau iš namų. Net leidau sau pripažinti, 
kad spindinti šviesos jūra, kuri, plėšydama rū- 
ką, plaukė, alsavo, vilnijo, iš tikrųjų didingai 
graži. Gal būt, todėl, kad dabar turėjau visai 
aiškų planą. Su tokiais vargais pirktas veido 
lipdinys iš kalio alginato, kurį nešiausi portfe- 
lyje po pažastimi, buvo neišpasakytai sunkus. .. 
Tiesa, jį atsvėrė mano veido tvarsčiai, kiaurai 
prisigėrę rūko. Bet, šiaip ar taip, aš turėjau 
planą ir galėjau mėginti jį įgyvendinti. Viltys 
tikriausiai ir sušvelnino, bent truputėlį, man 
širdį. 

Taigi tą vakarą. .. mano širdis plačiai tau at- 
sivėrė, tarsi užtvara prieš ją būtų išnykusi. Ir tai 
nebuvo vien pasyvi viltis suversti tau išrinkimą. 
Ir tai nebuvo vien utilitarinis akstinas po to, 
kai pasiruošimas buvo baigtas ir aš priėjau eta- 
pą, kada jau greitai turi pasirodyti kaukė. Kaip 
čia geriau pasakius... Naiviai lyg vaikas, švel- 

niai, tarsi žengdamas basas per žolę, aš vis 
trumpinau ir trumpinau atstumą tarp mūsų. 

Galimas daiktas, tai buvo ramybė ir tikru- 
mas, apėmę mane, kai gavau progą įvilioti tave 
į kaukės darymo bendrininkus, tegu ir netiesio- 
ginius — tas darbas reikalavo vienumos, dargi, 
rodės, neteisėtos. Man, šiaip ar taip, tu buvai 
svetimas žmogus Nr. 1. Ne, tuos Žodžius aš var- 
toju ne neigiama prasme. Tu — pirmoji, į kurią 
aš turiu atnaujinti taką, tu esi toji, kieno vardą 
turiu įrašyti pirmajame savo laiške, štai kokia 
prasme pavadinau tave pirma svetimąja. (Nieku 
gyvu aš negaliu netekti tavęs. Prarasti tave 
man reiškia prarasti visą pasaulį.) 

Bet tą akimirką, kai aš susidūriau su tavimi 
akis į akį, mano viltis pavirto skudurų krūva, 
panašia į ištrauktas iš vandens jūros žoles. Ne- 
norėčiau, kad neteisingai suprastum. Aš anaip- 
tol nenoriu priekaištauti už tai, kaip tu mane 
pasitikai. Aš anaiptol neturiu to galvoje — tu 
užjautei mane kilniaširdiškai, su neišpasakytu 
kilnumu, pranokstančiu patį kilnumą. Be to at- 
vejo, kai nesileidai po sijonu. Daug kuo, be 
abejonės, reikėjo kaltinti ir mane arba, geriau 
sakant, tiktai mane. Kaip yra pasakęs poetas: 
ar visada turi teisę tikėtis, kad tave mylės tas, 
kurį tu... 

Tą dieną tu pasitikai mane, Kaip paprastai, 
neįkyriai meili, arba, tikriau sakant, neįkyriai 
gailiaširdiška. Mūsų tylėjimas irgi buvo įpras- 
tas... 

Kiekgi laiko praėjo, kai tarp mūsų stojo 
tyla, lyg sulūžo instrumentas? 

Musų kasdieniai pašnekesiai, pasipasakoji- 
mai senų naujienų nesiliovė, bet pasidarė mini- 
malūs ir grynai simboliški. Bet aš nė nemanau 
kaltinti tavęs. Puikiai supratau, kad tai buvo 
dalelė tavo gailesio. Sulaužytas instrumentas 
klaidingai groja. Verčiau tegu tyli. Man tai 
buvo graudi tyla — tau, be abejonės, šimtą kar- 
tų graudesnė. Todėl aš ir turėjau kaip nors pa- 
sinaudoti ta proga: pasikalbėti su tavim dar 
kartą — tiek dėjau į tai vilčių... 

Bet vis vien kaip būtų buvę gera, jei tu 
nors būtum paklaususi, kur aš buvau išėjęs. 
Pastaruoju metu tai juk buvo neįprastas atsiti- 
kimas: sekmadienį nuo ankstaus ryto visai die- 
nai dingau iš namų, o tu neparodei nė mažiau- 
sios nuostabos. 

Tu greitai sureguliavai krosnies ugnį ir tuč- 
tuojau vėl išėjai į virtuvę: nespėjai atnešti šilto 
rankšluosčio ir vėl išbėgai pažiūrėti, ar sušilo 
vanduo vonioje. Tu lyg ir nepalikai manęs, bet 
ir nesistengei būti arčiau. Žinoma, kiekviena šei- 
mininkė elgiasi savo namuose taip pat, kaip tu, 
bet aš noriu pasakyti štai ką — tu pernelyg dė- 
jaisi santūri tomis valandėlėmis. Tu iš tikrųjų 
buvai gana sumani. Stengdamasi suteikti mūsų 
tylėjimui natūralumo, tu puikiai, su elektrinių 
svarstyklių tikslumu matavai laiką. 

Norėdamas sudrumsti tylą, aš dėjausi supy- 
kęs, bet ir tai nepadėjo. Tavo pastangos iš tie- 
sų buvo didvyriškos, aš beregint apsiraminau ir 

labai aiškiai pajutau, kaip bergždžiai buvau 
pasikliovęs savimi. Ledinis tylos laukas tarp mū- 
sų buvo, matyt, kur kas storesnis, negu aš ma- 
niau. Visai ne plonutė ledo plutelė, kurią iš- 
tirpdytų pirma pasitaikiusi dingstis. Visi mano 
sugalvoti beeinant klausimai — ar pretekstai po- 
kalbiui — tebuvo nukritusio ant aisbergo deg- 
tuko liepsnelė. 

Aš, žinoma, nebuvau toks optimistas ir ne- 
maniau, kad štai pastatysiu prieš tave dviejų 
veido tipų pavyzdžius ir, mėgdžiodamas tikrą 
prekybininką, paklausiu: na, katras tau labiau 
patinka? Pirmoji sąlyga — kad mano kaukė ne- 
kristų į akis kaip kaukė, ir dėl to aš neturiu 
atskleisti, ką mano klausimas reiškia iš tikrųjų. 
Kitaip aš susilauksiu tik piktų patyčių ir užgau- 
liojimų. Ir dabar, kadangi neketinu imtis hipno- 
tizmo, mano klausimai turi būti kiek galima 
netiesioginiai. Bet toliau mano planai nesiekė, 
ir laimėjimas, kurį aš vargais negalais pasie- 
kiau, kadangi negailėjau kojų kaip geras sek- 
lys,— šis laimėjimas vos neatsisuko prieš mane. 
Bet aš vis vien tikėjausi, kad reikiamu momen- 
tu juo pasinaudosiu. Pavyzdžiui, lengva širdimi 
aš tyrinėjau savo draugų veidus, nejučia ves- 
damas siūlą prie tavo skonio. 

Tačiau tu— ne žuvis ir netylėsi. Tyla — 
sunkus tau išbandymas. Ne kas kitas, o aš la- 
bai kankindavausi, kada kas su panieka kalbė- 
davo apie to ar kito veidą, o tu, šitai žinodama, 
vis dėlto man pritardavai. 

Plūsdamas save už veidmainystę, aš tylom 
praėjau pro tylą, grįžau į savo kabinetą, užra- 
kinau spintoje formavimo instrumentus ir šios 
dienos trofėjų, o paskui, kaip paprastai, ėmiau 
vyniotis tvarsčius — ketinau išsitepti veidą kre- 
mu ir padaryti kasdienį masažą. Tačiau beky- 
lanti ranka staiga sustojo, ir aš įsileidau į dia- 
logą su nesančiu pašnekovu. 

— Ne, tai ne paprastas masalas... Kiek de- 
šimčių kolorijų ugnies reikia šiai tylai sutirp- 
dyti? Tai žino tik mano prarastasis veidas. 
Gal būt, kaukė ir yra atsakymas? .. Bet jeigu 
tu nepatarsi, aš negalėsiu kaukės pasidaryti... 
Tad rasi geriau viską mesti? .. Bet jei kur nors 
nepertrauksi to ydingo rato, tai ir kartosis vis 
tas pat, kaip kvailame pinigo mėtyme. Ir vis 
dėlto nereikia prarasti vilties. Jeigu nepavyks 
ištirpdyti visos tylos ištisai, reikia pamėginti 
užkurti kur nors mažytį — tik rankoms pasišil- 
dyti — lauželį. .. 

Tarsi naras, besivelkąs savo aprangą, aš 
vėl vyniojausi ant veido tvarsčius. Su apnuo- 
gintu dėlynu nebeturėjau pasitikėjimo, kuris pa- 
dėtų man įveikti slogią tylą. 

Norėdamas paslėpti sukausčiusią mane įtam- 
pą, abejingais katės žingsniais, lyg nieko nebū- 
tų atsitikę, aš sugrįžau į svetainę. Dėdamasis, 
kad skaitau vakarinį laikraštį, viena akimi aš 
sekiau, kaip tu vaikštai į virtuvę ir atgal. Tu 
nesišypsojai, bet, kai tu darei čia viena, čia 
kita, nė akimirkos nesiliaudama judėti, tavo iš- 
raiška buvo tokia nuostabiai švelni, kad rodės, 

beregint nusišypsosi. Tai iš tiesų buvo nuostabi 
išraiška, atsiradusi tau nejučiom, aš net pa- 
galvojau: rasi kaip tik ši tavo veido išraiška, 
netikėtai mane sužavėjusi, ir buvo man pagrin- 
dinis stimulas tau pasipiršti? 

(Ar nebūsiu jau apie tai rašęs? Tiek to, jei- 
gu ir pakartosiu, nebaisu. Man, ieškančiam vei- 
do išraiškos prasmės, ji buvo kaip švyturys. 
Netgi dabar, kai aš tau rašau ir galvoju apie 
tave, pirmiausia prieš akis man stovi tavo vei- 
do išraiška. Tą pačią akimirką, kai tavo pažiū- 
rėti abejingame veide pasirodė šypsena, jo 
išraiškoje ūmai kažkas suspindo, ir visa kas, nu- 
žerta šitos šviesos, staiga pasidarė tikra, tvir- 
ta. ..) Dosniai dalydama tą išraišką langams, sie- 
noms, luboms — viskam, kas tik buvo aplink 
tave, į mano pusę tu neįstengei atsigręžti. Ir 
nors man tai buvo visai suprantama ir apskritai 
aš nieko nesitikėjau, staiga pajutau, kad man 
visiškai pakaktų, jeigu pasisektų priversti tave 
atsigręžti į mano pusę ir pamatyti tavo veido 
išraišką. 

— Pasikalbėkim. 

Bet kai tu atsisukai į mane, toji išraiška jau 
buvo dingusi. 

— Šiandien aš buvau kine. 

Tu laukei, ką aš pasakysiu toliau, žiūrėdama 
į plyšelius tarp tvarsčių su tokiu dėmesiu, kad 
jo nė negalima buvo laikyti dėmesiu. 

— Ne, ne dėl to, kad būčiau norėjęs pasi- 
žiurėti filmą. Man stačiai reikėjo tamsos. Kai 
eini gatve su tokiu veidu, ima slėgti mintis, 

kad darai kažką bloga. Keistas daiktas tasai 
veidas... Anksčiau aš visai apie jį negalvojau, 
o kai jo netekau, man rodos, kad nuo manęs 
atplėšta pusė pasaulio... 

— Koks buvo filmas? 

— Neprisimenu. Tikriausiai todėl, kad visai 
išsikrausčiau iš galvos. Tiesa, mane ūmai apsė- 
do smurto idėja. Ir tada aš lyg nuo lietaus įbė- 
gau į artimiausią kino teatrą... 

— O kur tas kino teatras? 


— Ar ne vis tiek kurė Man buvo reikalinga 
tamsa, 


Tu smerkiamai sučiaupei lūpas. Bet akys 
liūdnai prisimerkė, bylodamos, kad ne tik mane 
tu kaltini. Mane apėmė baisus gailesys. Aš ne- 
turėjau to daryti. Reikėjo kalbėti visai apie ką 
kita. 

— Taigi tada aš ir pagalvojau. Gal kar- 
tais verta nueiti į kiną. Ten visi žiūrovai tarsi 
išsinuomoja iš aktorių veidus ir juos užsideda. 
Niekam nereikia savo paties veido. Kinas — tai 
tokia vieta, kur žmonės eina už pinigus kuriam 
laikui pasikeisti veidais. 

— Taip, tur būt, kartais nueiti į kiną verta. 

— Man rodos, verta, tikrai verta. Šiaip ar 
taip, tenai tamsu. Bet kas per filmas, jeigu ak- 
torių veidai nepatinka. Ar ne? Juk eini tų veidų 
išsinuomoti ir užsidėti sau. Todėl, jeigu jie ne 
visai patinka — pusė įdomumo dingsta. 

— O argi nėra filmų be aktorių? Na, pavyz- 
džiui, dokumentiniai. .. 

— Vis viena. Tegu juose nėra aktorių, bet 
veidų vis tiek yra. Net žuvys, net vabzdžiai 
turi šiokią tokią fizionomiją. Net kėdės ir sta- 
lai turi savo veidą, kuris gali patikti ar nepa- 
tikti. 

— Bet kas gi žiūrės filmą, užsidėjęs žuvies 
fizionomiją? 

Tu suvirpėjai kaip drugelis, mėgaudamasi 
sąmoju. Tavo, žinoma, buvo teisybė. Tylėti, 
suprantama, geriau, negu traukti į šviesą tą 
žuvies Lizionomiją. 

— Ne, tu klysti. Kalbame visai ne apie ma- 
no veidą. Veido juk aš neturiu, vadinasi, jis 
negali nei patikti, nei nepatikti. Tu — kitas da- 
lykas. Tau negali nebūti klausimo, su kokiais 
aktoriais filmą tu nori žiūrėti. 

— Ką nori sakyk, vis vien man patinka fil- 
mai be aktorių. Jokio malonumo man neteikia 
nei tragedija, nei komedija. 

— Na, kodėl, na, kodėl tu visuomet sten- 
giesi man nusileisti? 

Nejučiom mano balsas pasidarė griežtas, vis- 
kas staiga man įgriso, ir po tvarsčiais aš pada- 
riau biaurią grimasą, kurios vis vien niekas ne- 
galėjo matyti. Gal būt, dėl to, kad vėl išpylė 
karštis, dėlės sukirbėjo, ir visą veidą aplink jas 
ėmė pasiutiškai niežėti. 

Tai nebuvo tyla, kurią galima šitaip įveikti, 
Kad ir nuo ko mes pradėdavom kalbą, ji visą 
laiką sustingdavo tame pačiame taške. Man 
stigo drąsos mėginti toliau, ir aš tylėjau. Mūsų 
tylėjimas nebuvo tyla, stojanti po to, kai jau 

viskas pasakyta. Tai buvo skaudi tyla, kai vi- 
sas mūsų pokalbis biro į šipulius. 


Paskui kelias savaites aš slankiojau toje ty- 
loje, mechaniškai, tarsi lankstydamas išsinuomo- 
tus sąnarius. Bet vieną kartą aš staiga pamačiau 
pro langą, kaip mirguliuoja, vėjo pučiami, plo- 
nyčiai žalsvi maumedžio ūgiai, skelbdami va- 
sarą. Taip pat ūmai subrendo ir mano sprendi- 
mas. Tai atsitiko tą vakarą, kai aš, prisimeni, 
staiga užrikau valgant — kokia buvo dingstis, 
užmiršau: 

— Na, pasakyk man, pasakyk, kas verčia 
tave gyventi su manim!-— Aš žinojau, kad ma- 
no šauksmas, nors ir koks buvo garsus, teliko 
vien tylos dalis, ir, neišdrįsdamas pažvelgti tau 
tiesiai į veidą, aš įsmeigiau akis į blankiai ža- 
lią kilpelę apie mažytę žalią sagutę ant krūti- 
nės. Ir, stengdamasis, kad nevirpteltų balsas, 
klykiau:— Atsakyk tuoj pat, atsakyk! Kodėl tu 
nesiskiri su manim? Dabar reikia visiškai išsi- 
aiškinti — tai mudviem abiem lygiai svarbu. 
Tiesiog iš inercijos? Sakyk, nesivaržyk. Nega- 
lima versti savęs daryti tai, kuo pati nesi įsiti- 
kinusi... 

Kai aš išsikalbėjęs užsidariau kabinete, atro- 
džiau pasigailėtinai, lyg popierinis aitvaras, pa- 
tekęs į lietų. Koks ryšys gali būti tarp manęs — 
žmogaus, dėl tokio nieko, kaip veidas, iškėlusio 
beprotišką sceną, ir manęs — laboratorijos va- 
dovo su devyniasdešimt septynių tūkstančių je- 
nų atlyginimu? Ir juo daugiau aš galvojau, juo 

labiau virtau prakiurdintu aitvaru, iš kurio ga- 
liausiai liko vieni draiskalai — visas popierius 
išskido! .. 

Ir kai liko vieni draiskalai, aš atsipeikėjau 
ir supratau, kad šiurkščius ir grubius žodžius, 
kuriuos drėbiau tau į veidą, aš turėjau pasakyti 
sau. Taip, mes vedę jau aštuoneri metai. Aštuo- 
neri metai — nemažas laiko tarpas. Šiaip ar taip, 
pakankamas, kad galėtume vienas už kitą atsa- 
kyti, katras kokį valgį mėgsta, kokio nemėgsta. 
Na, o jeigu mes galime atstovauti vienas kito 
valgio skoniui, tai ar negalime to daryti, kai 
kalbama apie veidus? Vadinas, anaiptol nerei- 
kėjo mūsų tyloje tuščiai ieškoti temos pokal- 
biui. 

Aš ėmiau konvulsyviai raustis atmintyje. 
Kažkur tikrai turi būti tavo įgaliojimas, kuriuo 
paskiri mane savo atstovu. Negali nebūti. O 
jeigu mes buvome tokie tolimi kits kitam dar 
prieš tą nelaimingą atsitikimą, tai ką gi aš tada 
stengiuosi susigrąžinti, kurdamas sau kaukę? 
Vadinas, aš tiesiog neturiu ko susigrąžinti. Ir 
kadangi per visus tuos aštuonerius metus, kurie 
prabėgo be jokių įvykių, mes visiškai neturė- 
jome ko slėpti vienas nuo kito, man nėra ko 
abejoti tuo dabar, kai esu atitvertas nesama iš- 
raiška — storesne, negu mano tvarsčiai, siena, 
Vadinas, aš jau praradau teisę ko nors reikalau- 
ti. O jeigu aš nieko nepraradau, tai negaliu rei- 
kalauti ir kompensacijos. Gal būt, man reikia 
apsiprasti su tuo, kad mano pirmykštis pavida- 

las irgi kaukė, ir nuolankiai pasitenkinti savo 
dabartine būkle? 

„„ „Problema labai paini. Pats faktas, kad aš 
ją laikau painia, taip pat pernelyg painus. Vadi- 
nas, tiesiog iš savimeilės aš turiu atlikti atstovo 
misiją. Tas darbas ne per daug mane traukė, 
bet, pasitelkęs visus atsiminimus, įspūdžius, pa- 
šnekesius, aš sukūriau tavo modelį ir ėmiau pri- 
siminti, kokie veido bruožai tau patiko; stojęs 
tavo vieton, bandžiau vaizduotis vyrų veidų iš- 
raišką. Jaučiau pasišlykštėjimą, tarsi už apykak- 
lės būtų užlindęs vikšras. Bet, iki sužinosiu, kas 
visi tie vyrai, kaip man aiškiau suvokti, kas esi 
tuė Linzė, be abejo, turi būti stipriai įtvirtinta. 
Jeigu ji kilsuos kaip medūza, tai žiūrėk nežiūrė- 
jęs — nieko nepamatysi. Ir dabar, kai aš iš pas- 
kutiniųjų stengiausi tave įžiūrėti, tu, rodos, vir- 
tai čia tašku, čia linija, čia paviršiumi ir galiau- 
siai tapai beforme tuštuma ir praslydai pro ma- 
no penkių jutimų tinklą. 

Aš apstulbau. Ką gi aš mačiau, į ką krei- 
piausi, su kokiais jausmais gyvenau tą gana 
netrumpą laiką? Nejaugi aš taip mažai apie ta- 
ve žinojauį Pastėrau iš sumišimo prieš tavo 
vidinį pasaulį — nežinomus plotus, apsiaustus 
bekraščio blankaus rūko. Man pasidarė tokia 
gėda, kad aš įmanydamas būčiau apsivyniojęs 
ant veido dar kita tiek tvarsčių. 

Bet, gal būt, atvirkščiai — gerai, kad vieną 
kartą aš buvau taip prispirtas prie sienos. Iš- 
mečiau iš už apykaklės vikšrą, susitvardžiau ir 
grįžau į svetainę — tu sėdėjai, užsidengusi vei- 

dą rankomis, priešais televizorių su išjungtu 
garsu. Tikriausiai tyliai verkei. Vos tai pama- 
tęs, aš supratau, kad galima ir visai kitaip pa- 
aiškinti, kodėl nesugebu būti tavo atstovu. 
Negalima, tur būt, tvirtinti, jog atstovas aš 
buvau idealus. Šiaip ar taip, galima tvirtai pa- 
sakyti, jog bendravau su tavim vienpusiškai, nė 
nenujausdamas, kad tu gali domėtis vyro vei- 
du. Kuo gi tai baigėsi? Dabar aš priverstas būti 
lyg ir tikru sąvadautoju! Argi tai ne įprasta 
santuokos forma, kai nuo pat pradžios atmeta- 
mas klausimas, kokie vyrų veidai patinka tavo 
žmonai (kokie valgiai — kitas dalykas). Kai vy- 
ras ir Moteris susituokia, jie turi atsikratyti Lo- 
kių abejonių ir smalsumo. Jeigu dėl to nesuta- 
riama, tai geriau tokio sunkaus žygio nepradėti! 
Tyliai tyliai, kad tu nepajustum, aš prisė- 
linau iš užpakalio — kvepėjo kaip asfaltas po 
lietaus. Gal tai buvo tavo plaukų kvapas. Tu 
atsigręžei, kelis sykius patraukei nosimi lyg per- 
sišaldžiusi ir, norėdama išblaškyti mano iliuzi- 
jas, pažvelgei į mane giedru giliu žvilgsniu — 
jis rodėsi tarsi nupieštas. Su begaliniai vaiskia, 
abejinga išraiška, — taip saulės spinduliai per- 
smelkia mišką, apnuogintą šalto rudens vė- 
JO 
Tada tai ir atsitiko. Keistas jausmas mane 
pagavo. Gal būt, pavydas? Tikriausiai. Kamuo- 
liukas, panašus į dygią varnalėšą, mano širdyje 
išaugo didumo sulig ežiu. Ir aš staiga pajutau, 
kad veido išraiškos kriterijus, Mano sūnus pa- 
klydėlis, kuris rodėsi prarastas amžinai, yra šalia 

manęs. Tai buvo staigmena. Tokia, kad nė pats 
negalėjau aiškiai jos suvokti. Bet nemanau, kad 
taip jau buvau apstulbintas. Kaipgi aš pirmiau 
nesupratau, kad, be šito atsakymo, kitas neįma- 
nomas? Va tai man pasirodė neprotinga, 

Aš paliksiu nuošalyje tą „kaip“ ir pradėsiu 
nuo išvados, kurią priėjau. Mano kaukė pagal 
Blano klasifikaciją turėjo priklausyti ketvirta- 
jam tipui. ,,Neharmoningas, ekstraversinis ti- 
pas.“ Veidas išsišovęs prie nosies. .. Psichomor- 
tologijos požiūriu — valingo, veiklaus žmogaus 
veidas... 

Viso to buvo perdaug maža, ir aš pasijutau 
kone apmulkintas. Bet, gerai pagalvojęs, paaiš- 
kinimą gali rasti. Juk lėliukė, likdama toje pat 
būklėje, kinta ir ruošiasi pereiti į naują formą. 
Po to, kai savo supratimą apie veido prasmę 
iš pamatų pakeičiau, tai, ką aš renkuosi, pavir- 
to tuo, ką man renka kiti, — man jau nebeliko 
nieko daugiau, kaip atidžiai sekti tave, slenkant 
ant nuomonės, kaip tam žmogui tamsoje, kuris, 
užsimerkęs ar atsimerkęs, žiūri į vieną pusę ar 
į kitą, temato vien tamsą. Ir nors iškilęs reika- 
las sekti tave žeidė man savimeilę, mane erzi- 
no, nervino, tiesiog žemino, nors jau buvau pa- 
vargęs nuo savo begalinių minčių, vis vien aš 
negalėjau nė akimirkos atitraukti nuo tavęs 
akių. 

Aš troškau prisiartinti prie tavęs ir kartu 
troškau atsitolinti nuo tavęs. Norėjau pažinti 
tave ir kartu šito purčiausi. Geidžiau matyti 
tave, bet, žiūrėdamas į tave, jaučiau pažemini- 

mą. Ir tokioje būklėje, kai spraga tarp mūsų 
vis gilėjo, Man nebeliko nieko daugiau, kaip 
suspausti rankomis perskilusią stiklinę ir kaip 
nors išlaikyti jos formą. 

Visa tai aš puikiai supratau. Supratau, kad 
tai buvo padrikas melas, mano paties prasima- 
nytas ir labai Man pravartus,— tarsi tu auka, 
grandine prirakinta prie manęs, jau nebeturin- 
čio į tave jokių teisių. Ir tu nuolankiai, savo 
noru pasmerkei save tokiai daliai. Ir ar ne tau 
pačiai buvo skirtas spindesys, švystelėjęs tavo 
rimtame veide? Vadinas, kai tik panorėsi, kiek- 
vieną akimirką tu gali mane palikti. Bet ar šu- 
pranti, kaip tai baisu man? Tu turi šimtus vei- 
do išraiškų — aš nė vienos. Bet vos tik prisi- 
menu, kad po tavo kimono yra nepaprasto elas- 
tingumo, nepaprastos temperatūros kūnasir oda, 
aš imu rimtai galvoti apie tai, kad galo mano 
kančioms nebus, iki aš nepersmeigsiu tavo kū- 
no didžiule adata — net jeigu tai atims tau gy- 
vybę — ir nepaversiu tavęs kolekcijos ekspo- 
natu. 

Ir visa tai todėl, kad mano širdyje grūmėsi 
troškimas atnaujinti taką tarp mūsų ir kerštin- 
gas noras tave sunaikinti. Galiausiai aš jau ne- 
begalėjau atskirti, kur vienas jausmas, o kur 
kitas, ir mano lanko strėlė buvo nukreipta į tave 
visą laiką, kasdien, o paskui širdyje netikėtai 
išsigraviravo medžiotojo veidas. 

Medžiotojo veidas negali priklausyti ,„har- 
moningam intraversiniam tipui“. Su tokiu veidu 
aš arba pavirsiu paukštelių bičiuliu, arba, at- 

virkščiai, laukinių žvėrių grobiu. Tokiomis ap- 
linkybėmis mano sprendimas ne tik neatrodė 
netikėtas, bet, galima sakyti, buvo neišvengia- 
mas. Gal būt, todėl, kad buvau apakintas kau- 
kės dvylipumo — veidas paneigiamas ir kartu su- 
kuriamas naujas veidas — ir išleidau iš akių tai, 
kas svarbiausia: netgi tas apakimas yra viena iš 
veikimo formų,— gal būt, todėl neišvengiamas 
man pasirodė toks aplinkinis kelias. 

Esama ,,„menamųjų skaičių“. Tie skaičiai, pa- 
kelti kvadratu, virsta neigiamaisiais. Kaukė irgi 
kažkuo panaši į juos: užsidėti kaukę ant kau- 
kės — tas pat, kaip jos visai neužsidėti. 


Reikėjo tik išsirinkti tipą — visa kita buvo 
paprasta. Vien fotografijų, surinktų veido mo- 
deliavimo literatūroje, aš peržiūrėjau šešiasde- 
šimt aštuonias, ir daugiau kaip pusė priklausė 
„veidų, išsišovusių prie nosies“, tipui. Viskas 
buvo paruošta, net perdaug gerai paruošta. 

Nusprendžiau tučtuojau imtis darbo. Po ran- 
ka neturėjau jokių pavyzdžių, bet mėginau ryš- 
kinti veidus vaizduotėje, kaip kad sluoksnis po 
sluoksnio ryškinčiau paveikslą, nupieštą nema- 
tomais dažais, ir kaskart ant nuovokos spėjau, 
kokį įspūdį jis tau daro. Pirmiausia stibio lipdi- 
nyje putota medžio derva aš užpildžiau visas 
vietas, išėstas dėlių. Iš viršaus vietoje molio 
ėmiau sluoksnis po sluoksnio tam tikra kryp- 
timi, pagal Langerio linijas, kloti plonas plas- 
lines juostas. Pusmetį pasitreniravus, mano pirš- 
tai, tarsi laikrodininko pirštai, apčiuopomis nu- 

statantys spyruoklės plunksnos kreivumą, pui- 
kiausiai gaudėsi smuikiausiose veido detalėse. 
Veido spalvą parinkau kaip prie rankos riešo. 
Aš įdėjau į medžiagą truputį titano rūgšties, no- 
rėdamas, kad smilkiniai ir smakras būtų švie- 
sesni, ir raudonojo kadmio — kad skruostai 
būtų raustelėję. Juo arčiau buvo paviršius, juo 
atsargiau aš dėjau dažomąsias medžiagas. Ypač 
didelio  sumanumo prireikė, norint švelniu, 
pilkšvu klodeliu prie šnervių natūraliai perteik- 
ti amžių. Pagaliau užliejau skaidrų ištirpdytos 
medžio dervos sluoksnį — ploną plėvelę, turin- 
čią fluorescuojančių medžiagų ir maždaug tokį 
pat, kaip keratino sluoksnio, lūžimo koeficientą; 
joje buvo atkurtas mano pirktos odos paviršius. 
Paskui gautą kaukę labai trumpai palaikiau ga- 
ruose su dideliu slėgimu, ir ji susitraukė ir su- 
stingo kaip nulieta. Raukšlių dar nebuvo, ir 
todėl ji buvo lygi, be išraiškos. Bet vis tiek 
darė įspūdį, lyg būtų kažkas gyva, ką tik nu- 
plėšta nuo gyvo žmogaus. 

(Kol man pavyko tai pasiekti, praėjo dvide- 
šimt dvi ar dvidešimt trys dienos.) 

Sekanti problema: kaip paslėpti juostelę, 
jungiančią kaukę su oda. Kaktą kaip nors dai- 
liai uždengsiu plaukais. (Laimė, plaukų turiu 
daugiau, negu reikia, ir jie truputį garbanojasi.) 
Apie akis, padaręs daugiau raukšlelių, užtepsiu 
tirščiau dažais, užsidėsiu akinius, ir niekas nie- 
ko nepastebės, Lūpas galima bus užlenkti į vi- 
dų, o kraštus pritvirtinti prie dantenų. Šnerves 
turėtų pavykti sujungti su tvirtesniais vamzde- 

liais ir vamzdelius įkišti į vidų. Šiokių tokių 
keblumų sudarė smakras. Išeitis buvo viena. 
Paslėpti smakrą po barzda. 

Išrovęs iš galvos ir atrinkęs plonesnius plau- 
kus, aš smaigiau plaukelį po plaukelio, laikyda- 
masis krypties ir kampo, po dvidešimt—tris- 
dešimt į kiekvieną kvadratinį centimetrą. Baig- 
tas buvo ir tas darbas — vien jam prireikė dvi- 
dešimt dienų, — bet mane dar kankino psicholo- 
ginis protestas. Praėjusiame šimtmetyje barzda 
buvo įprastas reiškinys, bet dabar, šiaip ar taip, 
ji atrodo kiek pretenzingai. Pavyzdžiui, vos tik 
išgirstu žodį „barzda“, ir, nors liūdna, tuoj man 
akyse iškyla, prisimeni, tas budintis policinin- 
kas prie stoties. 

Barzdas, žinoma, nešioja ne tik banditai ir 
didvyriai. Esama dar pranašų barzdų, tokių 
barzdų, kaip Lenino, Europos aristokratų barz- 
dų. Esama tokių barzdų, kaip Kastro, esama, 
nežinau, kaip jos vadinamos, nepaprastai ma- 
dingų barzdų, kurias mėgsta nešioti jauni žmo- 
nės, besidedą menininkais. Nors sunku su barz- 
da ir juodais akiniais atrodyti neekscentriškai, 
bet, kadangi man nebuvo kitos išeities, reikėjo 
bent padaryti viską taip dailiai, kad savo iš- 
ore nedaryčiau nemalonaus įspūdžio. 

Tu pati viską matei ir viską žinai, ir vargu 
ar reikia vėl kalbėti, kaip pasisekė man dar- 
bas. Aš pats nenorėjau jo vertinti, pagaliau ir 
nežinojau, ar galėčiau jį pakeisti — to, kas 
išėjo, man pakako. Tiesa, sąžinė šiek tiek grau- 
žė, bet... 

Visiškai nenorom išsprūdo man žodžiai ,5ą- 
žinė šiek tiek graužė“, bet kai gerai pagalvo- 
Ji — jie turi gilią prasmę. Mano mintys dar ne- 
buvo susiklosčiusios į žodžius, išryškėjusios. Ir 
tai žadino kažkokį nemalonų jausmą, tarsi 
spuogelis būtų iškilęs ant liežuvio ir ėmęs per- 
šėti, tereikėjo prasižioti — įspėjantį mane jaus- 
mą: netauškėk niekų... 

Tą naktį, kai pagaliau užbaigiau barzdą, ant 
dešinės rankos nykščio nuo pinceto liko juoda 
pakraujavusi nuospauda. Akys man degte degė, 
iš to skausmo aš visas apsipyliau prakaitu. Nors 
kiek šluosčiausi akis, vėl ir vėl sruvo ašaros, 
lipnios it skystas medus, ir akys blausėsi kaip 
dulkėti langų stiklai. Kai aš pakilau eiti į vonią 
praustis, jau brėško — nė nepajutau, kaip pra- 
ėjo naktis. Tą akimirką, kai aš nejučiom nugrę- 
žiau veidą nuo skaisčių ryto saulės blyksnių, 
skaldomų lango rėmų, smegenis man pervėrė 
jau patirtas kartą jausmas. 

Prisiminiau vieną savo sapną. Tas sapnas, 
panašus į seną nebylųjį filmą, prasidėjo labai 
ramia scena: kartą vasaros pabaigoje ar pačio- 
je rudens pradžioje aš, man tada buvo kokia 
dešimt metų, o gal ir mažiau, išsiblaškęs žiūrė- 
jau, kaip parėjęs iš darbo tėvas aunasi prieš- 
kambaryje batus. Bet staiga — koks sukrėtimas! 
Parėjo dar vienas tėvas. Ir šis tėvas, nors labai 
keista, tas pats žmogus, kaip ir pirmesnysis tė- 
vas, — jis tik su kita skrybėle. Senojo tėvo — 
šiaudinė skrybėlė, naujojo — Minkšta, fetrinė. 
Pamatęs tėvą su šiaudine skrybėle, tėvas su 

minkšta skrybėle iš aukšto pasižiūrėjo į jį ir 
perdėtai griežtu mostu jam parodė, kad pasi- 
klydo. Tada tas, su šiaudine skrybėle, visiškai 
sutrikęs, su batu rankoje, liūdnai šyptelėjo 
ir kone tekinas išbėgo į gatvę. Širdis man ply- 
šo krūtinėje, kai aš, visai dar kūdikis, žiūrėjau 
jam įkandin... Staiga filmas nutrūko. Ir po jo 
liko tik graudulys. 

Jį galima būtų paaiškinti kaip vaikišką me- 
tų laikų kaitos supratimą. .. Bet jei būtų tik tai, 
argi per ištisus dešimtmečius gyvi būtų išlikę 
patirti tada jausmai? Vargu. Dvi skrybėlės, ku- 
rias tada pamačiau, buvo kažkas kita. Gal būt, 
melo, neleistino žmonių santykiuose, simbolis. .. 
Aiškiai galiu pasakyti tik viena: skrybėlės pa- 
keitimas visiškai pakirto man pasitikėjimą tėvu. 
Tikriausiai nuo tada aš visą laiką gėdijuosi 
tėvo. 

Bet dabar mūsų pozicijos pasikeitė. Dabar 
buvo mano eilė teisintis. Aš apžiūrinėjau veid- 
rodyje aplipusias veidą tamsiai raudonas dėles, 
ir tai paskatino mane kuo greičiau darytis kau- 
kę. Vis vien ne aš turiu gėdytis. Ir jeigu jau 
yra tokių, kam iš tikrųjų turi mausti širdį, tai 
veikiau tokiems žmonėms, kurie nepripažįsta, 
kad gali gyventi žmogus be veido — savo pa- 
so,— ir kartu laidoja mane gyvą. Argi ne tiesa? 

Vėl nusiteikęs agresyviai, aš sugrįžau prie 
kaukės. Begėdiškai apžėlusi fizionomija... fi- 
zionomija su atsikišusia nosimi... Į akis krinta 
tik pasipūtimas. Nemalonų įspūdį, tur būt, da- 
ro tai, kad matai atskiras dalis, — aš pri- 


115 


rėmiau kaukę prie sienos ir, paėjęs tolyn kelis 
žingsnius, ėmiau žiūrėti į ją pro sudėtus tūtele 
delnus. Nesidžiaugiau, kad darbas baigtas, vei- 
kiau lyg ir liūdna buvo, kad tas svetimas veidas 
pamažu mane užvaldo. 

Tikriausiai taip yra iš nuovargio, drąsinau 
save. Juk visada man taip būdavo, kai baigda- 
vau didelį darbą. Užbaigos džiaugsmą patiria 
tik tie, kurie nėra atsakingi už darbo rezultatą. 
Gal būt, nejučiomis mane dar veikė išankstinė 
nuomonė apie veidą. Nors kaip stengiausi ne- 
dievinti veido, nieku gyvu negalėjau būti tik- 
ras, kad giliai sąmonėje neliks šio blogio šak- 
nų. Taip žmonės, netikintys vaiduokliais, vis 
vien bijo tamsos, 

Tada aš nusprendžiau žūt būt prisiversti 
dirbti. Norėdamas galutinai įsitikinti, kaipgi at- 
rodo kaukė, pamėginau ją užsimauti. Pradžio- 
je aš palaisvinau kaukę po ausimis, atleidau 
prie smakro, nuėmiau nuo lūpų, ištraukiau 
vamzdelius iš šnervių ir numoviau kaukę nuo 
lipdinio. Ji nukaro lyg minkštas ledų maišelis. 
Paskui atvirkštine tvarka užsitempiau ją ant 
veido. Techninių klaidų, rodos, nepadariau. 
Kaip daiktas, jau ilgai nešiotas, ji gerai pri- 
tiko prie veido — spazmas, sugniaužęs gerklę, 
nuslinko žemyn. 

Pažvelgiau į laikrodį. Į mane šaltai žiūrėjo 
nepažįstamas žmogus. Kaip aš ir tikėjausi, kau- 
kė neturėjo nė menkiausio bruoželio, kuris pri- 
mintų mane. Visiškai kitas žmogus. Ir spalva, ir 
žvilgesys, ir oda visai kaip tikri — apskritai ga- 

lima sakyti, kad pavyko. Bet iš kurgi tas dirb- 
tinumas? Gal veidrodis blogas... O gal šviesa 
krinta kaip nors nenatūraliai... Vienu trūkte- 
lėjimu atvėriau langines ir įleidau į kambarį 
saulės. 

Aštrios spindulių šukės, virpuliuodamos lyg 
vabzdžių čiuptuvėliai, įsismelkė į visus kaukės 
kampelius. Išryškėjo poros, menki sužalojimai, 
net išsiraizgiusios smulkiausios venos. Ir niekur 
nebuvo matyti defekto. Bet kodėl gi kaukė man 
nepatinka? Ar tik ne todėl, kad nejudri ir be 
išraiškos? Panaši į siaubingai nemalonų, paraus- 
vintą numirėlio veidą. O gal pabandyti kokį 
raumenį pajudintiė Kadangi aš dar neturiu pa- 
sidaręs specialaus mišinio priklijuoti kaukei 
prie veido — ketinau panaudoti ką nors pana- 
šaus į klijus lipniam trauklapiui, bet ne tokius 
koncentruotus,— tai negalėsiu tiksliai atkar- 
toti kauke raumenų judesių; matyti, Man pa- 
vyks tai padaryti tik nosies ir burnos srityje, 
kur kaukė apgulusi veidą palyginti glaudžiai. 

Pirmiausia įtempsiu burnos kampučius ir 
mėginsiu palengvėle ištęsti juos į vieną ir 
į kitą pusę. Puiku. Ne be reikalo aš atsidėjęs 
gvildenau tokią sunkią anatomijos problemą, — 
kaip sluoksnis po sluoksnio uždėti medžiagą, 
turinčią tam tikrą kryptį. Entuziazmo pagautas, 
aš nusprendžiau dabar plačiai nusišypsoti. Bet 
kaukė nesišypsojo nė truputėlio. Tiktai kiek 
persikreipė. Ir taip keistai, kad aš net pagalvo- 
jau, ar nepakrypo pats veidrodis. Dabar ji daug 
labiau buvo panaši į numirėlį, negu kai buvo 

nejudri. Aš sutrikau, man pasirodė, kad siūlas, 
rišąs mano vidurius, nutrūko, ir krūtinėje pasi- 
darė tuščia. 

„„ „Bet aš nenoriu būti neteisingai suprastas. 
Juk man nė į galvą neatėjo mintis nutaisyti tra- 
gišką pozą, savo nelaime spekuliuoti. Gerai ar 
blogai, bet tai buvo kaukė, kurią aš pats sau 
išsirinkau. Veidas, kurį pagaliau suradau po 
daugelio mėnesių eksperimentų. Jeigu aš ne- 
patenkintas, tai geriau pačiam ir perdirbti, 
kaip patinka. Bet jei esmė ne ta, gerai ar 
blogai ji padaryta, tad ko gi man imtis? Ar 
galėsiu aš paskui neprieštaraudamas pripa- 
žinti, kad tai mano veidas, ir besąlygiškai jį 
priimti? Ir tada pajutau, kad tas tuštumos jaus- 
mas, įvares man neviltį, kilo ne iš sutrikimo, 
kai pamačiau naują veidą, o iš pasibaisėjimo 
neišvengiamu pranykimu, lyg būčiau pamatęs, 
Kaip mano paties pavidalas slepiasi nuo manęs 
po stebuklingąja kepure. O jeigu taip, ar pa- 
vyks man įgyvendinti tolesnius planus? 

Veido išraiška primena medžio metines rie- 
ves, įrėžiamas laiko, ir, gal būt, be reikalo aš 
iškart mėginau nusijuokti. Gyvenimo aplinky- 
bės verčia kartoti vienokią ar kitokią išraišką, 
ir ta išraiška sustingsta, pavyzdžiui, raukšlių 
pavidalu. Nuolat šypsantis veidas įpranta prie 
natūralios šypsenos. Ir, atvirkščiai, piktas vei- 
das įpranta prie piktos išraiškos. Bet mano 
kaukėje, kaip naujagimio veide, nėra įsispau- 
dusios nė vienos metinės rievės. Nors ir kaip 
šypsotųsi naujagimis, užsidėjęs keturiasdešimt- 

mečio veidą, bus panašus į vilkatą. Žinoma! Be 
abejonės! Tad pirmiausia aš, užsidaręs savo 
slėptuvėje, turėsiu įpratinti kaukę raukšlėtis. 
Jeigu tai pasiseks, kaukė pasidarys man miela, 
patogi nešioti. Apskritai aš tai buvau numatęs 
pačioje pradžioje, ir dabar nebuvo jokio pa- 
grindo nusiminti. Taip apsukriai pakeitęs vieną 
klausimą kitu, aš ne tik nepaisiau sąžinės prie- 
kaištų, bet, atvirkščiai, pamažu klimpau vis gi- 
lyn ir gilyn. 


Taigi aš lyg ir priėjau prie slėptuvės name 
S, nuo kurios pradėjau užrašus. Kada gi aš nu- 
krypau į šalį? .. Taip, žinoma, kai likau vienas 
ir ėmiau vynioti tvarsčius... Na ką gi, dabar 
tęsiu nuo tos pat vietos. 

Pirmiausia savo slėptuvėje, žinoma, turėjau 
įpratinti kaukę raukšlėtis. Jokių ypatingesnių 
įtaisų nereikėjo — tai buvo didžiulis, kruopštus 
darbas, reikalaujantis sukaupti visą valią, iš- 
tvermę, dėmesį. 

Iš pradžių visą veidą išsitepiau klijų mMiši- 
niu. Kaukę reikėjo dėtis nuo nosies. Aš tvirtai 
įstačiau į šnerves vamzdelius, pritvirtinau prie 
dantenų kaukės antlūpius, paskui švelniai pri- 
plojau ją prie nosies, skruostų ir smakro, ati- 
džiai žiūrėdamas, kad niekur nesusidarytų 
raukšlių. Palaukęs, kol kaukė prilips prie vei- 
do, aš ėmiau ją šildyti infraraudonąja lempa ir, 
kol laikėsi tam tikra temperatūra, kartojau vis 
tą patį miminį judesį. Medžiaga, iš kurios buvo 
padaryta kaukė, turėjo tą savybę, kad, šildant 

ją aukštesne už tam tikrą temperatūrą, smar- 
kiai sumažėdavo jos elastingumas, ir todėl su- 
teikta medžiagai kryptimi, tai yra pagal Lange- 
rio linijas, natūraliai klostėsi raukšlės, atitin- 
kančios tą ar kitą išraišką. 

Veido išraiškų turinys ir pasiskirstymas pro- 
centais gali būti pateiktas šitoks: 


suinteresuotumo koncentracija — 1695 
smalsumas — 706 
pritarimas — 1056 
pasitenkinimas — 1295 
juokas — 1306 
neigimas — 646 
nepasitenkinimas — 705 
pasišlykštėjimas — 646 
abejojimas =— S6 
nustebimas — 6046 
susirūpinimas = 310 
pyktis — 9o 


Aš, žinoma, nemaniau, kad tokį sudėtingą ir 
subtilų reiškinį, kaip veido išraiška, pakanka 
išskaidyti į šiuos pagrindinius elementus. Bet 
jei sumaišysime juos paletėje įvairiomis kom- 
binacijomis, gausime bet kokius atspalvius. 
Vargu ar reikia sakyti, kad procentai rodo tos 
ar kitos išraiškos dažnumą. Trumpiau sakant, 
aš įsivaizdavau tokio tipo žmogų, kurio emo- 
cijų išraiška daugmaž tokios proporcijos. Žino- 
ma, jei mane kas būtų paklausęs apie kriterijų, 
man būtų buvę sunku iškart atsakyti. Tiesiog 

aš pastačiau save į suvedžiotojo padėtį ir, vaiz- 
duodamasis, kad stoviu prieš tave, simbolizuo- 
jančią kitus žmones, svarsčiau vieną išraišką 
po kitos. Sakytum kvailys, aš vėl ir vėl čia ver- 
kiau, čia juokiausi, čia pykau, ir taip iki ryto. 
Kitą dieną pabudau tik pavakare. Pro langinių 
plyšius smelkėsi šviesos spinduliai, tarsi praėję 
per raudoną stiklą. Rodos, užėjo ilgai lauktas 
lietus. Bet nuotaika nė kiek nepasitaisė, nuo- 
vargis, aitrus kaip prisitraukusi arbata, kaustė 
visą kūną. Gelte gėlė smilkinius. Ir ne be 
priežasties. Daugiau kaip dešimt valandų aš 
nepaliaudamas darbavausi mimikos raume- 
nimis. 

Ir ne tik jais darbavausi, bet ir nepaprastai 
buvau įtempęs nervus — kai juokiausi, tai juo- 
kiausi iš tikrųjų, kai pykau, tai pykau iš tik- 
rųjų. 

Šiaip ar taip, per tą laiką net pati nereikš- 
mingiausia išraiška giliai įsirėžė mano nauja- 
me veide lyg herbas, nereikalingas jokių tai- 
symų. Ir jeigu aš visą laiką būčiau šypsojęsis 
nenuoširdžiai, mano kaukėje būtų įsispaudusi 
tik dirbtinai besišypsančio veido išraiška. To- 
dėl, nors ir kokie momentalūs buvo atspaudai, 
aš negalėjau nežiūrėti į juos labai rimtai, ka- 
dangi tam tikra forma juos užregistruos kaukė 
kaip mano gyvenimo istoriją. 

Aš susivilgiau karštame vandenyje rank- 
šluostį ir pamasažavau veidą. Garai įsismelkė 
į odą. Ji ėmė karščiuoti, kadangi infraraudoną- 
ja lempa aš stimuliavau prakaito liaukas, o kli- 

jų mišinys užkimšo poras. Tai, be abejo, blo- 
gai paveikė ir keloidus. Bet nieko baisiau už 
tai, kas jau atsitiko, nebegalėjo atsitikti, ir ne- 
vertėjo be reikalo rūpintis. Numirėliui vis 
tiek — ar jis bus kremuojamas, ar laidojamas. 

Tris dienas aš kartojau tą patį ir ta pačia 
tvarka. Tai, ką reikėjo pataisyti, pataisiau, vis- 
kas buvo gerai, ir trečią dieną nusprendžiau pa- 
vakarieniauti su kauke. Kada nors man būtinai 
to prireiks, ir todėl geriausia viską dabar iš- 
bandyti praktiškai. Taip aš susikursiu ko na- 
tūraliausias sąlygas. Kai klijų mišinys pakan- 
kamai sustingo, aš sušiaušiau plaukus ir už- 
dengiau jais kaukės kraštus, užsidėjau juodus 
akinius rusvais stiklais, kad kaukės riba apie 
vokus nekristų į akis, ir apskritai viską pasi- 
ruošiau, lyg ketinčiau eiti iš namų. 

Įveikęs pagundą žvilgtelėti į kabantį prie- 
šais veidrodį, aš padėjau ant stalo likusius nuo 
vakarykščios vakarienės konservus ir duoną ir, 
vaizduodamasis esąs restorane ar kokioje sa- 
lėje, kur valgau kartu su daugybe žmonių, lėtai 
pakėliau galvą ir pažvelgiau į veidrodį. 

Tasai irgi, žinoma, pakėlė galvą ir pasižiū- 
rėjo į mane. Paskui, į mano burnos taktą, ėmė 
kramtyti duoną. Kai aš valgiau sriubą, jis taip 
pat valgė. Mūsų kvėpavimas sutapo, ir tai at- 
rodė labai natūraliai. Svetimos lūpos, atbukę 
nervai neleido man kaip reikiant pajusti valgio 
skonio, kliudė kramtyti, bet su tuo galima bus 
apsiprasti, kaip apsiprantama su dirbtiniais dan- 

timis, ir nė nejusi. Tik va iš burnos kampučių 
varvėjo seilės ir sriuba, ir aš supratau, kad tai 
visą laiką reikės turėti omenyje. 

Staiga jis atsistojo ir įtariai įsmeigė į mane 
akis. Tą akimirką mane apėmė nuostabios har- 
monijos jausmas — susijaudinimas ir kartu nu- 
siraminimas. Ūmus suvokimas ir apsvaigimas — 
lyg būčiau išgėręs per didelę dozę migdomųjų 
ir jie iš karto būtų ėmę veikti. Gal būt, tada 
mano kiautas kažkur trūko? Valandėlę mudu 
žiūrėjome vienas į kitą — jis nusišypsojo pir- 
mas, aš įkandin, o paskui, nepajutęs jokio pro- 
testo, įslinkau į jo veidą. Mes akimirksniu susi- 
liejome, ir aš tapau juo. Nemanau, kad tas vei- 
das man būtų per daug patikęs, bet kartu neat- 
rodo, kad būtų ir nepatikęs,— šiaip ar taip, da- 
bar aš ėmiau jausti, mąstyti tuo veidu. Viskas 
ėjo taip gerai, kad net aš pats, puikiai žinąs 
apie savo padirbinį, abejojau, ar toks padirbi- 
nys yra iš tiesų. 

Ir tikrai, viskas pernelyg sklandu. Ar nerei- 
kia susirūpinti, kad paskui iškils šalutinių reiš- 
kinių dėl to, kad iškart pavyko viskas? Aš atsi- 
traukiau atgal penkis šešis žingsnius ir prisi- 
merkiau. Nutaikes momentą, kai atrodžiau itin 
nemalonus, plačiai atmerkiau akis. Bet veidas 
sakytum kamertonas tebeskleidė tą pačią šyp- 
seną. Lyg ir jokios klaidos. Ar šiaip sakyk, ar 
taip, aš, rodos, pajaunėjau ne mažiau kaip pen- 
kerius metus. 

Kas gi iki vakar dienos kėlė man tiek neri- 
mo? Gal būt, aš ir samprotavau apie tai, jog ne- 


123 


reikia labai varžytis, kad veido spalva neturi 
jokio ryšio su Žmogaus būdu, tiktai todėl, kad 
pats buvau kaustomas išankstinės nuomonės? 
Palyginti su dėlynu ar tvarsčių kauke, šioji 
kaukė iš sintetinės dervos daug labiau panaši 
į gyvą veidą. Jeigu pirmoji — dekoratyvinės 
durys, nupieštos ant sienos, tai pastarąją galiina 
palyginti su atlapotomis durimis, pro kurias 
tvieskia saulės šiluma. 

„„.„Kažkieno žingsniai, kuriuos, rodės, aš jau 
seniai girdžiu, darėsi vis garsesni, artinosi. Ir 
kai priėjo prie „pat manęs, pasirodė, kad tai 
mano širdis. Atlapos durys mane ragina. 

Gerai, išeinu! Pro naują svetimą veidą iš- 
einu į naujų svetimų žmonių pasaulį! 


Širdis plakė tankiai. Mano širdyje grūmėsi 
viltis ir nerimas, kaip vaikui, kuriam pirmą- 
kart buvo leista vienam važiuoti traukiniu. Kau- 
kės dėka viskas, žinoma, pasikeis. Ne tik aš — 
pasaulis atsivers visai kitokiu apdaru. Ir nie- 
kinga gėda, įtraukta vilčių sūkurin, netrukus 
ėmė kažkur grimzti. 


Post scriptum. Manau, kad tu- 
riu prisipažinti: tą dieną aš išgėriau di- 
delę dozę migdomųjų. Ne, ne tik tą 
dieną. Nuo tam tikro laiko aš dariau 
tai reguliariai. Bet ne dėl to, kaip gali 
pasirodyti iš pradžių, kad norėjau nu- 
slopinti nerimą. Tikslas veikiau buvo 
toks: nuraminti be reikalo įsitempusius 

nervus ir išlaikyti ko išmintingesnę bū- 
seną. Kaip jau ne kartą esu sakęs, ma- 
no kaukė turėjo pirmiausia reikšti ko- 
vą su tradiciniu veido supratimu. Aš 
visą laiką turėjau apie ją galvoti, tarsi 
valdyčiau sudėtingiausią mašiną. 

Ir dar vienas dalykas... Kai aš iš- 
gerdavau, sumaišęs tam tikra proporci- 
ja, migdomųjų ir raminamųjų vaistų, tai 
kelias minutes, jų paveiktas, būdavau 
keistai ramios būsenos, lyg žiūrėčiau 
į savo paties vidų pro teleskopo lęšius. 
Manydamas, kad tai narkotinis apsvai- 
gimas, aš nesąmoningai vengiau apie 
jį rašyti, bet dabar man atrodo, kad tai, 
ką patirdavau tomis valandėlėmis, turi 
kur kas gilesnę prasmę, negu spėjau. 
Pavyzdžiui, tai priartindavo mane prie 
santykių tarp žmonių, vienijamų apgau- 
lingo simbolio, vadinamo veidu, prie tų 
santykių esmės... 

Kai vaistai tik imdavo veikti, man 
pasirodydavo, kad aš suklupau ant ak- 
mens. Akimirką mano kūnas plaukdavo 
ore, ir man švelniai svaigdavo galva. 
Paskui šnerves imdavo kutenti nupiau- 
tos žolės kvapas, ir širdis išsiverždavo 
į neaprėpiamas platybes. Ne, mintis aš 
reiškiu, tur būt, ne visai tiksliai. Neti- 
kėtai laiko srautas sustodavo, aš neži- 
nodavau, kurlink plaukti, ir išnirdavau 
iš srauto. Išplaukdavau ne tik aš, visi, 

kas lėkė kartu su manimi, traukydavo 
buvusius ryšius ir sklaidydavosi į visas 
puses. Ištrūkęs iš srauto, aš jausdavausi 
lyg išsivadavęs, pasidarydavau nepa- 
prastai kilnus ir, sutikdamas su viskuo, 
kartodavau keistą skubotą išvadą, jog 
ir mano kūnas, ta prasme, kad jis pri- 
mena Bodisatvos veidą, yra lygiai toks 
pat, Kaip -tavasis. Kokias septynias aš- 
tuonias minutes aš būdavau absoliučiai 
abejingas tam, kas vadinama veidu. 

Kai laiko srautas akimirką sustoda- 
vo, aš, rodės, įveikdavau ne tik savo 
vau į viską kitomis akimis. Matyt, ir 
tomis valandėlėmis, kai atmesdavau 
abejones ir pasikliaudavau žmonių san- 
tykiais, įsismelkęs pro langą, vadinamą 
veidu, — prieš mane, tegu akimirką, 
šmėstelėdavo laisvė, kurios negalėjau 
nė įsivaizduoti. Matyt, aš netikėtai susi- 
durdavau su baisia tikrove: visi žmonės 
dvasios veidą užsidengia kūno kauke, 
slėpdami po ja savo dėles. Gal būt, pra- 
radęs veidą, aš galėjau prieiti prie pat 
kito, realiojo, o ne nupiešto lange pa- 
saulio. Tada tas iliuzinis išsivadavimo 
jausmas — tikras. Tada jis — ne trum- 
palaikė narkotikų apgaulė. 

Ir paskui... Nors nemalonu... Ma- 
no kaukė lengvai galės slėpti tiesą. Ge- 
rai pagalvojus — tikriausiai kaip tik to- 


dėl aš tada savo kaukės gėdijausi. Bet 
kaukė mano veidą jau uždengė. Be to, 
dar ėmė veikti kone dviguba vaistų do- 
zė, versdama užmiršti laisve, kurią turi 
beveidis. Aš kalbėjau pats sau: nors pa- 
saulyje esama pasakų, bet juk biauru- 
sis ančiukas vis dėlto gavo teisę pavirs- 
ti baltąja gulbe... 


Norėdamas pavirsti visai kitu žmogumi, tu- 
rėjau, žinoma, pradėti nuo drabužių. Bet, deja, 
tam aš dar nebuvau pasiruošęs, ir, be to, šį va- 
karą man reikėjo bent atgauti pusiausvyrą, tad 
ir nusprendžiau tik apsivilkti striukę ir išeiti iš 
namų. Kaukė buvo visiškai užbaigta, niekuo 
nesiskyrė nuo veido, ir galėjau nebūkštauti, 
kad ji pasirodys įtartina. 

Užpakaliniai laiptai girgždėjo, ir buvo la- 
bai keista, kad aš, skriste skrendąs oru, esu 
toks sunkus. Laimė, nieko nesutikau, iki pasie- 
kiau gatvę. Bet, sukdamas už kampo, akis į akį 
susidūriau su kaimyne, nešina krepšiu pirkinių. 
Aš sustojau kaip įbestas, tiesiog sugriežęs dan- 
timis iš apmaudo, o kaimynė tik prabėgom dirs- 
telėjo į mane ir kaip niekur nieko nuėjo savo 
keliu. Puiku. Argi tai ne visų geriausias alibi, 
irodąs, kad viskas gerai? 

Aš nuėjau tolyn. Kadangi turėjau vieną tiks- 
lą — priprasti prie kaukės, man buvo vis vien, 
kur eiti. Iš tikrųjų ir eiti pasirodė sunkus dar- 
bas. Keliai nelinko, sakytum būtų išsibaigęs te- 
palas, kvėpavimas lyg šarnyras ėmė užsikirsti. 


127 


Iš gėdos, nors kaukė ir negalėjo rausti, iš bai- 
mės, ar nesužinos kas tiesos, aš visas gūžiausi 
ir drebėjau kaip šlapia višta. Bet jei svetimos 
akys ir įsismelks pro kaukę, tai greičiau kal- 
tas bus mano sustingimas. Kai elgiesi kaip įta- 
riamasis, tave ir įtars. Juk aš galų gale tik mė- 
ginau truputį pakeisti piešinį viršelyje. Kad 
nors nesmerktų manęs žmonės. Bet jei aš pats 
savęs nepastatysiu į keblią padėtį, aplinkinių 
nėra ko bijoti. 

Kol aš taip samprotavau, mano entuziaz- 
mas išblėso, jėgos neklausė jausmų, kaip kad 
jausmai neklausė jėgų, ir man vis labiau svi- 
ro rankos. Taip praėjo trys valandos. Jei pasi- 
taikydavo smarkiai apšviesta vitrina, aš perei- 
davau gatvę, dėdamasis, kad mane sudomino 
krautuvė kitoje pusėje. Jei gatvėje būdavo 
ryški neoninė šviesa, aš pasirinkdavau tam- 
sesnius skersgatvius, lyg ieškočiau nuotykių. 
Jei netoli stotelės pamatydavau artinantis 
tramvajų ar autobusą, tai sąmoningai pagreitin- 
davau žingsnį, spirdamasis pagundai sėstis į jį. 
Arba, atvirkščiai, tyčia eidavau lėčiau, praleis- 
damas jį į priekį. Galiausiai aš pavargau pats 
nuo savęs. Nors ir kiek dienų taip vaikščiosiu, 
vis vien kaukę nešioti kaip reikiant nepripra- 
siu. 

Aš užėjau tabako krautuvėlę, prisišliejusią 
prie pat konditerijos parduotuvės. Ir nuspren- 
džiau leistis į rizikingą avantiūrą. Avantiūra — 
per daug pasakyta, tiesiog sugalvojau užeiti ir 
nusipirkti cigarečių. Dar nepriėjus prie krautu- 

vės, širdis man ėmė daužytis krūtinėje. Viduje 
kažkas trūko, ir pasruvo ašaros. Kaukė iškart 
pasunkėjo ir, rodės, ėmė slinkti. Kojos virpė- 
jo, sakytum leisčiausi į bedugnę, laikydamasis 
už plonutės virvelės. Dėl nelemto pakelio ci- 
garečių aš pakėliau tiek triukšmo, lyg susi- 
grūmiau su pabaisa. 

Bet vos tik susitikau akimis su pardavėja, 
priėjusia prie manęs abejingu veidu, ir kažko- 
dėl beregint pavirtau kitu žmogumi, ūmai įsi- 
drąsinau. Gal būt, todėl, kad pardavėja atkrei- 
pė į mane ne daugiau dėmesio, kaip į kiekvie- 
ną pirkėją, o gal todėl, kad pakelis cigarečių 
tarsi negyvas paukščiukas lengvutis gulėjo ant 
mano delno? Ne, priežastis veikiau buvo ta 
permaina, kurią padarė kaukė. Iki šiol aš lik 
vaizdavausi kitų žvilgsnius, bijojau savo pa- 
ties šešėlio, bet pakako man savo akimis pa- 
matyti, kaip žmonės žiūri į mane, ir aš tarsi 
išvydau savo tikrąjį pavidalą. Man rodės, kad 
su kauke aš, tur būt, kiaurai matomas, o iš 
tikrųjų kaukė buvo aklina priedanga, mane 
slepianti. Po ja pulsavo kraujagyslės, prakaito 
liaukos skyrė prakaitą, 0 į viršų neprasisunkė 
nė lašo. 

Taip aš lengvai atsikračiau baimės, kad ga- 
liu parausti, bet jau buvau visiškai nusikama- 
vęs. Nebeturėjau jėgų eiti toliau, sėdau į taksi 
ir grįžau tiesiai į savo slėptuvę. Buvau benusi- 
menąs, kad vienintelė kompensacija už viską, 
ką praradau, tebuvo tik pakelis cigarečių, bet 
kadangi supratau galįs gyventi su kauke, san- 


9. K. Abė 129 


dėris jau atrodė naudingas. Kai aš, grįžęs 
į kambarį, nusiėmiau kaukę, nusiploviau kli- 
jus ir pasižiūrėjau į savo veidą, šlykščios dė- 
lės kažkodėl nepasirodė man labai realios. 
Kaukė pasidarė tokia pat reali, kokios realios 
buvo dėlės, ir jei laikysime kaukę laikinu pa- 
vidalu, tai laikinas pavidalas buvo ir dėlės. 
Apskritai kaukė, rodės, ramiai leido šaknis 
į Mano veidą. 


Kitą dieną aš nusprendžiau drąsiai išplėsti 
bandymų sterą. Pirmiausia, vos tik atsikėlęs, 
pasišaukiau valdytoją ir pasakiau, kad gretimą 
kambarį, jeigu dar laisvas, norėčiau išnuomoti 
„jaunesniajam broliui“. Tas „jaunesnysis bro- 
lis“ buvo, žinoma, dar vienas aš — su kauke. 

Deja, aš pavėlavau — kambarys buvo išnuo- 
motas prieš dieną. 

Tačiau dėl to savo planų nepakeičiau. Be 
to, dar pasinaudojau proga papasakoti apie 
„jaunesnįjį brolį“, — labai svarbu man buvo, 
kad mano pašnekovas tuo tvirtai patikėtų. 

— Brolis gyvena labai nepatogiame prie- 
miestyje, o dirba įvairiu metu, ir jis labai nori 
turėti kambarį, kur galėtų kartais pailsėti. Bet 
jeigu taip yra, nieko nepadarysi. Mūsų padėtis 
daugmaž vienoda, mes nelabai reiklūs, tad pa- 
gyvensime kartu. 

Paskui aš pasiūliau padidinti nuomą trisde- 
šimčia procentų. Valdytojas dėjosi sutrikęs, la- 
bai sutrikęs, bet giliai širdyje jokio sutrikimo 

nejautė. Pagaliau „jaunesniajam broliui“ man 
netgi pavyko gauti kitą raktą. 

Apie dešimtą valandą aš užsidėjau kaukę ir 
išėjau iš namų. Man reikėjo pritaikyti drabu- 
žius kaukei su akiniais ir barzda. Išėjęs iš na- 
mų, kurį laiką negalėjau nuslopinti įtampos — 
pirmąkart atsidūriau gatvėje pačioj dienos aky. 
Ar ne dėl to, kad plaukai ant kaukės per naktį 
išleido šaknis, ėmė augti?.. O, gal būt, nuo 
perdaug didelės dozės migdomųjų? .. Šiaip ar 
taip, laukdamas autobuso, aš ėmiau ramiai rū- 
kyti cigaretę. 

Bet tik nuėjęs į universalinęe parduotuvę 
pirkti kostiumo, aš aiškiai supratau. kokia ma- 
no kaukė gaji ir užgaidi. Nors prie akinių ir 
barzdos labiausiai būtų tikę kas nors ryškaus, 
bet aš vis dėlto išsirinkau madingą griežto 
stiliaus kostiumą siaura apykakle, su trimis 
sagomis. Tiesiog negalėjau patikėti. Pirma, pats 
faktas, kad aš nusimanau apie madas, pranoko 
patį mane. Be to, aš specialiai užėjau į juvely- 
rinį skyrių ir nusipirkau žiedą. Vadinasi, kaukė 
ignoruoja mano norus ir ima pati vaikščioti, 
kur panorėjusi. Dėl to aš, tiesą sakant, nelabai 
susirūpinau, bet tik smarkiai nusistebėjau. Nors 
tai ir nebuvo nė kiek juokinga, mane vis ėmė 
ir ėmė juokas, tarsi kas kutentų, ir aš, pagautas 
to juoko, pasidaviau žaismingai nuotaikai. 

Išėjęs iš universalinės parduotuvės, suma- 
niau, gal būt, iš inercijos, leistis į dar vieną 
nedidelę avantiūrą. Bet ne, nieko rimto, sugal- 
vojau tik užeiti į mažutį korėjiečių restoraną 

siauroje gatvelėje toli nuo ryškiai apšviestų 
centrinių gatvių. Jau seniai buvau valgęs kaip 
reikiant, ir iš alkio man maudė vidurius, be to, 
kepta mėsa, tokia skani, visada buvo mėgsta- 
miausias mano patiekalas. Bet argi tik dėl to? 
Argi vien kepta mėsa mane ten patraukė? 
Kiek aš veikiau sąmoningai — tai kitas daly- 
kas. Bet meluočiau, sakydamas, kad korėjiečių 
restoraną pasirinkau be niekur nieko. Visai aiš- 
kiai turėjau galvoje, kad tai korėjiečių resto- 
ranas ir ten bus daug korėjiečių. Aš nesąmo- 
ningai tikėjausi, žinoma, kad jei mano kaukė ir 
turi ko nebaigto, tai korėjiečiai tikriausiai nie- 
ko nepastebės, be to, dar maniau, kad bendrau- 
ti su jais Man bus lengviau. O, gal būt, aš, be- 
veidis, atrodžiau sau panašus į korėjiečius, ku- 
rie dažnai būna rasinių prietarų objektas, ir in- 
stinktyviai pasijutau jiems artimas. Aš pats, Ži- 
noma, anaiptol nebuvau nusistatęs prieš korė- 
jiečius. Visų pirma, beveidis žmogus tiesiog 
neturi tam teisės. Beje, rasiniai prietarai yra 
nenuginčijama substancija, nes pranoksta indi- 
vidualius kėslus ir meta šešėlį istorijai, tautai. 
Todėl, bent jau subjektyviai, pats faktas, kad aš 
ieškojau prieglobsčio tarp šių žmonių, buvo ne 
kas kita, kaip atvirkščias prietaras, bet... 
Aukštyn vinguriavo mėlyni dūmeliai. Ūžė 
prieštvaninis ventiliatorius. Lankytojų trejetas, 
ir, laimė, visi, rodos, korėjiečiai. Dviejų iš pir- 
mo žvilgsnio neatskirsi nuo japonų, bet iš jų 
skubios korėjietiškos šnekos aiškiai galėjai su- 
prasti, kad tai tikri korėjiečiai. Nors buvo dar 

tik vidudienis, trijulė jau buvo ištuštinusi vi- 
są bateriją butelių alaus, ir nuo to jų ekspan- 
syvi šneka buvo dar gyvesnė. 

Aš švelniai paliečiau kaukę prie skruostų, 
norėdamas pasitikrinti, ar viskas gerai, ir tuo- 
jau užsikrėčiau jų linksmumu. O, gal būt, psi- 
chologiškai tai veikiau paaiškinama kaip skur- 
džių noras pakalbėti apie savo turtingus gimi- 
naičius,— tokių dažnai galima sutikti roma- 
nuose. Bet, šiaip ar taip, atsisėdęs prie išklibu- 
sio staliuko ir užsisakęs keptos mėsos, aš pasi- 
jutau kone kino herojus. 

Siena ropinėjo tarakonas. Susukęs laikraštį, 
kažkieno paliktą ant stalo, aš numušiau jį ant 
grindų. Paskui išsiblaškęs ėmiau skaityti antraš- 
tes — įprastus skelbimus: „Reikalingi“, „Kinas, 
miuzikholai, pramogų vietos“... Visų tų hierog- 
lifų junginys keistai suaudrino man vaizduotę. 
Pro skelbimus priešais mane atsivėrė pilnas 
mįslių ir užuominų landšaftas, o nepaliaujamas 
trijų korėjiečių plepėjimas buvo idealus akom- 
panimentas. 

Ten stovėjo peleninė, spėjanti likimą. Tai 
buvo specialus įrenginys: kai į ją įmeti de- 
šimties jenų monetą ir paspaudi mygtuką, iš 
angos apačioje iššoka susuktas popierėlis didu- 
mo sulig degtuku. Mano kaukę, rodės, pagavo 
tokia pasiutiškai linksma nuotaika, kad ji nu- 
sprendė irgi išbandyti laimę. Aš išvyniojau po- 
pierėlį — mano likimas buvo spėjamas toks. 

„Nedidelis pasisekimas: lauk ir sulauksi. Jei 
pamatysi žmogų su apgamu paakyje, 
eik į vakarus.“ 

Aš jau buvau besijuokiąs, bet staiga vienas 
korėjietis prakalbo japoniškai: pasisukęs į mer- 
giną, kuri atnešė man pusryčius, jis garsiai 
tarė: 

— Ei tu, vėpla, tavo veidas kaip korėjiečių 
mergos. Iš tikro visai kaip korėjiečių mergos. 

Rodės, jis ne prašneko, o užriko. Nuo iš- 
gąsčio susigaužes, lyg jis tyčiotųsi iš manęs, aš 
dirstelėjau viena akim į padavėją, bet ji, nė 
kiek nesutrikusi, padėjo prieš mane lėkštę su 
mėsa ir, tarsi pritardama garsiam trijų bičiulių 
juokui, plačiai nusišypsojo. Aš sumišau. Gal 
būt, žodžiai „korėjiečių merga" neturėjo tos 
blogos prasmės, kuri man atėjo į galvą? Ir iš 
tiesų, kaip tik tas, kur šaukė, vidutinio am- 
žiaus vyras, labiausiai iš visų atrodė netašytas, 
ir kaip tik jam tiko charakteristika „vėpla“. 
Sprendžiant iš jų linksmo plepėjimo, galima bu- 
vo numanyti, kad jie tiesiog šaiposi patys iš 
savęs. Ir visai galimas daiktas, kad ir mergina 
buvo korėjietė. Nėra ko stebėtis, jeigu jos vien- 
mečiai korėjiečiai moka tik japonų kalbą. Tad 
posakis, pavartotas to korėjiečio, ne tik nereiš- 
kė pašaipos, bet, atvirkščiai, galėjo būti supras- 
tas kaip draugiškas susižavėjimo šūksnis. Taip, 
tai tikra tiesa. Juk nevartos korėjietis žodžio 
„korėjiečiai“ bloga prasme. 

Ir šiaip, ir taip samprotaudamas, pajutau 54- 
žinės priekaištus: aš niekingai apgaudinėjau sa- 
ve, dėdamasis esąs artimas korėjiečiams. Vaiz- 
džiai kalbant, mano padėtis buvo tokia: baltasis 
elgeta draugiškai elgiasi su spalvotuoju kara- 

liumi. Nors prietaras vienodai lietė ir juos, ir 
mane, bet jo kilmė buvo kita. Korėjiečiai turėjo 
teisę šaipytis iš prietaro skleidėjo, aš neturė- 
jau. Korėjiečiai turėjo draugų, su kuriais vie- 
nijo savo jėgas kovoje su prietarais, 0 aš jų 
neturėjau. Jeigu aš rimtai nuspręsčiau susily- 
ginti su jais, man tektų drąsiai nusimesti kaukę 
ir parodyti savo dėlyną. Ir man tektų šauktis 
beveides šmėklas... Ne, tuščia prielaida. Ar 
gali rasti draugų žmogus, kuris pats savęs ne- 
myli? 

Entuziazmas beregint išblėso, viskas pasidarė 
šlykštu, ir man nieko daugiau nebeliko, kaip 
nusiminusiam grįžti į savo slėptuvę, vėl jausti 
prasismelkusią į visas poras gėdą. Bet prie pat 
namo — nejaugi aš taip pasikeičiau?— vėl pasi- 
elgiau nedovanotinai kvailai. Vos tik aš, nieko 
nenumanydamas, pasukau už kampo, netikėtai 
susidūriau su valdytojo dukra. 

Atsišliejusi į sieną, ji negrabiai žaidė jo-jo !. 
Didžiulis jo-jo spindėjo lyg auksas. Aš sustojau 
kaip įbestas. Tai jau buvo visai kvaila. Takas, 
kuriuo ėjau, baigėsi aklaviete. ir buvo reikalin- 
gas tik tiems, kurie vaikščiojo į automobilių 
aikštelę už namo ar užpakaliniais laiptais. Kol 
dar nebuvau prisistatęs valdytojo šeimai kaip 
„Jaunesnysis brolis“, nereikėjo su kauke vaikš- 
čioti pro užpakalines duris. Tiesa, kadangi na- 
mas ką tik pastatytas ir beveik visi gyventojai 

! Jo-jo — žaislas. Du pusrutuliai sujungti siūlu; apa- 
tinis pusrutulis nuleidžiamas žemyn, siūlas susisuka, ir pus- 


rutulis išlekia į viršų. 

nauji, geriausia, tur būt, man praeiti lyg nie- 
kur nieko, bet... Aš buvau besidedąs oriu as- 
meniu, bet jau buvo vėlu... Mergaitė irgi, ro- 
dos, pastebėjo, kad aš sutrikau. Kaipgi dabar 
išsikapstyti? 

— Tame kambaryje, — ir, suprasdamas, koks 
nevykęs aiškinimas, bet nepajėgdamas sugalvo- 
ti nieko tinkamesnio,— mano brolis ten gyve- 
na... Ar jis dabar namie? Jo visas veidas va 
taip aptvarstytas. .. Tu jį tikriausiai pažįsti? 

Bet mergaitė tik vos vos krustelėjo, nieko 
neatsakydama ir nieko neparodydama veidu. 
Man vis labiau darėsi nesmagu. Ar tik ji ko 
nepastebėjo? Ne, neturėtų... Jei tiesą sako jos 
tėvas, valdytojas, tai, nors iš pažiūros ji beveik 
mergina, nežinia, ar galės ji pagal savo protinį 
išsivystymą lankyti net pradinę mokyklą. Ro- 
dos, kai ji buvo visai mažutė, karštligė kompli- 
kavosi meningitu, ir visiškai ji taip ir nepa- 
sveiko. Silpnutė kaip vabzdžio sparneliai burna. 
Kūdikiškas smakras. Siauri, nuolaidūs petukai. 
Ir nederanti prie jų smaili kaip suaugusios no- 
sis. Didelės, ovalinės, abejingos akys. .. Matyt, 
aš neapsirikau, iš karto taip apie ją pagalvojęs. 

Bet nuo mergaitės tylėjimo kažkodėl darėsi 
nesmagu, ir aš tiesiog negalėjau praeiti pro šalį. 
Norėdamas ją prakalbinti, pasakiau, kas pir- 
miausia šovė į galvą: 

— Didelis jo-jo, ar ne? Gerai šokinėja? 

Mergaitė suvirpėjo nuo išgąsčio ir, paslėpusi 
žaislą už nugaros, atkirto įžūliai: 

-— Mano, aš nemeluoju! 

Aš vos nesusijuokiau. Ir panorau dar tru- 
putėlį ją paerzinti. Ir atkeršyti už tai, kad per 
ją turėjau pergyventi nemalonių valandėlių, 
už tai, kad ji sukliko, pirmąkart pamačiusi ap- 
tvarstytą veidą. Nors mergaitė ir buvo atsili- 
kusio proto, bet turėjo elfo žavumo. Jeigu vis- 
kas eis kaip reikia, pašnekesys su ja atims iš 
kaukės nors dalelę valdžios, kuri darosi vis pa- 
vojingesnė. 

— Tikrai tavo? O kaip įrodysi, kad neme- 
luoji? 

— Jūs jau patikėkit manim. Juk aš nieko 
blogo nedarau. 

— Na gerai, tikiu. Bet man rodos, ant jo-jo 
kažkieno kito vardas užrašytas. 

— Bet tai nieko nereiškia. Seniai seniai vie- 
na katytė pasakė... Panaši į mūsiškę, ne raina, 
o tokia balta baltutėlė katytė... 

— Gerai, ar tu Man ją parodysi? 

— Aš labai moku saugoti paslaptis. 

— Paslaptis? .. 

— Seniai seniai viena katytė pasakė. Pelės 
nori užkabinti man varpelį, ką gi man daryti?.. 

— Na gerai, ar nori, kad dėdė nupirktų tau 
lygiai tokį patį? 

Man buvo malonu vien dėl to, kad galiu taip 
ramiai šnekučiuotis, bet meilikavimo rezultatai 
kur kas pranoko visus mano lūkesčius. 

Mergaitė trynėsi nugara į sieną ir valandėlę, 
rodės, susikaupusi svarstė, ką reiškia mano žo- 
džiai. Paskui, įtariai pažvelgusi į mane iš pa- 
dilbų: 

— Slapta nuo tėtės? 

— Žinoma, slapta. 

Aš nejučiom susijuokiau (betgi aš juokiuo- 
si!) ir, suprasdamas, kokį efektą daro besijuo- 
kianti kaukė, nusijuokiau dar garsiau. Pagaliau 
ir Mergaitė tarsi suvokė. Ji atpalaidavo įsitem- 
pusius kaip styga raumenis ir atviepė apatinę 
lūpą. 

— (Ge-rai... ge-rai, — sudainavo ji kelis kar- 
tus ir, liūdnai trindama auksinį jo-jo palaidinu- 
kės kraštu:— Jeigu iš tiesų nupirksite, aš tą 
atiduosiu... Bet tikrai, tikrai šito aš nepavo- 
giau... Man jį dar kada žadėjo... Bet aš ati- 
duosiu... Va dabar tiesiai nueisiu ir atiduosiu... 
Man jis patinka, kad ir kas padovanotų, man 
labai patinka... 

Tebesišliedama prie sienos, ji skersa, skersa 
sėlino pro mane. Vaikai yra vaikai... Aš jau 
visai nusiraminau, bet, atsidūrusi greta manęs, 
ji sušnibždėjo: 

— Žaidžiam paslaptis! 

„Žaidžiam paslaptis“? Ką tai reiškia? A, ne- 
verta kreipti dėmesio. Ar gali ta neišsivysčiusi 
mergaitė būti tokia sukta gudruolė? Lengviausia 
tai priskirti jos menkam proteliui, bet juk šuo, 
būdamas menko protelio, lyg kompensaciją turi 
puikią uoslę... Pats faktas, kad aš dėl to krim- 
tausi, buvo aiškus įrodymas, jog vėl pradėjau 
dvejoti. 

Apskritai mane apėmė labai nemalonus 
jausmas. Tik mano veidas visiškai naujas, o at- 
mintis ir įpročiai tie patys — tai tas pat, kaip 

semti vandenį kaušu be dugno. Užsidėjęs ant 
veido kaukę, pajutau, kad ji turėtų atitikti 
mano širdies ritmą. Norėčiau su svetimu veidu 
pasiekti tokį tobulumą, kad manęs negalėtų 
demaskuoti nė melo detektorius. .. 


Aš nusiėmiau kaukę. Prisigėrę prakaito kli- 
jai atsidavė pernokusiomis vynuogėmis. Ir tą 
akimirką nepakenčiamas nuovargis kliūstelėjo 
aukštyn, tarsi iš šiukšlino nuotako, ir tąsiu de- 
gutu ėmė kauptis sąnariuose. Betgi pirmojo jos 
mėginimo jokiu būdu negalima pavadinti ne- 
sėkmingu. Gimdymo kančios — irgi ne juokai. 
O čia susiformavęs, subrendęs žmogus nori per- 
sigimti į visiškai kitą — ar neturiu aš vienokių 
ar kitokių nesklandumų bei nesėkmių veikiau 
laikyti natūraliais? Ar neturiu aš veikiau būti 
dėkingas už tai, kad nebuvau mirtinai sužeis- 
tas? 

Iššluostęs kaukės vidų, aš vėl ją užsitem- 
piau ant lipdinio, nusiprausiau veidą ir išsite- 
piau kremu, kad oda truputį pailsėtų. Atsiguliau 
ant lovos. Nors saulė dar nebuvo nusileidusi, 
aš kietai įmigau,— tikriausiai tokia buvo 1:e- 
akcija po gana ilgos įtampos. Ir pabudau jau 
išaušus. 

Nelijo, bet pro pilką, tankų rūką prekybinis 
kvartalas, už kurio buvo važiuojamoji gatvė, 
atrodė lyg tamsus miškas tolumoje. Blausus 
dangus, irgi, tur būt, nuo rūko, vos raustelėjo 
ir dabar buvo dar labiau violetinis, negu pa- 
prastai. Atidaręs langą, aš visa krūtine įkvė- 

piau oro, žvarbaus kaip jūros vėjas, ir tos va- 
landos, skirtos tiems, kur slepiasi, tos valandos, 
kai visai nereikia bijoti pašalinių žvilgsnių, 
man rodėsi nuostabios, rezervuotos specialiai 
man. Taip, o ar kaip tik šitokiame rūke neišryš- 
kėja tikrasis žmogiškosios egzistencijos pavida- 
lasė Ir tikrasis veidas, ir kaukė, ir dėlių knibž- 
dynas — visi šie tariami apdarai peršviečiami 
kiaurai, tarsi radioaktyvių spindulių... Jų tik- 
rasis turinys, jų esmė atsiskleidžia visu akivaiz- 
dumu... Ir žmogaus širdies, kaip persiko nu- 
lupta žievele, galima paragauti. Už tai, žinoma, 
reikia užsimokėti vienatve. Bet ar ne vis vie- 
na? Ką gali žinoti, rasi žmonės su veidais taip 
pat vieniši, kaip ir aš. Nors ir kokią iškabą 
užsikabinčiau ant veido, nėra ko apgyvendinti 
savo viduje žmogaus iš sudužusio laivo. 

Vienatvė man, kadangi jos vengiau, buvo 
pragaras, tačiau tiems, kurie jos trokšta, — tai 
palaima. Na, o jeigu mesčiau melodramos vei- 
kėjo vaidmenį ir savo noru eičiau į atsisky- 
rėlius? Mano veidą jau ženklina vienatvė, ir 
todėl kvaila tuo nepasinaudoti. Laimė, aš turiu 
savo dievą — stambiamolekulinę chemiją, turiu 
savo maldą — reologiją, savo šventyklą — labo- 
ratoriją, ir visiškai neturiu baimės, kad vienat- 
vė sutrukdys man kasdieninį darbą. Atvirkščiai, 
ar ji nėra laidas, kad kiekviena mano diena 
bus paprastesnė, teisingesnė, ramesnė ir, be to, 
turiningesnė, negu seniau? 

Žiūrėjau į rausvėjantį dangų, ir širdyje da- 
rėsi vis šviesiau. Tiesa, jei prisiminsime mano 

sunkias grumtynes iki šiolei, tokia nuotaikos 
permaina gali pasirodyti perdaug ūmi, impulsy- 
vi, bet jeigu jau išplaukiau įatvirą jūrą ir grįž- 
ti nebegalima — niurzgėti neprotinga. Džiaugda- 
masis iš širdies, kad dar galiu, kol matyti kran- 
tas, pasukti laivelį atgal, aš pažvelgiau į kaukę 
ant sienos. Lengvai ir kilniai, tikrai nuoširdžiai, 
iš tiesų ryžtingai aš nusprendžiau su ja atsi- 
sveikinti. 

Užliejusi dangų šviesa dar nesiekė kaukės. 
Ir tasai tamsus svetimas veidas, be jokios iš- 
raiškos žiūrįs į mane, neketino paklusti ir, gi- 
liai paslėpęs savo valią, iš paskutiniųjų prieši- 
nosi mano pastangoms su juo suartėti. Toji 
kaukė man rodėsi piktoji dvasia iš pasakų ša- 
lies, ir staiga aš prisiminiau vieną pasaką, ka- 
daise skaitytą ar girdėtą. 


Senais senais laikais gyveno kara- 
lius. Vieną kartą jis apsirgo keista liga. 
Tai buvo baisi liga: visas jo kūnas ėmė 
pamažu tirpti. Nei daktarai, nei vaistai 
negelbėjo. Ir tada karalius sugalvojo 
išleisti naują įstatymą: kiekvienas, kas 
pamatys karalių, bus nubaustas mirtimi. 
Įstatymas davė naudos: nors karaliui iš- 
tirpo nosis, rankos iki riešų, ėmė nykti 
kojos žemiau kelių, niekas neabejojo, 
kad karalius tebėra gyvas ir sveikas. 
O liga darė savo, ir karalius, tirpstas 
kaip žvakė ir jau nebegalįis judėti, su- 
manė pagaliau prašyti pagalbos, bet 

jau buvo per vėlu — jam ištirpo burna. Ir 
štai karalius išnyko. Bet nė vienas iš 
atsidavusių jam ministrų nesuabejojo, 
ar karalius gyvena. Pasakojama, kad tas 
ištirpęs karalius, kadangi jau nebegalė- 
jo daryti blogo, metų metus garsėjo 
kaip išmintingas valdovas ir buvo myti- 
mas žmonių. 


Umai aš įpykau, uždariau langą ir vėl kri- 
tau į lovą. Juk nė pusės dienos nepraėjo, Kai 
nusprendžiau išmėginti kaukę. Ir tokia menka 
patirtis neduoda mažiausio pagrindo šitiek ner- 
vintis. Surdiną galima pavartoti, kada nori. Aš 
užsimerkiau, ir atmintyje viena po kitos ėmė 
plaukti beprasmiškos matytų vaizdų nuotrupos: 
aplytas langas, o paskui — čia žolelė, išdygusi 
iš šaligatvio plyšio, čia dėmė ant sienos, pana- 
ši į kažkokį gyvūną, čia gumbas ant seno suža- 
loto medžio, čia voratinklis, vos vos atlaikąs 
rasos svorį. Mano įprasta apeiga, kai būdavau 
susinervinęs ir negalėdavau užmigti. 

Bet dabar ir tai nepadėjo. Atvirkščiai, pyktis 
kažkodėl vis tvinko ir galiausiai pasidarė nebe- 
pakenčiamas. Staiga aš pagalvojau: kad tas rū- 
kas gatvėje būtų nuodingos dujos. Kad išsi- 
veržtų vulkanas arba kiltų karas ir pasaulis 
istrokštų, o tikrovė subirtų į druzgus. Dirbtinių 
organų specialistas K. pasakojo, kad karo metu 
kareiviai sužalotais veidais nusižudydavo. Be- 
veik visą savo jaunystę aš praleidau fronte ir 
gerai žinau, kad tokių atsitikimų iš tiesų būda- 

vo. Tais metais veido vertė krito. Kai mirtis 
arčiau tavęs, negu pats artimiausias draugas, 
ar gali takas, jungiantis su žmonėmis, turėti ko- 
kią reikšmę? Puolančiam kareiviui veidas nerei- 
kalingas. Taip, tai buvo nepakartojamas laikas, 
kai aptvarstytas veidas rodėsi puikus. 

Aš įsivaizdavau esąs artileristas, šaudantis 
viską, kas pakliūva į akis. Ir tuose parako dū- 
muose pagaliau užmigau. 

Saulės spindulių poveikis žmogaus psichi- 
nei būsenai nuostabus. O gal aš tiesiog išsimie- 
gojau? Kai nuo skaisčios saulės apsiverčiau ant 
kito šono ir atsimerkiau, buvo jau vienuolikta 
valanda, ir mano juodas maudulys išgaravo 
kaip ryto rasa. 

Rytoj baigiasi mano prasimanytos komandi- 
ruotės laikas. lr jeigu aš pasiryžau įgyvendinti 
savo planą, turiu žūt būt per šią dieną galuti- 
nai apsiprasti su kauke. Pakiliai nusiteikęs, aš 
užsitempiau kaukę ir susiruošiau eiti. Jausda- 
masis kiek nesmagiai, apsirengiau naujais dra- 
bužiais, užsimoviau ant piršto žiedą ir, baigęs 
tualetą, pasidariau visai elegantiškas. Negalima 
buvo įsivaizduoti, kad tai tas pats žmogus, ku- 
Iis su Cchalatu, aplaistytu chemikalais, nuo ryto 
lig nakties darė molekulinius tyrimus. Panorau 
išsiaiškinti, kodėl to neįmanoma įsivaizduoti, 
bet, deja, neįstengiau galvoti. Ir ne tik neįsten- 
giau galvoti — buvau apsvaigęs nuo savo nuo- 
stabaus persimainymo. Kažkokiame taške, per 
du pirštus gilyn nuo akies dugno, be paliovos 
buvo girdėti, kaip spragsi fejerverkas, skelbiąs 

kažko pradžią... Elgiausi kaip puošeiva, išėjęs 
pasigėrėti iškilmėmis. 

Šį kartą aš nusprendžiau išeiti iš namų pro 
paradines duris. Kadangi aš „jaunesnysis bro- 
lis", man jau nebereikia per daug vengti paša- 
linių žvilgsnių, o jeigu pavyks susitikti su mer- 
gaite, tai galėsiu ją paklausti, kokioje parduo- 
tuvėje yra jo-jo. Supratimo neturėjau, kur 
tokie žaislai parduodami. Kai mirė mūsų pirma- 
gimis, o paskui tau buvo persileidimas, aš visai 
atitolau nuo vaikų pasaulio, gal būt, tyčia jo 
vengdamas. Bet, deja, nei mergaitės, nei valdy- 
tojo aš nesutikau. 

Jokio didesnio tikslo aš neturėjau, tad ir 
pradėjau ieškoti jo-jo. Nežinodamas, ar yra 
speciali parduotuvė, pirmiausia ėmiau dairytis 
į Žaislų sekcijas universalinėse parduotuvėse. 
Gal būt, dėl to, kad tai buvo nauja mada, visur 
kiekvienoje sekcijoje stovėjo jo-jo vitrina, ku- 
rią iš visų pusių lyg musės aplipdavo vaikai. 
Įsimaišyti į minią tokioje vietoje, tur būt, nede- 
rėjo psichohigienos požiūriu, ir aš sudvejojau. 
Bet galų gale aš turėjau baigti tą nemalonų 
„paslapčių žaidimą“ ir ryžtingai ėmiau brautis 
per tą karalystę. Bet norimos formos jo-jo ne- 
pasitaikė. Jo-jo, kokiu Žaidė mergaitė, ir savo 
forma, ir spalva nebuvo panašus į tuos, kurie 
pardavinėjami universalinėse krautuvėse. Im- 
kim, pavyzdžiui, saldumynus — man labiau pa- 
tinka saldumynai iš pigios krautuvėlės. Išėjęs 
iš universalinės parduotuvės, aš gerą valandą 
klaidžiojau, ieškodamas tinkamos parduotuvės, 

bet staiga mažoje gatvelėje priešais geležinke- 
lio stotį užėjau mažutę žaislų krautuvėlę. 

Kaip ir reikėjo tikėtis, ji nė kiek nebuvo 
panaši į universalinių parduotuvių žaislų sekci- 
jas. Prekės čia nebuvo pigios, kaip pigių 5al- 
dumynų krautuvėlėje, bet joje buvo ne tik 
brangių daiktų. Tikriausiai ji buvo skiriama 
vyresnio amžiaus vaikams, kurie už padovano- 
tus pinigus perkasi žaislus pagal savo skonį — 
joje viešpatavo naivios, paslaptimi apgaubtos 
nuodėmės atmostera. Tikriau sakant, joje begė- 
diškai buvo spekuliuojama vaiko psichologi- 
ja — Vaikas Mieliau nori paspalvinto saldaus 
vandens iš trikampio paketo, o ne vaisių sulčių 
iš butelio. Kaip ir tikėjausi, reikalingas man 
jo-jo ten irgi buvo. Laikydamas rankose per- 
skirtą pusiau rutulį iš sintetinės dervos, aš liūd- 
nai nusišypsojau, netikėtai pagalvojęs apie jo 
kūrėją, sugebėjusį taip puikiai išreikšti skers- 
gatvio krautuvėlės esmę. Viskas buvo padaryta 
nepaprastai subtiliai. Paprasta forma ir ko ryš- 
kiausios spalvos. Jeigu jis nebūtų žiauriai ne- 
paniekinęs savo skonio, to jokiu būdu nebūtų 
sugalvojęs. Be to, dar tai rodė ne skonio netu- 
rėjimą, o greičiau be galo sąmoningą poveikį 
savo skoniui — tas pat, kaip apkvaitusiam trypti 
kulnu savo skonį, nukračius jį ant žemės kaip 
vabzdį. Žiauru, ar ne? Ką gi, esama, aišku, ir 
žiaurių aplinkybių. Bet jeigu jis pasirinko šį 
kelią savo noru, tai ar nebuvo tai padiktuota 
pagiežos, laisvės pajautimo, lyg būtų nusivilkęs 
drabužius ir palikęs nuogas? Kadangi tai buvo 

ne laisvė daryti pagal savo skonį, o laisvė bėg- 
ti nuo savo skonio... 

Taip, neigti nėra ko, toks įspūdis paaiškina- 
mas ir tuo, kas mane ištiko. Aš turiu eiti į prie- 
kį, žingsnis po žingsnio trypdamas savo skonį, 
jeigu noriu sukurti svetimą širdį, tinkančią sve- 
timam veidui. Bet tai pasirodė ne toks sunkus 
darbas, kaip maniau. Ir, sakytum kaukė turėjo 
galią prišaukti rudenį, mano išvargusi širdis 
pavirto sausu lapu, tuoj tuoj krisiančiu — terei- 
kia krestelėti šaką. Aš nelabai sentimentalus, 
bet nusistebėjau, kad nepajutau netgi tokio 
skausmo, kaip akių dilginimas mėta ar uodo 
įkandimas. Savasis „aš“, Matyt, anaiptol nėra 
toks, koks įsivaizduoja esąs. 

Bet kokią pagaliau širdį aš ketinu piešti šio- 
je senoje, išblukusioje drobėje? Ne vaiko, žino- 
ma, ir ne savo paties. Savo rytdienos planų 
širdį... Nors aš ir negalėjau pavadinti jos ter- 
minu, kurį galima rasti žodyne, na, pavyzdžiui, 
jo-jo, turistinis atvirukas, futliaras brangakme- 
niams, burtų šaknelės... Kaip veikimo progra- 
mą aš įsivaizdavau ją kur kas aiškiau, negu 
žemėlapį, fotografuotą iš lėktuvo. Kiek sykių 
aš kartojau tas pačias užuominas, dėl kurių tu 
turėjai susimąstyti. Tačiau dabar, kai viskas 
baigta, kai galima ir kalbėti, ir klausytis apie 
jų prasmę ir pasekmes, kai galima tiesiog jas 
apčiuopti, vargu ar verta apsiriboti užuomino- 
mis apie tą skausmą, kurį aš suteiksiu, išreikš- 
damas visa tai žodžiais. Pasinaudodamas proga, 
viską papasakosiu. Aš, kaip visiškai svetimas 

tau žmogus, nusprendžiau suvilioti tave... ta- 
ve — svetimo žmogaus simbolį. 

Ne, palauk... Aš visai nežadėjau apie tai 
rašyti... Aš juk nepanašus į silpnadvasį, kuris 
vilkina laiką, kartodamas tai, kas žinoma ir 
šiaip. Aš tik noriu papasakoti apie savo keistą, 
netikėtą net man pačiam elgesį, kai nusipirkau 
jo-jO. 

Beveik trečdalį krautuvės užėmė žaislinių 
pistoletų stendai. Tarp jų keli, matyt, importiniai 
ir gana brangūs, bet iš tikro puikiai padaryti. Aš 
paėmiau vieną, sunkokas ir vamzdis užlietas švi- 
nu, o kitame — šovinių padavimo mechaniz- 
mas, gaidukas — visiškai niekuo nesiskyrė nuo 
tikro. Prisiminiau, jog sykį teko skaityti laikraš- 
tyje straipsnį apie tai, kad žaislinis pistoletas 
buvo perdirbtas ir iš jo šaudoma tikromis kul- 
komis. Gal būt, kaip tik toks Įdomu, ar gali 
tu įsivaizduoti mane, susižavėjusį žaisliniu pis- 
toletu? Patys artimieji mano kolegos, ir tie var- 
gu ar galėtų. O ir man pačiam tokia mintis nie- 
kada nebūtų šovusi į galvą, jei nebūčiau buvęs 
savo paties elgesio liudytojas. 

Krautuvės savininkas, vyniodamas jo-jo, su- 
šnibždėjo su meilikaujama šypsenėle: „Ar pa- 
tinka? Gal parodyti, ką turiu atidėjęs?!" Ir tada 
akimirką suabejojau, ar tai aš... O gal teisin- 
giau bus pasakius taip: aš sutrikau, kad nesu- 
reagavau taip, kaip sureaguočiau aš. Sutrikti ir 
sykiu tai suvokti — ar nėra čia prieštaravimo? 
Ne, čia kalta kaukė. Nekreipdama dėmesio į 
mano sumišimą, kaukė linktelėjo baukščiai besi- 

dairančiam į šalis krautuvės savininkui ir, tarsi 
stengdamasi įrodyti savo egzistavimą, ėmė 
karštai derėtis dėl to, kas buvo atidėta. 

Tai buvo pneumatinis pistoletas ,valteris“. 
Iš trijų metrų prakerta penkių milimetrų storio 
lentą — geras daikčiukas, bet ir kainavo iis 
nemažai — dvidešimt penkis tūkstančius je- 
nų. Kaip tu manai, ką aš padariau? .. Man per- 
leido už dvidešimt tris tūkstančius, ir aš jį nu- 
sipirkau. „„Turėkite omenyje, kad tai neteisėta. 
Pneumatinis pistoletas — ne pneumatinis šautu- 
vas, jis prilygsta tikram. O neteisėtai laikyti 
pistoletą griežtai draudžiama. Aš labai jus pra- 
šau, rimtai supraskite, ką pasakiau...“ Bet aš 
vis tiek jį nupirkau. 

Mano būsena buvo labai keista. Mano tik- 
rasis „aš“ su tikruoju veidu, nulindęs giliai tarp 
žarnų, bandė kažką cyptelėti plonu balseliu. 
To neturėjo būti, bet... Ekstraversinį agresyvų 
tipą aš juk pasirinkau, tik norėdamas gauti me- 
džiotojo veidą, tinkamą tavo suviliotojui. Da- 
bar apie kita ką... Aš prašiau kaukę tik vieno: 
padėk man pasveikti. Juk nė karto neprašiau: 
daryk, kaip tau patinka. Aš turiu tą pistoletą, ir 
ką man dabar su juo darytič.. | 

Bet kaukė, lyg tyčia rodydama kyšantį iš 
kišenės kietą ryšuliuką, juokėsi iš mano sunku- 
mų, jais mėgavosi. Ji, žinoma, nė pati gerai ne- 
žinojo, ką atsakyti į mano tikrojo veido klau- 
simus. Ateitis — ne kas kita, kaip praeities iš- 
vestinė. Kaukė, neišgyvenusi nė dvidešimt ke- 
turių valandų po savo gimimo, negalėjo turėtį 

savo plano rytojui. Socialinė Žmogaus lygtis -— 
tai iš esmės matematinė amžiaus funkcija, ir 
kaukė, kurios amžius lygus nuliui, elgiasi kaip 
kūdikis, pernelyg laisvai. 

Taip, tas kūdikis su tamsiais akiniais, atsi- 
spindįs stoties tualeto veidrodyje, gal būt, vei- 
kiamas to, kas buvo paslėpta jo kišenėje, el- 
zėsi įžūliai ir agresyviai. Ir, atvirai sakant, aš 
negalėjau nuspręsti, numoti man ranka į tą 
vos gimusį kūdikį ar jo prisibijoti. 


Na, tad ką daryti? .. Tačiau tas „ką daryti“ 
nebuvo apimto nevilties žmogaus žodžiai, O 
veikiau kupinas smalsumo klausimas. Šiaip ar 
taip, kaukei tai buvo pirmas savarankiškas pa- 
sivaikščiojimas, o aš kitų planų neturėjau, kaip 
tik ją pavedžioti. Visų pirma norėjau pripratin- 
ti ją prie žmonių atmosferos, bet, labai blogai 
pasiruošęs, viską sugadinau ir turėjau guosda- 
mas ją vesti už rankos. Bet po atsitikimo žaisių 
krautuvėje šeimininkas ir svečias pasikeitė vie- 
tomis. Nė kalbos negalėjo būti apie tai, kad 
vesčiau ją už rankos — apstulbęs aš tegalėjau 
aklai sekti paskui tą trokštančią dvasią, pana- 
šią į nusikaltėlį, ką tik išleistą laisvėn. 

Na, ką gi daryti? .. Kol aš pamažu glosčiau 
pirštais barzdą (gal būt, tokia buvo reakcija po 
tvarsčių, dengusių anksčiau mano veidą), kau- 
kė demonstratyviai vis mainė išraišką, nelygi- 
nant medžiotojas, trokštąs laimikio: pakaitom 
joje atsispindėjo pasiryžimas, panieka, klausi- 

tikrumas, veržimasis, smalsumas... Apskritai 
visų išraiškų, kiekvienos skyrium ir įvairių jos 
variacijų, kokias tik galima įsivaizduoti tokiu 
atveju, — tų išraiškų ji ieškojo lyg šuo, nusi- 
traukęs ir pabėgęs nuo šeimininko. Tai buvo 
zenklas, kad kaukė ima ramiai žiūrėti į pašali- 
nių reakciją, ir aš negaliu neigti, jog pats — 
tegu mulkina kitus — net jaučiau pasitenki- 
nimą. 

Bet kartu mane apėmė baisus nerimas. Nors 
ir kaip ji skirtųsi nuo mano tikrojo veido, bet 
aš — tai aš. Aš nebuvau nei užhipnotizuotas, nei 
apsvaigintas narkotikų ir už bet kokius kaukės 
veiksmus — netgi už tai, kad kišenėje paslėp- 
tas pneumatinis pistoletas, — atsakyti turiu pats 
ir niekas kitas. Savo būdu kaukė anaiptol ne- 
priminė triušio, išimto iš fokusininko skrybėlės: 
ji buvo dalis manęs paties, atsiradusi ne mano 
valia, o dėl to, kad mano tikrojo veido apsau- 
ga tvirtai uždarė visas angas ir spragas. Teoriš- 
kai suprasdamas, kad viskas lygiai taip yra, aš 
negalėjau įsivaizduoti jos būdo apskritai, lyg 
būčiau netekęs nuovokos. Pabandyk įsivaizduo- 
ti mano susierzinimą, kai tėra tik abstraktus 
„aš“ ir man stinga jėgų įkvėpti jam turinį. 

Galiausiai aš visai susikrimtau ir nuspren- 
džiau nejučiom suimti save į nagą. 

— Trisdešimt antrasis eksperimentas nepa- 
vyko: blogai buvo atlikti bandymai ar pati hi- 
potezė buvo klaidinga? 

Nusprendžiau parinkti tema šį svarbų labo- 
ratorijai klausimą ir pamėginti prisiminti savo 

poziciją. Aš pareiškiau hipotezę, jog kai ku- 
riuose stambiamolekuliniuose junginiuose esa- 
ma funkcinės priklausomybės tarp stangrumo 
koeficiento pakitimo veikiant slėgimui ir paki- 
timų veikiant temperatūrai, ir gavau labai pa- 
skatinančių rezultatų, bet paskutinis, trisdešimt 
antrasis eksperimentas sugriovė man visas vil- 
tis, ir aš atsidūriau gana sunkioje padėtyje. 

Tačiau kaukė tik apmaudžiai suraukė ant- 
akius. Man pasirodė tai suprantama, bet sykiu 
buvo užgauta savimeilė. .. 


Pastabos paraštėje. Tikrai 
sakant, kaukė tėra man tik vaistas nuo 
ligos. Įsivaizduok, kad tu išnuomojai 
kambarį, o iš tavęs atėmė visą namą — 
tai juk toli gražu ne savimeilė. 


„.„ „Ir tada aš ėmiau elgtis iš aukšto. 

— Ko gi tau pagaliau reikia? Vos tik pano- 
rėjęs, aš kad ir dabar tave nutrauksiu! 

Bet kaukė šaltai, nerūpestingai atšovė: 

— Supranti, juk aš niekas. Iki šiol man teko 
padėti daug pastangų, kad galėčiau būti kaž- 
kuo, ir dabar aš būtinai pasinaudosiu ta proga, 
aš noriu atsižadėti apgailėtinos laimės vėl tapti 
kažkuo. O tu pats? Argi, atvirai sakant, tu nori 
mane kuo nors padaryti? Taip, man rodos, ir 
negalėsi, tad palikim viską, kaip yra. Gerai? 
tis... Spūstis atsiranda ne todėl, kad prisirenka 
žmonių, o žmonės renkasi todėl, kad atsiranda 

spūstis. Aš nemeluoju. Studentai su chuliganų 
šukuosenomis; dorybingos žmonos, išsidažiusios 
kaip aktorės, garsios savo pasileidimu; nušiuru- 
sios mergužėlės madingais drabužiais tarsi lie- 
sos mManekenės... Tegu tai akimirkos svajonės, 
bet, norėdami pavirsti niekuo, jie įsimaišo į mi- 
nią. O gal tu ketini tvirtinti, kad tik mes kito- 
kie? 

Aš neturėjau ko atsakyti. Atsakyti ir nega- 
lėjau. Juk viską tvirtino kaukė, o savo teigi- 
nius ji sugalvodavo mano protu. (Tu tikriausiai 
juokiesi? To. nesitikėti — tai norėti pernelyg 
daug. Skaudus dalykas, nekeliantis juoko. Aš 
būčiau visiškai patenkintas, jei tu pripažintum, 
kad mano žodžiuose slypi bent dalelė sveikos 
nuovokos, bet. ..) 

Aš buvau prispirtas prie sienos, o gal ta 
dingstimi, kad buvau prispirtas prie sienos, lio- 
viausi priešintis ir nusprendžiau duoti kaukei 
visišką laisvę. Ir tada kaukė, nors ir buvo 
niekas, sugalvojo netikėtai protingą planą, nė 
kiek ne mažiau įžūlų, kaip dėl pistoleto. Ap- 
skritai po pietų pamėginsiu nueiti prie mūsų 
namo ir pasižiūrėsiu, kaip viskas atrodo. Ne, ne 
kaip atrodo mūsų namas, o kaip atrodau aš 
pats. Ar galėsiu ištverti rytojaus išmėginimą 
kaip suviliotojasė — pabandysiu nors viena aki- 
mi dirstelėti į mūsų namą. Giliai širdyje aš dar 
kažko tikėjausi, bet išreikšti tų vilčių žodžiais 
niekaip negalėjau ir mielai sutikau su kaukės 
planu. 

Post scriptum. Nenoriu pelny- 
ti aukšto įvertinimo, bet, rodos, aš bu- 
vau perdaug geras. Buvau panašus 
į žmogų, kuris, pripažindamas helio- 
centrinę teoriją, skelbia geocentrinę. 
Ne, man rodos, gerumas yra nusikalti- 
mas, ir nemažas. Vos tik pagalvoju, ko 
tas gerumas gali pridaryti, ir iš visų 
mano kūno porų rangydamiesi iššliau- 
žia gėdos kirminai. Jeigu man gėda per- 
skaityti, ką esu parašęs, įsivaizduok, 
kiek kartų didesnę gėdą jaučiu, kai pa- 
galvoju, Kad tu šitai skaitai? Aš ir pats 
puikiai Žinau, kad heliocentrinė teorija 
teisinga, bet vis dėlto... Matyt, per 
daug reikšmės teikiau savo vienatvei. .. 
Man rodėsi, kad ji gilesnė už visos 
žmonijos vienatvę. Ir dėl to apgailes- 
taudamas, aš ryžtingai išmesiu iš sekan- 
čio sąsiuvinio visas frazes, kuriose bus 
bent užuomina apie tragediją. 


Pilkasis sąsiuvinis 


Nors tik prieš penkias dienas aš buvau va- 
žiavęs tuo keliu elektriniu traukiniu, įspūdžiai 
buvo tokie nauji, tarsi būtų praėję penkeri me- 
tai. Nėra ko stebėtis. Man kelias toks pažįsta- 
mas, kad nepaklysčiau ir užmerktomis akimis, 
bet kaukei tai juk buvo visiškai naujas kelias. 
Jeigu ji tą kelią ir atsiminė, tai tikriausiai todėl, 

kad dar prieš gimimą, embrioniniame gyveni- 
me, jį buvo mačiusi sapne. 

Taip, iš tikrųjų... Netgi debesys, panašūs 
į apžėlusius balta barzda senovės griuvėsius, 
kuriuos mačiau važiuodamas pro vagono langą, 
net jie turi prisiminimų. .. Kaukė iš vidaus nu- 
plauta sodos vandeniu, ir ant jos kyla mažy- 
lės pūslelės... Aš instinktyviai persibraukiau 
atgalia ranka per nesuprakaitavusią kaktą ir 
tučtuojau apsižvalgiau — ar niekas nepastebė- 
jo Mano neapdairaus gestoė Koks atstumas 
tarp Manęs ir kitų? Prie kitų galiu prisijungti 
tik per tam tikrą nuotolį. Umai aš nežmoniš- 
kai panorau nusijuokti. Po susijaudinimo, tarsi 
būčiau įsibrovęs į priešo teritoriją, Mane apėmė 
nusiraminimas, sakytum sugrįžau namo; po 5ą- 
žinės priekaištų, tarsi būčiau padaręs nusikalti- 
mą, apėmė džiaugsmas. Ką panorėsiu, tą ir pa- 
darysiu. Kaip distrofikas, kuriam pagaliau buvo 
leista valgyti, aš į Vvagono sūpavimo taktą 
ėmiau iš visų jėgų tiestis, tarsi vynuogienojas, 
leidžiantis ūsus, į tavo baltą kaktą, blyškiai 
rausvą nudegimo randą ant riešo, gysleles ant 
kulkšnių, panašias į kriauklės vidų. 

Ką, perdaug netikėta? Jeigu tu ir pagalvosi 
taip, na ką gi, nieko nepadarysi. Jeigu tu ir 
pasakysi, kad tai apkvaitusio nuo kaukės žmo- 
gaus kliedesys, aš neturiu pagrindo to neigti. Iš 
tikrųjų, savo užrašuose aš pirmąkart apie tave 
šitaip rašau. Bet taip yra anaiptol ne todėl, kad 
tavęs atsižadėjau iki tam tikro laiko, sakytum 
padėjau termininį indėlį. Veikiau man rodėsi, 

kad neturiu į tai teisės. Spręsti apie tavo kūną 
beveidei pamėklei dar kvailiau, negu varlei 
apie paukščių čiulbesį. Suteiksiu skausmo sau, 
o paskui tikriausiai ir tau... Na, o ar kaukė 
kerus išsklaidė? Man tai dar sunkesnis klausi- 
mas. Bet ši problema juo toliau, tuo labiau 
bus reikalinga sprendimo. Palauksiu — vėlu 
nebus. 

Jau ėmė plūsti pirmoji baigusių darbą ban- 
ga, ir traukinys buvo kimšte prisikimšęs. Vos 
aš pasisukau, ir jauna moteris su žaliu paltu pa- 
lietė užpakaliu mano šlaunį. Aš truputį dar pa- 
sisukau, kad ji nepajustų pistoleto, ir prisiglau- 
džiau prie jos stipriau. Tiesa, moteris irgi ne 
per daug manęs vengė, ir aš nusprendžiau sto- 
vėti taip ir toliau. Kaskart stuktelėjus vagonui, 
mes glaudėmės vis stipriau, bet dabar aš nesi- 
traukiau. Moters užpakalis darėsi čia standus, 
čia minkštas, bet ji uoliai dėjosi snaudžianti. 
Kol aš mėgavausi mintimi: kas bus, jei aš pis- 
toleto galu bakstelėsiu jai į užpakalį, mes pri- 
važiavome pagaliau stotį, kur man reikėjo iš- 
lipti. Eidamas iš vagono, aš pažvelgiau į mo- 
terį — apsimestinai rimtai ji žiūrinėjo iškabas 
platformoje; iš užpakalio, sprendžiant iš šukuo- 
senos, ji neatrodė jauna. Ne, tolesnių įvykių 
šis atsitikimas menulėmė. Aš panorau jį papa- 
sakoti tik pagalvojęs: jei nebūčiau užsidėjęs 
kaukės, to tikriausiai niekada nebūtų atsitikę. 


Post scriptum. Ne, šioje vie- 
toje mano užrašams stinga atvirumo. Ir 

atvirumo, ir sąžiningumo. Ar tik nepa- 
sirodė, kad man gėda prieš tave? Pa- 
čioje pradžioje man geriau to neminėti. 
Jei aš būčiau užsiminęs tiesiog apie 
kaukės efektyvumą, man netektų de- 
šimt— dvidešimt eilučių skirti erotiniams 
prisipažinimams. Todėl ir pasakiau, kad 
stinga sąžiningumo. Ir kadangi aš tave 
pusiau apgavau, tai ne tik negalėjau pa- 
sakoti apie savo tikruosius ketinimus, 
bet ir būtinai turėjau pajusti apmaudą, 
kad esu nesuprastas. 

Aš neturiu noro paversti sąžiningu- 
mą spekuliacijos objektu. Bet jeigu jau 
užsiminiau apie tai, ko tikrai negalėjau 
apeiti, pasistengsiu, nieko neslėpdamas, 
atskleisti tikruosius savo ketinimus. Nu- 
valkiotos moralės požiūriu tai buvo pa- 
prastas begėdiškas elgesys, dėl kurio 
reikia apgailestauti. Bet jeigu jį priskir- 
sime kaukei, tai, man rodos, jis gali 
padėti suprasti tolesnius mano poel- 
gius. Atvirai sakant, tuo metu aš ėmiau 
jausti geidulį. To, kas atsitiko, gal dar 
ir negalima buvo pavadinti svetimote- 
riavimu, bet, šiaip ar taip, tai buvo dva- 
sinės masturbacijos aktas. Na, o ar su- 
laužiau aš tau ištikimybę? Ne, man ne- 
sinorėtų taip vartoti žodžių „sulaužiau 
ištikimybę“. Jeigu jau esu atviras, tai 
galiu pasakyti, kad aš nuolatos esu tau 
neištikimas nuo to laiko, kai mano vei- 


das pavirto dėlių knibždynu. Be to, aš 
bijojau, kad tu pajusi pasišlykštėjimą 
ir nebenorėsi skaityti toliau. Todėl aš 
apie tai ir nerašiau, bet mažiausia sep- 
tyniasdešimt procentų mano minčių su- 
kasi apie seksualines chimeras. Mano 
poelgiuose jų nebuvo, bet potencialiai 
aš, tiesą sakant, buvau seksualinis ma- 
niakas. 

Dažnai kalbama, kad seksas ir mirtis 
neatskiriamai susiję, bet tikrąją tų žo- 
džių prasmę aš suvokiau kaip tik tada. 
Iki tol aš juos supratau tik paviršutiniš- 
kai: lytinis aktas užbaigiamas tokioje 
užmarštyje, kad gali net sukelti mintį 
apie mirtį. Bet vos tik aš netekau veido 
ir gyvas pasilaidojau, pirmą kartą suvo- 
kiau jų visiškai realią prasmę. Lygiai 
kaip medžiai iki žiemos baigia vesti vai- 
sius, kaip nendrės, prieš nudžiūdamos, 
duoda sėklas, — seksas yra ne kas kita, 
kaip žmogaus kova su mirtimi. Tad ar 
nebus teisinga sakyti, jog erotinis susi- 
jaudinimas be aiškaus objekto,— tai 
žmogiškojo atgimimo troškimas, kurį 
patiria individas, stovintis prie mirties 
slenksčio. Įrodymas — visi kareiviai lin- 
kę į erotizmą. Jei tarp miesto gyvento- 
jų gausėja erotomanų, tai tas miestas, 
o, gal būt, ir visa šalis, turi laukti dau- 
gybės mirčių. Kai žmogus užmiršta apie 
mirtį, lytinis potraukis pavirsta meile 

aiškiam objektui, ir tada jau garantuo- 
tas stabilus žmonių giminės tęsimas. 

Kaukės elgesys traukinyje paaiški- 
namas tuo, kad ir aš, ir moteris buvome 
nepakenčiamai vieniši, bet, remiantis 
mano klasifikacija, kaukė, matyt, gyve- 
no pereinamąją stadiją nuo erotizmo 
prie meilės — erotinės meilės būsena. 
Nors kaukė dar nebuvo įgavusi pilnu- 
tinės gyvybės, bet, šiaip ar taip, 
jau pusiau gyveno. Šiomis sąlygomis 
kur ji bus tau neištikima — ir galimy- 
bės tokios neturėjo. Pagal mano pro- 
gramą kaukė galėjo pradėti pilnakraujį 
gyvenimą tik po susitikimo su tavimi. 

Išvadą iš to papildymo, matyt, gali- 
ma padaryti tokią. Kaukės dėka aš 1š- 
vengiau kraštutinio susijaudinimo, bū- 
dingo seksualiniams maniakams, tačiau, 
kaip ir buvęs, likau pusiau erotomanu; 
tačiau ne erotizmas Mane pas tave at- 
vedė. Aš netgi esu tikras, kad jis buvo 
stimulas siekti išsivadavimo. Ir to dėlei 
aš pasiryžau žūt būt priversti tave pa- 
milti mano kaukę. 


„Dabar svarbu — kaukės auklėjimas, ir 6e- 
riausia bus, jeigu priversiu ją viską patirti pa- 
čiai“, — galvojau aš, šlapindamasis geležinkelio 
stoties tualete. Nutariau vengti triukšmingų 
prekybinių gatvių ir eiti skersgatviais. Nenorė- 
jau iš netyčių sutikti tavęs prie žuvies parduo- 

tuvės. Dar nebuvau tikras, kad galėsiu ištverti 
tą staigmeną, na ir, be to, norėjau, kad kaukė 
pirmąkart susitiktų su tavimi pagal mano iš pat 
pradžių sukurtą planą. Mane apėmė jausmas, 
sakytum patekau į keblią padėtį. Nei iš šio, nei 
iš to kojos ėmė pintis, ir aš vos neparklupau ly- 
gioje vietoje. Kvėpuodamas burna kaip šuo ir 
šitaip vėsindamas deginantį mane karštą orą po 
kauke, aš vis kartojau ir kartojau lyg užkeiki- 
mą: „Supranti, aš gi čia pirmą kartą. Ir tai, 
ką matau, ir tai, ką girdžiu, — viskas Man nauja. 
Ir namai, kuriuos paskui prieisiu, ir Žmonės, 
kuriuos, gal būt, sutiksiu,— viską aš pamatysiu 
pirmą kartą. Jei kas ir sutaps su mano prisimi- 
nimais, tai bus klaida arba atsitiktinumas, arba 
reginys, matytas sapne. Bet ir tas sulūžęs liuko 
dangtis. Ir perpus nudažytas signalinis polici- 
ninko žibintas. Ir tas kampas, kur ištisus metus 
stovi nešvarus vanduo iš pilnutėlio nuotako. Ir 
stūksančios išilgai gatvės didžiulės guobos. Pas- 
kui... Paskui...“ 

Paskui, lyg spiaudydamas smilteles iš bur- 
nos, aš vieną po kito išginiau iš atminties vaiz- 
dus ir spalvas, bet kažkas vis viena liko, ir aš 
negalėjau to atsikratyti. Tai buvai tu. Susikau- 
pęs aš pasakiau kaukei: „Tu visiškai svetima, 
Rytoj tu susitiksi su ja pirmą kartą, tu niekada 
jos nematei, apie ją negirdėjai. O savo įspū- 
džius kuo greičiau išmesk iš galvos!“ Bet juo 
aplinkinis peizažas dilo ir nyko iš atminties, juo 
ryškėjo tavo paveikslas, tiktai jis vienas, ir aš 
nepajėgiau tam spirtis. 

Galiausiai aš — ir kaukė, žinoma, — pastatęs 
centre tavo paveikslą, tarsi drugelis, kurį trau- 
kia šviesa, ėmiau sukti ir sukti aplinkui mūsų 
namą netaisyklingų keturkampiu, vos jo ne- 
siekdamas. 

Kaimynės, skubančios pro šalį su krepšeliais 
rankose, nekreipė į mane jokio dėmesio — ne- 
pažįstamas praeivis; o vaikai yra vaikai, jie 
įsismaginę žaidė, išnaudodami trumpas valan- 
dėles, likusias iki vakarienės. Apskritai nebuvo 
ko bijoti, kad mane kas gali pažinti. Kai penk- 
tą ar šeštą kartą prisiartinau prie namo, jau 
užsidegė gatvės žiburiai, pradėjo greitai temti. 
Sulėtinęs žingsnius tiek, kad nesukelčiau įtari- 
mų, aš atidžiai įsižiūrėjau ir supratau, kad tu 
namie: iš nematomo lango į kiemą krito švel- 
ni šviesa. Svetainės šviesa. Nejaugi ir sau vie- 
nai tu kruopščiai padengi stalą? 

Umai pajutau lyg ir pavydą svetainės švie- 
sai. Ir ne kam konkrečiam — sakytum koks sve- 
čias ten būtų užėmęs mano vietą. Aš, rodės, pa- 
vydėjau pačiam faktui, kad ten įprasta nesikei- 
čianti svetainė ir sutemus joje uždegta lempa. 
Dabar aš, laukdamas vakarienės, skaityčiau 
toje šviesoje vakarinį laikraštį, bet vietoj to 
turiu slankioti palangėje, paslėpęs veidą po 
kauke. Kaip visa tai neteisinga, kaip sunku tai 
iškęsti. Rami svetainės šviesa, nė kiek neapsi- 
blaususi nuo to, kad manęs tenai nėra... Lygiai 
taip pat tikriausiai, kaip ir tu... 

Ir kaukė, kuria iki tol buvau toks patenkin- 
tas, į kurią dėjau tiek vilčių, pasirodė man ne- 

patikima, išblukusi. Ir mano sumanytas grandio- 
zinis spektaklis, kuriame aš su kauke turėjau 
puikiai suvaidinti kitą žmogų, iš tikrųjų pasi- 
rodė tik spektaklis, blankus ir menkas prieš ne- 
numaldomą kasdienybę: ateina vakaras, jun- 
giklis pasuktas — ir šviesa užlieja svetainę. Tą 
akimirką, kai pamatys tavo šypseną, kaukė tuč- 
tuojau ištirps nelyginant sniegas pavasarį. 

Norėdamas atsikratyti pralaimėjimo jausmu, 
aš nusprendžiau leisti kaukei pafantazuoti. Sva- 
jonės, dar nesusitormavusios, kaip ir pati kau- 
kė, 0 gal ir ne svajonės, o tiesiog kasdienybės, 
išlindusios iš savo kiauto, chimeros,— apie tai 
nekalbėsiu. Ir, nusprendęs į viską numoti ran- 
Ka, aš vėl ėmiau iš rimtųjų sukti apie namą 
netaisyklingų keturkampiu. 


Bet fantazijos kaukės nepadrąsino, atvirkš- 
čiai, jos tik parodė, kokia neįveikiama ir klas- 
tinga praraja tarp jos ir manęs. 

Nusimetusi grandines, kaukė pirmiausia ne- 
sivaržydama droš į mūsų namą. Ir aš būsiu są- 
vadautojas. Varteliai su nutrūkusiais vyriais. 
Žvyro takas apneštas purvu, ir žingsnių nesi- 
girdi. Laukujės durys apsilaupiusios. Apipuvęs 
laštakas, numestas šalia prieangio... O kas tau 
rūpi, tai svetimas namas! Paspaudęs skambučio 
mygtuką ir atsitraukęs per žingsnį, kad atgau- 
čiau kvapą, aš klausysiuosi, ką tu darai. Žings- 
niai artinasi, užsidega šviesa virš prieangio, pa- 
sigirsta tavo balsas: „Kas tenė“ 

Ne, nors ir kaip smulkiai aš stengčiausi vis- 
ką papasakoti, nieko iš to nebus. Ir nėra reika- 
lo, ir, visų pirma, neįmanoma. Ar nepasirodys, 
atvirkščiai, keista, jeigu aš kaip išmanydamas 
stengsiuosi nuosekliai išdėstyti popieriuje sa- 
vo padrikas svajones, panašias į pakraigliotas 
eilutes grifelinėje lentoje, kurioje buvo kažkas 
aptrinta ir toje vietoje vėl parašyta nežinia 
kada, nežinia kokia tvarka, — gal būt, tas eilu- 
tes geriau palyginti su keverzonėmis viešoje 
išvietėje? Aš noriu parinkti tik dvi tris scenas, 
pačias svarbiausias, kad tu suprastum, kokį 
smūgį sudavė man tos iantazijos. 

Pirmoji — tai apgailėtina scena, kai išgir- 
dau tavo balsą, panašų į kuždesį. Aš greitai 
įkišau koją į baukščiai pravertų durų plyšį, 
stipriai jas patraukiau ir prikišau pistoletą tau 
prie veido, išsigandusio, lyg būtum staiga uždu- 
susi nuo vėjo. Gali įsivaizduoti, kaip aš sutri- 
kau. Nė lašelio simpatijos. Mane dažnai ner- 
vindavo tavo nesudrumsčiama ramybė — tai 
tiesa, bet vis vien nebuvo jokio reikalo elgtis 
kaip banditui iš kino filmo. Jeigu jau aš suve- 
džiotojas, tai nejaugi negalėjau sugalvoti kokio 
tinkamesnio būdo? Pagaliau, kadangi tai vyko 
mano vaizduotėje, tiko bet koks neabejotinas 
melas, na, pavyzdžiui, kad aš tavo vyro moks- 
lo draugas ir užėjau, prisiminęs seną draugys- 
tę — norėjau elgtis kaip tik šitaip. Apskritai 
joks gundytojas iš manęs neišėjo. Ar tik nebu- 
vau keršytojas? O gal mano kaukėje nuo pat 
pradžios glūdėjo keršto troškimas? Iš tikrųjų aš 

neapkenčiau, norėjau būti žiaurus ir, supranta- 
ma, kerštingas visiems žmonėms, kurie buvo 
prieš mane nusistatę ir siekė atimti iš manęs 
kartu su veidu ir pilietines teises. O tau? .. Ne- 
žinau. .. Rodos, to neturėjo būti, bet nežinau. .. 
Apėmęs mane siutas visiškai suparaližavo pro- 
tą, aš nebegalėjau mąstyti. 

Tai buvo pavydas. Lyg ir pavydą, sužadintą 
vaizduotės, aš buvau jautęs daug sykių, bet 
dabar buvo kas kita. Stiprus nervinis drebulys, 
kuriam ne iškart sugalvosi pavadinimą. Ne, 
tur būt, teisingiau sakyti „peristaltika“. Skaus- 
mo varžlankiai lygiais laiko tarpais vienas po 
kito kilo nuo kojų iki galvos. Tu geriausiai su- 
prasi, įsivaizdavusi, kaip juda skolopendros ko- 
jytės. Esu tikras, kad pavydas — gyvuliškas 
jausmas, kuris greitai gali pastūmėti ir į žmog- 
žudystę. Esama dviejų požiūrių į pavydą: kad 
jis yra kultūros padarinys ir kad jis — pirmykš- 
tis instinktas, kurį turi ir laukiniai gyvuliai. 
Sprendžiant iš to, kas tada mane ištiko, teisin- 
gas, rodos, antrasis požiūris. 

Bet kam gi pagaliau aš turėjau taip pavy- 
duliauti? Priežastis vėl tokia kvaila, kad aš tie- 
siog nesiryžtu apie ją rašyti. Aš pavyduliavau 
kaukei, tam, kad ji lies rankomis tavo kūną... 
Tam, kad tu neatstumsi ryžtingai tos rankos. 
Nesipriešinsi iki galo, net rizikuodama gyvybe. 
Štai kas kėlė man pavydą, ir kraujas tvinksėjo 
smilkiniuose, ir prieš akis plaukė ratilai. Juo- 
kinga istorija, kai gerai pagalvoji. Juk visi tavo 
poelgiai tebuvo tik mano vaizduotės padarinys, 

pačios kaukės prasimanymas,— vadinasi, aš 
pats sugalvojau pavydo priežastį ir pats pavy- 
duliauju pasekmėms. 

Jeigu aš taip aiškiai viską suvokiau, tai tu- 
rėjau tučtuojau liautis fantazuoti arba įsakyti 
kaukei viską pradėti iš naujo, bet... Kažkodėl 
aš to nedariau. Ir ne tik nedariau, bet, tarsi ilgė- 
damasis pavydo, atvirkščiai, galima net sakyti, 
kursčiau, raginau kaukę. Ne, tai buvo tikriau- 
siai ne ilgesys, o tas pats kerštas. Aš patekau 
į kažkokį ydingąjį ratą — visą laiką pyliau aly- 
vos į ugnį: pavydo kančios skatino mane kurs- 
tyti kaukę smurtui, o smurtas žadino dar dides- 
nį pavydą. O jeigu taip, tai ir ta pirmoji scena 
„byloja apie Mano paties slaptą geismą. Vadina- 
si, esama, Matyt, problemų, kurioms aš turiu 
drąsiai pažiūrėti tiesiai į akis, neversdamas kal- 
tės vien kaukei. Gerai, na o kas, jeigu... Prie- 
laida ne per maloniausia, bet... Jeigu aš, dar 
turėdamas veidą... Dar tada, kai gyvenau šei- 
mos gyvenimą kaip visi žmonės. .. Pats slapčia 
auginau pavydo daigus, tau pavyduliavau? La- 
bai galimas daiktas. Liūdnas atradimas. Tik per 
vėlai aš susigriebiau. .. 

Perdaug vėlai. Kaukė, kuri turėjo būti mu- 
dviejų tarpininkė, pasirodė esanti begėdis tipas. 
Žinoma, niekas nepasikeistų, jeigu ji būtų švel- 
nus gundytojas. Atvirkščiai, tektų net kęsti pik- 
tą pavydą be išeities. Ir paskui — viena iš dau- 
gelio smurto scenų, tokių panašių viena į kitą. 

Tavo baimė sukėlė man geidulingų konvul- 
sijų, — to nė aš pats nesitikėjau. Ne, gana.., 

Tegu tai spektaklis, sukurtas protestuojant 
prieš kasdienybę, tačiau tai, kas atsitiko, pra- 
noksta bet kokias ribas. Jeigu visa tai sap- 
nas, norėčiau, kad jis būtų apvilktas gražiais 
alegorijų rūbais, o čia tėra tik fantazijos, ku- 
rioms stinga vaizduotės, panašios į neprama- 
nytą pasakojimą fantazijos. Gana banalybių! 

Paskutinė scena. Nors ir kokia banali ji 
būtų, aš neketinu dėtis, lyg nieko neatsitiko. Iš 
tikrųjų scena buvo ne tik banali, bet ir tokia 
šlykšti, kad galėjo būti apogėjus, ir kartu ji 
buvo lūžis, nulėmęs mano tolesnius poelgius. 
Nukreipęs į tave pistoletą, aš ėmiau tave kvos- 
ti: „Ar tu čia be manęs užsiiminėjai onanizmu, 
a? Neslėpk, nepavyks. Žinau, kad užsiiminėjai.“ 
Nepaprastai atkakliai, lėtai, tačiau nesulaiko- 
mai aš tave persekiojau. Jau nebėra jėgų ken- 
tėti. Atėjo metas padaryti galą toms biaurioms, 
Kklaikioms mintims. Kaip čia privertus tave atsi- 
imti atpildą? Geriausias ir vienintelis būdas — 
aš buvau tikras — nusiplėšti kaukę tą pat aki- 
mirką, kai tu prasižiosi, man atsakydama. 

Bet kas turi atsiimti atpildą? Kaukė? Aš? O 
gal tu? .. Taip, apie tai, tur būt, aš gerai nepa- 
galvojau. Žinoma, nepagalvojau. Bet aš norė- 
jau, kad atpildą atsiimtų ne katras iš mūsų, 
o pati sąvoka „veidas, per kurią alsidūriau 
tokioje padėtyje. 

Mane ėmė graužti nepakenčiamas maudu- 
lys, kad tarp manęs ir kaukės atsivėrė tokia 
praraja. Gal būt, aš jau nujaučiau artėjančią 
katastrofą? Nors kaukė, kaip matyti iš paties 

pavadinimo, tebuvo tik tariamas veidas ir netu- 
1ėjo daryti man jokio poveikio, bet, vos tik pa- 
sirodžiusi prieš tavo akis, ji nuskriedavo taip 
toli, kad jau nebegalima būdavo pasiekti ios 
ranka, ir aš, visiškai sutrikęs, lydėdavau ją ne- 
vilties pilnu žvilgsniu. Taigi priešingai savo 
planams, sukūrusiems kaukę, aš turėjau pripa- 
žinti veido pergalę. Jei norėjau susilieti į vieną 
asmenį, Man reikėjo nusiplėšti kaukę ir liautis 
vaidinti kaukių komediją. 

Beje, kaip ir reikėjo tikėtis, kaukė taip pat 
nelabai spyrėsi. Pajutusi mano ryžtą, ji tučtuo- 
jau su gailia šypsena pabruko uodegą ir nusto- 
jo fantazuoti. Aš irgi lioviausi ją persekioti. 
Nors ir kaip mėginau nusistatyti prieš fanta- 
zijas, bet rytdienos planų atsižadėti neketinau, 
ir, vadinasi, mudu su kauke buvome nusikal- 
timo bendrininkai, taip sakant, abu vieno ga- 
lo... Ne, būtų neteisinga mus vadinti bendri- 
ninkais. Nereikia taip žemintis. Šiaip ar taip, 
gąsdinimas pistoletu į rytojaus planus nejėjo. 
Seksualinių motyvų, žinoma, buvo, bet jie sta- 
čiai negalėjo turėti nieko bendro su tuo begė- 
diškumu. Pasirodyti ištvirkėliu atsitiktinei, ab- 
strakčiai pakeleivei traukinyje — dar bala ne- 
matė, bet pasirodyti tokiam savo žmonai — kas 
gi to panorės? 

Kai paskutinį kartą aš ėjau pro namą ir pro 
tvorą pažvelgiau į svetainės langą, pamačiau 
daugybę tvarsčių, nukarusių nuo lubų lyg bal- 
ti jūros kopūstai. Laukdama manęs poryt grįž- 
tant is komandiruotės, tu išskalbei mano senus 

tvarsčius. Tą akimirką man pasirodė, kad širdis 
praplėšė diafragmą ir nukrito žemyn. Aš vis 
dar tave mylėjau. Gal būt, elgiausi nederamai, 
bet mylėjau tave, kaip seniau. Ir tragiškiausia, 
kad sutvirtinti savo meilę aš galėjau tik šitaip. 
Tarsi vaikas, kurio neleido į ekskursiją, — jam 
telieka pavyduliauti istorinėms vietoms ir išli- 
kusioms senienoms. 


Post scriptum atskiruose 
lapuose, įdėtuose į sąsiuvi- 
nį. Gal būt, tau pasirodys nuobodu, 
bet aš noriu dar kartą pamėginti susi- 
gaudyti begėdiškose kaukės fantazijose. 
Supranti, kai žiūriu į tuos įvykius šios 
dienos akimis, jaučių, kad visose ma- 
nipuliacijose apie fantaziją glūdėjo sun- 
kiai suvokiama prasmė, detektyvo kal- 
ba tariant, — raktas, kuris duotų galimy- 
bę surasti nusikaltėlį, arba ženklas, kad 
incidentas užbaigtas,— visko jose būta. 

Apie pabaigą, kaip apie pabaigą, 
žadu papasakoti paskui. Tikiuosi, ne vė- 
liau kaip po trijų dienų, skaičiuojant 
nuo šio momento, kada tai rašau, galė- 
siu parodyti tau savo užrašus, ir pami- 
nėtos mano trys dienos — apytikris lai- 
kas, reikalingas viskam užbaigti. Todėl, 
jei Mano tikslas būtų vien papasakoti 
apie pabaigą, aš, nieko nepapildyda- 
mas, tik įterpčiau tai į paskutinę užrašų 
dalį. Sklandumo dėlei toks būdas būtų 

teisingiausias — nenuginčysi. Bet mano 
tikslas visai kitas. Aš norėjau nors kiek 
patikslinti sąvoką „erotinis“, kuria keti- 
nau viską paaiškinti, o vietoj to, kaip 
sakoma, pasijutau supančiotas. .. o, gal 
būt, patikslinti žodžius, kad tarp manęs 
ir kaukės esama didelio skirtumo. Ka- 
dangi savo kaltę aš jau pripažinau, tai 
man, tur būt, galima būtų leisti teisin- 
tis, jeigu, žinoma, aš nekraipysiu faktų. 


Tą dieną aš išvedžiau kaukę iš namų leng- 
va širdimi, tarsi išleidau pasivaikščioti mylimą 
vaiką. Manc pagavo išdykėliškas smagumas, 
sakytum šuniūkštį, pirmąkart paleistą nuo sai- 
telio,— Man pasidarė linksma, gera. Tačiau per 
pavydą, galas žino iš kur atkilusį, aš ir kaukė 
dėl tavęs susigrūmėme. Pavydas man vėl pri- 
minė meilę ir ištikimybę tau... Todėl planus, 
atidėtus rytojui, reikėjo nedelsiant įgyvendin- 
ti. Ir norom nenorom aš turėjau pasiūlyti kau- 
kei laikinas paliaubas. 

Žinoma, giliai širdyje kažkas įsmigo, tarsi 
erškėčio dyglys. Elektrinis traukinys į miestą 
važiavo tuščias, ir, nors į kokią vietą aš sėdau- 
si, langų stikluose, it juoduose veidrodžiuose, 
atsispindėjo mano kaukė. Keistas tipas — apžė- 
lęs, pretenzingai apsirengęs, su tamsiais aki- 
niais, nors jau vakaras... Galiausiai aš jam 
pateikiau ultimatumą: arba jis geruoju sutinka 
daryti paliaubas, arba aš nusiplėšiu kaukę. Be 
to, dar tas tipas turėjo kišenėje pistoletą. Koks 

jis klastingas! Man net pasirodė, kad kaukė, 
kandžiai šypsodamasi, tarė: 

— Gana bambėti — aš tau esu neišvengia- 
mas blogis. Jeigu ketini manęs atsižadėti, iai 
geriau nereikėjo nieko nė pradėti. O jeigu jau 
ėmeisi — tylėk. Nori ką nors gauti — būk pa- 
siruošęs už tai užsimokėti. .. 

Pravėriau langą. Įsiveržė smarki, aštri kaip 
ašmenys nakties oro srovė. Ji atvėsino tik pa- 
kaušį ir delnus ir akimirksniu sustingo prieš 
„neišvengiamą blogį“, nė nepalietusi degančių 
skruostų. Psichologiškai aš kentėjau dėl to, kad 
kaukė nesudaro su manim vieningos visumos, 
bet fiziologiškai man buvo nemalonus perne- 
lyg glaudus sąlytis su ja. Aš, tur būt, jaučiausi 
kaip žmogus, kuriam neseniai įstatyti dirbti- 
niai dantys. 

Bet —aš irgi nenusileisdamas stengiuosi 
pasiteisinti — kadangi pusėtinai buvo laikoma- 
si paliaubų sutarties, man kaip nors pavyktų 
pasiekti svarbiausią savo tikslą — atnaujinti ta- 
ką tarp mūsų, jeigu tik aš apsiprasčiau su kai 
kuriomis kliūtimis (pavyzdžiui, su pavydu). Na, 
ar aš galėčiau taip begėdiškai domėtis savo 
žmona? Atvirkščiai proporcingai savo elgesiui 
su kauke, aš dariausi vis nuolaidesnis tau. 

Bet ar taip? Koks rezultatas — tu jau žinai, 
tad nebekartosiu. .. Svarbu ne tik rezultatas... 
Dėl kokių priežasčių tik į mane žiūrima su 
tokiu nusistatymu? 

Erotinį aktą, tur būt, galima priskirti ab- 
strakčių žmogiškųjų santykių seksualinei sri- 

čiai. Jei apsiribosime pernelyg tolimais, ab- 
strakčiais santykiais, kurių nė vaizduotė ne- 
gali aprėpti, kitas Žmogus neišvengiamai pa- 
virsta abstrakčiu antipodu — priešu, o seksua- 
linis priešpastatymas tampa erotiniu aktu. Ka- 
dangi, pavyzdžiui, yra abstrakti moteris, tai bū- 
tinas, neišvengiamas vyro erotizmas. Erotizmas 
jokiu būdu negali būti moters priešas, kaip pa- 
prastai manoma, atvirkščiai: kaip tik moteris — 
erotizmo priešas. Taigi, matyt, logiška prielaida, 
kad erotinis gyvenimas nėra iškreiptas seksua- 
lumas, o, priešingai, tipiška dabarties seksuali- 
nio gyvenimo forma. 

Šiaip ar taip, mes gyvename tokiu laiku, kai 
pasidarė nebeįmanoma, kaip seniau, nubrėžti 
aiškią, kiekvienam matomą ribą tarp artimo 
ir priešo. Traukinyje glaudžiau, negu tavo arti- 
mieji, tave apsupa nesuskaitomi priešai. Yra 
priešų, kurie prasiskverbia į namus, pasivertę 
laišku, yra priešų — ir nuo jų neišsigelbėsi,— 
kurie, pasivertę radijo bangomis, įsismelkia 
į kiekvieną ląstelę. Šiomis sąlygomis priešų ap- 
suptis pasidarė įprasta — mes pripratome prie 
jos, ir artimo buvimas pastebimas kaip adata, 
pamesta dykumoje. Tada ir kilo išganinga idė- 
ja: „Padarykime svetimus žmones savo artimai- 
siais“, bet ar galima įsivaizduoti tokią kolosa- 
lią saugyklą, galinčią sutalpinti galybę žmo- 
nių, kurių skaičiavimo vienetas — milijardas. 
Gal būt, gyvenimo gerovės dėlei protingiau yra 
atsižadėti didelių troškimų, tau nepasiekiamų, 
ir kilniai susitaikyti su tuo, kad visi aplinkiniai 

žmonės — priešai. Ir gal ramiau būtų, jei kuo 
greičiau išsiugdytume imunitetą prieš vienatvę. 

Ir nėra jokios garantijos, kad žmogus, apsi- 
nuodijęs vienatve, nebus erotiškas savo arti- 
majam, ir jau, šiaip ar taip, savo žmonai. Mano 
atvejis-— ne išimtis. Jei kaukės veiksmuose 
įžiūrėsime tam tikrą žmogiškųjų santykių ab- 
strahavimą,— gal būt, dėl to paties abstrahavi- 
mo aš ir leidausi į fantazijas, — tai man, ieš- 
kančiam išeities iš susidariusios padėties, ne- 
beliko nieko kito, kaip užsičiaupti ir apie sa- 
ve nekalbėti. Taip, nors ir kiek aš vardyčiau 
savo gerų darbų, pats faktas, kad sugalvojau 
tokį planą, jau gana iškalbingai byloja apie 
mano erotines chimeras. 

Vadinasi, kaukės sukūrimo planas buvo ne 
mano ypatingo troškimo pasekmė, o paties 
paprasčiausio poreikio abstrahuoti dabarties 
žmogų išraiška. Iš pažiūros rodėsi, kad aš pra- 
laimėjau kaukei, bet iš tiesų jokio pralaimėji- 
mo anaiptol nebuvo. 

Pala! Juk ne vien kaukės sukūrimo planas 
nebuvo kažkas ypatinga. Ar ne tiesa? Pats ma- 
no likimas — aš praradau veidą ir buvau pri- 
verstas pasidaryti šitą kaukę, — toli gražu nėra 
nepaprastas—tai veikiau bendras dabarties žmo- 
nių likimas. Argi ne taip? Nedidelis, žinoma, at- 
radimas. Mane apėmė neviltis ne tiek dėl pra- 
rasto veido, kiek dėl to, kad mano likimas ne- 
turi nieko bendro su kitų žmonių likimu. Aš ne- 
galėjau užgniaužti pavydo net vėžininkui, nes 
jis turi likimo draugų. Jeigu ne tai... O, jeigu 

duobė, į kurią aš įkritau, būtų pasirodžiusi ne 
šulinys, iš netyčių paliktas neuždengtas, o ka- 
lėjimo kamera, apie kurią visi puikiai žino! 
Tai irgi negalėjo neįvaryti man nevilties. Tu 
turi suprasti, ką aš noriu pasakyti. Nepasi- 
guodžiamos nevilties jausmas, kai jaunuolis, 
kuriam prasideda balso mutacija, arba mergi- 
na, Kuriai atsirado menstruacijos, patiria mas- 
turbacijos pagundą, mano, kad šitoji pagun- 
da — nepaprasta liga, ir ja serga tik jie vieni... 
Arba žeminanti neviltis, kai vaikiška mažutė 
vagystė (rutuliukas iš mozaikos, gumos gaba- 
liukas ar pieštuko galas) — tymai, kuriais kiek- 
vienas turi vienąkart persirgti, — suvokiama 
kaip gėdingas nusikaltimas, padarytas tik tavo 
vieno... Nelaimė, jeigu toks tamsumas trunka 
ilgiau nei tam tikrą laiką: atsiranda apsinuodi- 
jimo simptomų, ir tokie žmonės gali pavirsti 
tikrais seksualiniais nusikaltėliais, paprastais 
vagimis. Ir nors kaip jie stengiasi išvengti 
laukiančių spąstų, kuo giliau suvokti, kad daro 
nusikaltimą, — nieko iš to neišeis. Kur kas eiek- 
tyvesnė priemonė — ištrūkti iš vienatvės, kai 
sužinai, jog kažkas padarė lygiai tokį pat nusi- 
kaltimą, jog turi bendrininką. 

Gal būt, jausmas, kad nepažįstami Žmonės 
tau artimi, — kiekvieną norisi apkabinti, — patir- 
tas mano vėliau, kai, išėjęs iš namų, prisigė- 
riau degtinės, prie kurios. nebuvau pratęs, ir 
įkaušau (apie šį atsitikimą parašysiu vėliau, 
čia nenoriu kartoti), gal būt, tas jausmas kilo 
todėl, kad aš turėjau menkutę viltį rasti tarp 

jų dar kokį beveidį. Tai nereiškia, žinoma, kad 
artimieji man buvo artimi, — tiesiog aš dalinau- 
si su jais vienatve, žadinama abstrakčių santy- 
kių, kurie atsirandą dėl to, kad visi aplinki- 
niai — priešai. Todėl man ir nereikėjo tikėtis, 
kad žmonės, lyg kokio romano personažai, 
džiūgaudami kaip šunyčiai, lėks per pilką elekt- 
rinę gerų norų antklodę... 

Bet man buvo siaubingas atradimas, kad už 
betono sienų tarsi kaliniai uždaryti tokio paties 
likimo žmonės. Įsiklausęs aiškiai girdi dejones 
gretimose kamerose. Kai užslenka naktis sa- 
kytum niūrūs audros debesys, prapliumpa be- 
2alinės dėjonės, imurmesys, kūkčiojimai — visas 
kalėjimas aidi nuo prakeiksmų. 

— Ne aš vienas, ne aš vienas, ne aš vie- 
nas... . 

O dieną, įei likimas palankus, jie fiziškai 
mankštinasi ir maudosi voniose, o kai pasitaiko 
proga slapta pasidalinti su kuo likiniu, jie susi- 
žvalgo, pamojuoja kits kitam, susikužda. 

— Ne aš vienas, ne aš vienas, ne aš vie- 
nas... 

Jei visus tuos baisus sudėsime, kalėjimas 
pasirodys grandiozinis. Ir visiškai suprantama. 
Nusikaltimai, kuriais jie kaltinami: kaltas, kad 
prarastas veidas, kaltas, kad perkirstas takas, 
jungiantis su kitais žmonėmis, kaltas, kad ne- 
begali suprasti kitų žmonių sielvarto ir džiaugs- 
mo, kaltas, kad nebejaučia baimės ir džiaugs- 
T10, radęs kituose žmonėse ką nežinoma, kaltas, 
kad užmiršta pareiga kurti kitiems, kaltas, kad 

prarasta muzika, kurios klausėsi drauge, — tai 
vis nusikaltimai, išryškinantys dabarties žmo- 
nių santykius, ir, vadinasi, visas mūsų pasau- 
lis — didžiulis kalėjimas. Bet vis vien mano, 
kaip kalinio, padėties tai nė kiek nepakeitė. Be 
to, žmonės prarado savo dvasinį veidą, o aš 
pIaradau ir fizinį, ir todėl mūsų izoliacija kalė- 
jime, žinoma, skiriasi. Ir vis dėlto aš negalė- 
jau atsižadėti vilties. Priešingai tiems, kurie pa- 
laidoti gyvi, mano padėtis kažkuo žadino viltį. 
Nepilnaverčio Žmogaus dalia — be kaukės jis 
negali dainuoti, negali sukryžiuoli ginklo su 
priešu, negali būti paleistuviu, negali regėti 
sapnų — dalia ne tik mano, 0 visų — apie ją 
dabar sukasi mūsų kalbos. Galimas daiktas. Tur 
būt, tai tiesa. 

Na, o ką tu apie tai manai? Jeigu aš sam- 
protauju logiškai, tu irgi ne išimtis ir, man r:0- 
dos, turėsi man pritarti. Žinoma, pritarsi... Jei 
aš klystu, tu neturėjai nustumti mano rankos 
nuo savo sijono ir pastatyti manęs į sužeistos 
beždžionės padėtį, neturėjai tylėdama stebėti, 
kaip aš lendu į žabangus, paspęstus kaukės, 
neturėjai įvaryti man tokios nevilties, kad 
man nebeliko nieko daugiau, kaip rašyti šiuos 
užrašus. Tu pati įrodei, kad tavo veidas, pri- 
klausąs energingam harmoningam tipui, buvo 
ne kas kita, kaip kaukė. Vadinasi, tikrai sakant, 
mudu abu vieno galo. Atsakomybė turėjo tekti 
ne man vienam. Išdava — tie užrašai. Aš nega- 
lėjau pasitraukti, nepalikęs atminimo. Su tuo 
tu tikriausiai sutiksi. 

Todėl prašau tave — nesijuok iš mano už- 
rašų. Rašyti — tai nereiškia tiesiog išdėstyti vie- 
toj faktų raidžių eilutes, rašyti — tai reiškia 
leistis į rizikingą kelionę. Aš nevaikštau kaip 
laiškanešys tomis pačiomis vietomis. Mano ke- 
lyje yra ir pavojų, ir atradimų, ir pasitenkini- 
mo. Kartą aš pajutau, jog verta gyventi bent 
jau dėl to, kad galėčiau rašyti, ir net pagal- 
vojau, kad norėčiau taip rašyti ir rašyti be 
galo. Bet laiku susigriebiau. Man rodos, pavy- 
ko išvengti juokingos padėties, į kurią pakliū- 
va šlykštus siaubūnas, žeriantis dovanas nepa- 
siekiamai merginai. Numatomas tris dienas aš 
pratęsiau į keturias, o paskui į penkias — nesi- 
stengiau laimėti laiko. Jeigu tu šiuos užrašus 
perskaitytum, atnaujinti taką, be abejo, imtų 
rūpėti mudviem abiem. Manai, aš visa tai kal- 
bu, norėdamas save padrąsinti? Ne, aš nesu 
perdaug didelis optimistas ir nepasitikiu savimi 
kvailai. Supratau, kad mes tokie draugai, kurie 
gildo vienas kitam širdis, ir todėl tikėjausi ta- 
vo užuojautos, ypač laukiau — ar tu man ne- 
pritarsi? Na, gerai, nedvejodami gesinkime švie- 
są. Kai gęsta šviesa, maskaradas baigiasi. Tam- 
soje, kai nėra nei veidų, nei kaukių, aš noriu, 
kad mudu dar kartą tikrai patikėtume vienas 
kitu. Aš norėčiau patikėti nauja melodija, Ku- 
rią girdžiu toje tamsoje. 


Išlipęs iš elektrinio traukinio, aš tučtuojau 
smukau į alaus barą. Retai kada jaučiau tokį 


malonumą, turėdamas rankose aprasojusią stik- 

linę alaus. Gal būt, todėl, kad veido oda po 
kauke negalėjo kvėpuoti, gerklė išdžiūvo. Vie- 
nu mauku išgėriau pusę litro lyg siurblys. 

Alkoholis, kurio seniai buvau gėręs, pavei- 
kė greičiau, negu paprastai. 

Kaukės spalva, aišku, nepasikeitė. Užtat dė- 
lės suknibždo, ėmė niežėti. Aš vis tiek išlenkiau 
vieną po kitos antrą, trečią stiklinę, ir niežu- 
lys sumažėjo. Apimtas svaigulio, aš pasiėmiau 
dar butelį degtinės. 

Ir tuomet irzlumas, kurį jaučiau pirma, ūmai 
pradingo, aš pasidariau nepaprastai išdidus, 
agresyvus. Kaukė, rodos, taip pat ėmė kvaisti. 

Veidai, veidai, veidai, veidai... Nusišluos- 
čiau akis, drėgnas nuo ašarų, 0 ne nuo prakaito, 
ir per tabako dūmus ir klegesį ėmiau demonst- 
ratyviai, piktai žiūrinėti veidus kimšte prisi- 
kimšusioje salėje. Na ir ką, nori pasakyti? Kal- 
bėk! .. Nekalbėsi? Neturi ko pasakyti. Bet jau 
vien iš to, kad tu paistai niekus, užsigerdamas 
juos degtine, matyti, kad kaukę tu gerbi, kad 
ji tau žūtbūtinai reikalinga. . . Įsikarščiavęs plū- 
dai savo viršininkus, gyreisi, koks didelis žmo- 
gus tavo pažįstamo pažįstamo pažįstamas, ka- 
dangi norėjai būti kitu žmogumi, paslėpti savo 
tikrąjį veidą... Vis vien nevykęs pasigėrimas. .. 
Tikrasis veidas niekada nepasigertų taip, kaip 
pasigėrė kaukė... Jei pasigėrė tikrasis veidas, 
vadinasi, jis virto girtu tikruoju veidu... Jei 
nusigers jis kaip dūmas — bus tik labai pana- 
šus į kaukę, bet niekada nepavirs kauke... 
Jeigu aš panorėčiau ištrinti savo vardą, darbą, 

šeimą ir net pilietybę, pakaktų tik išgerti mir- 
tiną nuodų dozę... o su kauke viskas kitaip... 
Jos pasigėrimas genialus... Neprarijusi nė la- 
šo alkoholio, ji gali pasidaryti nepanašiu 
į ničnieką žmogumi... Šit kaip aš da- 
bar! Aš? Ne, tai kaukė... Užmiršusi ką tik su- 
darytas paliaubas, kaukė vėl krečia velniai žino 
ką... Bet ir aš pats prisimaukiau, rodos, ne 
mažiau už kaukę ir visai nenorėjau taip jos 
plūsti. Ar galiu aš tokioje būsenoje atsakyti 
už rytojaus planąė.. Balsas, to klausiąs, ne- 
buvo atkaklus, ir aš neišpildžiau seno kaukės 
reikalavimo suteikti jai autonomiją. 

Kaukė darėsi vis storesnė ir storesnė. Ga- 
liausiai ji pavirto tvirtove, apjuosusia mane be- 
tono siena, ir, kaustomas šitų betoninių ginklų, 
aš išėjau į nakties gatvę, jausdamasis kaip sun- 
kiai ekipuotas medžiotojas. Pro ambrazūras gat- 
vės rodėsi kaip benamių luošų kačių prieglobs- 
tis. Jos slampinėjo, rinkosi į būrius, nepatikliai 
uostinėjosi, ieškodamos savo nutrauktų uodegų, 
ausų, letenų. Aš pasislėpiau po kauke, neturin- 
čia nei vardo, nei visuomeninės padėties, nei 
amžiaus, ir, didžiuodamasis pergale, pasiklio- 
viau savo paties užsitikrintu saugumu. Jeigu 
jų laisvė — matinio stiklo laisvė, tai manoji — 
absoliučiai skaidraus stiklo laisvė. Akimirksniu 
mane apėmė geismas: neapsakomai panūdau 
tučtuojau ta laisve pasinaudoti. Taip, matyt, eg- 
zistencijos tikslas — laisvės eikvojimas. Žmogus 
dažnai elgiasi taip, lyg gyvenimo tikslas — su- 
sikaupti laisvės, bet ar nėra tai iliuzija, žadina- 

ma amžino laisvės stygiaus? Iškėlę sau tokį 
tikslą, žmonės ir ima samprotauti apie visatos 
galą, ir atsitinka viena iš dviejų: arba jie pa- 
virsta šykštūnais, arba pasidaro religiniai fana- 
tikai... Tai tiesa, net rytojaus planas savaime 
negali būti tikslas. Suviliojęs tave, aš noriu kar- 
tu praplėsti savo paso veikimo sferą, ir, vadi- 
nasi, planą reikia laikyti tam tikra priemone. 
Šiaip ar taip, svarbu, ko aš imsiuosi dabar. 
Dabar reikia nesigailint pasinaudoti visomis 
kaukės galimybėmis. 

Post scriptum. Visa tai, žino- 
ma, sotizmai, persunkti alkoholio. Aš ką 
tik prisipažinau tau meilę, ir kol tie 
žodžiai dar skamba, aš neturiu tau bruk- 
ti savo įžūlių argumentų, begėdiškai pa- 
teisinančių mūsų slaptą ryšį. Aš netu- 
riu jų brukti ir pačiam sau. Ir kadangi 
neturiu to daryti, tai sugalvojau atsi- 
sveikinimą kaukei. Bet štai kas man ke- 
lia truputį nerimo: negaliu atsikratyti 
minties, kad, net būdamas blaivus, ope- 
ravau tais pačiais argumentais, laiky- 
damas juos visiškai suprantamais. .. 

„Tikslas — ne tyrimo rezultatas; ty- 
rimo procesas — štai kas yra tikslas.“ 
Taip, tuos žodžius, kaip savaime supran- 
tamus, pasakys kiekvienas tyrinėtojas. 
Nors iš paviršiaus atrodo, tarsi jie visai 
nesusiję su tuo, ką tvirtinau, bet, Kai 
gerai pagalvoji, jie byloja apie tą patį. 


Tyrimo procesas pagaliau yra ne kas 
kita, kaip laisvės eikvojimas materijos 
požiūriu. O tyrimo rezultatas, išreikštas 
vertybėmis, priešingai, padeda kaupti 
laisvę. Tie žodžiai, matyt, suprantami 
kaip įspėjimas dėl tendencijos painioti 
tikslą ir priemones, teikti pernelyg daug 
reikšmės rezultatui. Aš maniau, kad tai 
pati blaivioji logika, bet, jei viską su- 
gretinsime, ar nepasirodys mano sam- 
protavimai tik išgėrusios kaukės sofiz- 
maiė Daug kas man nepatiko. Gal būt, 
norėdamas atsižadėti kaukės, iš tikrųjų 
aš vis palikdavau ją atsargai? Ar, gal 
būt, laisvė panaši į stiprų vaistą: mažos 
jo dozės gydo, o jei dozę padidiname — 
kenkia. Noriu paklausti, kokia tavo nuo- 
monė. Jeigu aš žūt būt turiu paklusti 
kaukės reikalavimams, tai mano teori- 
ja, Kad kaukė yra kalėjimas, — apie tai 
aš taip sunkiai ir ilgai rašiau, — bet ką 
ten teorija, visi mano užrašai — klai- 
dingų vaizdinių rezultatas. Aš anaiptol 
nesitikiu, kad tu sutiksi su mano sam- 
protavimais, turinčiais pateisinti mūsų 
slaptą ryšį. 


Taigi, kaip pasinaudoti ta pernelyg didele 
laisve? .. 

Jeigu kas nors ramiai pasektų mano godų 
elgesį, tikriausiai pasipiktintų. Bet, laimė, kau- 
kė buvo niekas ir, nors kaip apie ją galvotų, 

nejautė jokio skausmo. Koks malonus tas išsi- 
vadavimo jausmas, kurio nereikia gėdytis, dėl 
kurio nereikia teisintis. Išsivadavęs iš sąžinės 
pančių, aš su visa galva panirau į putojančią 
muziką. 


Pastabos paraštėje. Taip, rei- 
kia atskirai parašyti, kaip aš tą muziką 
suvokiau. Neoninė reklama, iliuminaci- 
ja, Žiburių pašvaistė nakties danguje, 
moterų kojos su kojinėmis, — čia didė- 
ja, čia mažėja, — apleistas sodas, negy- 
va katė paplavų duobėje, nučiupinėtos 
nuorūkos ir taip toliau, visko neišvar- 
dinsi, — kiekvienas iš tų reginių virto 
tam tikra gaida, suskambo, sukūrė mu- 
ziką. Vien dėl tos muzikos norėjau ti- 
kėti, kad realiai egzistuoja laikas, ku- 
riuo iš anksto džiaugiausi... 

Post scriptum. „Pastabos paraš- 
tėje“, suprantama, chronologiškai turi 
būti pirma ankstesniojo „post scriptum“ 
ir buvo rašomos, be abejo, iškart, po 
pagrindinio teksto. Dabar man sunku 
prisiminti, kur ta muzika skambėjo. Bet 
ir nesu tikras, kad jos nebuvo, tad nu- 
sprendžiau šių pastabų neišbraukti. 


Nors kaukės alibi buvo neabejotinas, o jos 
pažadėta laisvė — neišsenkanti, tenkintis laisve, 
reikalinga tik savo troškimams pildyti, tarsi 
būtum žmogus, neturėjęs nė skatiko ir staiga 


180 


gavęs krūvą pinigų ir nežinąs, ką su jais dary- 
ti, —ar tai ne šlykštu? Tu visai neseniai tuo 
įsitikinai. Apsvaigęs nuo degtinės, aš dar labiau 
apsvaigau nuo laisvės jausmo, visas mano kū- 
nas nuėjo gumbais nuo troškimų, aš pasidariau 
panašus į seną gumbuotą medį. Be to, atileku- 
sią man laisvę, už kurią užsimokėjau amžiumi, 
padėtimi, darbu, galima buvo palyginti su ma- 
no seniau turėta laisve, kaip sultingą žalią mė- 
są Su sausu žodžiu „mėsa“. Tik žiūrėti ir tylė- 
ti — nieko man iš to nebus. Mano kaukė nepa- 
sitenkino — ji plačiai, sakytum jūrų velnias 
nasrus, atvėrė kelią ir ėmė godžiai laukti gro- 
bio. 

Bet, deja, aš nežinojau, kokiam grobiui ver- 
tėtų eikvoti laisvę. Gal būt, perdaug ilgai mane 
mokė ir pagaliau išmokė laisvę tausoti. Mano 
troškimai buvo mažyčiai, bet vis vien kūnas bu- 
vo apaugęs jais tarsi pūliniais, 0 aš, nors juo- 
kinga, turėjau savo troškimus kalkuliuoti lo9i- 
niais apskaičiavimais. 

As negalėjau pasigirti kokiais nepaprastais 
troškimais. Šiaip ar taip, alibi garantuotas, ir 
man buvo visiškai vis tiek, kad ir kokie nedori 
ar ydingi jie būtų. Veikiau taip: pajutęs, Kaip 
smagu išsivaduoti iš tikrojo veido, aš netgi tu- 
rėjau pasielgti priešingai sveikam protui, pa- 
žeisti įstatymą. Ir tada, lyg pagal užsakymą, 
savo paslaugas man pasiūlė — galimas daiktas, 
stimulas buvo pneumatinis pistoletas — tokie 
veiksmai, kurių griebiasi tik banditai: šanta- 
žas, prievartavimas, plėšimas. Žinoma, jeigu aš 

bent juos galėčiau sėkmingai įgyvendinti, man 
tai būtų didelė pergalė. Jeigu būtų atskleista 
jų tikroji esmė, jų derinio keistumas, be abejo, 
tai būtų puikiausia laikraščių sensacija. To, kas 
rimtai nori pamėginti, prievarta drausti neketi- 
iu. Man rodos, būtų pravartu paaiškinti žmo- 
nėms be kaukių arba, tikriau sakant, su pseu- 
dokaukėmis tikrąją abstrakčių žmogiškųjų san- 
tykių esmę — šiaip ar taip, bent atkeršyčiau už 
savo dėles. 

Aš anaiptol neveidmainiauju, bet ir į tokias 
ydas mano širdis kažkodėl nelinksta. Priežastis 
be galo paprasta. Pirma, man nebuvo didelio 
reikalo pavirsti tikra kauke — aptvarstyto vei- 
do visiškai pakako. Kita priežastis: tas prievar- 
tavimas, tas šantažas buvo ne tiek tikslas, kiek 
priemonė gauti pinigų laisvei kompensuoti. Be 
to, aštuoniasdešimt tūkstančių jenų, likusių nuo 
komandiruotės, maloniai pūpsojo kišenėje. 
Šiam vakarui ir rytojui užteks. Tai nedaug, bet 
apie tai, kaip gauti pinigų, pagalvosiu, kada jų 
man prireiks. 

Bet kas gi pagaliau yra tas grynasis tikslas, 
jei priemones paliksime nuošaly? Įdomu, kad 
beveik visi neteisėti veiksmai, kokius tik prisi- 
miniau, buvo susiję su neteisėtu nuosavybės 
teisės perdavimu, tai yra su pinigais. Pateiksiu 
pavyzdį — azartiniai lošimai, kurie vadinami pa- 
lyginti gryna aistros koncentracija... Paklaus- 
kime psichologą — jis tai pavadins troškimu iš- 
sivaduoti, troškimu nuolatinę įtampą pakeisti 
trumpu atsipalaidavimu... Jeigu iš tikrųjų taip 

yra, tai visiškai vis viena, ar tai pavadinsi lais- 
vės eikvojimu, ar išsivadavimu... Bet jei pa- 
imsime šią akimirkos įtampą ir pašalinsime iš 
jos išlošimą ir pralošimą, ar nepasidarys ji 
tuščia? Pats faktas, kad vienas azartinis lošimas 
duoda prielaidą kitam, ir jų grandinė, jeigu tai 
būtų įmanoma, tęstųsi iki begalybės, ir galiau- 
siai azartinis lošimas virsta įpročiu,— pats tas 
faktas, tikrai sakant, yra amplitudė tarp tikslo 
ir priemonės. Tokie tipiški nusikaltimai, kaip 
sukčiavimas, vagystė, plėšikavimas, klastotė, ne- 
įmanomi be priemonės. Net žmonės, iš pažiūros 
ignoruojantys įstatymą ir besielgią, kaip jiems 
patinka, iš tikrųjų gyvena nelaisvame pasau- 
lyje, į kurį nejučiomis smelkiasi negerovės. Tad 
ar grynasis tikslas nėra iliuzija? 

Turėjau aš ir kitokių troškimų, kitokių sie- 
kimų. Pavyzdžiui, prigrasinęs instituto sargy- 
bai, norėjau išnešti iš seifų dominančią mane 
medžiagą arba, išlaužęs užrakintas administra- 
cinio skyriaus duris, pavogti bandymų lenteles 
ir finansinių revizijų dokumentus — praktiški, 
man būdingi troškimai. Tai buvo, žinoma, juo- 
kingos fantazijos, veikiau tinkamos vaikiškam 
daugiaserijiniam televizijos filmui ir absoliu- 
čiai nereikalingos, jei turėsime omenyje tokį 
stimulą, kaip nepasitenkinimas kompanija, da- 
vusia institutui tik nominalų savarankiškumą. 
Vis dėlto jie tėra priemonė, 0 ir vargu ar gali 
realizuoti tą vaidmenį, kurį turi man suvaidinti 
kaukė. Va jeigu aš padarysiu, kad kaukė turė- 
tų absoliučiai viską, kas pasiekiama tik jai, ir 
prisitaikysiu prie to gyvenimo... 

Pastabos paraštėje. Žinoma, 
jeigu neatsiras didelių kliūčių, aš turė- 
siu visą laiką gyventi dvilypį gyvenimą 
su kauke ir savo tikruoju veidu. Tada, 
gal būt, vertėtų dar sykį susimąstyti. .. 


Iš daugybės nusikaltimų tik vienas vieninte- 
lis teikia nepaprastų šansų. Tai padegimas. Pa- 
degimai, aišku, irgi turi elementų, kurie neabe- 
Jotinai yra priemonė laisvei kaupti: draudimo 
premijos gavimas, įkalčių sunaikinimas po va- 
gystės, ambicingi ugniagesio užmojai. O argi 
beveik visi kiti padegimai, padaromi ne tokia 
apdairia pikta valia, nėra pagaliau siekimas at- 
gauti įšaldytą ar atimtą laisvę? Tačiau yra be- 
prasmių padegimų, kurie tik patenkina užgai- 
dą... Kai šėlstanti liepsna laižo sienas, raitosi 
apie kolonas, praplėšia lubas, staiga iškyla į 
padebesius ir, su panieka žiūrėdama į būrį besi- 
blaškančių žmonių, pelenais paverčia istorijos 
atkarpą, ką tik neabejotinai egzistavusią, pade- 
gimų be jokių šalutinių tikslų, kai šie tragiš- 
ki griovimai malšina dvasinį alkį... Matyt, to- 
kių atsitikimų taip pat gali būti. Aš, žinoma, ne- 
manau, kad tai normalus troškimas. Tokie žmo- 
nės vadinami padegėjais — padeginėjimo demo- 
nais, — vadinasi, suprantama, kad jų poelgiai 
prašoka įprastas ribas. Bet, kadangi kaukė buvo 
kaukė, nesietina su įprastiniais dalykais, tai, 
jeigu buvo užtikrinamas laisvės eikvojimas, 
normalumo ar nenormalumo klausimo nekilo. 

„„„Vis dėlto man pačiam nebuvo jokio rei- 

kalo padeginėti, tad kam gi visa tai? Bastyda- 
masis nuošaliomis gatvelėmis ir vos neliesda- 
mas petimi gundančių iškabų, aš mėginau 
įsivaizduoti, tarsi iš po tos pastogės ar iš to 
sienos plyšio staiga išsiverčia liepsna, bet tai 
nė kiek manęs nejaudino. Rodos, aš nelabai 
išsigandau. Pabandytum tu nors kartą užsidėti 
kaukę — tuojau viską suprastum. Noras už- 
gniaužti nedorus veiksmus, nors keista, yra 
niekingas, juo pasikliauti negalima. Taip bai- 
lus vaikas, prisidengęs delnais veidą, ramiai 
žiūri pro pirštus filmą su pabaisomis. Juo stip- 
riau išsidažiusi moteris, juo lengviau ją sugun- 
dyti. Kalbama ne tik apie seksualinę pagundą, 
statistika visiškai tiksliai tai patvirtina ir pro- 
fesinių krautuvės vagių atžvilgiu. Ak, tvarka, 
ak, papročiai, ak, įstatymai!-— kiek triukšmo 
aplinkui, o galiausiai tai juk vos negriūvanti 
smėlio tvirtovė, laikoma plono odos sluoks- 
nio — tikrojo veido. 

„„.Iš tiesų taip ir buvo — aš neišsigandau. 
Dabar nėra ko vengti nesąžiningumo — kam tai 
reikalinga. Juk pati kaukė — Mano nesąžinin- 
gumo vaisius. Niekas negali ignoruoti žmonių 
susitarimo labiau, negu užsidėta kaukė, kurios 
neprivertė suvokti, kad ji kaukė, nors įstatymas 
to ir nedraudžia. Aš galiu suprasti padegėjo 
psichologiją, nors pats ir ne padegėjas. Tačiau 
aš truputį susirūpinau, kad taip sunkiai surastas 
vienintelis grynasis tikslas pasirodė, deja, ne tai, 
ko siekiau. Nieko nepadarysi — kito tinkamo 
plano neturėjau, tai jau aišku. Šiaip sakyk ar 

taip, o geriau toks planas, negu jokio. Bet vis 
dėlto nemanau, kad visus tuos troškimus, apau- 
gusius mane lyg pūliniai, galima klasifikuoti 
kaip priemonę. Nors ir kiek aš kartočiau, kad 
mane per daug jau išmokė tausoti laisvę, ir tai 
yra priežastis, vis vien man buvo be galo liūd- 
na. Šiaip ar taip, padegimą aš paliksiu atei- 
čiai... 

Pala, tai parašęs, susigriebiau, kad pralei- 
dau labai svarbų momentą, nežinau, sąmoningai 
ar iš netyčių. Jeigu jau aš kalbėjau apie netei- 
sėtus veiksmus, tai, žinoma, turėjau nuo pat 
pradžių užsiminti dar apie vieną demoną — 
apie banditą, apie patilčių demoną. Jeigu 
padegėjui leidžiama prisijungti prie tų, kas 
turi grynąjį tikslą, tai, man rodos, nebus 
nieko blogo, jeigu įjungsiMme į tą  kom- 
paniją ir banditą. Nieko blogo neturi būti. 
Tuk tai, ką jis daro, nekelia tokio išorinio efek- 
to, kaip padegėjo veiksmai, bet jei įsigilinsi- 
me — negali būti siaubingesnio naikinamojo 
veiksmo, kaip žmogžudystė... Vis vien, ar ga- 
lėjau aš pamiršti tokį ryškų pavyzdį? Beje, gal 
būt, tą pavyzdį pamiršau kaip tik todėl, kad 
jis buvo toks ryškus. Ar tik ne dėl to, kad nesu 
linkęs į padegimus ir nuo pat pradžios atsiža- 
dėjau, išmečiau iš galvos visus veiksmus, reika- 
laujančius labiau naikinamų paskatų. — man 
netgi tokio klausimo nekilo. 

Ekstraversinis agresyvus tipas... mano kau- 
kė, laikanti save medžiotoju, išgirdusi apie „nai- 
kinamąsias paskatas“, pasidavė į priekį. Man 

biauru apie tai pasakoti, tačiau buvo kaip tik 
šitaip — nieko nepadarysi. Gal būt, kai ką ir 
pakartosiu, bet visai ne iš bailumo. Aš neigiu 
bailumą, žinoma, ne todėl, kad jo neigimą lai- 
kau būtinu. Tikrai sakant, man netgi nemalonu 
ištarti žodžius „,„padeginėjimo demonas“, „„patil- 
čių demonas“ vien dėl žodžio „demonas“. Tūks- 
tančio voltų elektros srovė, dirginanti tuo me- 
tu kaukę, neturėjo nieko bendro su naikinamuo- 
ju instinktu... Priminė kažką tąsų ir lipnų, nie- 
kaip negaliu parinkti tinkamo pasakymo, bet 
apskritai tiesiog priešingą naikinimui. 

Tur būt, perdėčiau, tvirtindamas, kad many- 
je visai nebuvo naikinamųjų instinktų. Aš no- 
rėjau nuplėšti tau nuo veido odą, kad tu patir- 
tum tokias pat kančias, kaip ir aš, svajojau 
paskleisti ore nuodingųjų dujų, paraližuojančių 
regėjimo nervus, ir padaryti visus žmones že- 
mėje aklus,— štai kokie troškimai mane buvo 
pagavę ne vieną ir ne du kartus. Iš tikrųjų, 
šiuose užrašuose aš, rodos, ne sykį taip kerš- 
tavau. Dar labiau netikėta, kai pagalvoju, yra 
tai, kad noras išlieti ant ko nors apmaudą pa- 
gaudavo mane dar be kaukės, o kai ji buvo 
baigta, aš ūmai pajutau, kad manyje įvyko 
kažkokių permainų, nors protestas tebeliko 
kaip buvęs. Matyt, iš tiesų įvyko permainų. Ir 
kaip tik tos permainos kaltos, kad kaukė pa- 
noro savo laisve pasinaudoti visai kam kitam. 
Pasinaudoti ne pasyviai, kai sunaikini ką nors 
ir lauki atpildo. Pala, ką gi pagaliau aš noriu 
pasakyti?.. Ar troškau aš tokios klasikinės 

harmonijos, kaip meilė, draugystė, santarvė? 
O gal norėjau pavalgyti salsvos, iipnios, malo- 
niai šiltos konditerinės vatos, kuri per šventes 
pardavinėjama gatvėse? .. 

Širsdamas kaip vaikas, negalįs gauti norimo 
daikto, aš užėjau į pirmą pasitaikiusią kavinę 
ir ėmiau pilti ant kieto kaip kumštis troškimų 
kamuolio, pakilusio iš gerklės gilumos, šaltą 
vandenį pakaitom su ledais. Norėjau kažką pa- 
daryti, bet nežinojau ką... Jeigu taip ilgai 
truks, tai aš arba viską mesiu, arba prisivers- 
damas darysiu tai, ko nenoriu. Kai nieko ne- 
veiki, prisėlina atgaila. Šlykštus jausmas, tarsi 
būtum apsimovęs šlapias kojines... Veidas 00 
kauke degė lyg pirtyje, rodos, iš nosies ėmė 
bėgti kraujas. Reikia kažką daryti... Aš pui- 
kiai suprantu, kokia komiška mano padėtis: 
pats pavirtau savo psichologinės būsenos ana- 
litiku ir turiu savo troškimus klasifikuoti, juos 
analizuoti, sijoti, išaiškinti tikrąją tų troškimų 
kamuolio esmę ir duoti jam vardą. 


Jeigu reikia, Man vis viena — galiu pradėti 
nuo savo padarytos išvados. Tai buvo lytinis 
potraukis. Juokiesi, tur būt? Išvada, nors kaip 
gražiai būtų aptariama, iš tiesų gana banali. 
Bet aš daug supratau, ir man ji nepasirodė to- 
kia labai netikėta, Tiktai banalumas buvo al- 
gebros įvado lygio ir suvokiamas be įrodymo — 
to jau nebegalėjau pakęsti. Savigarba, nors 
keista, gali kuo gražiausiai 2 su begė- 
diškumu. 

Taigi trečiasis sąsiuvinis irgi eina į pabai- 
gą. Nieko nepadarysi, turėsiu tenkintis kaukės 
eksperimento eiga. Bet, nors ir bus nuobodu, 
geriausia, Man rodos, papasakoti tik apie tuos 
argumentus, pagal kuriuos grynosios laisvės 
eikvojimas faktiškai buvo lytinis potraukis. 
Laisvės eikvojimu, nors ir kokia gryna ji būtų, 
savaime vertybės nekuriamos. (Jei kalbėsim 
apie vertybes — jas greičiau kuria laisvė.) Aš 
nekelinu tvirtinti, kad mano loginis samprotavi- 
mas be priekaištų, tačiau kitą dieną visus mano 
veiksmus nulėmė tas lytinis potraukis, ir, ka- 
dangi tikiuosi tavo teisingo teismo, man rodos, 
kad turiu būti sąžiningas pats sau. 

Jeigu tik nesi pykčio apimtas, tai ne taip 
jau sunku suprasti, kodėl kaukė atsižadėjo pa- 
degimų ir Žmogžudysčių, nesunku suprasti jos 
būseną. Visų pirma pati kaukė buvo gyvuo- 
jančių pasaulyje papročių griovimo aktas. Pa- 
prastas sveikas protas neatsakys į klausimą: ar 
padegimas ir žmogžudystė yra didelis sunaiki- 
nimas. Geriausiai tai suprastume, įsivaizdavę, 
kokia bus viešoji nuomonė, jei prasidės masinė 
kaukių gamyba, — tokio pat dailaus darbo, kaip 
ir toji, Kurią aš nešioju, — ir plati jų vartosena. 
Kaukės, be abejonės, pasidarys neišpasakytai 
populiarios, mano gamykla nebepatenkins pa- 
klausos, netgi dirbdama ištisą parą ir tolydžio 
plėsdamasi. Kai kurie žmonės netikėtai dings. 
Kiti suskils į du, į tris. Asmens liudijimai ne- 
beteks savo vertės, atpažįstamosios nuotraukos 
keletu rakursų praras bet kokią prasmę, nuo- 

traukas, kuriomis apsikeičia sužadėtiniai, ga- 
lima bus suplėšyti ir išmesti. Pažistami ir ne- 
pažįstami žmonės susimaišys, pati alibi idė- 
ja bus sunaikinta. Negalima bus tikėti kitu, ne- 
bus pagrindo ir netikėti kitu, turėsi gyventi 
nesvarumo būklėje, o žmonių santykiai bus 
matuojami kitaip,— tarsi žiūrėtum į nieko ne- 
atspindintį veidrodį. 

Ne, reikia, tur būt, tikėtis dar blogesnių da- 
lykų. Bijodamas būti nematomas, kiekvienas 
ims kaukes keisti, ir ne tiek dėl to, kad pavirto 
nematomu kitu žmogumi, kiek todėl, kad tapo 
perregimas. Ir kai įprotis ieškoti vis naujų ir 
naujų kaukių paplis, žodis „individas“ pasida- 
Trys toks nešvankus, kad jį pamatyti galima bus 
tik viešosiose išvietėse ant sienų, o individo 
įpakuotė ir indai —, šeima“, „tauta“, „teisės“, 
„pareigos“ — pavirs negyvais žodžiais, kurie 
bus reikalingi detalių komentarų. 

Ar galės pagaliau žmonija ištverti tokią 
staigią matų permainą ir, būdama nesvarumo 
būklėje, rasti priimtinus naujus savitarpio san- 
tykius, sukurti naujus papročius? Aš, žinoma, 
neketinu tvirtinti, kad negalės. Nepaprastą 
žmonių prisitaikomumą, jų kolosalų gebėjimą 
persikūnyti jau įrodė istorija, pilna karų ir 
revoliucijų. Bet iki tol... Iki to laiko, kai kau- 
kei bus leista taip nesulaikomai plisti... Ar bus 
žmonės pakankamai nuolaidūs ir nepasiduos sa- 
vigynos instinktui — nekurs kovos su epidemi- 
ja būrių, — štai koks klausimas, man rodos. 


190 


Nors ir kokia patraukli būtų kaukė, atitinkanti 
individo poreikį, visuomenėje gyvuojantys pa- 
pročiai sukraus ant jos kelio neperžengiamas 
barikadas ir pareikš ryžtingą protestą. Pavyz- 
džiui, įstaigose, bendrovėse, policijoje, mokslo 
tiriamuosiuose institutuose eiti tarnybines pa- 
reigas su kauke bus draudžiama. Galima taip 
pat spėti, kad veido autorines teises dar akty- 
viau gins, tiesiog pakels maištą prieš laisvą 
kaukių gamybą populiarūs aktoriai. Imkime pa- 
prastesnį pavyzdį: vyras ir žmona, prisiekdami 
amžiną meilę, turės pasižadėti kits kitam netu- 
rėti slaptų kaukių. Prekybiniuose sandėriuose 
gali atsirasti nauja ceremonija: prieš prade- 
dant derybas apčiupinėti kits kitam veidą. Per 
priėmimus į darbą galima bus matyti netgi to- 
kią keistą procedūrą: į veidą smeigiama adata 
ir rodomas ištryškęs kraujas. Na, o paskui vi- 
sai tikėtina, kad teisme bus nagrinėjama byla, 
ar teisėtai pasielgė policininkas, ar peržengė 
savo valdžios ribas palietęs tardomojo veidą 
kvotos metu, o mokslininkas tuo pretekstu pa- 
skelbs išsamų straipsnį. 

Ir štai jau laikraščio skiltyje „Pašnekesiai 
apie jūsų likimą“ kasdien spausdinami graudu- 
lingi merginų laiškai — jos ištekėjo, apgautos 
kaukės. (Savo kaukių jos neminės.) Bet ir atsa- 
kymai bus visi kaip vienas, nelabai suprantami 
ir nieko neįpareigojantys: ,„Visokeriopai smerk- 
tinas jo nenuoširdumas, kad sužadėtuvių metu 
jis nė sykio neparodė savo tikrojo veido. Bet 
kartu iš jūsų žodžių matyti, kad jūs dar ne vi- 

siškai atsižadėjote senojo požiūrio į gyvenimą 
iš tikrojo veido pozicijų. Kaukė negali apgauti 
ir negali būti apgauta. O jeigu jūs dabar užsi- 
dėtumėte naują kaukę, pavirstumėte kitu žmo- 
gumi ir pradėtumėte naują gyvenimąė Nesi- 
tverkite vakarykščios dienos ir nemąstykite apie 
rytojų — tik taip jūs laimėsite mūsų kaukių 
amžiuje..." Pagaliau nors ir kiek bus tokių 
apgaulių, nors kiek bus apie jas pokalbių ir 
kokią problemą jos iškels — visa tai niekada 
neatims malonumo apgaudinėti. Šiame etape, 
nors jis ir bus pilnas prieštaravimų, kaukė savo 
patrauklumo nepraras. 

"Bet, žinoma, atsiras ir neigiamų reiškinių. 
Detektyviniai romanai nebeteks populiarumo; 
šeimos romanas, gvildenąs dvilypius ir trily- 
pius charakterius, pasikeis, o paskui, kada per- 
Kamų atsargai įvairių kaukių kiekis vienam 
žmogui viršys penketą, painus siužetas atims 
skaitytojams kantrybę; galimas daiktas, roma- 
nas apskritai praras savo teises, nebent ten- 
kins tik istorinių romanų mėgėjų poreikius. Be 
to, filmai ir pjesės, sumanyti kaukėms demonst- 
ruoti, nebegalėdami kurti aiškaus pagrindinio 
herojaus paveikslo, pavirs abstrakčiu kodu ir 
publikos nebedomins. Dauguma kosmetikos fab- 
rikantų nusigyvens, vienas po kito užsidarys 
kosmetikos kabinetai, daugiau kaip dvidešimt 
procentų neabejotinai sumažės reklamos agen- 
tūrų pajamos. Visos rašytojų asociacijos pa- 
kels triukšmą, kad kaukė sužlugdė asmenybę; 
kosmetologai ir kai kurie dermatologai, be abe- 

jo, kuo atkakliausiai įrodinės, kad kaukė ken- 
kia odai. 

Labai abejotina, žinoma, kad tokie dalykai 
galės duoti didesnį efektą, negu blaivybės drau- 
gijos brošiūros. Juk kaukių gamybos akcinė 
bendrovė tuo metu jau bus didžiulis mono- 
polinis koncernas, turintis visoje šalyje užsaky- 
mų priėmimo punktų tinklą, galybę gamybinių 
įmonių, krautuvių, ir užčiaupti burną saujelei 
nepatenkintųjų bus jam lengviau, negu suvys- 
tyti kūdikį. 

Problemų kils vėliau. Kaukės vartojimas taip 
išplis, kad visi prisisotins, laikas, kai ji buvo 
įdomus ir nepaprastas daiktas, pasibaigs — kau- 
kė pasidarys kasdieninis reiškinys, ir kai švel- 
nus nusikaltimo ir ydos aromatas, kuris atrodė 
panašus į pikantiškus prieskonius, kad galėtum 
dar stipriau pajusti išsivadavimo iš neramių 
žmogiškųjų santykių skonį, pavirs kvaitinančių 
perrūgusių sojos pupų kvapu, prasidės visuo- 
tinio nerimo laikotarpis... Ir tada paaiškės, 
kad tos persirenginėjimo išdaigos, į kurias visi 
taip linksmai įsitraukė, toli gražu ne išdaigos, 
o lyg ir nusikaltimas pačiam sau... Atsiras, 
pavyzdžiui, kaukių gamintojų, neturinčių pa- 
tento; jie specializuosis falsifikuoti svetimus 
veidus, ir bus gana komiškų incidentų: parla- 
mento narys ims sukčiauti vekseliais, žymus 
dailininkas bus apkaltintas kaip užkietėjęs ve- 
dybų aferistas, miesto meras areštuotas už au- 
tomašinų grobimą, socialistų partijos lyderis 
pasakys fašistinę kalbą, banko direktorius bus 

patrauktas atsakomybėn už banko apiplėšimą. 
Ir žmonės, juokais žiūrėję į visa tai, kaip įlinks- 
mą cirko vaidinimą, ūmai susigriebs, pasibai- 
sės, pamatys, kad jų akyse kiti žmonės, neatski- 
riami nuo jų, naršo po svetimas kišenes, vagi- 
liauja krautuvėse. Su visu tuo teks susidurti. 
Ir labai galimas daiktas, kad taip sunkiai pa- 
siektas alibi, užuot prieštaravęs kaltės įrody- 
mui, bus atmestas net kaip nekaltumo įrody- 
mas, atvirkščiai, jis pasidarys Žmonėms našta. 
Malonumą, kurį teikia apgavystė, nustelbs bai- 
mė būti apgautam. Kai mokytojai pamatys, jog 
mokymas nebeteko prasmės, — visai supranta- 
ma, nesgi bus dingusi pati idėja, kad asmenybę 
reikia formuoti, — mokyklų lankomumas smar- 
kiai sumažės, prasidės masinis valkatavimas, ir 
kartu paaiškės, kad dauguma valkatų — tų vai- 
kų tėvai, tada ir atsiras noras praskiesti ašara 
atgailos kartėlį, kils nerimas ir panika, ir visi 
ims plūsti kaukę. Tučtuojau redakcinių straips- 
nių autoriai, panašūs į vėjarodžius, pasiūlys tik- 
riausiai įvesti kaukių registracijos sistemą, bet, 
deja, kaukės ir registracijos sistema lygiai taip 
pat nesuderinami, kaip bevertis, pavyzdžiui, yra 
kalėjimas be užraktų. Užregistruota kaukė jau 
nebegali būti kaukė. Viešoji nuomonė iš pa- 
grindų pasikeis, žmonės išmes kaukes ir parei- 
kalaus vyriausybę jas panaikinti. Tas sąjūdis 
įgaus retą istorijoje liaudies ir policijos sąjun- 
gos formą, ir beregint kaukės bus uždraustos 
įstatymais. 


194 


Bet vyriausybė, kaip visada, bijos kraštuti- 
numų. Nors iš pradžių ji ir paskelbs apie kont- 
rolės įvedimą, bet kaukės nešiojimas blogiau- 
siu atveju bus laikomas smulkiu nusikaltimu. 
Toks neryžtingumas sužadins kai kurių žmo- 
nių susidomėjimą ir nelegalių fabrikų bei juo- 
dosios rinkos smarkų augimą — ateis chaoso 
metas, panašus į sausojo įstatymo Amerikoje 
laikotarpį. Ir tada, nors jau perdaug vėlai, pa- 
aiškės, kad įstatymą būtinai reikia peržiūrėti. 
Kaukių vartojimas bus reglamentuojamas taip 
pat griežtai, kaip narkotikai: atitinkami val- 
džios organai išduos leidimą tik tuo atvejų, 
jeigu bus nustatomos aiškios veido traumos ar- 
ba jei gydytojai paskirs kaukę kaip vaistą nuo 
sunkių nervinių sutrikimų. Bet ir po to doku- 
mentų falsifikacija ir kaukių gamintojų korup- 
cija nesibaigs, ir labai greitai įstatymo išlygos 
bus atšauktos, paskirti netgi tam tikri kaukių 
inspektoriai, ir kaukės pavirs radikalios kontro- 
lės objektu. Ir vis vien nusikaltimų su kaukė- 
mis nė kiek nesumažės, ir jie ne tik vis taip 
pat puoš sensacijomis laikraščių skiltis, skiria- 
mas socialiniams klausimams, — dargi atsiras de- 
šiniųjų organizacijų, kurių nariai kaip uniformą 
užsidės visiškai vienodas kaukes ir kels skan- 
dalus, užpuldinėdami vyriausybės narius. Tei- 
sėjai bus priversti pripažinti, kad kaukės nešio- 
jimas, netgi pats jos turėjimo faktas, yra toly- 
gus tyčinei žmogžudystei, ir viešoji nuomonė 
nedvejodama jiems pritars. 

Post scriptum. Fantazijos, nors 
ir girtos, bet labai įdomios. Sakykim, 
tokią organizaciją sudaro šimtas narių. 
Vadinasi, kiekvienas iš jų turės vieną 
procentą įtarimų ir devyniasdešimt de- 
vynis procentus alibi, taigi išteisinimas 
neabejotinas: nors aktas įvyko, bet nė- 
ra nieko, kas jį galėjo įvykdyti. Kodėl 
gi toks intelektualus iš pažiūros nusikal- 
timas atrodo nežmoniškai žiaurus? Man 
rodos, dėl to, kad jis absoliučiai anoni- 
minis. Absoliutus anonimiškumas — tai 
savo vardo paaukojimas absoliučiai gru- 
pei. Ar nėra tai atsidūrusio ant mirties 
slenksčio individo daugiau nei intelek- 
tuali machinacija savigynos tikslais, ins- 
tinktyvi tendencija? Lygiai taip pat, 
kaip, užpuolus priešui, įvairiausios gru- 
pės — nacionalinės, valstybinės, profsą- 
junginės, klasinės, rasinės, religinės — 
bando pirmiausia pasistatyti altorių, ku- 
rio vardas ištikimybė. Individas — visa- 
da grumtynių su mirtimi auka, o abso- 
liučiajai grupei mirtis tėra tik atributas. 
Absoliučioji grupė savaime agresyvi. 
Tai lengvai suprasime, absoliučios or- 
ganizacijos pavyzdžiu paėmę armiją, O 
absoliutaus anonimiškumo — kareivį. 
Bet jeigu taip yra, tai mano fantazijos 
buvo kiek prieštaringos. Kodėl norima, 
kad teismas, kuris negali karinės uni- 
formos, kaip tokios, prilyginti tyčinei 


žmogžudystei, kad jis būtų toks griežtas 
dešiniosioms grupėms, kurių nariai ne- 
sloja vienodas kaukes? Argi valstybė 
kaukę laiko blogiu, prieštaraujančiu 
tvarkai? Anaiptol ne, nors ir paradok- 
salu, pati valstybė — viena didžiulė kau- 
kė, ir ji priešinasi, kad jos viduje būtų 
daugybė atskirų kaukių. Vadinasi, pati 
nekenksmingiausia būtybė pasaulyje — 
anarchistas. 

Štai kas, jeigu tik įveiksime smalsu- 
mo labirintą, ir paaiškina, kad kaukė 
jau savaime yra griaunamoji jėga. Ir 
kadangi kaukės nešiojimas prilygina- 
mas tyčinei žmogžudystei, sugretinti su 
ja drąsiai galima padegimą ir banditiz- 
mą. Tad nenuostabu, kad kaukė, kuri 
iš esmės simbolizavo griovimą ir dūli- 
nėjo po griuvėsius žmogiškųjų santy- 
kių, sugriautų paties savo egzistavi- 
mo,— kad kaukė į tokius griovimus ne- 
linko. Nors ir kokių kiltų troškimų, 
kaukė vien savo buvimu juos naikino. 


Kaukės, neturinčios nė keturiasdešimt va- 
landų amžiaus, vaikiškai egoistiški troškimai. .. 
Troškimai išalkusio bėglio, ką tik ištrūkusio iš 
kalėjimo į laisvę per dėlių knibždynus. .. Kokią 
gi laisvę gali turėti toji besotė rajūnė su švie- 
žiomis antrankių žymėmis? .. 

Ne, atvirai sakant, negalima tvirtinti, kad 
atsakymo visai nebuvo. Troškimai nėra suvo- 
kiami protu, juos reikia pajusti. Mėginsiu pa- 
aiškinti. Pavyzdžiui, konvulsyvus impulsas — 
troškimas tapti rasinių prietarų auka. Aš aiškiai 
tai pajutau tą akimirką, kai išėjau į gatvę. Kas 
gi iki šiol spyrė mane išsisukinėti, lyg teisinan- 
tis? Gal būt, išsisukinėdamas aš tikėjausi iš- 
vengti gėdos? Ne, rasi iš tiesų kroviau pasitei- 
sinimus vieną ant kito, bet ne todėl, kad jau- 
čiau gėdą, tai galiu tvirtai pasakyti. Jaučiau 
vieną vienintelį troškimą, kuriuo, savo valia 
ar prieš valią, žūt būt turėjau pagrįsti mūsų 
santykius. 

Santykiai su tavimi man rodėsi tokie, kokius 
aš juos vaizdavausi begėdiškiausiose kaukės 
iantazijose. Nors ir ką aš norėčiau pajausti, įsi- 
geisti, patirti — viskas buvo susipynę su tomis 
svajonėmis, ir pavydo nuodai, ką tik paliovę 
mane veikti, vėl, ir dar smarkiau, pasruvo ma- 
no gyslomis prieš kraują. Nieko stebėtina, kad 
tai man asocijavosi su rytojaus planu. Net kau- 
kė negalėjo nepasijusti suvaržyta, nesmagiai. 
Šiaip ar taip, kaukės laisvė, nors ir glūdinti 
daugiausia abstrakčiuose santykiuose su kitais 
žmonėmis, buvo sakytum paukštė nulaužtais 
sparnais. Kaukė, vos neišmesta, paliaubų metu 
tegalėjo tik neaiškiai burbėti. 

Ji ėmė mane raminti — jeigu aš visą laiką 
nervinsiuosi, tai ne tik kaukė, bet ir aš pats 
pavirsiu priemone. Tegu mano veidas — kaukė, 
bet juk kūnas tebėra mano paties. Galima užsi- 

merkti ir įsivaizduoti, kad visame pasaulyje 
išnyko šviesa. Akimirksniu aš ir kaukė susilie- 
jame į vieną visumą, ir nėra kam pavyduliauti. 
Jeigu tave liečiu aš pats, vadinasi, tas, ką lieti 
tu, irgi aš pats; liaukis dvejojęs. .. 


Pastabos paraštėje. Tereikia 
įsigilinti, ir argumentai pasirodys nepa- 
grįsti. Kadangi aš identiškas pačiam 
sau, o kitam — visiškai svetimas, vadi- 
nas, aš perpus svetimas. Ar ne? Mes — 
geltonoji rasė, bet mes nebuvom gelto- 
noji rasė iš prigimties. Mes pavirtome 
geltonąja rase tada, kai buvome taip 
pavadinti kitaodės rasės. Ignoruoti vei- 
do sąlygiškumą ir iš apatinės kūno pu- 
sės daugiausia spręsti apie asmenybę — 
apgaulė. Jeigu aš ketinu atkakliai ginti 
identifikavimą pagal apatinę kūno pusę, 
tai man teks be jokio atleidimo imtis 
atsakomybės už erotinius kaukės veiks- 
mus. Tegu tik mintyse, bet vis vien aš 
įžūliai priekaištavau tau už neištikimy- 
bę, ir pavydo nuodai kunkuliavo mano 
kraujyje, o kai tai mane palietė, ėmiau 
nerūpestingai postringauti apie gryno- 
sios laisvės eikvojimą, visai negalvoda- 
mas, kad tai gali tave įskaudinti. Paga- 
liau ar neprimena pavydas išlepintos 
katės, kuri, mėgaudamasi savo teisėmis, 
nepripažįsta pareigųė .. 

Taigi, plūsdama mane, kaukė sykiu 
apykvaile mina, lyg neturėdama jokių 
jausmų, sijojo pro įvairiausius sietus 
visus Mano norus, stengdamasi šitaip 
mane įtikinti, kad to, kas liko, neverta 
geisti. Tiesa, norų rūšių tikrąja to žo- 
džio prasme neišpasakytai maža, ir jie 
be galo paprasti; jei atmesime norą 
griauti, tai juos tiesiog galima suskai- 
čiuoti pirštais. Išvardinsiu atėjusius į 
galvą. 

Pirmiausia trys pagrindiniai norai: 
alkis, lytinis potraukis, miegas. Paskui 
bendrieji: natūraliosios funkcijos, troš- 
kulys, išsigelbėjimas, prasigyvenimas, 
pramogos. Toliau specifiniai: noras 
įvykdyti žmogžudystę, poreikis nuody- 
tis — vynas, tabakas, narkotikai. Paga- 
liau, jei norus suprasime plačiąja pras- 
me, gal būt, teisinga būtų įjungti šlo- 
vės troškimą, darbo poreikį. 


Bet dauguma jų išsijojami pro pirmąjį sietą, 
vadinamą „laisvės eikvojimu“. Iš tikrųjų, nors 
ir kaip norėtųsi miegoti, miegas savaime negali 
būti tikslas. Jis — tik priemonė pabusti. Apskri- 
tai miegą, šiaip ar taip, reikia priskirti prie 
laisvės kaupimo. Dėl tos pat priežasties natū- 
raliųjų funkcijų, troškulio, prasigyvenimo, iš- 
sigelbėjimo, šlovės, darbo, tur būt, geriau čia 
nenagrinėti. 

„.„ „Tiktai negalima, tur būt, nesitikėti prie- 
kaištų už tai, kad paskutinysis iš suminėtų no- 
rų — darbas — neapgalvotai traktuojamas kaip 
priemonė šalia natūraliųjų funkcijų. Įsivaiz- 
duokime, kas yra darbo rezultatas,— darbą iš 
tiesų reikia laikyti pačiu svarbiuoju noru. Jei- 
gu nebūtų buvęs sukurtas daiktas, nebūtų, ži- 
noma, nei istorijos, nebūtų, žinoma, nei pasau- 
lio, nebūtų atsiradusi, be abejo, nei pati sąvoka 
„Žmogus“. Be to, jeigu darbą suprasime kaip 
neigimą savęs, tai yra jei darbu yra įveikiamas 
darbas, tai, vien šituo remiantis, galima jį lai- 
kyti tikslu. Ir netgi tada, kai darbas yra pats 
sau tikslas, nekelia nemalonaus, biauraus įspū- 
džio, kaip prasigyvenimo ar šlovės troškimas. 
Priešingai, tada žmonės, su užuojauta linkčio- 
dami, sako: „Jis puikiai dirba.“ Nėra ko bijoti, 
kad jį smerks, niekins. Šiaip ar taip, žmonės pa- 
lys sugalvojo tokius posakius, kaip „pinigais 
apmokamas darbas“, „pelningas darbas“, „labai 
vertinamas darbas“... 

Gaila tik, kad kaukė nepakentė laimingos 
būklės. Jeigu nors kokia forma neprasižengiama 
įstatymams, kaukė praranda bet kokią prasmę. 
„Tiktai kaukės laisvė“ pirmiausia yra neteisėti 
veiksmai. (Iš tikrųjų, aš kokią šešiasdešimt pro- 
centų esu patenkintas darbu institute... Jeigu 
jį iš Manęs atimtų, tai, man rodos, ilgėčiausi 
jo kokiais devyniasdešimt procentų... Ir vis 
dėlto aš puikiai galėčiau apsieti be kaukės.) 
Taigi nors darbas dėl darbo ir išbiro visai pro 
pirmąjį sietą, antrajame jis vis viena turi užsi- 

laikyti. Įspėju, vertybių problemos aš neketinu 
gvildenti. Kalbu tiktai apie bėglio, kalinio, ku- 
rio alibi garantuotas, dabartinį troškimą. 

Iš likusių norų alkis taip pat, matyt, paten- 
ka į antrąjį sietą. Kadangi nemokamas maiti- 
nimas yra ne tiek tikslas, kiek priemonė, iš pat 
pradžių apie jį nekalbėsime, bet kažkur aš, ro- 
dos, esu girdėjęs apie įstatymą, draudžiantį pri- 
sivalgyti lig soties. Draudimas malšinti alkį ne 
fronto ir ne kalėjimo sąlygomis — gana retas 
reiškinys. Bet jei vis dėlto jo paieškosime, tai 
ar nesurasime kanibalizme? Tiesa, kanibalizmas 
nėra vien alkio malšinimas — daug reikšmės čia 
turi žmogžudystės elementas. O apie Žžmogžu- 
dystę mes jau nusprendėme nekalbėti. 

Savižudybė taip pat priskirtina draudžia- 
miems aktams, bet nusižudyti galima ir su sa- 
vo veidu. Tačiau per kaukę man galų gale pa- 
vyko išsigelbėti nuo „gyvo palaidoto“ dalios. 
Todėl, jeigu aš ir ketinau nusižudyti, geriausia 
nuo pat pradžių nieko nesiimti. Pramogų noro 
irgi nereikia imti izoliuoto; kartais tai išsigel- 
bėjimo būdas, kartais — tam tikras darbas be 0b- 
jekto, — aplamai aš norėčiau jį laikyti sudėtin- 
gu dariniu, susidedančiu iš daugelio suminėtų 
aukščiau komponentų. Nuodijimosi aistra, kaip 
ir noras pasigerti,— tiktai kvailas kaukės me- 
džiojimas, ir todėl... Aš tikrai buvau apimtas 
nuostabaus svaigulio. Todėl man ir neverta vėl 
to Minėti. 

Taigi norai vienas po kito išbiro pro visus 

sietus, ir liko pagaliau vėl tos pačios aukos 
konvulsijos. 


Beje, kaip tau patinka mano samprotavimai? 
Taip, kaip tik samprotavimai. Pagaliau iš jų 
logiškai plaukė: jeigu tą naktį aš būčiau pano- 
rėjęs eikvoti grynąją laisvę, tai būtų buvę ne 
kas kita, kaip seksualinis nusikaltimas; iš tiesų 
aš nepadariau nieko, kas bent iš tolo būtų pa- 
našu į nusikaltimą. Ir ne todėl, kad neturėjau 
į tai jokio polinkio, ir ne todėl, kad nepasitaikė 
progos, bet apskritai aš jo taip ir nepadariau. 
Štai kodėl klausiu tave tik apie viena — apie 
savo samprotavimus. 

Tavo pritarimo nesitikiu. Gal būt, ir tikriau- 
siai, pastebėsi, kad mano samprotavimai turi 
kvailų ydų. Aš jau patyriau visų tų savo sam- 
protavimų krachą ir negaliu nepripažinti, kad 
jie ne be trūkumų. Bet aš jų ir tuo metu nema- 
čiau, negaliu jų surasti ir dabar. O gal būt... 
Gal būt, jie reiškė pasidavimą atkakliems kau- 
kės įkalbinėjimams, o aš pats save apgaudinė- 
jau, laikydamas juos savo paties troškimų pa- 
sekme. Kadangi tai seksas, kažkas man kliudė 
nuplėšti ir numesti lentelę „įeiti draudžiama", 
ir kartu nuo pat pradžių man baisiai magėjo tai 
padaryti. Kai gerai pagalvoji — nieko stebėtina. 
Aš stengiausi kaip galėdamas to neliesti, bet da- 
lykas tas, kad, jei atmesčiau seksualinius nusi- 
kaltimus, man nepavyktų įgyvendinti savo pla- 
no ir priversti kaukės tave suvilioti. Jeigu bū- 
čiau turėjęs tikslą tik vienąkart tave suvilioti, 

jokios problemos tikriausiai nekiltų. Bet jeigu 
aš norėjau kaukės ir tavo santykius padaryti 
ilgus ir šitaip sukurti naują pasaulį, tai turėjau 
žūt būt nusižengti įstatymams, liečiantiems sek- 
są. Kitaip vargu ar aš galėčiau iškęsti dvilypį 
gyvenimą, mirtinai nesugraužtas pavydo. Ir tie 
ilgi, atkaklūs kaukės įkalbinėjimai, aišku, buvo 
mano sąmoningos provokacijos pasekmė. 

Taip, įdomu, žinoma, kad, vos tik šiaip taip 
pagrindęs savo samprotavimus, aš ėmiau pritar- 
ti kaukės norams. Beje, visai ne todėl, kad ne- 
būčiau galėjęs apsieiti be sekso, kaip be valgio 
ar gėrimo. Sulaužyti seksualinius draudimus — 
štai į ką mane stumte stūmė kaukė. Jei suvok- 
čiau, kas tai per draudimai, jų sulaužymas 
vargu ar būtų man toks kupinas neramaus ža- 
vesio. Ir kai aš susidūriau su tuo žavesiu akis 
į akį, pavydo nuodai, daugiausia kėlę man ne- 
rimo, rodės, staiga pasidarė nebe nuodingi, ir 
aš, lyg čiulpdamas priešnuodžių tabletę, mėgi- 
nau sužadinti sau erotinį impulsą. 

Gosliomis akimis aš ėmiau naujai žiūrinėti 
aplinkinius žmones, ir gatvė nuo galo iki galo 
rodėsi man stebuklinga pilis, pilna draudimų: 
„Seksas. Įeiti draudžiama“. Jei tos draudžiamo- 
sios užtvaros nors būtų tvirtos — dar bala bė- 
dos, bet kiaurai išvarpytos kirminų, skylėtos 
nuo iškritusių vinių, jos, rodės, tuoj tuoj grius. 
Užtvaros, užtvaros, iš pažiūros tarsi pasirengu- 
sios atremti įsibrovėlį, jos žadina gatve zujančių 
žmonių smalsumą, bet tik prieik prie jų ir pa- 
sižiūrėk atidžiau — ir kirmgraužos, ir iškritusių 

vinių skylės — viskas tik kamuifliažas, ir nebe- 
lieka jokio noro prieiti arčiau nors per žingsnį. 
Kas gi pagaliau yra tas seksas, sekso draudimas? 
Kiekvienas, kuris susimąsto apie kamufliažo 
prasmę, kuris susimąsto apie užtvarų atsira- 
dimą, tučtuojau neišvengiamai pavirsta eroto- 
manu. Be abejo, jis pats irgi ne kas kita, kaip 
vienas užtvarų. Kaip tik todėl erotomanas ir tu- 
ri laistyti savo geismus skausmo ir gailesio aša- 
romis. Laužydamas sekso užtvarą, jis kartu 
griauna ir savo paties užtvarą. Bet jeigu jau 
susimąstysi apie užtvaras, nenurimsi, kol aiškiai 
neištirsi jų kilmės. Erotomanas — tas pats do- 
ras, nuodugnus tyrinėtojas: įsitikinęs, kad yra 
tokia mįslė, jis jau nebegali jos neįminti, nors 
ir kokių aukų tai pareikalautų. 

Ir štai aš, tyrinėtojo atlaika, užsukau į pir- 
mą pasitaikiusį barą. Jokių didesnių vilčių ne- 
turėjau. Jis sudomino mane tik todėl, kad visą 
jo iškabą maskavo kirmgraužos ir vinių skylės. 
Ten buvo pardavinėjama tariama alkoholio 
kaukė. Ši vieta man kaip tiktai buvo tinkama. 

Kaip ir tikėjausi, ten buvo jauku. Tariama 
tamsa, pastojanti kelią tariamai šviesai... Ta- 
riamas augalas, paslėptas tariamos šypsenos. .. 
Neaiški būsena, tartum sapne, — ir blogo negali 
padaryti, ir gero negali padaryti. Susimaišę rei- 
kiama proporcija tariamas gėris ir tariamas blo- 
gis. .. Aš atsisėdau, poros visame kūne ėmė ver- 
tis, užsisakiau viski, praskiesto su vandeniu, 
ir tuoj ėmiau glostyti pirštą sėdinčiai greta mer- 
ginai tamsmėlyne suknele. Ne, tai dariau ne aš, 

tai darė kaukė. Nors merginos pirštas buvo pra- 
kaituotas, vis vien atrodė sausas, lyg pabarsty- 
tas krakmolu. Mergina, žinoma, leidosi į flirtą. 
Bet pasakyti, kad ji nepyko,— irgi netiesa. Ar 
aš ką dariau — tai buvo tas pat, kad aš nieko 
nedariau. Nedariau nieko — tai buvo tas pat, 
kad aš dariau viską. 

Jei apgaudinėjau aš, apgaudinėjo ir mergi- 
na. Labai greitai ji, kaip man pasirodė, ėmė 
galvoti apie kažką kita, bet aš, suprantama, 
dėjausi nieko nepastebįs. Iš keršto už dėles, už 
tave, pagaliau už tikrąjį savo veidą, gal vieną 
naktį su ta mergina pergulėti? Ne, nesirūpink —- 
visko galėjo atsitikti, bet nieko neatsitiko. Ap- 
gaudinėjau aš, apgaudinėjo mergina, o paskui 
kažkodėl mergina staiga mane sutrikdė, pasa- 
kiusi, kad aš tikriausiai dailininkas. 

— Kodėl? Kuo aš panašus į dailininką? 

— O argi ne dailininkai mėgsta dėtis esą 
visai nepanašūs į dailininkus? 

— Tas tiesa... Na, o kam veido grimas? 
Kam nors parodyti ar, atvirkščiai, nuslėpti? 

— Ir parodyti, ir nuslėpti. ..— Nagais mer- 
gina grendė akmenuką, kurį laikė rankoje.— 
Betgi visa tai nenuoširdu, ar ne? 

— Nenuoširdu?..— Viduje man kažkas 
trūko, lyg staiga išaiškėjo fokuso paslaptis.— 
A-a, šūdas! 

Mergina pasišlykštėjusi suraukė trumpą 
nosytę. 

— Biauru. Viskas suprantama, bet kam 
taip šiurkščiai... 

Iš tiesų! Kiekvienas tikras daiktas čia — 
puikus falsifikatas, kiekvienas falsifikatas koti- 
ruojamas kaip tikras. Tai sakytum sutartinė 
vieta, kur žmonės linksminasi, piešdami užtva- 
rose skyles, jausdami, kad tuoj tuoj apims gei- 
dulys. .. Jeigu aš dar nors kiek kauštelsiu, tai 
pasidarys pavojinga vien suvokti, kad esu su 
kauke. Merginos šlaunis po mano delnu, lyg 
persisotinusi, rodės, ėmė nuobodžiauti — pats 
laikas patyliukais sprukti iš čia. Galiausiai nie- 
ko neatsitiko, bet vis vien. Aš paliečiau ranka 
draudžiamą užtvarą ir įsitikinau, kad ji tvir- 
ta — irgi laimėjimas. Nori nenori, o rytoj aš 
turiu narsiai šturmuoti tavo užtvarą... 

Viskas, kas buvo paskui, man neturi per- 
spektyvos, tarsi žiūrėčiau į tuos įvykius pro 
žiūroną. Bet aš, prisimenu, nepadariau tokios 
kvailystės: girtas nenusiplėšiau kaukės. ir taksi 
vairuotojui pasakiau ne savo tikrąjį adresą, 
o slėptuvę. Nors ir kaip artimai liestųsi mano 
veidas su kauke, nors ir kokius gerus klijus 
vartočiau, panaikinti bedugnę tarp jų, Matyt, 
ne taip lengva. Visą naktį, nors ir dažnai trum- 
pam nubusdamas, aš regėjau sapnus. Tuose sap- 
nuose tu lyg kažko mane prašei. Rodos, gynei- 
si nuo fizinio artumo, 0 gal tai įsivaizdavau jau 
paskui. Vieną kartą sapne aš mačiau kalėjimą. 


Kitą rytą — baisios pagirios, to ir reikėjo 
tikėtis. Visas veidas ištino ir nepakenčiamai gė- 
lė. Tikriausiai, parvažiavęs namo, aš nepadariau 
veidui, kas reikalinga, ir nuo klijų mišinio jį 

išbėrė. Kai nusiprausiau, o paskui išsituštinau, 
pajutau šiokį tokį palengvėjimą. Bet dar ne- 
buvo nė dešimtos valandos. O išeiti iš namų 
geriausia po trijų, ir aš nusprendžiau pagulėti. 

Kokios nepakenčiamos paskutinės valandos 
laukiant tos minutės, nepabijosiu pasakyti, aki- 
mirkos, dėl kurios ant kortos pastatytos ištisų 
metų pastangos. Pašėlusiai blaškydamasis ir ieš- 
kodamas vėsios vietos lovoje, aš niekaip nega- 
lėjau užmigti. Ir reikėjo gi prisimaukti kaip 
paskutiniam idiotui. Kur, tiesą sakant, aš radau 
malonumą, ko staiga ėmiau šėlti? .. Rodos, tu- 
rėčiau kažką prisiminti... Užsidėjęs kaukę ir 
manydamas, kad pasidariau perregimas, aš klai- 
džioju gatvėmis. .. Užtvara. .. Draudimas. .. Sa- 
kytum ėmiau darytis ištvirkėliu. .. Ir tai tas pats 
žmogus, kuris, be vadovavimo stambiamoleku- 
linės chemijos instituto laboratorijai, yra visiš- 
kai blankus, neįdomus, iš tiesų romus... Taip, 
jei norėjau įveikti užtvarą, man nebuvo kitos 
išeities, kaip pasidaryti ištvirkėliu. .. 

Mėgindamas prisiminti praėjusios nakties 
įspūdžius, iš paskutiniųjų stengiausi išsiblai- 
vyti iš svaigulio, užsilikusio giliai kiauše. Ta- 
naktį, niekaip negrįžo. Gal būt, todėl, kad aš be 
kaukės? Žinoma, todėl. Kai tik užsitempsiu kau- 
kę, manyje atgis įstatymo pažeidėjas. Kiekvie- 
name, pačiame nekalčiausiame žmoguje, tur 
būt, visada slypi nusikaltėlis, galintis reaguoti 
į kaukę. 

Aš neketinu kraštutiniškai tvirtinti, kad visi 
aktoriai turi nusikalstamų polinkių. Pažįstu, tie- 
sa, vieną svarbios kanceliarijos viršininką, ku- 
ris ypačiai domisi kostiumuotomis eitynėmis per 
kompanijos organizuojamas ekskursijas ir de- 
monstruoja jose nepaprastą talentą, bet iš tik- 
rųjų yra retas optimistas, visiškai patenkintas 
savo padėtimi... Na, o jeigu jie žinotų, kad 
ta teisioji kasdienybė nė kiek ne mažiau pavo- 
jinga už nusikaltimų pasaulį, ar liktų jie tada 
nuošaly nuo nusikaltimo? .. Abejoju. .. Kasdien 
sukti žadintuvą tam tikram laikui, darytis ant- 
spaudėlį, užsisakinėti vizitines korteles, taupy- 
ti pinigus, matuotis apykaklę, kolekcionuoti au- 
tografus, draustis gyvybę, registruoti nekilno- 
jamą turtą, rašyti sveikinimo atvirukus, klijuoti 
fotografiją asmens liudijime... Sunku tikėti, 
kad pasaulyje, kur rizikuoji pasimesti, jei už- 
mirši bent kurį iš suminėtų dalykų padaryti, 
kad tame pasaulyje žmonių nė karto neapėmė 
noras, nė į galvą jiems neatėjo pasidaryti per- 
regimiems. .. 

Bet vis dėlto akimirką aš, matyt, snustelė- 
jau. Tikriausiai pakilo vėjas, ir langinių girgž- 
desys mane išbudino. Galvos skausmas ir šleikš- 
tulys tarsi praėjo, bet jaučiausi dar nekaip. 

Norėjau išsimaudyti vonioje, bet, lyg tyčia, 
nebuvo vandens. Tikriausiai silpnas spaudimas, 
ir vanduo nepakyla netgi iki antro aukšto. Nu- 
mojau ranka ir sumaniau eiti į pirtį. Gerokai 
padvejojęs, ar užsidėti kaukę, ar apsitvarstyti, 
nusprendžiau eiti su kauke. Aš degiau iš gėdos, 

vos tik prisiminęs, kokį įspūdį aplinkiniams da- 
ro tvarsčiai, pagaliau ir norėjau išmėginti kau- 
kę įvairiomis sąlygomis. (Kai tik užsidedu kau- 
kę, iš karto atgaunu jėgas ir pasitikėjimą.) 
Naršydamas po švarko kišenes piniginės, už- 
kliudžiau kažką kietą. Tai buvo tas pats pneu- 
matinis pistoletas ir auksu žibąs jo-jo. Dėl visa 
ko, — O gal susitiksiu su valdytojo dukrele, — aš 
susivyniojau jo-jo į rankšluostį kartu su muilu 
ir išėjau iš namų. 

Deja, mergytės nesutikau. Nenujaučiau nie- 
ko blogo, bet man nesinorėjo eiti į artimiausią 
pirtį, ir aš pasukau į gretimą gatvę, ligi kurios 
buvo viena autobuso stotelė. Pirtis neseniai bu- 
vo atidaryta, lankytojų maža, vanduo baseine 
švarus. Aš pasinėriau į vandenį ir, norėdamas 
visiškai išsipagirioti, kantriai kenčiau karštį, 
bet staiga pamačiau kitame kampe vyriškį, sė- 
dintį vandenyje su juodais marškiniais. Ne, tai, 
pasirodo, ne marškiniai, o tatuiruotė. Gal būt, 
nuo šviesos kritimo, nežinau, bet man rodėsi, 
kad jis apsitraukęs žuvies oda. 

Iš pradžių stengiausi nežiūrėti, bet jisai vis 
labiau mane traukė, ir veikiai jau nebegalė- 
jau atplėšti nuo jo akių. Ne piešinys mane 
sudomino, nustebino pats tatuiruotės aktas, ku- 
riam niekaip negalėjau rasti paaiškinimo — jis 
sukosi ant liežuvio galo kaip užmirštas kažkie- 
no vardas. 

Rasi todėl, kad jaučiau ryšį su kauke? Iš tie- 
sų, kaukė ir tatuiruotė turi nuostabų bendrą 
bruožą: abi jos — dirbtinės odos rūšis. Abiem 

jomis siekiama panaikinti tikrąją odą ir pa- 
keisti ją kažkuo kitu. Bet jos turi, žinoma, ir 
skirtybių. Kaukė, kaip galima matyti ir iš hie- 
roglifų, tėra tik laikinas veidas, o tatuiruotė 
visiškai asimiliuojasi, virsta odos dalimi. Be to, 
kaukė suteikia alibi, o tatuiruotė, atvirkščiai, 
išskiria, parodo. Ta prasme ji, ko gero, artimes- 
nė ne kaukei, o tvarsčiams. Ne, jei kalbėsime 
apie tai, kas labiau traukia dėmesį, tai ji nė 
kiek nenusileidžia mano dėlėms. 

Niekaip negaliu suprasti, kodėl žmonėms 
kyla toks kvailas noras traukti į save kitų dė- 
mesį. Pats tas žmogus vargu ar galės atsakyti. 
Ir kaip tik todėl, kad negalės atsakyti, jam ver- 
ta dominti aplinkinius. Apsigimėliai paprastai 
mėgsta mįsles ir dažnai beprasmiškų mįslių 
minimą padaro savo profesija ir vilioja pini- 
gus iš žmonių, kurie negali jų įminti. Tatuiruo- 
tė iš tiesų yra mįslė, 

Geriausias įrodymas gali būti tai, kad aš 
pats iš paskutiniųjų stengiausi surasti atsakymą. 
Mėginau, pavyzdžiui, įsivaizduoti, kaip jaučia- 
si išsitatuiravęs. Ir pirmiausia, ką aš pajutau, — 
tai žmonių akys, smingančios į mane tarsi dyg- 
liai. Aš galėjau tai aiškiai įsivaizduoti, nes jau 
buvau patyręs, kas yra dėlių knibždynas. Pas- 
kui dangus ims pamažu tolti. Aplinkui nušvis 
skaistus vidurdienis, ir tik į tą vietą, kur aš 
stoviu, nusileis visiška tamsa... Taip, taip, juk 
tatuiruotė — katorgininko žymė... Nusikalti- 
mo žymė, ir todėl netgi šviesos spinduliai ėmė 
mane lenkti... Bet kažkodėl aš nė kiek nesijau- 

čiau užguitas, nejaučiau nė sąžinės priekaištų. .. 
Ir visai suprantama... Aš gi pats išsideginau 
ant kūno nusikaltimo žymę ir savo noru pasi- 
laidojau save visuomenės akyse... Dabar jau 
niekas manęs negailės... 

Kai vyras išlipo iš vandens — apžerto vyš- 
nios žiedais Budos atvaizdas ėmė raitytis, srū- 
damas rusvu prakaitu, ir aš, jausdamasis nusi- 
kaltimo bendrininkų, supratau, kad jo abejin- 
ga poza Mane gaivina. Iš tiesų, glaudus kau- 
kės ir tatuiruotės ryšys pasireiškia ne jų išori- 
niu panašumu, — svarbiausia, kur pats žmogus 
gyvena, kurioje nuvestos per tikrąjį veidą sie- 
nos pusėje. Kadangi yra žmonių, kurie gali gy- 
venti, pakęsdami tatuiruotę, tai visiškai galima 
pakęsti ir kaukę. 

Tačiau prie pirties durų tatuiruotasis vyriš- 
kis ėmė kvailai prie manęs kibti. Kai ilgaran- 
koviai marškiniai uždengė tatuiruotę, jis pasi- 
rodė jaunesnis, mažesnis ir ne toks impozantiš- 
kas, bet vis vien turėjo ant kūno įspėjantį ženk- 
lą ir puikiai mokėjo gąsdinti. 

Kimiu balsu vyriškis mane apkaltino, esą, 
aš nemandagiai į jį žiūrėjęs, ir pareikalavo at- 
siprašyti. Sprendžiant iš jo kalbos, tai jį labai 
užgavo. Geriau buvo man atsiprašyti, kaip jis 
reikalavo, bet viena bėda ne bėda — nuo ilgo 
buvimo karštame vandenyje po kauke man 
tarsi virė sriuba, rodės, tuoj tuoj ims svaigti 
galva. 

Nė nepamąstęs, ką reiškia mano žodžiai, 
aš paklausiau: 

— Argi tatuiruotė ne tam, kad ją rodytų? 

Nespėjau aš visko pasakyti, ir vyriškio 
ranka švystelėjo aukštyn. Bet manasis kau- 
kės gynimo instinktas nenusileido jam greitu- 
mu. Pirmajam puolimui nepavykus, vyriškis dar 
labiau įsiuto. Netikėtai jis pastvėrė mane ir ėmė 
grubiai purtyti, taikydamasis smogti į veidą. 
Pagaliau jis prispaudė mane prie lentinės sie- 
nos, ir lyg jo ranka, lyg mano (gerai nežinau, 
mudviejų rankos susipynė), apskritai kažkurio 
ranka nuslinko iš apačios į viršų mano smak- 
ru, ir tą pačią akimirką kaukė buvo nuplėšta. 

Aš buvau sukrėstas, sakytum, žmonėms 
matant, man staiga būtų kas nutraukęs kelnes. 
Priešininkas buvo sukrėstas nė kiek ne ma- 
žiau. Dusliu, droviu balsu, taip nederančiu su 
išore, jis suburbėjo kažką neaiškiai ir pasipik- 
tinęs, lyg pats nukentėjęs, greitai išėjo. Pastė- 
ręs aš nusišluosčiau prakaitą ir kaukę vėl užsi- 
moviau. Tikriausiai susirinko žioplių, bet man 
stigo drąsos apsižvalgyti, Jeigu tai būtų sce- 
noje, iš mūsų būtų lig valiai pasijuokę. Dabar, 
eidamas iš namų, visada būtinai pasiimsiu 
pneumatinį pistoletą. 


Post scriptum. Įdomu, kaip at- 
rodė mano tragikomedija tatuiruotajam 
žmogui ir žiopliams — tos scenos liudy- 
tojams. Nors ir kiek jie juokėsi, tačiau 
tik juoku tai negalėjo baigtis. Tas atsi- 
tikimas visą gyvenimą, tur būt, išliks 
jiems atmintyje. Taip, bet kokiu pavi- 


213 


214 


dalu? Įstrigs širdyje kaip sviedinio ske- 
veldra? O gal tvokstelės į akis ir iš- 
kreips aplinkinių išvaizdą? .. Šiaip ar 
taip, galima tvirtai pasakyti, kad nuo 
šiolei jie nebespoksos į kitų žmonių vei- 
dus. Kiti žmonės pasidarys jiems perre- 
gimi kaip šmėklos, o visas pasaulis bus 
su prošvaistėmis it paveikslas ant stiklo, 
pieštas blankiai rausvais dažais. Pats pa- 
saulis pradės rodytis nepaprastas kaip 
kaukė, žmones apims neišpasakytas vie- 
natvės jausmas. Bet aš tiems žmonėms 
nesu nusikaltęs. Tai, ką jie pamatė, vei- 
kiausiai buvo tiesa. Matyti tik kaukė, 
pačios tiesos nematyti. Ir štai šią, giles- 
nę tiesą jie galėjo pamatyti. Nors ir ko- 
kia menka pasirodytų tiesa kito akims, 
ji visada suteikia atpildą. 

Vieną kartą, prieš kokią dvidešimt 
metų, aš pamačiau vaiko lavoną. Jis gu- 
lėjo aukštielninkas už mokyklos vešlio- 
je žolėje. Iš netyčių jį užėjau, ieškoda- 
mas beisbolo sviedinio. Lavonas buvo 
išpūstas kaip guminis kamuolys ir visas 
išmuštas raudonų dėmių. Man pasirodė, 
kad jo burna kruta, bet, geriau įsižiūrė- 
jęs, pamačiau, kad knibžda gausybė kir- 
mėlių, jau sugraužusių lūpas. Mane pa- 
gavo baimė, ir paskui kelias dienas kąs- 
nio negalėjau nuryti. Tada tai man pa- 
darė skaudų ir baisų įspūdį, bet ilgai- 
niui — lavonas, tur būt, brendo kartu su 


manimi — liko vien ramaus liūdesio ap- 
gaubtas švelnus raudonis ant lygios, 
tarsi vaškinės odos. O dabar prisimini- 
mų apie lavoną aš jau nebesistengiau 
nuginti. Atvirkščiai, tuos prisiminimus 
net pamėgau. Kiekvieną kartą, kai tą 
lavoną prisimenu, man kyla jausmas, 
kad mudu draugai. Jis man primena, 
kad, be plastiko, dar yra pasaulis, kurį 
galima paliesti ranka. Jis visada liks 
su manimi kaip kito pasaulio simbolis. 

Ne, šie pasiteisinimai skiriami ne 
tik svetimiems žmonėms. Dabar visi 
mano rūpesčiai suksis ir apie tave. Aš 
noriu, kad tu patikėtum mano žodžiais, 
net jeigu tau ir pasirodys, kad jie palie- 
ka pernelyg gilias žaizdas. Pagaliau tai 
ir ne žaizdos, o truputėlį skaudesni, ne- 
gu norėtųsi, prisiminimai apie tai, kokį 
įspūdį tau padarė, kai pažvelgei man po 
kauke. Esu tikras, ateis laikas, ir tu pri- 
siminsi tai su švelnumu, kaip aš lavo- 


ną. 


Aš truputį užtrukau — reikėjo apsitvarkyti 
įdrėskimus ir pakeisti klijus. Tiesa, padariau 
nemažą lankstą, kol nupirkau kaukei visa, kas 
reikalinga: žiebtuvėlį, užrašų knygutę, pinigi- 
nę. O paskui patraukiau į skirtąją vietą — ly- 
giai ketvirtą valandą buvau autobuso stotelėje. 
Čia aš ketinau sulaukti tavęs grįžtant iš taiko- 
mosios dailės paskaitų, kurias tu lankei ketvir- 

tadieniais. Artėjo vakaro spūsties metas, tos 
judrios vietos triukšmas, nelyginant statinėje su 
rauginiais, užliejo visą erdvę savo pernelyg 
dideliu sodrumu, ir aš kažkodėl pajutau nepa- 
prastą ramybę, tarsi eičiau per mišką, kuriame 
neseniai pradėjo kristi lapai. Matyt, sukrėti- 
mas man dar nebuvo praėjęs ir stelbė visus 
penkis mano jutimus. Vos tik užsimerkiau, ir 
ėmė verpetu suktis lyg moskitų spiečius bega- 
lė žvaigždžių, spinduliuojančių vaiskią šviesą. 
Tur būt, pakilo spaudimas. Iš tikrųjų sukrė- 
timas buvo didelis. Bet tai ne tik į bloga. Pa- 
žeminimas paveikė kaip stimuliatorius: skati- 
no nusižengti įstatymui. 

Aš nusprendžiau palaukti ant banko laiptų. 
Nuo pakilumos buvo geriau matyti, o kadangi 
šalia manęs stovėjo daug laukiančių, aš me- 
kritau į akis. Nebuvo ko būkštauti, kad tu pa- 
matysi mane anksčiau, negu aš tave. Paskaitos 
baigiasi ketvirtą valandą, ir jeigu tu net pra- 
leisi vieną autobusą, vis vien parvažiuosi po 
kokių dešimties minučių. 

Niekada nemaniau, kad tavo paskaitos man 
tiek pravers. Jeigu mane kas paklaustų, aš pa- 
sakyčiau, kad jau pats to ilgamečio vaikščio- 
jimo į visiškai nereikalingas paskaitas faktas 
yra puikus moteriškosios egzistencijos nepa- 
stovumo įrodymas. Labai simboliška, kad tu 
pasirinkai sagų gaminimą ir dirbi su malonu- 
mu. Kokią gausybę sagų, didelių ir mažų, tu 
jau nutekinai, išraižei, nudažei, nugludinai! Tu 
darei sagas ne tam, kad jomis ką užsegtų,— tu 

be galo darei praktinius daiktus visiškai ne- 
praktiniais tikslais. Ne, aš nenoriu tavęs kal- 
tinti. Juk iš tiesų aš nė karto tam nepasiprie- 
šinau. Jeigu tu tikrai susidomėjusi — iš visos 
širdies laiminu šį nekaltą užsiėmimą... 

„„„Tačiau vėlesniuose įvykiuose tu buvai 
vienas iš pagrindinių veikėjų, ir todėl aš ne- 
dėstysiu jų valanda po valandos. Štai kas rei- 
kalinga: išversti mano širdį ir parodyti švie- 
soje besislepiantį ten begėdišką parazito veidą. 
Tu parvažiavai trečiuoju autobusu ir praėjai 
pro mane. Aš nusekiau įkandin. Iš nugaros tu 
atrodei nepaprastai liekna, nepaprastai grakšti, 
ir Mane apėmė drovumas. 

Aš pavijau tave prie šviesoforo sankryžoje 
priešais geležinkelio stotį. Per kelias minutes, 
reikalingas nueiti iki stoties, aš žūt būt turiu 
ką nors padaryti, kad tu atkreiptum į mane 
dėmesį. Negalima pulte pulti, bet ir aplinkinis 
kelias netinka. Duodamas, sakytum ką tik bū- 
čiau radęs, pasiimtą iš namų odinę tavo darbo 
sagą, aš kreipiausi į tave apgalvotais žodžiais: 

— Ar ne jūs pametėte? 

Nustebusi tu pakėlei krepšį, apžiūrėjai jo 
apačią, patikrinai sagtis ir, visa savo išvaizda 
rodydama, kad negali suprasti, kodėl taip atsi- 
tiko, skubiai metei į mane patiklų žvilgsnį. Jei- 
gu jau aš prašnekau, tai negalima praleisti pro- 
gos, kuria patikėjau, ir aš leidausi į priekį. 

—- Gal iš skrybėlaitės? 

— Iš skrybėlaitės? 

— Mitrios rankos — ir iš skrybėlaitės gali 
iššokti triušis. 

Tačiau tu nė nešyptelėjai. Ir dar žvilgsniu, 
tarsi chirurgo žnyplėmis, stipriai užčiaupei man 
burną. Tavo žvilgsnis buvo nepaprastai skvar- 
bus, tarsi būtum užsimiršusi, tikriausiai nesą- 
moningas. Jeigu tu taip žiūrėsi dar kelias se- 
kundes, pamatysi mane kiaurai, — aš beregint 
tai supratau ir atsitraukiau. Bet šito atsitikti 
negalėjo. Kaukė jau laimėjo pergalę įvairiau- 
siose situacijose. Nebuvo ko bijoti, kad tau 
kils įtarimų — tu juk nenuplėši kaukės, kaip 
tasai tatuiruotas vyriškis, nepaliesi jos lūpo- 
mis (temperatūros skirtumo paslėpti neįmano- 
ma). Be to, aš tyčiomis kalbėjau duslesniu, nei 
paprastai, balsu, bet jei to būčiau ir nedaręs, 
lūpiniai garsai skambėjo visiškai kitaip, nes 
ant mano lūpų buvo uždėtos dirbtinės. 

Gal būt, aš labai jaudinausi: tu greitai nu- 
sukai akis, ir veidas vėl, kaip visada, pasidarė 
išsiblaškęs. Bet mano erotizmas, susidūręs su 
tavo skvarbiu žvilgsniu, pabruko uodegą, ir, 
jeigu tu būtum nuėjusi, gal ir būčiau įstengęs 
atsisakyti plano ir supratęs, kad tai visų 9ge- 
riausia mMudviem abiem. Diena buvo giedra, 
saulėta, ir prieš tave kaukės galia, jos įstabi jėga 
nublanko. Bet ir tu akimirką sudvejojai. O gat- 
vės srautas, besirangąs aplink mus tarsi raji 
pirmykštė pabaisa, siurbė besismelkiančias min- 
tis, vos tiktai jos kildavo. Išsiaiškinti, kodėl su- 
triko magnetinis laukas, atsiradęs tarp mūsų dėl 

tavo trumputės dvejonės, nebuvo kada, ir aš, 
pasinaudodamas tuo sumišimu, paleidau antrą- 
Jį sugalvotų iš anksto žodžių ešeloną. 


Pastabos paraštėje. Posakis 
„Magnetinio lauko sutrikimas“ labai tei- 
singas. Apskritai aš gi nujaučiau, kokia 
ta akimirka svarbi. Jeigu būtų kalbama 
tik apie nuojautą, nebūtų kuo didžiuo- 
tis, ko aiškintis. Bet jeigu nebūčiau nė 
nujautęs, jeigu šias eilutes praleisčiau — 
visas sudrebu, vien apie tai pagalvo- 
jęs,— aš būčiau pasmerktas pajuokai, 
visi mano veiksmai ir poelgiai būtų pa- 
tyčių objektas, ir šie užrašai iš kaukės 
užrašų virstų paprasčiausiais klouno 
užrašais. Klounas — tai irgi neblogai, 
bet aš stačiai nenoriu būti klounu, ne- 
suvokiančiu, kad jis klounas. 


Tu tikriausiai prisimeni? Aš lyg niekur nie- 
ko, tokiu balsu, sakytum man jau nusibodo tai 
aiškintis, paklausiau, kur tokio ir tokio autobu- 
so galinė stotelė. Nežinau, ar tu atkreipei dė- 
mesį, bet aš pasirinkau tą stotelę ne todėl, kad 
man būtų šovusi absurdiška mintis nustumti lai- 
ką, ne, tai buvo gudriai paspęsti spąstai. 

Visų pirma aš pasiteiravau apie vienintelę 
toje autobuso linijoje stotelę, esančią prie pat 
geležinkelio stoties ir kartu nepatogioje tylioje 
vietoje, maža kam težinomoje. Be to, stotelė 
buvo kitoje geležinkelio stoties pusėje, ir, jeigu 

nežinotum tunelio, tektų daryti lankstą viadu- 
ku. Pagaliau tas tunelis neapsakomai painus, ir 
ueįmanoma dviem žodžiais paaiškinti, kaip sie- 
Jasi su ta ar kita vieta gausybė įėjimų ir išėji- 
mų. Na ir pagaliau tuo keliu nuotolis iki pero- 
no, iš kurio tu važiuosi, visai tas pat, kaip ei- 
nant per stotį. Ir tu, aišku, tą stotelę žinai. 
Aš visas įsitempiau, laukdamas atsakymo. 
Mano kūnas lyg suakmenėjo iš baimės, kad tu 
įspėsi mano slaptus kėslus, ir, jei būčiau be 
kaukės, vargu ar galėčiau eiti šalia tavęs, jei- 
gu pasiūlytum palydėti. Net abejoju, ar pavy- 
ko man nuslėpti nelygų alsavimą. Aš laukiau, 
jausdamasis, lyg mane kas būtų uždarę į dužų 
stiklinį indą (stiklas plonesnis už popierių, nu- 
sičiaudėk —ir jis subirs į smulkias šukeles). 
Negaliu ginčyti, kad aš nekantravau, bet tiesa 
ir tai, kad tu neskubėjai atsakyti. Ko gi tu 
dvejojai? Aš įsitvėriau to fakto, kad tu dve- 
joji. Padėtis susidarė tokia, kad tu turėjai tuč- 
tuojau nuspręsti — arba sutikti, arba atsisa- 
kyti. Ir juo ilgiau tu abejojai, juo stipriau bu- 
vo justi nenuoširdumas, ir man didėjo įtarimas. 
Jeigu tu nenorėjai, galėjai ištarti tik vieną žodį 
„nežinau“, tačiau tu vis dar abejojai, ir iš to 
buvo matyti, kad pusiau sutinki. O sutikusi, te- 
gu ir pusiau, nebeturėtum dingsties atsisakyti. 
Gal būt, man reikėjo dar ką nors pridurti, kad 
tau lengviau būtų pasiryžti. Tuo metu jaunas 
vaikinas stumdydamasis skubiai įsispraudė 
tarp mūsų. Tik tada mes pamatėme, kad kliu- 
dom žmonių srautui ir aplink mus jau sukasi 

verpetas. Šiaip taip laikydamasi tame sraute, 
tu klausiamai pažvelgei į mane — nuvedei ma- 
ne akimis, tarsi atsainiai pervertei kalendorių. 
Nepatinka man tavo žvilgsnis, pagalvojau, ir 
jau ketinau nors kiek tave padrąsinti, tačiau tu 
pagaliau atsakei. 

Kai išgirdau tavo atsakymą, nors viskas ėjo 
gerai ir be žodžių mes jau buvom beveik susi- 
tarę, kažko man pasidarė liūdna, tarsi būčiau 
išduotas. .. Jeigu tai aš — viskas gerai, o jeigu 
visai svetimas žmogus, kas tada? Kiek pasvyra- 
vusi, tu sutikai. Ir suteikei tam tokios reikšmės, 
lyg be dvejonių negalima buvo sutikti. Apskri- 
tai tu davei suprasti apie esamą užtvarą. Ir to, 
kad tu visiškai sąmoningai sutikai paėjėti su 
manimi septynias aštuonias minutes, kelis šim- 
tus metrų, aš negalėjau nesuprasti kaip kažko 
daugiau, nei paprastas mandagumas. Šiaip ar 
taip, tavo dovana buvo kur kas vertingesnė už 
sagą, mano tau išrinktą. Atvirai sakant, tu są- 
moningai žadinai man erotizmą. Ir kadangi ža- 
dinai sąmoningai, tai ir pati... 

Ne, viskas gerai. O ir ką aš galiu sakyti, kai 
visas Mano planas paremtas tokia įvykių eiga? 
Jeigu, įspėjusi mano kėslus, tu būtum atsisakiu- 
si, visas mano darbas būtų nuėjęs niekais. Aš 
galėčiau, žinoma, bandyti iš naujo, kitą dieną, 
bet jei pirmą kartą pavyko suvaidinti atsitik- 
tinumą, antrąsyk tu tikrai pajusi, kad aš kažko 
siekiu, ir tavo budrumas tik sustiprės. Taip, vis- 
kas gerai. Praėjusią naktį aš kaip reikiant su- 
vokiau, kad troškimas per kaukę susigrąžinti 

tave ir per tave susigrąžinti visus kitus Žžmo- 
nes, — ne niekai, ne tušti žodžiai, kad jis griau- 
na sekso užtvarą, daro iš manęs begėdį. Kadan- 
gi aš veržiausi įveikti užtvarą ir tu, rodės, suti- 
kai, dabar nebuvo ko labai nerimauti. Tavo pa- 
siteisinimas, kad tu tiesiog neteikei tam reikš- 
mės, nieko nejįtikintų. Jeigu nori sugriauti už- 
tvarą, neversdamas partnerio ją griauti, tai be- 
lieka tiktai smurtas. Bet aš nustebčiau, išgirdęs, 
kad vienpuse paleistuvyste galima atnaujinti 
taką į žmones. Toks, netgi vienintelis, poelgis 
neabejotinai privers kaukę be pėdsakų dingti 
iš šio pasaulio. Be to, jeigu aš ketinau pasi- 
tenkinti smurtu, tai pakako mano tikrojo dė- 
lėto veido, ir nevertėjo dėtis kaukės. 
Teoriškai mano samprotavimai, žinoma, bu- 
vo teisingi. Bet kai šalia tavęs, šalia tavo gyvo 
kūno, aš leidausi laiptais į tunelį, sausakimšai 
prisikimšusį svetimų žmonių, mane slėgte slėgė 
neišpasakytas tavo realumas, iš sumišimo, iš 
neapsakomos gėlos mane apniko slogios mintys. 
Aš neturėsiu ko atsakyti, jeigu tu man prikiši 
skurdžią vaizduotę, bet argi taip jau retai 
pasitaiko vaizduotė, paremta lytėjimu? Aš ne- 
galvojau apie tave kaip apie stiklinę lėlę ar 
žodinį ženklą, bet pirmąkart pajutau tavo ap- 
čiuopiamą realumą, prisiartinęs tiek, kad galė- 
jau tave paliesti ranka. Arčiau tavęs esanti ma- 
no kūno pusė pasidarė jautri lyg po saulės nu- 
degimo — kiekviena pora tarsi šuo, iškoręs nuo 
karščio liežuvį, sunkiai alsavo. Vos tik aš įsi- 
vaizdavau, kad tu, tokia juntama, pasiryžusi at- 

siduoti visiškai svetimam žmogui, ir mane ap- 
ėmė nepakenčiamas liūdesys, kad esu apgautas 
vyras ir dar išvytas kaip netikša. Taip, vakar 
mano begėdiškos fantazijos, kuriose tave igno- 
ravau, buvo daug santūresnės. Tur būt, net 
smurtas už tai geriau. Aš vėl ėmiau prisiminti 
kaukės bruožus, kaip visiškai svetimą veidą, ir 
pajutau jai baisią neapykantą, pasibiaurėjimą 
tuo barzdotu medžiotoju su tamsiais akiniais ir 
pretenzingais drabužiais. Ir sykiu pajutau, kad 
tu, ryžtingai neatstūmusi to asmens, esi visai 
kita, ir man pasidarė dar liūdniau, tarsi ant 
brangakmenio būčiau pamatęs nuodų. 

Kaukė elgėsi kitaip. Ji, man rodos, traukė 
į save mano kančias ir jomis mito; sakytum 
pelkių augalo, jos troškimų šakos ir lapai da- 
rėsi vis tvirtesni ir vešlesni. Vien tai, kad tu 
manęs neatstūmei, prilygo žodžiams „tu ma- 
no“, ir aš įsmeigiau vaizduotės iltis į tavo pa- 
kaušį, kyšantį iš rusvos palaidinukės be apy- 
kaklės lyg vaisių sulčių stiklainėlis. Aš netu- 
rėjau ko teisintis — man tu buvai tu, o kau- 
kei — tik viena iš kritusių į akis moterų... 
Taip, tokie tolimi vienas kitam buvome aš ir 
kaukė — mus skyrė bedugnė. Betgi iš tiesų mus 
skyrė tik viršutinis kelių milimetrų veido 
sluoksnis, visa kita mūsų bendra, ir todėl tu, 
galimas daiktas, ptmanysi, kad šnekos apie be- 
dugnę — tik gražūs žodžiai, bet man norisi, kad 
tu prisimintum, kaip įtaisyta gramofono plokš- 
telė. Labai paprastai, o kiek dešimčių tonų ji 
gali atkurti. Tad nereikia stebėtis, kad žmogaus 

širdis plaka vienu metu dviem priešingais to- 
nais. 

Žinoma, stebėtis nereikia. Juk ir tu pati bu- 
vai susidvejinusi. Aš gyvenau dvilypį gyveni- 
mą, ir tu taip pat ėmei gyventi dvilypį gyve- 
nimą. Aš pavirtau svetimu žmogumi, užsidėjęs 
svetimą kaukę, ir tu taip pat pavirtai svetimu 
žmogumi, užsidėjusi savo pačios kaukę. Sveti- 
mas žmogus, užsidėjęs savo paties kaukę. .. Ne- 
labai malonus žodžių derinys. Aš tikėjausi susi- 
tikti antrą kartą ir privalėjau turėti detalų pla- 
ną, o iš tiesų teko, rodos, antrą kartą skirtis. 
Tikriausiai kažkur padariau nedovanotiną 
klaidą. 

Jeigu aš galėčiau žinoti, kad iki to bus pri- 
eita, geriau būtų iš karto pasukti atgal... Ne, 
dar geriau, nesukant atgal, tiesiog paklausti ta- 
ve apie stotelę, o kitų planų tyliai atsižadėti, 
bet... Tai kodėl gi aš klusniai leidžiuosi veda- 
mas kaukės? .. Nesu tikras, ar vertas ko mano 
pasiaiškinimas: mano apviltoji meilė buvo iš- 
duota ir virto neapykanta, troškimas atnaujinti 
taką nesurado atbalsio ir peraugo į kerštą, ir, 
kadangi aš jau iki to priėjau, tai, nors mūsų 
norai buvo priešingi, ėmiau žengti koja kojon 
su kauke, stengdamasis galutinai įsitikinti tavo 
neištikimybe... Bet pala — Man regis, ir šių 
užrašų pradžioje aš dažnai vartojau žodį „„kerš- 
tas", bet vis dėlto... Taip, vartojau... Tada 
svarbiausia dingstis pasidaryti kaukę buvo troš- 
kimas su ja apgauti tave ir šitaip atkeršyti tik- 
rojo veido išdidybei. Paskui aš ėmiau linkti į ki- 

tų žmonių reabilitaciją, Mintis apie tavo sugun- 
dymą irgi pasidarė išmintingesnė, kontempliaty- 
vesnė, paskui prisidėjo kažkas kūniško, sulieps- 
nojo aistra, įgavusi pavydo formą, pavydas, su- 
sidūręs su draudžiama užtvara, sukėlė meilės 
konvulsijas, panašias į troškulį, aš pasidariau 
erotiškas ir galiausiai vėl pavirtau keršto be- 
laisviu. 

Paskutinis keršto protrūkis kažkuo man ne- 
patiko, sukėlė nerimo. Kaip reikės atkeršyti, kai 
įsitikinsiu tavo neištikimybe? Ar aš turiu, pa- 
teikęs tau įrodymus, išklausyti parodymus, ar 
priversti tave skirtis? Nieku gyvu — jeigu aš 
taip padarysiu, prarasiu tave galutinai. Jeigu 
mūsų santykiai leis tik slapčiom pasekti tavo 
neištikimybę pro užtvaros spragą, padarytą tavo 
ir kaukės, — puiku, aš pasiryžęs taip slapčiom 
sekti visą gyvenimą. Bet ar bus atkeršyta tokiu 
nepaliaujamu paleistuvavimu? Juk taikydamasi 
prie mano dvilypumo, tu turėsi nuolatos kęsti 
tokį pat savo dvilypumą. Nei meilė, nei neapy- 
kanta... Nei kaukė, nei tikrasis veidas... Ma- 
tyt, šioje tirštoje pilkoje migloje aš būsiu ku- 
riam laikui atgavęs pusiausvyrą. 


Tačiau, priešingai negu aš, nusprendęs ra- 
miai atsižadėti savo sumanymo, kaukė turėjo 
laikytis išdidžiai ir nepriklausomai, „bet ėmė 
nebesitvardyti. Tavo žodžiai, ištarti netyčiom, 
kai paskui, po dešimties minučių, sėdėdama 
restorane tunelio gale, tu šaukšteliu maišei ka- 
vą, atėmė kaukei pasitikėjimą, tarsi įvarė ją 

tarp dviejų veidrodžių ir privertė kalbėti pačią 
su savimi. 

— Mano vyras kaip tik komandiruotėje, to- 
dėl... 

Kas „todėl“? Daugiau tu nieko nepasakei, 
kaukė irgi neturėjo noro klausti. Blaivi nuovo- 
ka sakė, kad tavo žodžius galima suprasti taip: 
todėl, parėjus namo, man nereikės virti pietų ir 
nieko neatsitiks, jei aš pavalgysiu mieste, — tai 
yra tu lyg teisinaisi, kad sutikai su mano pasiū- 
lymu,— taip juos irgi buvo galima suprasti. Bet 
niūriai šaltas tavo tonas veikiau bylojo apie 
ryžtingumą, tarsi tu įtikinėtum pati save, ir 
eiektas buvo toks pat, kaip kad tu būtum sprig- 
telėjusi į nosį savimylai kaukei... Apie ką gi 
mes kalbėjomės?... Taip, tikrai, kaukė kažkur 
skaitytais žodžiais pagyrė tavo pirštus, paskui 
paklausė apie dešinės rankos nykščio žaizdelę 
nuo sagų ir, įsitikinusi, kad tavo ranka neven- 
gia jos žvilgsnių, užvedė kalbą apie žmonių 
santykius kaip algebros lygtį, be tokių sąlygų, 
kaip vardas, profesija, gyvenamoji vieta, ir tuč- 
tuojau, prisimenu, ėmė stebėti tavo nuotaiką. 
Kaukė, tvirtai žinanti, kam priklauso pagrindi- 
nis vaidmuo siekiant tave suvedžioti, ir pasišo- 
vusi elgtis su tavimi kaip tinkama, nustėro iš 
nuostabos lyg vaikas, netikėtai aplenktas, nu- 
stumtas į šoną varžovo. 


Pastaba paraštėje. Prisime- 
nu, kaip labai tada jaudinausi, bijoda- 
mas, kad tu nesuprastum, jog po kauke 
slepiuosi aš. 

Kai gerai pagalvoji, iš tiesų nėra jokių įro- 
dymų, kad viliojo kaukė, o suviliota buvai tu. 
Viskas buvo padaryta subtiliai; o gal tu pati 
leidaisi suviliojama, be jokių kaukės gudravi- 
mų? Šiaip ar taip, pradėti viską iš naujo buvo 
neįmanoma, ir kaukė, norėdama save padrąsinti, 
turėjo tik pasidaryti dar atkaklesnis viliotojas. 

Bet nors ir kiek ji stengėsi elgtis kaip vi- 
liotojas, to nebereikėjo — tu jau buvai suvi- 
liota moteris. Jeigu grobsi viena ranka, 
vadinasi, tikrai bus apgauta viena ranka, o jei- 
gu grobsi abiem rankomis, tai bus išduotos abi 
rankos — taip sakoma. Štai kodėl vis vien, kol 
mes buvom restorane, kaukė vis suko tolyn nuo 
kalbos apie tavo „vyrą“. Tas pat ir su dėlėmis: 
nors ir kaip atrodytų, kad apie tai galima šne- 
kėti ramiai, nors ir kaip logiškai įrodinėtum, 
kad jos kito žmogaus, — vis tiek baisu. Bet vis 
dėlto, kai tu neparodei jokio noro apie tai 
kalbėtis, aš smarkiai supykau,— apskritai biau- 
ri situacija. Iš tikrųjų, tu, be abejo, ignoravai 
„jį“, vadinasi, mane. Daugiau negu nemaloni 
panieka. Bet, antra vertus, negaliu sakyti, jog 
aš norėjau, kad tu apie tai kalbėtum,— apsk:i- 
tai mano padėtis buvo gana kebli. Jeigu tu vėl 
apie „jį“ prašnektum, galima būtų šituo kaukę 
aptramdyti. Man, kaip viliotojui, teliko tikėtis, 
kad tu ir toliau būsi mano bendrininkė. Mane 
piktino tavo keista maniera šypsotis vien apati- 
ne lūpa. Dar daugiau nerimo sukėlė tai, kad tu 
žiūrėjai pro mane kažkur tolyn. Aš jaučiausi 
kaltas, kad atsisakei siūlomo alaus. Bet ir neno- 

rėjau, kad tu gertum per daug. Žodžiu tariant, 
jaučiausi kaip žmogus, kurį įmurkdė į šaltą 
kaip ledas vonią ir tučtuojau apliejo karštu 
vandeniu. Kairioji akis tarsi į trofėjų švelniai 
žiūrėjo į tavo pirštus, trupinančius duoną,— 
švelnius, minkštus pirštus, sakytum sudrėkusi 
triušio oda, jei nematysime žaizdelės nuo sa- 
gų; dešinioji akis, lyg apgautas vyras — žmo- 
nos neištikimybės liudytojas, raukėsi iš skaus- 
mo. Meilės trikampis, kur vienas atlieka du 
vaidmenis. Antieuklido trikampis, kuris atro- 
dytų brėžinyje tiesia linija: „aš“, kaukė — ma- 
no antrasis „aš“ ir „tu“. 

Kai mes pavalgėme, laikas nelyginant žele 
tučtuojau ėmė stingti aplinkui mus. Gal būt, 
nuo lubų sunkumo? Neproporcingai masyvi be- 
tono kolona stovėjo viduryje salės ir žadino 
mintį, kokią neišpasakytą naštą ji laiko. Be to, 
šis požeminis restoranas buvo be langų. Nie- 
kas nerodė, kad esama dvidešimt keturių va- 
landų saulės laiko vieneto. Buvo tik dirbtinė 
neperiodinė šviesa. O tuoj už restorano sienų 
vertikaliais klodais, einančiais į gilumą, pože- 
minėmis upėmis tekėjo laikas, skaičiuojamas 
dešimtimis tūkstančių metų. Ir tavo „vyras“, 
kuris turi varyti mūsų laiką, kol mes jo taip 
laukiame, niekada jau nebegrįš. O laike, pasi- 
daryk tankus, pasiversk indu, slepiančiu tik 
mudu! Tada mes su tuo indu pereisime gatvę, 
ir vieta, kur nueisime, bus naujas mūsų prie- 
globstis. 

Bet iš tiesų nei aš, nei kaukė nežinojom ta- 
vo tikrųjų ketinimų. Neatsikalbinėdama, visai 
nesipriešindama,— man netgi pasirodė, lyg šito 
tikėjaisi — tu pasidavei mano negudriam ma- 
nevrui: iš pradžių sutikai išgerti kavos, 0 pas- 
kui papietauti, bet... kurį laiką kaukė optimis- 
tiškai tikėjo, kad viskas eina pagal planą, bet... 
toksai tavo ryžtingumas, tarsi visas savo sąmo- 
nės plyteles jau būtum sutvirtinusi skiediniu, 
vėl įvarė kaukei baimės ir nevilties. Tu, žino- 
ma, nebuvai nemeili. Kadangi leidaisi vilioja- 
ma, nemeilumas įrodytų, kad per daug galvo- 
jai apie užtvarą, ir tu, atvirkščiai, būtum labiau 
pasiekiama, tačiau buvai gana švelni, delika- 
čiai rūpestinga. Tu nesidrovėjai, elgeisi drąsiai, 
natūraliai, laisvai. Apskritai buvai tokia pat, 
kaip visada, tu buvai tu. 

Ir šis tavo pastovumas kaukę išmušė iš vė- 
žių. Kurgi tu pagaliau slepi lipnų kaip tirps- 
tantis saldainis laukiančio pagundos žmogaus 
alsavimą, jo spindinčius žvilgsnius, degančius 
vidine ugnimi, belaukiant kilusį jaudulį? Kon- 
vulsyviai įsitvėrę į apvalaus pietų stalo kraštus, 
mes buvom sakytum pienės žiedai, suspausti 
tarp saulės laiko puslapių. Ir tai, kad, godžiai 
rydamas seiles, aš, įsitvėręs į draudžiamą už- 
tvarą, laukiau akimirkos, kada galėsiu kartu su 
tavimi ją griauti — argi tai buvo tik patenkin- 
tos kaukės vaizduotė? Štai kodėl kartu su pie- 
tumis keistai pasibaigė keistas susitikimas. .. 

Oficiantas tylomis, lyg nieko nematydamas, 
kaip to reikalavo taisyklės, kraustė stalą. Van- 

duo stiklinėse suribuliavo,— Matyt, pravažia- 
vo metro traukinys. Kaukė iš nekantrumo ir 
toliau tauškė niekus, vis stengdamasi įterpti 
žodžius, keliančius seksualines asociacijas, ta- 
čiau tu visai nereagavai — nei vienaip, nei ki- 
taip. Viena akimi sekdamas kaukės sumišimą, 
aš piktai plojau delnais ir sykiu gailėjausi, kad 
niekaip negaliu apkaltinti tavęs neištikimybe. 

Tačiau tai truko kokią dvidešimt minučių, 
o paskui — tur būt, prisimeni? — kaukė, atsipa- 
laidavusi iš stingulio, ištiesė koją, ir bato galas 
palietė tavo kulkšnį. Tavo veidą paženklino vos 
pastebimas susijaudinimas. Žvilgsnis įsmigo 
į vieną tašką. Tarp antakių įsirėžė raukšlė, lū- 
pos virptelėjo. Tačiau tu atlaidžiai, ramiai, kaip 
kad ryto šviesa pamažu apima nakties dangų, 
priėmei iš kaukės tas bergždžias pastangas. 
Kaukę kuteno juokas. Užgniaužtas viduje, juo- 
kas tarsi įsielektrino ir kaukę paraližavo. Šį kar- 
tą jai, rodos, pasisekė pašauti grobį. Apskritai 
galima nesirūpinti. Sutelkusi dėmesį į tavo po- 
jūčius, perduodamus per bato galą, kaukė irgi 
prikando liežuvį ir ėmė mėgautis nebyliu pa- 
šnekesiu. 

Ir iš tikrųjų laisvai šnekučiuoti buvo pavo- 
jinga. Pavyzdžiui, mudu nuostabiai sutartinai 
prašnekome apie vaismedžius; abiem netikėtai 
kilo kalba apie bevaikę moterį; alegorijose, 
vaizdinguose posakiuose aš ėmiau nejučiom 
vartoti cheminius terminus — jeigu būsiu toks 
neatsargus, susikraus kalnai įkalčių, galinčių 
kaukę išduoti. Žmogus, tur būt, teršia gyveni- 

mą savo išmatomis dažniau, negu šuo stoja prie 
stulpų. 

Bet man buvo suduotas skaudus smūgis. Ta- 
vo nesudrumsčiama ramybė, kai leidaisi vilio- 
jama, netilpo man galvoje, bet aš puikiai įsi- 
vaizdavau, kaip žavu tai kaukei,— štai kas buvo 
man baisus smūgis. Ir juk mano koja, palietusi 
tavo kulkšnį, iš tikrųjų buvo mano koja, ir aš 
tai aiškiai suvokiau, bet jeigu nesutelksiu į tai 
viso dėmesio, man susidarys tik netiesioginiai 
nefokusuoti įspūdžiai, tarsi tolimi, vaizduotės 
sužadinti įvykiai: kadangi atsiskyrė veidas, atsi- 
skyrė ir kūnas. Aš tai nujaučiau, bet vos tik su 
tokiu faktu susidūriau, — mane visą susuko iš 
skausmo. Jeigu taip man darosi dėl kulkšnies, 
tai ar pajėgsiu aš tvardytis, kai suprasiu, jog 
visą tavo kūną galima lytėti? Ar pajėgsiu aš 
tada atsispirti pagundai nuplėšti kaukę? Ar pa- 
jėgsiu aš, pakilus spaudimui, išlaikyti formą 
mūsų siurrealistinio trikampio, ir šiaipjau be 
galo įtemptoš.. 


Vos-ne-vos, sukandęs dantis, kenčiau aš tą 
bandymą pigaus viešbučio numeryje. Nenusi- 
plėšęs kaukės, neuždusinęs tavęs, aš kietai su- 
rišau save šiurkščia šiaudine virve, įkišau į mMai- 
šą, palikęs tik skylutes akims, 1r prisivertęs 
žiūrėjau, kaip tu atsiduodi. Bejėgiškumo klyks- 
mas gniaužė man gerklę. Pernelyg paprasta! 
Paprasčiau negu paprasta! Po susitikimo nepra- 
ėjo nė penkių valandų — kaip viskas paprasta! 
Kad tu nors dėl akių priešintumeisi... Na, o 

kiek valandų man pakaktų? Šešių valandų? Sep- 
tynių? Aštuonių? .. Kokios kvailystės, juokingi 
samprotavimai. .. Tavo pasileidimas ir liks pasi- 
leidimu, nors praeitų penkios valandos, ar pen- 
kiasdešimt, ar penki šimtai valandų. 

Bet kodėl aš tada nepadariau galo tam ydin- 
gam trikampiui? Iš keršto? Galimas daiktas. Ir 
iš keršto, ir, man rodos, kitokių motyvų veda- 
mas. Jeigu tiktai iš keršto, rasi geriausia buvo 
nusiplėšti kaukę. Bet aš bijojau. Labiausiai, ži- 
noma, bijojau žiaurių kaukės poelgių, — kaukė 
ir taip negailestingai apvertė aukštyn kojom, 
sugriovė visą Mano ramų gyvenimą,— na ir, be 
to, dar baisiau būtų grįžti į tas atsiskyrėlio die- 
nas, kai neturėjau veido. Baimė gimdė baimę, ir 
aš, tarsi bekojis paukštis, negalįs nutūpti ant 
žemės, turėjau vis skristi ir skristi. Tačiau tai 
dar ne viskas... Jeigu aš tikrai nepajėgiu šito 
ištverti — yra kita išeitis: kaukė lieka gyva ir 
nužudo tave... Tavo neištikimybė nenuginči- 
jama, bet, laimė, su kauke aš turiu alibi... Ne- 
ištikimybė — rimta kaltė... Kaukė galės visiš- 
kai pasitenkinti. .. 

Bet aš nepadariau ir to. Kodėl? Gal būt, to- 
dėl, kad nenorėjau tavęs prarasti? Ne, prarasti 
tavęs aš nenorėjau, bet turėjau pakankamai 
dingsčių nužudyti. Neverta ieškoti, ar turi pa- 
vydas išminties. Na, žiūrėk: juk tu tada atkak- 
liai mane stūmei, nežiūrėjai Mano pusėn, O 
dabar guli po kauke! Gaila, kad šviesa buvo 
užgesinta ir aš negalėjau visko pamatyti savo 
akimis, bet... Tavo smakras, kuriame nuosta- 

biai derinosi subrendimas ir vaikiškumas. ., 
Tamsus apgamas po pažastimi... Apendicito 
operacijos randas... Kuokštas susiraičiusių 
plaukų... Visa tai išniekino, visa užvaldė. Aš 
norėčiau, jeigu tik būtų galima, apžiūrėti tave 
visą ryškioje dienos šviesoje. Tu pamatei 
ir atstūmei dėlyną, tu pamatei ir atsidavei 
kaukei, ir todėl tu negalėtum piktintis, kad aš 
pamačiau ir tave. Bet šviesa ir man buvo 
nereikalinga. Pirma, aš negalėčiau nusiimti aki- 
nių. Ir, svarbiausia, ant mano kūno irgi buvo 
skiriamųjų žymių: randas ant šlaunies, likęs nuo 
to karto, kai Mudu seniai seniai kartu slidinė- 
jome, ir daug kitų, kurių aš nežinojau, o tu 
veikiausiai žinojai. 

Vietoj akių aš mobilizavau viską, kuo gali- 
ma justi: kelius, rankas, delnus, pirštus, liežuvį, 
nosį, ausis, — paleidau visa tai į ataką, norėda- 
mas tave paimti. Stengiausi nepraleisti nieko, 
kas galėtų būti tavo kūno signalas,— nei alsa- 
vimo, nei atodūsio, nei sąnarių judesio, nei 
raumenų susitraukimo, nei odos išskyrų, nei 
balso stygų spazmos... 

Ir vis dėlto aš nenorėčiau pavirsti tiesiog 
budeliu. Iš manęs buvo išspausti visi syvai, aš 
džiūvau ir drauge turėjau kęsti šitą paleistuvys- 
te, kęsti šitą kovą. Tokioje agonijoje ir mirtis 
nustojo baisumo, ir žmogžudystė atrodė tik ne- 
didelis barbariškumas. .. Kas gi, tavo manymu, 
privertė mane pasirinkti kantrybę? Galimas daik- 
tas, tau pasirodys keista — tavo orumas, kurio 
tu nepraradai ir niekinama. Ne, „orumas“ skam- 

ba keistokai. Ne, tai anaiptol nebuvo prievarta- 
vimas, nebuvo ir vienpusiškas neteisėtas kau- 
kės aktas — tu nė karto niekuo neparodei, kad 
ją atstumi, ir, vadinasi, tave reikia laikyti vei- 
kiau bendrininke. O kai bendrininkas oriai el- 
giasi su savo kompanionu,— atrodo komiška. 
Teisingiau, tur būt, sakyti, kad tu atrodei savim 
pasitikinti bendrininkė. Todėl kaukė, nors ir 
kaip pašėlusiai grūmėsi, negalėjo pavirsti iš- 
tvirkėliu, nekalbant jau apie prievartautoją. Tu 
buvai stačiai nepasiekiama. Bet faktas lieka 
faktu — tu nedora ir neištikima. Ir faktas lieka 
faktu — pavydas virė manyje kaip degutas ka- 
tile, kaip dūmas, kylantis iš kamino po lietaus, 
kaip karštoji versmė, kunkuliuojanti su purvu. 
Bet atsitiko nenumatytas dalykas — laikydama- 
si išdidžiai, tu galiausiai nepasidavei kaukei, ir 
tai mane apstulbino, sukrėtė. 

Nežinau, ar aš įstengčiau permanyti, kas 
paskatino tave taip ryžtingai laužyti ištikimybę. 
Tikriausiai vis dėlto ne gašlumas. Jei gašlumas, 
tu būtum tada atviriau koketavusi. Tačiau tu, 
lyg atlikdama apeigas, nuo pradžios iki galo 
buvai nesutrikdomai rami. Iš tiesų nesuprantu. 
Kas darėsi tavo širdyje? Ir jokios užuominos 
negalėjau pajusti. Bloga ir tai, kad sustiprėjęs, 
įsisenėjęs pralaimėjimo jausmas iki pat galo — 
šiaip ar taip, iki to laiko, kai rašomi šie užra- 
šai, — liko tarsi nenuplaunama dėmė. Tas vidu- 
rius traukiantis kankinimasis baisesnis už pavy- 
do šuorus. Nors aš užsidėjau kaukę, tik norėda- 
mas atnaujinti taką ir privilioti tave į jį, tu 

praėjai pro mane ir dingai tolumoje. Ir kaip 
seniau, kai dar neturėjau kaukės, aš likau 
vienas. 

Tavęs aš nesuprantu. Vargu ar tu sutikai 
tik todėl, kad tave pakvietė ir tau buvo vis tiek, 
su kuo eiti, vargu ar tu dėjaisi nepadoria mo- 
terimi, bet... Bet ir nėra įrodymų, kad buvo ne 
taip. O gal tu apsigimusi prostitutė, ir aš to 
tiesiog nenujaučiau? Ne, prostitutė negali taip 
iškilmingai suvaidinti moteris. Jeigu tu būtum 
prostitutė, tai, tenkindama svetimus geidulius, 
nevarstytum žmogaus savo panieka, nekeltum 
jam kančių. Kas gi tu buvai? Nors kaukė iš 
paskutiniųjų stengėsi sugriauti užtvarą, tu ne- 
palietusi praslinkai pro ją. Kaip vėjas ar kaip 
kvapas... 

Tavęs aš nesuprantu. Tolesni eksperimentai 
su tavim tesibaigs vienu — mano paties pra- 
žūtimi, 


Kitą rytą — nors koks ten rytas, buvo jau 
kone vidudienis — viešbutyje mes beveik nesi- 
kalbėjome. Naktį aš vis prabusdavau iš baimės, 
kad miegant gali nuslysti kaukė, kankino sap- 
nai, tarsi aš kažkur turiu važiuoti, tarsi kelio- 
nėje pamečiau bilietą, ir iš nuovargio man stin- 
go viršunosė, lyg ten būtų įbestas mietas. Mano 
kaukėtas veidas, kaip ir taviškis, neatrodė pa- 
vargęs ir susigėdęs. Tačiau dėl tos pačios kau- 
kės kaltės aš negalėjau nei nusiprausti, nei 
nusiskusti. Kaukė, niekada nesikeičianti, stipriai 
veržė išbrinkusį per naktį veidą; išdygę plau- 

keliai, atsimušę į užtvarą — kaukę, užlinko ir 
ėmė augti atgal į odą — baisi būsena. Apskritai 
kaukė irgi niekingas daiktas. Norėjau kuo grei- 
čiau išsiskirti su tavimi ir grįžti slėptuvėn. 

Kai, užsirūkęs cigaretę, mano tikrasis veidas, 
verčiamas visą laiką kurti nedėkingą vaidmenį, 
prašneko apie tai, kas galėjo pabudinti tau są- 
žinę, tu staiga neryžtingai padavei man melsvai 
žalsvą sagą, ir aš nejučiom krūptelėjau. Tai bu- 
vo ne mano rasta saga, o kita, su kuria tu 
terliojaisi tada, dar prieš pusę mėnesio. Tuo 
metu Mane erzino tavo pomėgis, bet, tą sagą 
vėl pamatęs, aš, rodos, tave supratau. Ploni 
sidabriniai siūlai, tarsi įspausti adata, nuostabiai 
raizgydamiesi, rėžė storą lako pamatą. Rodės, 
joje sustingęs tavo bežadis riksmas. Saga man 
pasirodė kaip priklydusi katė, su begaline meci- 
le išauginta senos, vienišos moters. Naivu? Gal 
būt. Bet vos tik atėjo į galvą mintis, kad tai 
karštas protestas prieš „jį“, nė karto net neprisi- 
minusį tavo sagų, ir tavo poelgis iškart man 
pasirodė gerai apgalvotas... Aš ketinau tave 
apkaltinti, bet apkaltintas buvau pats — apskri- 
tai aš išmokau puikiai kęsti pralaimėjimą. Kas, 
įdomu, pasakė kvailystę, esą, moterį galima 
užvaldyti? .. 

Gatvė visa spindėjo šviesoje, sakytum chro- 
muota. Realus buvo tik likęs nosyje tavo pra- 
kaito kvapas. Greitosiomis apsitvarkęs veidą, aš 
kritau į lovą ir pabudau tik auštant. Pasirodė, 
kad išmiegojau septyniolika valandų. Veidas 
degė, lyg per jį kas būtų pertraukę brūžikliu. 

Atidaręs langą ir žiūrėdamas į melsvėjantį iš 
lėto dangų, aš ėmiau vilgyti veidą drėgnu rank- 
šluosčiu. Pamažu dangus ėmė darytis tokios 
spalvos, kaip tavo duotoji saga, o paskui tokios, 
kaip sraigto suplaktas jūros vanduo laivo pas- 
kuigalyje. Mane apėmė liūdesys, skaudžiai įsi- 
kibęs rankomis į krūtinę, aš nejučiom sustau- 
giau... Koks beprasmis tyrumas! Šioje mėlynėje 
gyvenimas neįmanomas. Kaip gerai būtų pa- 
smaugti vakarykštę ir užvakarykštę dieną, kad 
jos išnyktų. Išanalizavus mano planą tik for- 
mos požiūriu, negalima pasakyti, kad jis nedavė 
jokių vaisių, bet kas tuos vaisius nurinko ir 
kokius? Jei ir buvo žmogus, nuėmęs vaisius, — 
tai tik tu viena, be jokio varžymosi suvaidinusi 
nedorą moterį ir kaip didžiulis juntamas šešėlis 
prasismelkusi pro kaukę. Bet dabar čia teliko 
tik dangaus mėlynė ir veido skausmas. .. Kau- 
kė, turėjusi būti nugalėtoja, atrodė ant stalo 
kvailai, lyg nepadorus reginys, kai patenkina- 
mas geismas. Gal pavartoti ją kaip taikinį šau- 
dymo iš pneumatinio pistoleto pratybose?.. O 
paskui suplėšyti į skutelius, tarsi nieko nė būti 
nebuvo? 

Tačiau tuo metu mėlynė apsiblausė, gatvės 
veidas ėmė darytis dieninis, ir tada mano nie- 
kingas maudulys nukrito lyg sena votis, ir aš 
buvau negailestingai sugrąžintas į neišvengia- 
mą tikrovę — prie dėlių knibždyno. Tegu kau- 
kė jau nebegalės man atnešti sapnų, panašių 
į šventinį fejerverką, bet dar blogiau — atsiža- 
dėti kaukės ir save gyvą palaidoti akmeniniame 

maiše be jokio lango. Po vakar dienos aš dar 
svyravau, bet jeigu man pavyktų tiksliai su- 
rasti mūsų trikampyje svorio centrą, tai rasi 
nebūtų jau taip neįmanoma, vikriai išlaikant pu- 
siausvyrą, naudotis kauke. Nors ir kokios pa- 
šėlusios būtų mano trumpalaikės emocijos, bet 
koks planas reikalauja tam tikro laiko, iki bus 
galutinai išbaigtas — tai jau tikras dalykas. 

Aš greitai pavalgiau ir anksčiau, nei pa- 
prastai, išėjau iš namų. Kadangi aš vėl turiu 
būti „pačiu savimi“, parvažiavusiu po savaitės 
is komandiruotės, šiandien po ilgos pertraukos 
mano veidas vėl aptvarstytas. Išeidamas dirs- 
telėjau į savo veidą, atsispindintį lange, ir ap- 
stulbau. Koks siaubas! Aš visai naujai pajutau 
laisvę, kurią duoda kaukė. O jeigu dabar tiesiai 
grįžčiau namo?.. Šita mintis mane kurstė... 
Tai padarys tau įspūdį — praėjusios nakties po- 
jūčiai, be abejo, dar gyvi tavo kūne. Verta pa- 
mėginti. Bet ar pajėgsiu aš tai ištverti — štai 
kas. Tikras, deja, nebuvau. Praėjusios nakties 
pojūčiai buvo gyvi ir manyje. Tikriausiai kan- 
kinsiu tave, pagautas siuto, kad viskas išaiš- 
kėjo. Bet nors ir kaip aš kentėjau, vis vien man 
norėjosi išsaugoti trikampį kurį laiką. O mūsų 
susitikimą, kai aš būsiu „pačiu savimi“, atidė- 
kime tam laikui, kada jau būsiu apsiraminęs 
prablaivėjusiame išoriniame pasaulyje. 

Bet ar iš tiesų tas išorinis pasaulis prablai- 
vėjo? 

Instituto vartai dar buvo uždaryti. Kai aš 
įėjau pro šonines duris, sargas su dantų šepe- 

tėliu burnoje, sukiojąs rankose gėlių vazoną, 
taip išsigando, kad akimirką jam užkando žadą. 
Jis buvo belekiąs į vestibiulį, bet aš jį sustab- 
džiau ir paprašiau rakto. Įprastas chemikalų 
kvapas man buvo kaip pranešioti batai. Bet 
tuščias institutas priminė vaiduoklių buveinę, 
kur gyvena tik medžio dvasia — kvapai, žings- 
nių garsai. Norėdamas atgaivinti ryšius su tik- 
rove, aš atverčiau lentelę su savo pavarde į 
viršų ir greitai apsivilkau baltą chalatą. Grifeli- 
nėje lentoje buvo užrašytas eksperimentas, at- 
liktas S grupės asistento. Rezultatai puikūs. 
Štai viskas, kas atėjo į galvą, ir daugiau to 
neminėsiu. Čia esantis žmogus, kuris kurstė 
pavydą ir konkurenciją, buvo apsėstas šlovės 
troškulio, stengėsi, aplenkdamas kitus, gauti už- 
sieninę literatūrą, suko galvą dėl kadrų, kėlė 
isterijas dėl eksperimentų finansavimo ir kartu 
uoliai dirbo, rasdamas savo darbe gyvenimo 
tikslą, buvo ne aš, o kažkas kitas, labai į mane 
panašus. Man rodėsi, kad mano buvęs „aš“ gi- 
miningas mano dabartiniam „aš“ tik tiek, kiek 
giminingi medžio dvasiai kvapas, žingsnių gar- 
sas. Tai man kėlė nerimą. Bet ir sąlygos visai 
kitos. Technikoje esama savų dėsnių, ir nors 
koks būtų veidas, jų tai nepaveiks. Ar galima, 
pavyzdžiui, tvirtinti, kad ir chemija, ir fizika ne- 
betenka prasmės, jeigu savyje neturi visų laips- 
nių žmogiškųjų santykių, kaip antai: vandens 
blusų, medūzų, parazitų, kiaulių, šimpanzių, lau- 
kinių pelių santykių. Žinoma, ne! Žmogiškieji 
santykiai tėra tik žmonių darbo priedas. Kitaip 

neliktų nieko kito, kaip tik iškart atsižadėti 
paliatyvaus maskarado ir nusižudyti. ., 

Ne, tik vaidenasi... Nieko nėra, ir todėl 
pernelyg traukia dėmesį Kvapai ir žingsnių gar- 
sai... Niekam tai nesuteiks malonumo; nedide- 
lė odos žaizda nesukliudys nė darbo. .. Šiaip ar 
taip sakysime, o tai, ką aš čia darau, liečia 
tiktai mane. Ar aš pasidarysiu perregimas, ar 
be nosies, ar mano veidas pasidarys panašus 
į begemoto snukį... Kol aš galiu dirbti su apa- 
ratūra, kol galiu mąstyti, mano kompaso rodyk- 
lė visada bus nukrypusi į šį darbą. 

Staiga aš pagalvojau apie tave. Esama nuo- 
monės, kad moterys savo kompaso rodyklę 
kreipia į meilę. Tai abejotina, bet, rodos, mote- 
ris iš tikrųjų gali būti laiminga vien meile. Na, 
o ar tu dabar laiminga? .. Umai man užėjo no- 
ras pašaukti tave savo paties balsu ir išgirsti 
tavo balsą. Aš nukėliau ragelį ir surinkau nu- 
merį, bet po antro pyptelėjimo jį pakabinau. 
Širdis nebuvo pasirengusi. Aš vis dar bijojau. 

Ėmė rinktis bendradarbiai, ir kiekvienas 
sveikino mane su užuojauta, sumišusia su šiokia 
tokia baime — ir į pastatą, ir į Mane pagaliau 
sugrįžo žmogaus dvasia. Per daug aš nervinau- 
si. Nieko labai gero neatsitiko, bet ir nieko 
blogo. Jeigu man institute pavyktų per darbą 
nutiesti taką į kitus žmones, o tai, ko stinga, 
pasipildyti kauke ir apsiprasti su tokiu dvily- 
piu gyvenimu, tai, sujungęs visa tai draugėn, 
aš būčiau idealus žmogus. Ne, kaukė ne tik pa- 
keičia tikrąjį veidą — ji suteikia tikrajam vei- 

dui fantastinių privilegijų laužant bet kokią už- 
tvarą, atidaro jam visas duris, ir todėl man 
teks gyventi ne vieno žmogaus gyvenimą, O 
daugelio žmonių kartu. Bet vis viena pradžioje 
reikia priprasti. Aš išmoksiu lengva širdimi 
keisti drabužius pagal vietą ir laiką. Taip pat, 
kaip gramofono plokštelė gali leisti kartu kiek 
nori garsų. 

Dieną buvo nedidelis incidentas. Laborato- 
rijos kampe susirinko būrelis žmonių, aš abe- 
jingas pasukau prie jų, ir stovintis viduryje 
jaunas asistentas bandė kažką paslėpti. Kai 
paklausiau, pasirodė, kad ir slėpti nėra ko: tai 
buvo raginimas išspręsti korėjiečių emigracijos 
klausimą. Be to, nors aš nieko jam nepasakiau, 
jis ėmė baisiausiai atsiprašinėti, o kiti sutrikę 
žiūrėjo, kas čia darosi. 

„.„ „Ar tik ne dėl to, kad beveidis žmogus ne- 
turi teisės padėti savo parašo korėjiečių labui? 
Žinoma, asistentas neturėjo piktų ketinimų, tik- 
riausiai jis tik pastebėjo, kad mane ima siutas, 
ir susilaikė nuo užuojautos. Jeigu žmonės visą 
laiką būtų be veidų, vargu ar būtų iškilusi ra- 
sinių skirtumų problema — tiek japonui ir korė- 
jiečiui, tiek rusui ir italui, tiek polineziečiui. 
Bet kodėl gi tas jaunas vyras, toksai kilnus, ši- 
taip skyrė mane, beveidį, ir korėjiečius, turin- 
čius kitokį veidą? Ar negalima daryti prielaidos, 
kad žmogus evoliucionavo iš beždžionės ne ran- 
kų ir darbo įrankio dėka, kaip paprastai tvirti- 
nama, 0 todėl, kad pats ėmė skirti save iš kitų 
pagal veidą. 

Vis dėlto aš nepasipiktinau ir paprašiau, 
kad man taip pat duotų pasirašyti. Visi, matyt, 
lengviau atsiduso. Bet kažkoks nemalonus jaus- 
mas vis tiek liko. Kas pastūmėjo mane daryti 
tai, į ką visai nelinko širdis? Neregima siena, 
vadinama „veidu“, užkirto man kelią. Ar gali- 
ma tai vadinti prablaivėjusiu pasauliu? .. 

Umai aš pajutau begalinį nuovargį ir kaž- 
kokia nekalta dingstimi anksčiau, nei paprastai, 
išėjau namo. Aš dar negalėjau tvirtinti atga- 
vęs pojūtį, tarsi mano veidas tikras, ir vargu ar 
buvo galima tikėtis didesnių pasikeitimų. Šiaip 
ar taip, Mano veidas aptvarstytas, ir jeigu aš 
nekalbėsiu, mano susijaudinimo nepastebėsi, o 
ir ne aš vienas jaudinsiuosi. Tur būt, kur kas 
daugiau man reikia susirūpinti, kad, žiūrėda- 
mas į tavo susijaudinimą, mokėčiau dėtis jo 
nematąs. Aš vis kartojau ir kartojau sau, kad 
netgi jei pastebėsiu, jog tu labai sutrikusi, vis 
tiek neturiu susinervinti, prarasti savitvardos. 

Bet po savaitės nesimatymo tu mane pasiti- 
kai nė trupučio nesusigėdusi,— visoje tavo elg- 
senoje, kiekviename veido bruoželyje, kaip ir 
prieš savaitę, slypėjo pašaipa, ir toks abejingu- 
mas iš pradžių mane apstulbino. Rodės, tarsi 
tave pristatė lėktuvu refrižeratoriumi lygiai to- 
kią, kokia buvai prieš man išvažiuojant. Gal 
būt, aš tau tiek maža tereiškiau, kad tau atro- 
dė neverta gadinti sau nervų dėl paslapčių? Ar 
gal iš tiesų tu buvai velnias angelo pavidalu, 
o įžūlus begėdiškumas buvo tikroji tavo esmė? 
Galiausiai aš piktai paprašiau tave papasakoti, 

kas atsitiko, kai manes nebuvo, ir tu, nė kiek 
nepasikeitusi, nekaltu veidu toliau krapštyda- 
masi su mano drabužiais, ėmei čiauškėti lyg 
vaikas, vienas sau žaidžiąs su kubiukais, apie 
rūpimus tau namų reikalus: apie tai, kad kai- 
mynai, pažeisdami architektūrinių organų ins- 
trukcijas, ėmę statytis prie savo namo priesta- 
tą ir prasidėjusi popierinė batalija su valdžia, 
o jų vaikui — nemiga nuo šunų lojimo, kad 
medžių šakos kieme smarkiai nusvirusios į gat- 
vę, kad gal reikią uždengti langus, kai įsijun- 
giam televizorių, kad skalbimo mašina biauriai 
ūžianti ir ar nepirkus naujos. Nejaugi tai tas 
pats žmogus, kuris praėjusią naktį dosniai, sa- 
kytum fontanas, liejo man jausmus, nejaugi tai 
subrendusi, tikra moteris? .. Nesinori tikėti... 
Aš taip įnirtingai grumiuosi su veido ir kaukės 
dvilypumu, prasidėjusiu jau po to, kai galutinai 
apsiginklavau, o tu šaltai ištvėrei savo dvily- 
pumą, kuris tau buvo visiškai netikėtas, ir nė 
per aguonos grūdą nesigaili... Kas gi čia yra? 
Kaip tai neteisinga? O gal pasakyti tau, kad aš 
viską žinau, a?.. Jei turėčiau dabar tą sagą, 
tučtuojau tylėdamas pakiščiau tau panosėn. 
Bet man teliko viena — tylėti kaip žuviai. 
Atverti kaukės paslaptį — vadinas, nusiginkluo- 
ti. Ne, jeigu man pavyktų sulyginti tave su sa- 
vimi, tada galima būtų ir nusiginkluoti. Bet vis 
vien balansas nebus mano naudai. Net jei aš 
nuplėšiu nuo tavęs veidmainystės kaukę, tau jų 
liks tūkstančiai, ir viena po kitos rodysis nau- 

jos, o aš teturiu vieną vienintelę, ir po ja — 
tik mano tikrasis veidas. 

Mūsų namas, į kurį aš grįžau po visos sa- 
vaitės, buvo lyg kempinė prisigėręs įprastos 
kasdienybės, ir sienos, ir lubos, ir dembliai ant 
grindų — viskas rodėsi nepajudinamai tvirta; 
bet tam, kas pažino kaukę, šis tvirtumas rodė- 
si dar viena draudžiama užtvara, taip pat įpras- 
ta. Ir lygiai kaip užtvara buvo greičiau sąlygi- 
nė, negu reali, aš be kaukės pasidariau nesuvo- 
kiamai perregimas; o kaukė, arba tas, dar vie- 
nas pasaulis, kurį pažinau per kaukę, rodėsi 
man realus. Ne tik mūsų namo sienos man to- 
kios atrodė, bet ir tu... Nors dar nepraėjo nė 
dvidešimt keturių valandų, kai man kilo bevil- 
tiškas pralaimėjimo jausmas, kurį galima paly- 
ginti vien su mirtimi, bet aš neapsakomai troš- 
kau tavo realumo, atsivėrusio man lytėjimo dė- 
ka. Mane ėmė krėsti šiurpas. Kai kurmis nelie- 
čia kokių nors daiktų galiukais ūsų, — susierzi- 
na. Taip ir aš — man reikėjo ką nors liesti ran- 
komis... Taip jaučiasi narkomanas, pabaigęs 
narkotikus, nors puikiai supranta, kad tai bai- 
siausi nuodai. .. Tikriausiai aš jau ėmiau jausti 
draudimo simptomus. 

Ilgiau tverti nebegalėjau. Man buvo vis tiek, 
aš tenorėjau vieno — greičiau parplaukti atgal, 
į žemę. Maniau, kad tai mūsų namas, o jis pa- 
sirodė laikina priebėga, ir net pagalvojau, 
jog kaip tik kaukė — ne „laikinas“ vei- 
das, o tikroji žemė, išgydžiusi mane nuo jūros 
ligos. Ir aš nusprendžiau išeiti tuoj po vakarie- 

nės, neva staiga prisiminęs pradėtą prieš ko- 
mandiruotę eksperimentą, kurį reikia kuo grei- 
čiau baigti. Aš pasakiau, kad to eksperimento 
negalima pertraukti ir gal teks nakvoti institu- 
te. Ir nors to anksčiau niekada nepasitaikydavo, 
tu nutaisei miną, kad apgailestauji, ir jokios 
dvejonės, jokio nepasitenkinimo tavo veide ne- 
buvo. Iš tikrųjų, ar vertėjo dėtis į širdį kažko- 
kią beveidės šmėklos dingstį pernakvoti ne na- 
mie$ 

Dar nepriėjęs iki savo slėptuvės, aš neiš- 
tvėriau ir paskambinau tau. 

— Jis... grįžo? 

— Taip, bet greitai išėjo. Sakė turįs dar- 
bo... 

— Gerai, kad priėjai tu. Jeigu jis, būtų man 
iškart tekę mesti ragelį... 

Aš kalbėjau lengva širdimi, tarsi logiškai 
aiškindamas savo beprotystę, tačiau tu, kiek 
patylėjusi, plonu balseliu pasakei: 

— Labai jo gaila... 

Tie žodžiai prasismelkė į mane ir, sakytum 
grynas spiritas, akimirksniu "pasklido po visą 
kūną. Iš tiesų tai buvo pirmoji tavo užuomina 
apie „jį“. Bet dabar ne tai man buvo galvoje. 
Aš paskęsiu, jeigu man tučtuojau kas nenu- 
mes rąsto ar geležinės statinės, kad galėčiau 
įsitverti. Jeigu „jis“ egzistuotų iš tikro, mūsų 
slaptas susitikimas būtų didžiausia beprotystė. 
Jis gali grįžti bet kurią akimirką, bet kokiu rei- 
kalu. Ir net jeigu negrįš, galimas daiktas, pa- 
skambins telefonu. Kas kita dieną, bet kaip tu 

pasiteisinsi, ko išėjai iš namų tokiu laiku? Aš 
maniau, kad tau kaip tik šitai ateis į galvą ir 
tu, žinoma, abejosi. Tačiau tu iškart be jokių 
svyravimų sutikai. Įdomu, ar tu irgi, kaip aš, 
kapanojaisi bangose, taikydamasi už ko nors 
nusitvertiė Bet ne, tu jau tokia begėdė. Apsime- 
tėlė, veidmainė, akiplėša, vėjavaikė, paleistuvė, 
erotomanė,— grieždamas dantimis, aš kreivai 
šyptelėjau, bet per tvarsčius to nesimatė, 0 pas- 
kui drebulys nutildė dantų griežimą ir įšaldė 
šypseną. 

Kas gi pagaliau? Kas gi tu, perėjusi per 
viską — nesipriešindama, nesidrovėdama, nelau- 
žydama užtvaros, suviliojusi viliotoją, sukėlu- 
si ištvirkėliui tiek kančių, kas gi tu, palikusi 
neišniekinta? Ir tu juk nė karto nepaklausei 
kaukės, koks jos vardas, pavardė, užsiėmi- 
mas... Tarsi būtum įžvelgusi, kas po ja yra iš 
tiesų... Kokia menka ir kaukės laisvė, ir jos 
alibi prieš tavo laikyseną... Jei dievas yra, iė- 
gu jis padaro tave kaukių medžiotoju... Šiaip 
ar taip, tu mane pašovei... 


Ant tako prie užpakalinių durų mane kaž- 
kas pašaukė. Valdytojo duktė. Ji prašė jo-jo. 
Aš buvau beatsakąs, bet tai truko tik akimir- 
ką, o paskui, iš siaubo užvertęs galvą, vos ne- 
pabėgau. Su mergaite juk tariausi ne aš, o kau- 
kė. Vos-ne-vos tvardydamasis, sumišęs, aš pa- 
dariau gestą, kad nesuprantu, ko ji nori, — tik 
tai Man ir teliko. Reikėjo parodyti mergaitei, 
esą, ji Mane palaikė kitu. 

Bet mergaitė, netikėdama mano spektak- 
liu, dar kartą paprašė: jo-jo. Gal būt, ji mąstė 
primityviai: kadangi „kaukė“ ir „tvarsčiai“ — 
broliai, susitarimas su vienu automatiškai gza- 
lioja ir kitam? Ne, tą žavų aiškinimą mergaitė 
grynai sugriovė: 

— Nesijaudinkit... Juk mes žaidžiam pa- 
slaptis. .. 

Nejaugi ji nuo pat pradžios mane perpra- 
to? Kaipgi jai tat pavyko? Kur aš padariau 
klaidą? Gal ji pro durų plyšį matė, kaip aš 
maunuosi kaukę? 

Nepatikliai purtydama galvą, mergaitė vis 
kartojo nesuprantanti, kam aš apsimetinėju. 
Tikriausiai mano kaukė negali apgauti netgi 
neišsivysčiusios mergaitės akių... Tur būt, at- 
virkščiai, kaip tik protiškai atsilikusi mergaitė 
ir galėjo mane kiaurai permatyti. Taip mano 
kaukei nepavyktų apgauti šuns. Paprasta in- 
tuicija dažnai būna įžvalgesnė už suaugusio 
žmogaus analitinį požiūrį. Bet, žinoma, kaukė, 
kuri galėjo apgauti netgi tave, esančią visai 
šalimais, tokio trūkumo turėti negali. 

Ne, ši patirtis anaiptol ne tokia nereikš- 
minga, kaip alibi radimas. Staiga aš išvydau 
tos „paprastos intuicijos“ bedugnę gelmę ir 
jau nebegalėjau tramdyti drebulio. Ta pati in- 
tuicija sukėlė mintį, kad visa mano patirtis, 
įgyta per šiuos metus, gali subirti į dulkes nuo 
vieno krestelėjimo... Bet, pagalvok pati, argi 
tai nerodo, kad mergaitės neapgavo mano iš- 
orė — tvarsčiai, kaukė, ir ji įžiūrėjo mano 

esmę? Vadinas, ją galima buvo įžvelgti. To 
vaiko akyse mano poelgis, be abejo, buvo 
pokštas. 

Ir karšti kaukės polėkiai, ir apmaudas dėl 
dėlių netikėtai man pasirodė be galo niekingi, 
ir besisukąs girgždantis trikampis, lyg karu- 
selė išjungtu motoru, ėmė pamažu lėtinti grei- 
Lk 

Palikęs mergaitę už durų, aš išnešiau jai 
jo-jo. Ji dar kartą tyliai sukuždėjo: „„Žai- 
džiam paslaptis“, — o paskui, vaikiškai, neslėp- 
dama šypsenos lūpų kampučiuose, užsivyniojo 
ant piršto siūlą ir nustriųoksėjo žemyn. Nei iš 
šio, nei iš to akys man paplūdo ašaromis. Nu- 
siprausęs aš nuvaliau tepalą, ištepiau klijais ir 
užsimoviau kaukę, bet kažkodėl prie veido ji 
gerai neprigludo! A, vis vien... Aš buvau ra- 
mus ir liūdnas, kaip nurimęs ežeras po debe- 
suotu dangum, bet visą laiką sau kartojau, 
kad turiu visiškai patikėti vaiko akimis. Kiek- 
vienas, kas nori iš rimtųjų bendrauti su kitais 
žmonėmis, turi tik vieną išeitį — pradžioje 
grįžti prie tos pat intuicijos... 

Tą vakarą, parėjęs iš antrojo pasimatymo 
su tavimi, aš pagaliau ryžausi pradėti šiuos 
užrašus. 

Pačią karščiausią Mūsų suartėjimo akimir- 
ką aš įmanydamas būčiau nusiplėšęs kaukę. 
Nepakenčiama buvo žiūrėti, kaip tu be men- 
kiausios dvejonės leidiesi suviliojama mano 
kaukės, kurią lengvai permanė net valdytojo 
duktė. Be to, aš tiesiog pavargau. Iš priemonės 

susigrąžinti tave kaukė pavirto slapta kino ka- 
mera, ftiksuojančia tavo neištikimybę. Aš pasi- 
dariau kaukę, norėdamas atgimti, bet vos ji 
pasirodė, ir ištrūko iš rankų, čia su pasimėga- 
vimu bėgo nuo manęs, čia pyko už tai, kad 
stoviu jai ant kelio. Ir tiktai tu, atsidūrusi tarp 
mūsų, likai nepaliesta. Kas būtų, jeigu aš duo- 
čiau įvykiams plėtotis taip ir toliau? Kiekviena 
proga „aš“ stengčiausi kaukę nužudyti, o „kau- 
kė“, likdama kauke, kaip įmanydama stengtųsi 
sulaikyti mane nuo keršto. Ji, pavyzdžiui, at- 
kalbinėtų nužudyti tave. 

Galiausiai, jei nenorėjau komplikuoti padė- 
ties, Man nebeliko nieko kito, kaip likviduoti 
tą trikampį trišaliu susitarimų, kuriame turi 
dalyvauti ir tu. Štai kodėl aš ir pradėjau šiuos 
užrašus... Iš pradžių kaukė mano sumanymą 
niekino, bet nieko negalėjo padaryti ir ėmė 
tyliai iš manęs šaipytis... Praėjo beveik du 
mėnesiai. Per tą laiką mudu su tavim buvome 
susitikę dar kokia dešimt kartų, ir kiekvieną 
sykį mane kankino mintis, kad artėja išsisky- 
rimas. Ne tušti tai žodžiai, mane iš tiesų tokia 
mintis kankino. Ne kartą aš buvaų bepraran- 
dąs pasitikėjimą ir bemetąs užrašus. Vis dar 
vyliausi, kad atsitiks stebuklas: atsibudęs vie- 
ną rytą, pajusiu, jog kaukė stipriai prilipo ir 
pavirto Mano tikruoju veidu, aš net miegoda- 
vau su kauke. Bet stebuklo neatsitiko. Ir aš 
rašiau toliau — kitos išeities neturėjau,, 

Tomis dienomis aš labiausiai padrąsėdavau, 
žiūrėdamas į mergaitę, kuri, pasislėpusi nuo 

pašalinių akių šešėlyje prie užpakalinių durų, 
tyliai žaisdavo su savo jo-jo. Mergaitė, ištikta 
aidelės nelaimės ir to nesuvokianti,— kiek lai- 
mingesnė ta mergaitė už normalius žmones, 
kankinamus savo negandų. Gal tai buvo in- 
stinktas — ji nebijojo ko nors prarasti. Ir aš, 
kaip toji mergaitė, norėjau negebėti kankintis 
dėl savo nelaimės. 

Atsitiktinai šios dienos laikraštyje pama- 
čiau keistos kaukės fotografiją: rodos, tai kaž- 
kokios laukinės genties kaukė. Ruožai per visą 
veidą, tarsi įspausti virve, sudarė geometrinį 
piešinį; panaši į skolopendrą nosis, raityda- 
masi viduryje veido, kilo aukštyn, prie kiau- 
šo; nuo smakro kabojo kažkokie nesuprantami 
daiktai. Spauda buvo neaiški, bet aš kaip už- 
burtas, neatplėšdamas akių, žiūrėjau į fotogra- 
fiją. Perskirtas į dvi dalis, fotografijoje išryš- 
kėjo tatuiruotas laukinio veidas, išryškėjo me- 
džiagos skiautėmis pridengti arabių veidai, ir 
aš prisiminiau, kaip kažkas pasakojo, kad mo- 
terys iš „Pasakojimo apie Gendzį" ! maniusios, 
jog apnuoginti veidą — tas pat, ką apnuoginti 
gėdą. Bet pasakojo ne kažkas, o tu. Tai girdė- 
jo kaukė per vieną mūsų susitikimą. Kam pri- 
reikė tau užvesti apie tai šneką? Tos moterys 
tikėjusios, kad vyrui galima rodyti tik plaukus, 
r net mirdavusios kimono rankove uždengtu 
veidu. Mėgindamas perprasti tavo sumanymą, 
aš daug galvojau apie moteris, slėpusias veidą, 


! „Pasakojimas apie Gendzį"— XI amžiaus japonų ro- 
manas. 

ir netikėtai man prieš akis iškilo, išsivyniojo 
tarsi ritinys tie laikai, kada nebuvo veidų, — 
buvau sukrėstas. Vadinas, senovėje veidas ne- 
buvo viešai rodomas, ir tik civilizacija nukrei- 
pė į jį ryškią šviesą, ir pirmąkart veidas pa- 
virto žmogaus siela... O jei veido nebuvo 
savaime, bet jis buvo padarytas, vadinas, ir aš, 
sumanęs pasigaminti kaukę, iš tiesų jokios 
kaukės nesukūriau. Tai mano tikrasis veidas, 
o tai, ką aš laikiau tikruoju veidu, iš tiesų pa- 
sirodė esanti kaukė... Na gerai, gana, dabar 
jau vis viena... Rodos, ir kaukė nusiteikusi 
taikiai, tad rasi tuo galima ir baigti, kaip tu 
manaiė.. Tiktai paskui, jei pavyks, norėtųsi 
išgirsti ir tavo prisipažinimą... Nežinau, kuo 
visa tai mums baigsis, bet Manau, mes dar tu- 
rime apie ką pasikalbėti. 


Vakar aš daviau tau planą, kaip patekti 
į Mano slėptuvę: tai bus mūsų paskutinis susi- 
tikimas. Sutartas laikas nebetoli. Ar aš ko 
nors nepraleidau? A-a, vis vien, laiko jau ne- 
bėra. Kaukė gailėdamasi skyrėsi su tavimi. Ta 
saga kaukės, tad imkim ir palaidokim jas kar- 
tu. 

Taigi tu jau viską perskaitei. Raktas padė- 
tas po pelenine galvūgalyje — aš noriu, kad tu 
atidarytum drabužinę spintą. Tiesiai prieš save 
tu pamatysi guminius batus, o kairėje — kau- 
kės likučius ir sagą. Daryk su jais, ką nori — 
suteikiu tau šią teisę. Iki tu pareisi, aš jau bū- 

siu namie. Iš visos širdies tikiuosi, kad namo 
tu. grįši su įprasta veido išraiška, lyg nieko ne- 
būtų atsitikę. 


Užrašai sau švariuose puslapiuose, likusiuose 
pilkojo sąsiuvinio gale 

„„ „Aš vis laukiau. Laukiau visiškai bejaus- 
mis, sakytum želmuo lauke, kurį visą žiemą 
mindo kojomis, ir jam telieka viena — laukti, 
kada bus duotas ženklas pakilti. 

Vaizduodamasis tave, sėdinčią nepatogia 
poza — nė kojų nespėjai ištiesti —ir skaitan- 
čią šituos sąsiuvinius mano slėptuvėje, lyg ir 
gimusioje su senio veidu, aš pavirtau pirmykš- 
te pabaisa su vienu vieninteliu nervu ir tyliai 
sklandžiau blankiuose, be šviesos, tuščiuose 
lūkesčiuose. ., 

Bet keista, mano galvoje tik ryškėjo tavo 
paveikslas, o įspūdžių, kuriuos palieka tau, šie 
užrašai, kažkodėl aš visai negalėjau nujausti. 
Be to, net užrašų turinys, užrašų, kuriuos dau- 
gybę kartų skaičiau, kad, nesitraukdamas iš 
vietos, mokėčiau perpasakoti atmintinai nuo 
pradžios iki galo, — tas turinys, tarsi peizažas 
pro nešvarų stiklą, slinko nuo manęs, ir aš ne- 
galėjau įžiūrėti net gijos, Kuri atgaivintų pri- 
siminimus. Mano širdis buvo šalta ir įsisūrėjusi 
kaip džiovinta sepija. Tur būt, todėl, kad aš 
į viską numojau ranka, — dabar jau nieko pa- 
keisti negalima, nors ir kiek dėtumei pastangų. 

Toks pat sugniužęs aš jaučiausi, kai baigiau 
seriją bandymų. Ir juo vaisingesni buvo ban- 
dymai, juo labiau sugniužęs jaučiausi. 

Mūsų rizikingo žaidimo pasekmė ir buvo 
mano būklė — viską spręsk tu, tegu išvirsta 
bet koks kauliukas. Aš gerai supratau, kad, de- 
maskavus kaukę, tu pasijusi skaudžiai užgauta, 
tau pasidarys gėda. Bet ir tu savo išdavyste su- 
teikei man skausmo — tad mudu abu atsiteisę, 
nelaimėję nė vienas. Vis tiek aš neturiu jokio 
pagrindo elgtis iš aukšto ir anaiptol neketinu 
tau priekaištauti, nors ir kaip tu reaguotum, 
perskaičiusi užrašus. Tegu padėtis dar bloges- 
nė, negu buvo prieš pasigaminant kaukę, ir 
mūsų santykiai tarsi įšalę į ledo luistą, vis tiek 
aš pasiryžęs sutikti su bet kokiu tavo reagavi- 
mu — šiaip ar taip, tai bus nors koks sprendi- 
mas. 

Ne, gal būt, to negalima pavadinti spren- 
dimu tikrąja to žodžio prasme, betgi tai šiokia 
tokia išeitis. Skaudus gailesys, apmaudas, pra- 
laimėjimo jausmas, prakeiksmas, savęs nieki- 
nimas... Aš nuslopinau visas piktas mintis, 
mane apnikusias, ir, blogai ar gerai, lengviau 
atsidusau, lyg nuveikęs didelį darbą. Negali- 
ma, žinoma, sakyti, jog aš nenorėjau, kad vis- 
kas būtų gerai, bet vien tai, kad netgi lovoje 
nenusiplėšiau kaukės, o nusprendžiau verčiau 
viską tau papasakoti užrašuose, vien tai rodo, 
kad aš iškėliau baltą vėliavą. Nors ir kuo tai 
baigsis, vis bus geriau, negu meilės trikam- 


253 


pis — apsinuodijimas pavydu, augančiu be 
paliovos tarsi vėžys. 

Bet vis dėlto, kai gerai pagalvoji, negali 
sakyti, kad tai nedavė jokių vaisių. Ir nors iš 
pažiūros mano pastangos atrodė bergždžios ir 
aš nieko nepasiekiau, vis viena tai, ką iškentė- 
jau, nepraėjo man be pėdsakų. Jau vien tai, 
ką aš supratau — tikrasis veidas yra tik neto- 
bula kaukė — argi tai nėra kolosalus laimėji- 
mas? Rasi aš buvau per didelis optimistas, ta- 
čiau, tai suvokęs, įgavau nepaprastos jėgos, ir 
atrodė, jei aš pasmerktas amžinai būti sukaus- 
tytas netirpstančio ledo luiste, tai ir tame lede 
man bus įmanoma gyventi, ir aš jau antrą kar- 
tą tuščiai nebedėsiu pastangų... Bet geriau vi- 
sa tai apgalvoti ramybėje, kai tu grįši, laiky- 
dama rankose kapituliacijos sąlygas. Dabar, 
šiaip ar taip, man liko viena — laukti... 

Kaip marionetė su nukirptais siūlais, aš leis- 
gyvis griuvau ant grindų, tenorėdamas tik su- 
mažinti, kiek įmanoma, pasipriešinimą laiko 
srautui. Šviesus dangaus stačiakampis, iškirstas 
lango rėmų ir gretimo namo, rodėsi lyg kalė- 
jimo užtvara. Aš žiūrėjau į jį, neatitraukdamas 
akių, ir stengiausi save įtikinti, kad taip yra iš 
tiesų. Ir mintis, kad ne aš vienas kalinys, kad 
visas pasaulis — didžiulis kalėjimas, atitiko 
tuomet mano būseną. Aš vis galvojau: kiek- 
vienas stengiasi iš to pasaulio ištrūkti. Tačiau 
tikrasis veidas, pasidaręs nebereikalingas it uo- 
dega, netikėtai pavirto geležiniais pančiais, ir 
nėra žmogaus, kuriam pasisektų ištrūkti. Aš — 

kitas dalykas... Tik aš, nors ir trumpą aki- 
mirksnį, patyriau, koks yra gyvenimas kitapus 
užtvaros. Aš neištvėriau jo pernelyg tankios 
atmosieros ir tuojau pat grįžau atgal — tegu 
ir taip buvo, bet tą gyvenimą aš pažįstu. Ir 
jei neneigsime gyvenimo kitapus užtvaros, 
tikrasis veidas — netobulos kaukės modelis — 
nekelia jausmo, kad esi pranašesnis. Dabar, iš- 
girdusi mano prisipažinimą, man rodos, tu ne- 
galėsi, šiaip ar taip, to ginčyti. 

Tačiau jųo blanko iš lėto ir tirpo tamsoje 
betono siena, užstojanti dangų, juo mane ėmė 
nežmoniškas pyktis ant tavęs už nepaisymą, 
kad laikas slenka negailestingai. Iki kokios 
vietos tu perskaitei? Nesunku apskaičiuoti, Ži- 
nant, kiek puslapių per valandą vidutiniškai 
galima perskaityti. Sakykim, per minutę vieną 
puslapį, vadinasi, šešiasdešimt puslapių... Nuo 
to laiko praėjo keturios valandos dvidešimt 
minučių, vadinasi, greitai turi baigti. Bet tu, 
žinoma, vis atsitrauki, kai kuųrių vietų negali 
perskaityti. Tarpais, sukandusi dantis kaip su- 
pant jūroje, turi prisiversti. Bet vis viena, nors 
ir kiek mestum skaičiusi, tau dar prireiks ne 
daugiau kaip valandos... Staiga aš nei iš šio, 
nei iš to pašokau ir tučtuojau pagalvojau, kad 
nebuvo jokio reikalo man keltis, bet dabar jau 
praėjo noras gulti. Aš atsikėliau, uždegiau švie- 
są ir užkaičiau arbatinį ant dujinės viryklos. 

Eidamas iš virtuvės, netikėtai pajutau tavo 
kvapą. Matyt, tai buvo kosmetikos kvapas nuo 

tualetinio staliuko, stovinčio miegamajame prie 
pat durų. 

Pasidarė šleikštu, kaip ištepus gerklę jodu. 
Matyt, išropojusių į viršų dėlių reakcija. Bet 
ar aš, vieną kartą jau vaidinęs kaukių spektak- 
lyje, ar aš turėjau dabar teisę šlykštėtis kos- 
metika, kurią vartoja kiti? Reikia būti pakan- 
tesniam. Visam laikui aš turiu pakilti virš vai- 
kiškos paniekos kosmetikai ir šinionui. Tada aš 
nusprendžiau pagal metodą, kokiu gydoma 
nuo šlykštėjimosi gyvatėmis, sutelkti visą dė- 
mesį į kosmetikos psichologiją. Kosmetika. .. 
Dirbtinis veidas... Kosmetika, žinoma, yra ne 
kas kita, kaip tikrojo veido neigimas. Drąsios 
pastangos — pakeitus veido išraišką, nors per 
žingsnį priartėti prie svetimo žmogaus. Bet 
kai kosmetika duoda norimą efektą... Tad ar 
gali moterys nejausti pavydo kosmetikai? Kaž- 
kodėl nepastebima... Ir štai kas keista... Ko- 
dėl net pati didžioji pavyduolė visai nereaguo- 
ja, kai svetimas žmogus užgrobia jos veidą? 
Dėl vaizduotės skurdumo ar iš pasiaukojamo 
atsidavimo? .. O gal jų vaizduotė tokia laki ir 
pasiaukojimas toks begalinis, kad negali ma- 
tyti skirtumo tarp savęs ir svetimo žmo- 
gaus? .. Bet mano pastangos ėjo niekais, ir aš 
vis tebejaučiau pasišlykštėjimą kosmetika. (Da- 
bar, žinoma, viskas kitaip. Dabar aš, tur būt, 
pridurčiau štai ką. Moterys gali pavydėti sa- 
vo kosmetikai, matyt, dėl to, kad intuityviai 
įsitikina, jog tikrojo veido vertė krinta. Jos, 
pamiršusios nuosavybę, instinktyviai jaučia, 

kad tikrojo veido vertė — tik reliktas to laiko, 
kai paveldima nuosavybė garantavo padėtį vi- 
suomenėje. Gal būt, tai įrodo, kad jos kur kas 
realistiškesnės ir protingesnės už vyrus, įsiki- 
busius į tikrojo veido autoritetą? Tiesa, tos pa- 
čios moterys netaiko kosmetikos vaikams. O, 
gal būt, giliai širdyse joms kirba nerimas? 
Bet vis vien čia dėtas ne tiek moterų netvirtu- 
mas, kiek pradinio auklėjimo konservatizmas. 
Jei nuo mokyklos suolo moksleiviams bus die- 
giamas supratimas apie kosmetikos naudą, tai, 
žinoma, ir vyrai vartos kosmetiką nedvejoda- 
mi... Na gerai, gana. Nors ir kiek galimų pa- 
aiškinimų aš pateikčiau, galiausiai tai tik ap- 
gailėtini kaltinamojo pasiteisinimai. Šiaip ar 
taip, aišku viena — net kaukė negali išgydyti 
manęs nuo biaurėjimosi kosmetika.) 

Norėdamas prasiblaškyti, įjungiau televizo- 
rių. Nesiseka tai nesiseka — rodė užsienio kro- 
niką, kaip tik ėjo laida apie Amerikos negrų 
riaušes. Vargšą negrą suplėšytais marškiniais 
vilko baltieji policininkai, o diktorius rimtai 
skelbė: 

— Rasiniai neramumai Niujorke, sukėlę 
tiek rūpesčių prieš ilgą juodąją vasarą, baigė- 
si taip, kaip ir buvo numatę kompetentingi 
asmenys. Harlemo gatves užtvindė daugiau 
kaip penki šimtai policininkų su kaskėmis, 
negrų ir baltųjų. Imtasi apsaugos priemonių, 
kaip 1943 metų vasarą. Keliose bažnyčiose 
kartu su sekmadienių pamaldomis rengiami 
protesto mitingai. Ir policininkai, ir Harlemo 

gyventojai žiūri į kits kitą su panieka ir nepa- 
sitikėjimu. .. 

Mane apėmė biaurųs skausmas ir apmau- 
das kartu, lyg tarp dantų būtų įstrigusi žuvies 
ašaka. Žinoma, aš ir negras neturim nieko 
bendro, be to, kad esam priešiško nusistatymo 
objektai. Negras turi draugų, tokių pat, kaip 
jis, o aš vienut vienas. Negrų problema gali 
virsti rimta socialine problema, o mano rū- 
pesčiai lieka mano individualiuose rėmuose ir 
nė per žingsnį negali jų peržengti. Bet nuo tų 
riaušių scenų man užėmė žadą: staiga aš į5i- 
vaizdavau susirinkusius draugėn kelis tūkstan- 
čius vyrų ir moterų, kaip ir aš, netekusių veido. 
Įdomu, ar sukilsime mes prieš prietarus taip 
ryžtingai, kaip negrai? Ne, tai neįmanoma. 
Veikiau mes susipešime tarpusavyje, nes 
mums atsipyks mūsų šlykštumas, arba išsibė- 
giosim kas kur, kad nematytume kits kito. Be- 
je, tai dar galima būtų ištverti. Bet mane pa- 
gavo mintis apie tuos neramumus. Be jokios 
aiškios priežasties, pasinaudodami pirma pasi- 
taikiusia proga, mūsų, pabaisų, pulkai užpuls 
paprastų žmonių veidus. Iš neapykantos? O gal 
turėdami visai utilitarinį slaptą norą sunaikinti 
normalų veidą ir nors vienu žmogumi papil- 
dyti savo gretas? Ir viena, ir kita, be abejo, 
gali būti pakankamai svarus akstinas, bet visi 
trokšta kaip paprastas kareivis įsimaišyti į su- 
kilimo verpetą. Juk kaip tik kareivis gyvena 
visiškai anoniminį gyvenimą. Nors jis ir be 
veido, bet tai nekliudo atlikti pareigą, taigi ir 

gyvenimo prasmė jam garantuota. Netikėtai 
pasirodys, kad beveidė karinė dalis — ideali 
kareivių grupė. Ideali kautynių dalis, kuri 
nesudrebėjusi eis griauti vien dėl to, kad 
griautų. 

Tik svajonėse viskas taip galėjo būti. O 
iš tikrųjų aš tebesijaučiau toks pat vienišas. 
Aš, nenušovęs nė paukštelio, nors kišenėje bu- 
vo pneumatinis pistoletas. Su pasibiaurėjimu 
išjungęs televizorių, pasižiūrėjau į laikrodį — 
laikas, kurį tau skyriau, baigiasi. 

Ir ūmai aš visiškai praradau ramybę. Klau- 
siausi kiekvieno garso, kas kelios minutės žiū- 
rėjau į laikrodį — šlykštus jausmas, sakytum 
per potvynį, kai vanduo vis tvinsta ir tvinsta. 
Pala, žingsniai! .. Ne, sulojo kaimynų šuo, ma- 
tyt, svetimas. O dabar? Vėl ne tu... Tavo 
žingsniai ne tokie sunkūs. Štai sustojo mašina, 
trinktelėjo durelės, bet, deja, — gatvelėje už 
namo. Mane vis labiau ėmė nerimas. Kas gi 
pagaliau čia yra? Ar ko neatsitiko? Gal pakliu- 
vai į avariją? O gal persekioja koks ištvirkė- 
lis? .. Bet tąsyk galėtum bent paskambinti... 
Netgi tu, taip mėgstanti paleistuvystę. .. Nerei- 
kia, yra dalykų, iš kurių negalima šaipytis. .. 
Tai, kas įvyko, dengia tokia plona, tokia švel- 
ni plėvelė, kad jos negalima liesti žodžiais. .. 

Jeigu aš taip nerimstu, tai gal geriau eiti 
tavęs pasitikti? Nereikia skubėti! Jei išeisiu aš 
dabar, mes apsilenksime — tuo viskas ir baig- 
sis. Net jeigu jau perskaitei, tau gali prireikti 
daugiau laiko, negu aš spėju, sugromuliuoti, 

ką perskaičiusi, apgalvoti, kaip geriau man at- 
sakyti. Be to, tau dar reikia palaidoti kaukę, 
kurią aš atidaviau tavo žiniai. Sąsiuvinius tu 
paliksi kaip daiktinį įrodymą, bet vis viena, 
norėdama sunaikinti visus to blogo sapno 
pėdsakus, tu panorėsi į skiauteles sudraskyti, 
suplėšyti kaukę ir sutrupinti sagą — tam irgi 
reikia, tur būt, daugiau laiko, negų aš spėjau. 
Apskritai dabar viskas priklauso nuo laiko. 
Galimas daiktas, tu jau eini namo. Dar po mi- 
nutės tu užlipsi į prieangį, kaip paprastai 
skambtelsi du kartus... Dar dvi minutės... 
Dar minutė... 

Nieko. Pamėginsiu iš pradžių. Dar penkios 
minutės... Dar keturios minutės... Dar trys 
minutės... Dar dvi minutės... Dar viena mi- 
nutė... Aš be galo tai kartojau ir kartojau, ir 
jau devinta valanda, dešimta valanda, rodyk- 
lės artėja prie vienuolikos. Mano nervai įsi- 
tempė, pavirto plieno vamzdeliais, kurie skam- 
bėjo, rezonuodami į taktą gatvės triukšmui. Aš 
pašnibždomis save klausinėjau. Kas gi dar ga- 
lėjo atsitikti? .. Bet jokio atsako nebuvo... Vi- 
sai suprantama... Atsako ir negalėjo būti... 
Jeigu tu mano užrašus supratai teisingai. .. 

Staiga aš ėmiau plūstis. Plūsdamasis kon- 
vulsyviai vyniojau ant veido tvarsčius, pas- 
kui, vos privėręs duris, išbėgau į gatvę. Ko aš 
delsiu! Jeigu taip, reikia pagaliau ryžtis! Gal 
būt, jau ir vėlu? Vėlu? Kas vėlu? Aš ir pats 
gerai nežinojau, kodėl ištariau tą žodį, bet 
nujaučiau kažką negero, baisią nelaimę, saky- 


260 


tum mane kas būtų giliai įvarę į pabaisos gerk- 
lę. 

„„ „Tr mano nuojauta pasitvirtino. Apie dvy- 
liktą aš priėjau prie namo, kur nuomojau kam- 
barį. Šviesa kambaryje nedegė, jokio ženklo, 
kad tenai kas būtų. Be gailesčio koneveikda- 
mas save už pasitikėjimą, su kuriuo laukiau 
iki tokio vėlaus laiko, aš užlipau, užpakaliniais 
laiptais ir, jausdamas burnoje kartumą, atida- 
riau duris. Širdis garsiai plakė, tarsi daužėsi 
į ploną parafininį popierių. Įsitikinęs, kad kam- 
baryje ničnieko negirdėti, uždegiau šviesą. Ta- 
vęs nebuvo. Tavo lavono taip pat. Kambaryje 
niekas nebuvo pasikeitę nuo to laiko, kai aš 
išėjau. Ant stalo tvarkingai buvo sudėti trys 
sąsiuviniai, ir net laiškelis popieriaus skiau- 
tėje, kur aš rašiau, kad tu pradėtum skaityti 
nuo pirmojo sąsiuvinio pirmojo puslapio, te- 
begulėjo prispaustas rašalo buteliuku. Gal būt, 
į šį kambarį tu visai nė nebuvai įėjusi? Aš vis 
labiau stebėjausi... Man būtų lengviau, jeigu 
tu būtum išnykusi neperskaičiusi, negu per- 
skaičiusi ir dingusi. Nelaimė vis vien atsitiko. 
Pažvelgiau į spintą. Nebuvo jokių žymių, kad 
tu būtum lietusi kaukę ir sagą. 

Nors, pala... Kvapas... Vos atsiduoda pe- 
lėsiais sumišai su dulkėmis,— be abejo, tavo 
kvapas. Vadinasi, tu' čia vis dėlto buvai. Ta- 
čiau tai, kad viskas, net laiškelis, liko kaip bu- 
vę, galima suprasti kaip ženklą, kad sąsiuvi- 
nius tu ignoravai... Bet ko gi tada buvai atė- 
jusi 

Nejučiom pažvelgęs į laiškelį, aš krūptelė- 
jau. Popierius buvo tas pats, kuriame aš ra- 
šiau, bet braižas visai kitas. Tai buvo tavo 
laiškas man, parašytas kitoje pusėje. Matyt, 
pabėgai, perskaičiusi sąsiuvinius. Taigi atsiti- 
ko blogiausia iš to, ką aš spėjau. 

Ne, nereikia taip greitai sakyti „,blogiau- 
sia“. Laiško turinys prašoko visas mano spė- 
liones, mane apstulbino. Baimė, sumišimas, 
skausmas, kančia — visa tai nieku gyvu nepa- 
lyginama su tuo, ką aš iškentėjau. Kaip mįslin- 
game paveikslėlyje, kur vienas štrichas pa- 
verčia blusą drambliu, visos mano pastangos 
davė priešingus rezultatus, negu aš tikėjausi. 
Kaukės ryžtas... Kaukės idėjos... Kova su tik- 
ruoju veidu... Visos mano viltys, Kurias ban- 
džiau įgyvendinti šitais užrašais, baigėsi kvailu 
farsu. Baisu. Kas galėjo pagalvoti, kad žmogus 
taip iš savęs pasityčios, taip save išniekins? ., 


Žmonos laiškas 


Tai, kas nebegyva guli spintoje — ne kau- 
kė, o tu pats. Apie tavo maskaradą žinojo ne 
tik mergaitė, žaidusi su jo-jo. Nuo pat pirmos 
akimirkos... Nuo pat akimirkos, kai tu paten- 
kintas kalbėjai apie magnetinio lauko sutriki- 
mą, aš viską supratau. Tu paklausi, kaip aš su- 
pratau,— neklausinėk, susimildamas, daugiau 
nieko. Aš, žinoma, sumišau, susijaudinau, išsi- 
gandau. Šiaip ar taip sakysi, tavo elgesys bu- 

vo įžūlus, to jau iš tavęs, paties paprasčiausio 
žmogaus, nieku gyvu negalima buvo tikėtis. Ir 
todėl, kai pamačiau, su kokiu pasitikėjimu tu 
elgiesi, man pasirodė, kad regiu haliucinaci- 
jas. Tu puikiai žinojai, kad aš tave matau 
kiaurai. Ir žinodamas tu vis vien atkakliai sie- 
kei, kad mes tylėdami tą spektaklį vaidintume 
toliau. Iš pradžių viskas man rodėsi baisu, bet 
paskui aš suėmiau save į nagą ir pagalvojau, 
kad tu darai tai dėl manęs. Tu elgeisi truputį 
droviai, buvai man švelnus, meilus, rodės, 
kvieti mane šokti. Ir kada aš pamačiau, kaip 
tu iš paskutiniųjų stengiesi būti rimtas ir de- 
diesi apgautas manęs, širdį man užplūdo dė- 
kingumas, ir aš panorau klusniai sekti paskui 
tave. 

Bet tu juk visą laiką klydai. Rašai, esą, aš 
atstūmiau tave,— tai melas. Argi ne tu pats 
save atstūmei? Būseną, kai nori pats save at- 
stumti, aš, rodos, suprantu. Ir, kadangi tau tai 
atsitiko, aš beveik apsipratau. su mintimi ken- 
tėti kartu su tavim. Šit kodėl aš tavo kauke 
apsidžiaugiau. Netgi apie tai, kas atsitiko, gal- 
vojau laiminga. Meilė nuplėšia kaukes, ir to- 
dėl reikia stengtis užsidėti kaukę dėl mylimo 
žmogaus. Jeigu nebus kaukės, nebus ir laimės 
ją nuplėšti? Ar tu mane supranti? 

Negali nesuprasti. Iki pat paskutinės aki- 
mirkos tu dvejojai: ar nėra tikrasis veidas tas, 
kurį tu laikai kauke, ar nėra kaukė tas veidas, 
kurį tu laikai tikruoju? Argi ne taip? Žinoma, 

taip. Kiekvienas gundomas pasiduoda pagun- 
dai, puikiai tai suvokdamas. 

Taigi kaukė jau nebegrįš. Pradžioje per 
kaukę tu norėjai susigrąžinti save, bet nuo 
kažkurio laiko tu ėmei ją laikyti tik stebuklin- 
gąja nematoma kepure, norėdamas pabėgti nuo 
savęs. Ir todėl iš kaukės ji pavirto kitu tavo 
tikruoju veidu. Ar ne tiesa? Pagaliau tu pasi- 
rodei tikruoju savo pavidalu. Tai buvo ne kau- 
kė, tai buvai tu pats. Tik jei neslepi nuo kito, 
kad kaukė yra kaukė, verta ją užsidėti. Imkim 
moterų kosmetiką, kurios tu taip nemėgsti — 
niekas nė nebando slėpti, kad tai kosmetika. 
Apskritai bloga buvo ne kaukė, tiesiog tu ge- 
rai nežinojai, kaip su ja elgtis. Įrodyti? Nors 
tu ir užsidėjai kaukę, vis vien nieko negalėjai 
padaryti. Negalėjai padaryti nei gero, nei blo- 
go. Tik klaidžiojai gatvėmis, o paskui parašei 
šią išpažintį, begalinę kaip gyvatė, sugriebusi 
sau už uodegos. Būtų apdegęs tau veidas ar 
ne, būtum užsidėjęs kaukę ar ne,— tau tai bū- 
tų nepalikę jokių pėdsakų. Kaukės dabar tu 
jau nebegali prisišaukti. Ir, kadangi nebegrįš 
kaukė, ar verta grįžti ir manė.. 

Bet vis dėlto tavo išpažintis baisi. Rodės, 
tarsi mane, visiškai sveiką, prievarta kas pa- 
guldė ant operacinio stalo ir piausto, ir karpo 
šimtais keistų skalpelių ir neaiškios paskirties 
žirklių. Šiuo požiūriu perskaityk dar kartą, ką 
parašęs. Ir tu tikrai išgirsi mano dejones. Jei- 
gu aš turėčiau laiko, paaiškinčiau tau, ką reiš- 
kia kiekviena mano dejonė. Bet aš bijau, kad 

ilgai užtruksiu ir tu spėsi ateiti. Tu moliuskas. 
Nors tu ir kalbi, kad veidas — takas, jungian- 
tis žmones, bet tu pats esi moliuskas, tu lyg 
muitinės valdininkas, tik ir stengiesi užtrenkti 
duris. Tu, toksai kilnus, negali nusiraminti, ke- 
li triukšmą, esą aš, kurią tu iš paskutiniųjų 
laikei už sienos, persiropščiau per tą sieną, ne- 
lyginant kalėjimo užtvarą, ir pagrobiau tavo 
žmoną. Ir tu, netardamas nė žodžio, skubiai 
užvėrei kaukę, kai tik į akiratį pateko mano 
veidas. Iš tiesų, kaip tu sakai, pasaulis pilnas 
mirties. Bet argi sėti mirtį ne darbas tokių, 
kaip tu, Žmonių, nenorinčių nieko, be savęs, 
žinoti? 

Tau reikia ne manęs — tau reikia veidro- 
džio. Kiekvienas pašalinis tau tėra tiktai veid- 
rodis su tavo atspindžiu. Aš nebenoriu grįžti 
į tą veidrodžių dykynę. Širdis man plyšte 
plyšta nuo tavo pasityčiojimo — niekada, nie- 
kada gyvenime su tuo nesusitaikysiu. 

(Toliau eina dar dvi eilutės, taip storai už- 
brauktos, kad nieko perskaityti neįmanoma.) 


„. Koks netikėtas smūgis. Iškart pažinusi 
mano kaukėje kaukę, tu ir toliau dėjaisi ap- 
gauta. Tūkstantkojai gėdos kirminai ėmė 
šliaužti per mane, rinkdamiesi vietas, kur oda 
greičiau pašiurpsta,— pažastis, nugarą, šonus. 
Nervai, jaučiantys gėdą, tikriausiai yra pačia- 
me odos paviršiuje. Mane išbėrė nuo gėdos, 
išbrinkau lyg skenduolis. Sakyti banalius žo- 
džius, kad nenoriu būti klounu, kuris nesuvo- 

kia esąs klounas, jau nebeverta, nes tie patys 
žodžiai jau yra klouno žodžiai. Juk tu viską 
matei kiaurai. Ar tai nepanašu į teatrą su vie- 
nu aktoriumi, kuris laikė save neregimu, pil- 
nas tikėjimo apgaulingais maldavimais, ir nė 
iš tolo nenumanė, kad visas matomas? Odą 
arė gėdos skruzdėlės. O suartos odos vagose 
dygo jūrų ežio dygliai. Dar valandėlė, ir aš 
pavirsiu dygliuotu gyvūnu... 

Aš stovėjau svyruodamas, visiškai sutrikęs. 
O kai pamačiau, kad šešėlis irgi svyruoja, su- 
pratau, kad ne mano vaizduotė čia dėta, bet iš 
tikro svirduliuoju. Taip, padariau nedovano- 
tiną klaidą. Kažkur įlipau, matyt, ne į tą auto- 
busą. Ligi kokios vietos turiu grįžti, kad galė- 
čiau perlipti į reikalingą? Vis dar svirduliuo- 
damas, bandžiau prisiminti pagal nutrintą, 
suteptą žemėlapį. 

Vėlyva naktis, pilna pavydulio, kai man 
kilo mintis rašyti šiuos užrašus... Gundymo 
diena, kai aš pirmąkart tave užkalbinau... Ry- 
tas, kai nusprendžiau būti ištvirkėliu. .. Giedra 
aušra, kai buvo baigta kaukė... Rūškanas va- 
karas, kai ėmiau darytis kaukę... Ir ilgas lai- 
kas, kai gyvenau su dėlėmis ir tvarsčiais, — jie 
mane ir pastūmėjo į tą kelią... Ką, dar ma- 
ža?.. Aš ir taip toli nųvažiavau, bet, jei per- 
sėsiu ne ten, kur reikia, Man teks ieškoti iš- 
vykimo punkto visai kitoje pusėje. Nejaugi ir 
iš tiesų manyje, nors ir koks rezervuaras, vi- 
sada vanduo buvo sušvinkęs, kaip tu tvirtini?.. 

Apskritai man nėra ko nuolankiai sutikti su 
tavo kaltinimais. Ir visų pirma sunku sutikti 
su mintimi, kad mirties sėklas sėja tas, kuris, 
kaip aš, nenori nieko, be savęs, žinoti. Pats po- 
sakis „nenori nieko, be savęs, žinoti“ man ro- 
dosi nepaprastai taiklųs ir įdomus, tačiau su- 
prasti jį platesne, negu pasekmės, prasme,— 
bet kokiu atveju reiškia priskirti jam daugiau, 
negu jis vertas. Nenorėti nieko, be savęs, Ži- 
noti, — visada pasekmė, bet anaiptol ne prie- 
žastis. Dalykas tas (aš rašiau apie tai ir užra- 
šuose), kad šiuolaikinei visuomenei reikalingi 
daugiausia abstraktūs Žmogiškieji santykiai, ir 
todėl netgi praradusieji veidą, kaip aš, gali be 
kliūčių gauti atlyginimą. Natūraliomis sąlygo- 
mis mes Matome konkrečius žmogiškuosius san- 
tykius. Į aplinkinius žiūrima kaip į atliekas; 
daugiausia, ką jie gali, — tai šiaip taip gyva- 
lioti knygose ir atskirose salelėse, vadinamose 
šeima. Nors ir kiek televizijos spektakliai gie- 
dotų saldžiai šleikščių ditirambų šeimai, pa- 
saulis už šeimos, kuriame vien priešai ir pasi- 
leidėliai, kaip tik šis pasaulis nustato vieno ar 
kito žmogaus vertę, paskiria jam atlyginimą, 
garantuoja teises gyventi. Kiekvienas svetimas 
žmogus skleidžia nuodų ir mirties kvapą, ir 
žmonės galiausiai ima sirgti svetimųjų neapy- 
kanta. Vienatvė, žinoma, irgi baisu, bet dar 
baisiau būti išduotam svetimos kaukės. Mes 
nenorime vaidinti išmestų iš dabarties mul- 
kių, kurie vergiškai stvarstosi svetimų chi- 
merų. Begalinis, monotoniškas dienų kartoji- 

masis atrodo kaip mūšio laukas, pavirtęs kas- 
dienybe. Žmonės viską daro, kad galėtų nu- 
leisti ant veido geležinę uždangą, ją užrakin- 
ti ir neduoti svetimam įsismelkti vidun. O jei- 
gu viskas eina gerai, jie svajoja apie tai, kas 
neįvykdoma (lygiai taip pat, kaip mano kau- 
kė),— pabėgti nuo savo veido, netgi trokšta 
pasidaryti neregimi. Nėra tokio svetimo žmo- 
gaus, apie kurį galėtum pasakyti, kad jį pažin- 
si, jeigu tik panorėsi. Ta prasme tu, įsitikinusi, 
kad žodžiais „nenoriu nieko, be savęs, žinoti“ 
galima kitą Žmogų pritrenkti — ar tu pati ne- 
sergi ta sunkia liga: nieko, be savęs, nežinai? 
Dabar jau, žinoma, į tokias smulkmenas nė- 
ra ko leistis. Svarbiausia ne samprotavimai, ne 
pasiteisinimai, o faktai. Dvi tavo pastabos už- 
gavo mane į pačią širdį, mirtinai sužeidė. Pir- 
ma — tai, žinoma, žiaurus prisipažinimas, kad, 
iškėlusi aikštėn tikrąją kaukės esmę, tu toliau 
dėjaisi, tarsi man pavyko tave apgauti. Ir ant- 
ra — rūstus pasmerkimas už tai, kad aš, krau- 
damas vieną pasiteisinimą ant kito,— aš, girdi, 
turiu alibi, aš anoniminis, turiu grynąjį tikslą, 
aš tiesiog laužau užtvaras,— iš tikrųjų tų Žo- 
džių nepatvirtinau nė vienu tikru veiksmu ir 
tik įstengiau parašyti šiuos žodžius, kurie pri- 
mena gyvatę, nusitvėrusią sau už uodegos. 
Mano kaukė, į kurią dėjau viltis sakytum 
į plieno skydą, išlakstė į šukes lengviau, negu 
stiklas, — čia jau nėra ko prieštarauti. Iš tik- 
rųjų, aš jaučiu, kad kaukė buvo ne tiek kau- 
kė, kiek kažkas artimas naujam, tikram veidui. 

Ir jei laikysimės mano teorijos, kad tikrasis 
veidas — netobula kaukės kopija, vadinasi, aš, 
įdėjęs didžiulį darbą, sukūriau netikrą kauke. 

Galimas daiktas... Staiga aš prisiminiau 
laukinių kaukę, neseniai matytą laikraštyje. 
Gal tai ir yra tikroji kaukė? Gal būt, teisinga 
ją vadinti kauke kaip tik todėl, kad ji neturi 
nieko bendro su tikruoju veidu? Didžiulės, 
lipančios iš orbitų akys, didžiulė iltinga burna, 
nosis, prismaigyta blizgančių stikliukų, ir abi- 
pus nosies — garbanos, besiraitančios per visą 
veidą į verpetus, aplink kuriuos nelyginant 
strėlės styro ilgos paukščių plunksnos. Juo il- 
giau aš į ją žiūrėjau, juo siaubingesnė, fantas- 
tiškesnė ji atrodė. Bet gerai įsižiūrėjęs į kaukę, 
lyg ketinčiau ją užsidėti, aš pamažu perpratau 
tos kaukės idėją. Matyt, ja buvo išreiškiama 
karščiausia malda — siekimas pranokti visa, 
kas žmogiška, ir įžengti į dievų tarpą. Kokia 
baisi vaizduotės galia! Sukrečianti valios kon- 
densacija, pašaukta priešintis prigimties varž- 
tams. Gal būt, ir man reikėjo kaip tik tokios 
kaukės, jei būčiau galėjęs ją pasidaryti. Ta- 
da nuo pat pradžių būčiau turėjęs atsikratyti 
jausmo, sakytum slepiuosi nuo kitų... Anaip- 
tol. Aš kalbėjau taip karštai, kad tu turėjai pa- 
grindo tyčiotis iš keisto skalpelio ir neaiškios 
paskirties žirklių. Jei gera būti pabaisa, tai, tur 
būt, jokios kaukės nereikia ir visiškai pakanka 
dėlių? Ir dievai pasidarė kitokie, ir žmonės 
pasidarė kitokie. Žmonės iš pradžių veidą kei- 
tė, vėliau veidą dengė, kaip, pavyzdžiui, ara- 

bės, moterys iš „Pasakojimo apie Gendzį“, 
o dabar atėjo atviro veido laikai. Aš neketi- 
nu tvirtinti, kad tai progresas. Tai galima lai- 
kyti žmonių pergale prieš dievus ir kartu nuo- 
lankumu jiems. Todėl mes ir nežinome, kas bus 
rytoj. Galimas daiktas, rytoj netikėtai prasidės 
veido atsižadėjimo amžius. Bet šiandien vei- 
kiau ne dievų, o žmonių amžius. Ir ne be prie- 
žasčių mano kaukė imitavo tikrąjį veidą. 

Na, gana. Pakaks priežasčių. Jeigu ieškosime 
pasiteisinimų, galima rasti kiek nori. Bet nors ir 
kiek jų išrikiuočiau į eilę, vis vien negalėčiau pa- 
neigti tų dviejų tavo nurodytų faktų. Tuo labiau 
kad tavo antrosios pastabos, jog mano kaukė ga- 
liausiai negalėjo nieko padaryti ir tik teisino- 
si, užginčyti negalima, atvirkščiai, aš pats vis 
aiškiau ir aiškiau tai įrodau. Gana save nie- 
kinti. Jeigu aš tik statyčiau save pajuokai, pa- 
tirčiau krachą, dar bala nematė, bet visos ma- 
no kančios pasirodė bergždžios — va dėl to iš 
tiesų be galo liūdna ir tokia gėda, kad nebe- 
caliu nė teisintis. Viskas taip aišku, kad galima 
iš galvos išsikraustyti. Nepriekaištingas alibi, 
begalinė laisvė, ir vis vien jokių rezultatų. 
Be to dar, palikęs šią išsamią raštišką ata- 
skaitą, aš savo paties rankomis sunaikinau 
savo alibi, ir dabar jau nieko nebepadarysi. 
Ar nepanašus aš į šlykštų impotentą, tegalin- 
tį tik kalbėti gražius žodžius apie lytinį pDO- 
traukį. .. 

Taip, vienintelis dalykas, apie ką dar ver- 
tą rašyti, — tai kinas. Man rodos, tai atsitiko 

maždaug vasario pradžioje. Užrašuose aš to 
filmo neminėjau ne dėl to, kad jis neturėjo su 
manim nieko bendro, atvirkščiai, jis pernelyg 
daug mane lietė... Aš nejučiom vengiau apie 
jį kalbėti todėl, kad jaučiau, jog tai niekais 
verčia visą Mano sunkų darbą, dedamą į kau- 
kę. Bet dabar aš jau pasiekiau ribą, ir prieta- 
rai nebereikalingi. Ar, gal būt, pasikeitus pa- 
dėčiai, aš jį suvokiu kitaip. Iš tikrųjų, tai, ką 
pamačiau, nebuvo paprastas žiaurumas. Filmas 
buvo keistokas ir neturėjo didelio pasisekimo, 
bet jo pavadinimą tu tikriausiai prisimeni: 
„Viena meilės pusė“. 


Sustingęs peizažas. Jo fone klupdama kiū- 
tina .laibutė mergina paprasta, bet tvarkinga 
suknele, jos profilis vaiskus tarsi šmėklos. Ji 
eina ekranu iš dešinės į kairę, tad matyti tik 
kairioji jos veido pusė. Toliau ekrane gelžbe- 
toninis pastatas, ir mergina eina veik liesdama 
šį pastatą nematomu žiūrovui dešiniuoju pe- 
timi. Ji sakytum gėdisi žmonių, ir tai labai dera 
su jos liūdnu profiliu ir dar didesnį gailesį jai 
sužadina. 

Kitoje gatvės pusėje trys chuliganiškos iš- 
vaizdos vaikinai, pasirėmę į bėgį, atitvėrusį ša- 
ligatvį nuo grindinio, laukia aukos. Vienas, 
pamatęs merginą, švilptelėjo. Bet mergina vi- 
sai nereaguoja, tarsi neturėtų organų, suvo- 
kiančių išorinius dirgiklius. Kitas vaikinas, pa- 
kurstytas draugo švilpuko, atsistojęs ėmė prie 

jos artintis. Įprastu judesiu jis iš užpakalio 
sugriebė merginą už kairės rankos, mėginda- 
mas ją prisitraukti, ir biauriai nusikeikė. Mer- 
gina, sakytum to būtų tikėjusis, sustojo ir 
lėtai pasisuko į vaikino pusę... Pasirodė, kad 
dešinioji jos veido pusė siaubingai suraižyta 
keloidų ir visiškai sudarkyta. (Smulkaus aiški- 
nimo nebuvo, bet sekančiame dialoge dažnai 
kartojamas žodis „Hirosima“, ir, matyt, mergi- 
na — radiacijos auka.) Vaikinas sustingo, ne- 
pajėgdamas ištarti nė žodžio, o merginą, nusi- 
gręžusi ir vėl įgavusi puikios šmėklos veidą, 
nueina lyg niekur nieko... 

Paskui mergina eina per kelias gatves, iš 
paskutiniųjų tvardydamasi kiekvieną kartą, 
kai patenka į atvirą vietą, nieko neužstojamą 
iš dešinės, ar į kryžgatvį, kurį turi pereiti (aš 
taip dėjausi tai į širdį, kad tiesiog pašokdavau 
iš vietos), ir pagaliau prieina prie barakų, ap- 
tvertų spygliuota viela. 

Keisti pastatai. Sakytum mes staiga grįžo- 
me dvidešimt metų atgal — vidiniame kieme 
vaikštinėja kareiviai su senosios armijos uni- 
forma. Vienų veidai abejingi, kiti marširuoja, 
kas trys žingsniai sustodami „ramiai“ ir ati- 
duodami pagarbą. Tarp jų įspūdingiausias se- 
nas kareivis, visą laiką skubiai deklamuojan- 
tis sau panosėje imperatoriaus reskriptą į ka- 
reivius. Žodžiai nusitrynė ir nebeteko pras- 
mės — išliko vien bendras kontūras ir tonas. 

Tai buvusių kariškių psichiatrinė ligoninė. 
Ligoniai nežino, kad karas pralaimėtas, ir gy- 
vena praeitimi, laikas jiems sustojo prieš dvi- 
dešimt metų. Ties šiomis scenomis merginos 
eisena pasidaro nepaprastai lengva ir rami. 
Mergina su niekuo nekalba, bet tarp jos ir li- 
gonių justi tarpusavio pasitikėjimas ir artu- 
mas, Kaip tarp draugų, nors jie dabar ir labai 
neturi laiko. O mergina, kai sanitaras jai už 
kažką dėkoja, ima skalbti baltinius, įsitaisiusi 
barako kampe. Šį labdaringą darbą ji pasirinko 
pati ir darė jį kartą per savaitę. Kai mergina 
pakelia galvą, tarpuose tarp pastatų matyti 
nužertas saulės plotas, kur vaikai nerūpestin- 
gai žaidžia sviedinį. 

Paskui scenos keičiasi. Dabar mes matome, 
kaip mergina gyvena savo namuose. Jos na- 
mai — mažytė dirbtuvėlė priemiestyje, kur 
štampuojami skardiniai žaisliukai, — proziški, 
niūrūs namai. Bet kai žiūrovas mato čia iš vie- 
nos, čia iš kitos pusės įraudusį merginos veidą, 
paprastas namų vaizdas keistai mMainosi, ir net 
stovintys eilėje primityvūs rankiniai presai 
ima gailiai dejuoti. Ir kol su erzinančiu skru- 
pulingumu rodomos šios kasdienio gyvenimo 
detalės, apima nerimas dėl merginos ateities, 
kurios niekada nebus, dėl gražiosios jos veido 
pusės, kuri niekada nebus įvertinta. Kartu ma- 
tyti, kad tokia užuojauta merginą erzina, jai 
nemaloni. Tad nebus staigmena, jei vieną gra- 

žią dieną ta mergina, pagauta nevilties, apsi- 
lies rūgštimi sveikąją veido pusę ir padarys ją 
tokią pat, kaip sudarkytoji. Tiesa, tai vis viena 
ne išeitis. Bet niekas neturi teisės kaltinti mer- 
ginos už tai, kad jokia kita priemonė jai neatėjo 
į galvą. 

Kitos dienos rytas. Mergina, pasisukusi 
į brolį, netikėtai sako: 

— Kodėl taip ilgai neprasideda karas? 

Tačiau merginos balsas nuskambėjo be 
menkiausios neapykantos kitiems žmonėms. Ji 
tai pasakė ne todėl, kad troško atkeršyti tiems, 
kurių nesuluošino karas. Tiesiog ji turėjo nai- 
vią viltį: jei kils karas, tai iškart bus perkai- 
notos vertybės, žmonės ims rūpintis ne tiek 
veidu, kiek skrandžiu, ne tiek išore, kiek gy- 
vybe. Brolis, rodos, suprato klausimo potekstę 
ir atsakė abejingu balsu: 

— Tai paklausė... Juk negali pasakyt, net 
koks bus rytoj oras. 

— Taip, jeigu taip paprasta būtų sužinoti, 
kas bus rytoj, tai būrėjos liktų be duonos. 

— Žinoma. Imkim karą —tiktai kada jis 
prasidės, sužinosi, kad prasidėjo. 

— Tikrai. Jeigu iš anksto galėtum žinoti, 
kad užsigausi, niekas niekada neužsigautų. 

Toks pašnekesys apie karą abejingu tonu, 
tarsi iš ko lauktų laiško, žadino liūdesį, darėsi 
nepakenčiamas. 

Bet gatvėje niekas nepranašauja, kada bus 

grąžintos skrandžio ir gyvybės teisės. Kino 
kamera dėl merginos blaškosi po gatves, bet 
vienintelis dalykas, ką jai pavyksta pamaty- 
ti —tai nepaprastas godulys, beatodairiškas 
gyvybės eikvojimas. Išmetamųjų dujų be- 
dugnė jūra... Begalinės statybos... Nešvarių, 
dulkinų gamyklų staugiantys kaminai... Du- 
miančios gaisrininkų mašinos...  Pasiutiška 
spūstis pramogų ir išpardavimų vietose... Ne- 
siliaujantys skambučiai policijos nuovadoje. .. 
Televizijos reklamos begalinis klyksmas. ., 

Pagaliau merginai rodosi, kad ji nebeturi 
jėgų laukti. Kad ilgiau laukti nebegalima. Tada 
mergina, niekada nieko neprašiusi, maldauda- 
ma kreipiasi į brolį. Ji prašo brolį nuvažiuoti 
su ja kur nors toli (nors kartą gyvenime). Bro- 
lis išsyk pastebi, kad ji labiau pabrėžia žodį 
„gyvenime“, negu „kartą“, bet jis nenori vėl 
pasmerkti sesers vienatvei, o kito kelio nėra, 
ir jis linkteli, juk mylėti — tai skausmą ken- 
tėti kartu. 

Ir štai po kelių savaičių brolis ir sesuo iš- 
važiuoja. Prieblandoje skendintis kambarys 
provincijos viešbutyje — jūros pusėn. Sesuo 
kaip išmanydama stengiasi, kad sužalotoji vei- 
do pusė būtų šešėlyje ir brolis matytų tik gra- 
žiąją, susiriša plaukus kaspinu, ji nepaprastai 
žvitri, linksma. Ji sako, kad jūra bejausmė. 
Brolis atsako, kad tai netiesa, kad jūra — pui- 
kus pasakotojas. Bet jie nesutaria tik dėl to. 

Dėl viso kito, netgi dėl menkiausių smulkme- 
nų, jiedu visiškai sutaria lyg įsimylėjėliai, 
kiekvienas žodis jiems turi dvejopą prasmę. 
Paėmusi iš brolio cigaretę, mergina bando už- 
sirūkyti. Jų susijaudinimas pereina į malonų 
nuovargį, jiedu gulasi šalimais į lovą. Pro 
langą, kurį jie paliko atvirą, norėdami pama- 
tyti mėnulį, sesuo žiūri, kaip vienas po kito 
krinta auksiniai lašai, liejantys ribą tarp jūros 
ir dangaus. Ji kreipiasi į brolį, bet tas neatsi- 
liepia. 

Žiūrėdama, kaip kyla mėnulis, panašus 
į auksinio banginio keterą, mergina kažko vis 
laukia, bet, staiga prisiminusi, jog jie atvažia- 
vo prie jūros tam, kad nebereikėtų laukti, už- 
deda ranką broliui ant peties, ima jį purtyti, 
norėdama pažadinti, ir šnibžda: 

— Ar tu manęs nepabučiuosi? 

Brolis taip sutrinka, kad nebegali ilgiau dė- 
tis miegančiu. Pramerkęs akis ir žiūrėdamas 
į vaiskų it porcelianas sesers profilį, jis ne- 
gali jos išplūsti ir negali, žinoma, tokio prašy- 
mo išpildyti. Tačiau sesuo nenusileidžia. 

— Rytoj juk gali būti karas. ..— maldauda- 
ma, dusdama šnibžda ji ir kiša lūpas vis artyn 
ir artyn prie jo lūpų. 

Taip beatodairiškai sugriovus užtvarą, pra- 
sideda nepilnas degimas tarp dviejų stūmoklių, 
mušančių ne į taktą, — tarp geismo ir pykčio. 
Meilė ir pasišlykštėjimas. .. Švelnumas ir troš- 

kimas nužudyti... Sutikimas ir atsisakymas. .. 
Švelnumas ir žiaurumas — vis artėjantis smu- 
kimas, žaidžiąs priešiškomis aistromis, smuki- 
mas, atkertąs kelią atgal... Jei pavadinsiine tai 
begėdyste, tai argi kas nors iš jų kartos gali 
nebūti pasmerktas tokiai begėdystei? 

Dangus pragiedrėjo, greit švis. Mergina, 
klausydamasi miegančio brolio alsavimo, ty- 
liai atsikėlė ir ėmė rengtis. Brolio galvūgalyje 
ji padėjo du iš anksto paruoštus vokus ir išsė- 
lino iš kambario. Kai tik durys užsidarė, bro- 
lis, rodės, miegąs, atmerkė akis. Iš pravertų 
lūpų išsprūdo dusli dejonė, į ausis pasruvo aša- 
ros. Jis pakilo iš lovos, priėjo prie lango ir, 
sugriežęs dantimis, ėmė slapčiomis žiūrėti. Jis 
pamatė, kaip mergina tarsi balta paukštė grei- 
tai lekia į niūriai banguojančią jūrą. Banga 
kelis sykius nubloškė baltą paukštę atgal, bet, 
pagaliau ją įveikusi, mergina, čia išnykdama, 
čia vėl pasirodydama, nuplaukė į atvirą jūrą. 

Jam pasidarė nepakenčiama klūpoti ant 
kietų grindų; tolumoje pasirodė raudonų žibin- 
tų linija, ir akimirką jis nukreipė ten žvilgsnį, 
o kai vėl pasižiūrėjo, kur anksčiau tarsi 
baltas taškas plaukė sesuo, jau nieko nebebuvo 
matyti. 


Visi tvirtai tiki, kad pasaka apie biaurųjį 
ančiuką baigiasi gulbės giesme. Va iš to ir 


kyla oportunizmas. Ne pro šalį pačiam patir- 

ti tai, ką patiria gulbė. Nors ir kokią giesmę 
tau giedotų kiti —tai mirtis, visiškas pralai- 
mėjimas. Man tai šlykštu. Atleiskite. Jeigu aš 
mirsiu, niekas nepagalvos apie mane, kaip apie 
gulbę, ir, vadinasi, aš galiu tikėtis pergalės. 
Tas matytas filmas mane suerzino, bet dabar 
kas kita. Aš negaliu nepavydėti tai merginai. 

Ji bent veikė. Su kokia neišpasakyta narsa 
ji sugriovė, rodės, neįveikiamą užtvarą. Na, 
o kad ji mirė — irgi savo valia, ir tai kur kas 
geriau, negu nieko nedaryti. Štai kodėl ši mer- 
gina visiškai pašaliniam žmogui sužadino skau- 
dų gailesį, jausmą, kad jis pats bemaž nusikal- 
timo bendrininkas. 

Gerai, aš irgi duosiu kaukei dar vieną šan- 
są, laimė, ji tebegyva. Man jau vis viena, tad 
reikia žengti tokį žingsnį, kuris iš pamatų pa- 
keistų dabartinę padėtį ir išgelbėtų mano pa- 
stangas nuo nebūties. Drabužiai, kuriais aš 
persirengdavau, ir pneumatinis pistoletas tebė- 
ra kur buvę. Vos tiktai aš nusitvarsčiau veidą 
ir užsidėjau kaukę, tučtuojau mano psicholo- 
ginis spektras pakito. Pavyzdžiui, tikrojo veido 
jausmas, kad man jau keturiasdešimt metų, pa- 
virto jausmu, kad man dar tik keturiasdešimt 
metų. Pažvelgęs į veidrodį, aš pajutau džiaugs- 
mą, lyg sutikęs seną draugą. Zirzdama it musė, 
kaukė vėl ėmė krautis svaigulį ir pasitikėjimą, 
kuriuos buvau visai pamiršęs. Nereikia daryti 
skubotų išvadų. Ne kaukės buvo tiesa, bet ji ir 

neklydo. Negalima rasti atsakymo, tinkamo vi- 
siems atvejams. 

Lyg sukaustytas išėjau į nakties gatvę. Bu- 
vo taip vėlu, kad praeivių jau nebesimatė, 
dangus, pasišiaušęs tarsi ligotas šuo, kabojo 
ties pat stogais. Drėgnas vėjas, nuo kurio man 
ėmė peršėti gerklę, žadėjo lietų. Artimiausioje 
telefono būdelėje aš ėmiau sklaidyti abonentų 
knygą, ieškodamas, kur tu galėtum pasislėpti. 
Tavo tėvai, tavo mokyklos draugė, tavo pus- 
seserė. 

Bet visi trys mėginimai nuėjo niekais. Iš 
miglotų atsakymų — nori tikėk, nori netikėk — 
sunku buvo suprasti tiesą. Aš to beveik ir ti- 
kėjausi ir nelabai tenusiminiau. Gal važiuoti 
namo? Iki paskutinio elektrinio traukinio yra 
dar truputis laiko, o jei nespėsiu, galima par- 
važiuoti taksi. 

Pamažu mane ima apmaudas. Aš suprantu 
tavo pasipiktinimą, betgi, taip sakant, tai savi- 
meilė ir išdidumas — klounas privertė tave su 
juo susidėti. Aš neketinu žiūrėti į tavo išdi- 
dumą kaip į nereikalingą apendiksą, bet galiu 
tik gūžtelėti pečiais: ar verta dėl to išdidumo 
įteikti notą apie santykių nutraukimą. Noriu 
paklausti: kurią sesers veido pusę bučiavo bro- 
lis tame filme? Vargu ar tu galėsi atsakyti. Juk 
tu nepadėjai man, kaip padėjo brolis seseriai. 
Nors tu ir pripažinai, kad kaukė reikalinga, 
tau ji buvo prijaukinta kaukė, negalinti griau- 

ti užtvaros. Na, o dabar saugokis. Dabar tave 
persekioja kaukė — laukinis žvėris. Demaska- 
vus tikrąją jos esmę, iš silpnos, pavydo apa- 
kintos kaukės ji pavirto kauke, galinčia pa- 
žeisti bet kokį įstatymą. Tu pati išsikasei duo- 
bę. Niekados dar tai, ką esu parašęs, nedavė 
tokių vaisių. 

Staiga aš išgirdau skardžiai kaukšint mote- 
riškus kulniukus. Lieka viena kaukė — aš 
dingstu. Akimirka, nieko negalvodamas, pasi- 
slėpiau už kampo, nuleidau pistoleto saugiklį 
ir sulaikiau kvapą. Kuriam galui aš visa tai 
darau? Gal tai tik spektaklis savęs išbandymui, 
o gal ir iš tikrųjų kažką sumaniau? Negaliu 
atsakyti sau į šį klausimą, kol moteris neatsi- 
durs per šūvio atstumą, iki pat paskutinės, 1e- 
miamos akimirkos. 

Bet pasvarstykime. Tai padaręs, ar aš galė- 
siu pavirsti gulbe? Ar galėsiu priversti žmones 
pasijusti nusikaltimo bendrininkais? O ar to 
reikia? Aiškus vienas dalykas — aš galiu būti 
tik ištvirkėlis, paliktas likimo valiai. Mano 
nusikaltimas bus komiškas, ir todėl būsiu iš- 
teisintas — štai ir viskas. Filmas ir tikrovė, ma- 
tyt, skiriasi. Vis vien nieko nepadarysi, — kito 
būdo įveikti tikrajam veidui nėra. Aš žinau, 
ne viena kaukė, aiškų, dėl to kalta, kaltas vei- 
kiau aš pats... Bet tai, kas glūdi manyje, glūdi 
ir visuose žmonėse, tai kažkas bendra, tad aš 
ir nenoriu visos kaltės naštos užsikrauti sau 

ant pečių... Apkaltinti vieno manęs nepa- 
vyks... Aš nekenčiu žmonių. Nežadu teisintis 
niekam! 

Žingsniai vis arčiau... 

Daugiau niekada rašyti nebegalėsiu. Rašyti 
reikia, matyt, tiktai tada, kai nieko neatsitinka, 

